
re S-a născut în 1821 la Bucureşti primind numele la botez de loan. Pe la vârsta de 20 e 
fi de ani intră ca vieţuitor la Mănăstirea Cernica, atras fiind de viaţa isihastă ce se fi 
A trăia aici, sub oblăduirea stareţului Calinic. In 1846 este tuns în monahism, primind A 
d numele de Irodion. In septembrie 1850 stareţul său Calinic este hirotonit episcop la Pr 
A Râmnicu Vâlcea unde şi-a luat cu el mai mulţi ucenici pentru a-i fi spre ajutor în A 
st refacerea episcopiei amintite ce era într-o vizibilă decădere. Printre ucenicii luaţi a 
A este şi monahul Irodion pe care-l va detaşa pe la sfârşitul anului 1851 la Schitul A 
Pr Lainici de pe Valea Jiului şi pe care-l va hirotoni în diacon şi apoi în preot în anul Îr 
e 1853, numindu-l ecleziarh. lar în 1854 îl numeşte stareţ la schitul Lainici. Intre e 
fi 1854-1900 stareţul Irodion a păstorit 41 de ani acest schit cu mici intermitențe. A A 

fost cel mai longeviv stareţ al schitului Lainici din toate timpurile. După moartea 
duhovnicului său, Sfântul Calinic, episcopul, îşi ia ca duhovnic pe ucenicul său 
Irodion, stareţul de la Lainici. Astfel ucenicul îi devine duhovnic avei. Nu după 
mult timp, cucerindu-se de evlavia sa, Sfântul Calinic îl va numi „Luceafărul de la 
Lainici”. Simţea o mare uşurare, avea o aleasă încredere şi deosebită apreciere la 
adresa stareţului Irodion. Cuviosul lrodion, ca toţi marii sfinţi, a avut foarte multe 
ispite din partea confraţilor săi, dar el, formându-se în duhul isihast cernican, le 
biruia cu smerenie şi cu răbdare. Cu cât înainta în virtute, cu atât 1 se înmulțeau 
ispitele, călindu-se în ele precum aurul în foc. Acesta fiind paradoxul sfinţeniei - 
suferinţa. Foarte repede îşi duce faima atât în Oltenia cât şi dincolo de Carpaţi, în 
Transi-lvania Imperiului Austro-Ungar. Devenise făcător de minuni din viaţă. 
Avea puterea de a alunga duhurile necurate din oameni, îi radiografia la prima 
vedere, spunându-le păcatele lor şi cele ale înaintaşilor lor. Pe 3 mai 1900 cuviosul 
Irodion se mută la Domnul. La 10 aprilie 2009 au fost aflate moaştele sale, care se 
păstrează spre închinare în Mănăstirea Lainici. 

25..Și mulțimi multe mergeau după EI, din Galileea, din Decapole, din Ierusalim, 
din ludeea şi de dincolo de Iordan. 

1. Văzând mulțimile, lisus S-a suit în munte şi așezându-se, ucenicii Lui au venit 
la EL. 

2.Și deschizându-şi gura, îi învăţa zicând: 

3.Fericiţi cei săraci cu duhul, că a lor este Împărăţia Cerurilor. 

4, Fericiţi cei ce plâng, că aceia se vor mângâia. 

5. Fericiţi cei blânzi, că aceia vor moşteni pământul. 

6.Fericiţi cei ce flămânzesc şi însetează de dreptate, că aceia se vor sătura. 

7. Fericiţi cei milostivi, că aceia se vor milui. 

8. Fericiţi cei curaţi cu inima, că aceia vor vedea pe Dumnezeu. 

9. Fericiţi făcătorii de pace, că aceia fiii lui Dumnezeu se vor chema. 

10.Fericiţi cei prigoniţi pentru dreptate, că a lor este Împărăţia Cerurilor. 
11.Fericiţi veţi fi voi când vă vor ocări şi vă vor prigoni şi vor zice tot cuvântul 
rău împotriva voastră, minţind din pricina Mea. 

12. Bucuraţi-vă şi vă veseliţi, că plata voastră multă este în ceruri. 


Apostol 





1. De aceea şi noi, având împrejurul nostru atâta nor de mărturii, să lepădăm 
orice povară şi păcatul ce grabnic ne împresoară şi să alergăm cu Stăruinţă în 
lupta care ne stă înainte. 

2.Cu ochii aţintiți asupra lui lisus, începătorul şi plinitorul credinţei, Care, 
pentru bucuria pusă înainte-l, a suferit crucea, n-a ţinut seama de ocara ei şi a 
şezut de-a dreapta tronului lui Dumnezeu. 

3. Luaţi aminte, dar, la Cel ce a răbdat de la păcătoşi, asupra Sa, o atât de mare 
împotrivire, ca să nu vă lăsaţi osteniţi, Slăbind în sufletele voastre. 

4. În lupta voastră cu păcatul, nu v-aţi împotrivit încă până la sânge. 

5.Și aţi uitat îndemnul care vă grăieşte ca unor fii: "Fiul meu, nu disprețui 
certarea Domnului, nici nu te descuraja, când eşti mustrat de El. 

6.Căci pe cine îl iubeşte Domnul îl ceartă şi biciuieşte pe tot fiul pe care îl 
primeşte”. 

7.Răbdaţi spre înţelepțire, Dumnezeu se poartă cu voi ca faţă de fii. Căci care 
este fiul pe care tatăl său nu-l pedepseşte? 

S.lar dacă sunteţi fără de certare, de care toți au parte, atunci Sunteţi fii 
nelegitimi şi nu fii adevăraţi. 

9. Apoi dacă am avut pe părinţii noştri după trup, care să ne certe şi ne Sfiam de 
ei, oare nu ne vom supune cu atât mai vârtos Tatălui duhurilor, ca să avem 
viaţă? 

10.Pentru că ei, precum găseau cu cale, ne pedepseau pentru puţine zile, iar 
Acesta, spre folosul nostru, ca să ne împărtăşim de sfinţenia Lui. 

Luna mai, ziua a treia - Pomenirea cuviosului părintelui nostru Irodion de la 
Lainici (Minei) 





Să se ştie: Că de va fi hram, se face priveghere; iar în toate celelalte biserici, se 
cântă Polieleu. 


La Vecernie 


După obişnuitul Psalm, se cântă: Fericit bărbatul..., starea întâi. La Doamne, 
strigat-am..., se pun stihirile pe 8: 3 ale praznicului şi 5 ale sfântului. 


Stihirile cuviosului, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Sfinte prea cuvioase lrodioane, cu vrednicie stai împreună cu Sfântul ierarh Cali- 
nic, în Biserica slavei, şi mijlocitor adevărat în ceruri aflându-te, ocrotire aflăm noi 
toți de la tine; căci la măsura Părinților de demult ai ajuns, preafericite (de două 
Ori). 

În chip tainic, proorocul cu privegheri şi cu post, dumnezeiasca Lege pe pământ a 
primit-o; dar tu de al înainte-vederii dar te-ai învrednicit, pe toate privindu-le în 
Duhul cel Preasfânt; şi pustniceşte în Lainici ai petrecut, de Hristos împărtăşindu- 
te (de două ori). 


Născut fiind după chipul tainic al Ziditorului, purtătorule al harului, şi dobândind 
în viaţă a sfinţeniei slavă, eşti viu şi după moarte; că pe toate văzându-le, luminat- 
ai, părinte, pe cei trupeşti. 


Slavă..., glasul al 2-lea 


Părinte cuvioase, lrodioane, luminatu-te-a pe tine cu darul cunoștinței Stăpâna 
lumii, prea curata Născătoarea de Dumnezeu; pentru aceasta, te rugăm vindecă 
neputinţele credincioşilor, care cu dragoste cinstesc şi se închină prea sfintelor tale 
moaşte; că tu, sfinte, îndrăznire având către Hristos Dumnezeu, te rogi să se mân- 
tuiască sufletele noastre. 


Şi acum..., a praznicului 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei. 
Paremiile 


De la înţelepciunea lui Solomon, citire: 
(V, 15-23; VI, 1-3) 


Iar cei drepţi vor fi vii în veacul veacului şi răsplata lor este de la Domnul şi Cel 
Atotputernic are grijă de ei. Drept aceea, vor primi din mâna Domnului împărăția 
frumuseţii şi cununa cea strălucitoare, căci EI îi va ocroti cu dreapta Sa şi cu braţul 
Său; asemenea unui scut îi va acoperi. El va face arme din mânia Sa şi cu ele va 
întări făptura mâinilor Sale ca să răsplătească vrăjmaşilor. Din dreptate EI îşi va 
face platoşă şi din judecata cea nefăţarnică îşi va face coif. Din sfinţenia Sa va face 
pavăză nebiruită; iar din cumplita Sa mânie va face sabie ascuţită, şi lumea va 
porni război împreună cu El împotriva celor fără de minte. Săgețile fulgerului Său 


Ar Dr De De Dr de De Dr Dr De De e Dr De dr De De De e de dr fr A A 


Xp XP XP XP 3 ID e e 30 30 3 2 2 2 E E 30 e 30 3 De DE DP E IE IE E IE XX 


De De de De Ar de De De De De De Dr Dr de De De dr De Dr Dr De de de dr dr d 


Xp XP XP IP 3 IE DE 2 E 30 E 3 2 2 2 2 E 30 E IE IE 2 E XX 


vor porni bine îndreptate şi vor lovi în ţintă, zburând din arcul puternic încordat al 
norilor. Mânia Lui, ca o praştie, va azvârli noian de grindină; apele mării se vor 
întărâta asupra lor şi râurile îi vor îneca vijelios. Duhul puterii dumnezeieşti se va 
ridica împotriva lor şi ca viscolul îi va vântura. Astfel fărădelegea va aduce pustiire 
pe pământ şi răutatea va răsturna scaunele celor puternici. Ascultaţi deci, regilor, şi 
înţelegeţi, luaţi învăţătură, voi, care judecați marginile pământului. Băgaţi în 
urechi, voi, cei ce stăpâniți peste mulţimi şi care vă mândriţi cu mulțimea po- 
poarelor voastre. Pricepeţi că stăpânirea vi s-a dat de la Domnul şi puterea de la 
Cel Preaînalt. 


De la înţelepciunea lui Solomon, citire: 
(III, 1-9) 


Sufletele drepţilor sunt în mâna lui Dumnezeu şi chinul nu se va atinge de ele. În 
ochii celor fără de minte, drepţii sunt morţi cu desăvârşire şi ieşirea lor din lume li 
se pare mare nenorocire. Şi plecarea lor dintre noi, un prăpăd, dar ei sunt în pace. 
Chiar dacă, în fața oamenilor, ei au îndurat suferinţe, nădejdea lor este plină de 
nemurire. Şi fiind pedepsiţi cu puţin, mare răsplată vor primi, căci Dumnezeu i-a 
pus la încercare şi i-a găsit vrednici de EI. Ca pe aur în topitoare, aşa i-a lămurit, şi 
ca pe o jertfă de ardere întreagă 1-a primit. Străluci-vor în ziua răsplătirii şi ca nişte 
scântei care se lasă pe mirişte, aşa vor fi. Judeca-vor neamurile şi stăpâni vor fi 
peste popoare şi Domnul va împărăţi întru ei, în veci. Ei vor înţelege adevărul, ca 
unii care şi-au pus încrederea în Domnul; cei credincioşi vor petrece cu El în 
iubire, căci harul şi îndurarea sunt partea aleşilor Lui. 


De la înţelepciunea lui Solomon, citire: 
(IV, 7-15) 


Dreptul de va ajunge să se sfârşească întru odihnă va fi. Pentru că bătrâneţile sunt 
cinstite nu cele de mulţi ani, nici cele ce se măsoară cu numărul anilor. Şi cărun- 
tețele sunt înţelepciunea oamenilor şi vârsta bătrâneților viaţa cea nepângărită. 
Bineplăcut lui Dumnezeu făcându-se, l-a iubit, şi trăind între păcătoşi, a fost mutat. 
Răpitu-s-a, ca să nu strice răutatea mintea lui sau viclenia să înşele sufletul lui; că 
mâhnirea răutăţii întunecă cele bune şi neînfrânarea poftei schimbă gândul cel fără 
de răutate. Desăvârşindu-se în scurt timp, a plinit ani îndelungaţi; că plăcut era 
Domnului sufletul lui. Pentru aceasta S-a grăbit a-l scoate pe dânsul din mijlocul 
răutăţii. lar noroadele au văzut şi nu au cunoscut, nici nu au pus la cuget unele ca 
acestea; căci har şi milă este întru prea cuvioşii Lui şi cercetare întru aleşii Lui. 


La Litie 

Stihira hramului şi ale sfântului, glasul 1: 
Zburând împrejurul crugurilor cereşti, prin viaţa îndumnezeită, o, părinte Iro- 
dioane, ai intrat în nor, prin care cu adevărat nu prin chipuri umbroase, ci prin har 
te-ai arătat lui Dumnezeu, cuvioase, primind în sine strălucirile. 
Pe pământ petrecând încă, fericite, vedeai tainic cetele cereşti, păzind pe călugării 
cei de sub tine; pentru aceea cu mult mai vârtos acum, mutându-te în ceruri, cu 
veselie dănţuieşti împreună cu acelea pururea, cuvioase Irodioane. 
Slavă..., glasul al 5-lea 
Cuvioase părinte lrodioane, ascultând glasul Evangheliei Domnului, lumea ai pă- 
răsit, bogăţia şi slava întru nimic socotindu-le, pentru aceasta tuturor ai strigat: 
lubiţi pe Dumnezeu şi veţi afla dar veşnic; nimic să nu cinstiți mai mult decât 
dragostea Lui, ca să aflați odihnă împreună cu toţi Sfinţii, când va veni întru slava 
Sa; cu ale căror rugăciuni, Hristoase, păzeşte şi mântuieşte sufletele noastre. 
Şi acum..., a praznicului 

La Stihoavnă 


Stihirile cuviosului, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Sfinte Irodioane, din ceruri ne pogoară dumnezeiasca lumină, că tu eşti ocrotitorul 
Olteniei, părinte înțelepte. 


Stih: Scumpă este înaintea Domnului, moartea cuviosului Lui (Ps. 115,6). 


Pe trâmbiţa Duhului, pe stareţul cel mare de Ia Lainici cu închinare slăvindu-l, 
aducem jertfă de laudă lui Dumnezeu. 


Stih: Fericit bărbatul care se teme de Domnul; întru poruncile Lui va voi foarte 
(Ps. 111, 1). 


Vasului celui sfinţit şi sfeşnicului Luminii, lui lrodion slăvitul, smerită cântare la 
ceruri îi ridicăm. 

Slavă..., glasul al 5-lea 


Toţi să prea slăvim pe Sfântul Irodion, pe ocrotitorul nostru cel bun şi slava 
monahilor; pe comoara cea din Scriptură tainic ascunsă, organul cel sfințit şi sălaş 
al Preasfintei Treimi; că a sihăstrit urmându-i Preacuratei ca un fiu, iar ca un tată 
milostiv şi blând pe toţi i-a iubit, în chip tainic. Şi acum noi credincioşii, fără 
tăcere slavă înălțăm Atotţiitorului; că acesta lui Hristos se roagă, să păzească şi să 
mântuiască sufletele noastre. 


Şi acum..., a praznicului 


La binecuvântarea pâinilor: Troparul cuviosului (de două ori) şi Născătoare de 
Dumnezeu... (0 dată). 


Troparul cuviosului, glasul al 5-lea: Pe luceafărul cel din Oltenia, cu închinare de 
taină ca pe un părinte ales să-l slăvim, acum noi credincioşii, că înainte-văzător 
fiind Sfântul lrodion, de boli pe toţi vindecându-i, duhovnic dumnezeiesc s-a arătat 
în viaţa sa. 
Născătoare de Dumnezeu, Fecioară, bucură-te! Ceea ce eşti plină de har, Marie, 
Domnul este cu tine. Binecuvântată eşti tu între femei şi binecuvântat este rodul 
pântecelui tău, că ai născut pre Mântuitorul sufletelor noastre. 
Şi citire a cuvântului. 

La Utrenie 
La Dumnezeu este Domnul..., se cântă troparul praznicului (de două ori), 
Slavă..., al cuviosului, Şi acum..., al praznicului 
După întâia Catismă, Sedealna, glasul 1: 
Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Invierea. Pe Tine Te 


mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 

Duhovnic iscusit ai ajuns, cuvioase părinte, viaţa cea mai bună dorind din pruncie; 
şi Sfântului ierarh Calinic următor te-ai făcut; mijloceşte-ne, fericite, să aflăm milă 
şi har de la Domnul în ziua judecății (de două ori). 


Slavă..., Și acum..., a praznicului 
După a doua Catismă, Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Asemenea cuvioşilor părinţi ai trăit, cuvioase Irodioane, pe toate Mântuitorului 
Hristos dăruindu-le; că lumina Duhului ai primit, fericite; şi acum în cer te des- 
fătezi, prea slăvite, înţeleptule de Dumnezeu insuflate (de două ori). 


Slavă..., Și acum..., a praznicului 
Polieleul şi Mărimurile, glasul 1: 


Stihiră: Mărimu-te pe tine cuvioase părinte Irodioane, şi cinstim sfântă pomeni- 
rea ta, povăţuitorule al monahilor şi împreună vorbitorule cu îngerii. 


Altă stihiră: Veniţi toate cetele călugărilor să lăudăm pe cuviosul părintele nostru 
Irodion, zicând: Pe lauda Lainiciului. 


Stih 1: Aşteptând am aşteptat pe Domnul şi EI a căutat spre mine şi a auzit rugă- 
ciunea mea (Ps. 39, 1). 

Stih 2: Genunchii mei au slăbit de post şi trupul meu s-a istovit din lipsa unt- 
delemnului (Ps. 108, 23). 

Stih 3: Pentru cuvintele buzelor Tale eu am păzit căi aspre (Ps. 16, 4). 

Stih 4: Schimbat-ai plângerea mea întru bucurie, rupt-ai sacul meu şi m-ai încins 
cu veselie (Ps. 29, 11). 

Stih 5: Să ştiţi că minunat a făcut Domnul pe cel cuvios al Său (Ps. 4, 3). 

Stih 6: Cântaţi Domnului cei cuvioşi ai Lui şi lăudaţi pomenirea sfinţeniei Lui (Ps. 
29, 4). 


Slavă..., glasul 1 

Slavă Ţie, Treime Sfântă: Părinte, Cuvinte şi Duhule Sfinte, zicând: Slavă Ţie, 
Dumnezeule. 


Și acum..., acelaşi glas 


Bucură-te, ceea ce eşti cu dar dăruită, Marie, Domnul este cu tine, zicând: Și 
prin tine cu noi. 


Aliluia, Aliluia, Aliluia, slavă Ție, Dumnezeule (de trei ori). 

După Polieleu, Sedealna, glasul 1: 

Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Invierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 

In Lainici ai ajuns, fericite părinte, pe mâini ridicând a Stăpânului Cruce, la care 
închinându-te ai primit proorociile; mijloceşte-ne, cuvioase, ca să aflăm milă şi har 
de la Domnul în ziua sfârşitului nostru (de două ori). 

Slavă..., Și acum..., a praznicului 


Apoi Antifonul întâi al glasului al 4-lea: 


Prochimen , glasul al 4-lea: Cinstită este înaintea Domnului, moartea cuviosului 
Lui (Ps. 115,6). 


Stih: Ce voi răsplăti Domnului pentru toate câte mi-a dat mie ? (Ps. 115, 3) 
Toată suflarea... 
Evanghelia de la Matei 


Evanghelia de la Matei (XVIII, 1-5 şi XI, 25-30): În ceasul acela, s-au apropiat 
ucenicii de lisus... 


1. In ceasul acela, s-au apropiat ucenicii de lisus şi I-au zis: Cine, oare, este mai 
mare în Împărăţia Cerurilor? 

2. Şi chemând la Sine un prunc, l-a pus în mijlocul lor, 

3. Şi a zis: Adevărat zic vouă: De nu vă veţi întoarce şi nu veţi fi precum pruncii, 
nu veți intra în Împărăţia Cerurilor. 

4. Deci cine se va smeri pe sine ca pruncul acesta, acela este cel mai mare în 
Împărăţia Cerurilor. 

5. Şi cine va primi un prunc ca acesta în numele Meu, pe Mine Mă primeşte. 

25. În vremea aceea, răspunzând, lisus a zis: Te Slăvesc pe Tine, Părinte, 
Doamne al cerului şi al pământului, căci ai ascuns acestea de cei înţelepţi şi 
pricepuţi şi le-ai descoperit pruncilor. 

26. Da, Părinte, căci aşa a fost bunăvoirea înaintea Ta. 

27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


1. Miluieşte-mă, Dumnezeule, după mare mila Ta 

2. Și după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea 


Pentru rugăciunile cuviosului Tău, lrodion, Milostive, curăţeşte mulțimea greşeli- 
lor noastre. 


Și acum..., a Născătoarei de Dumnezeu, asemenea 


Pentru rugăciunile Născătoarei de Dumnezeu, Milostive, curăţeşte mulțimea gre- 
şelilor noastre. 


Stih: Miluieşte-mă, Dumnezeule, după mare mila Ta şi după mulțimea îndu- 
rărilor Tale, curăţeşte fărădelegile noastre (Ps. 50, 1-2). 


Stihiră, glasul al 6-lea: Cuvioase părinte Irodioane, în tot pământul a ieşit vestirea 
faptelor şi a învățăturilor tale, pentru care în ceruri ai aflat răsplătire; taberele 
diavoleşti le-ai pierdut, cetele îngereşti ai ajuns, a căror viaţă fară prihană ai urmat; 
îndrăznire având către Hristos Dumnezeu, cere pace sufletele noastre. 


Canoanele - se pune Canonul praznicului, cu Irmosul pe 8 şi al cuviosului, pe 4. 
Canonul cuviosului 

Cântarea 1 

Irmos: Dreapta ta cea purtătoare de biruinţă, cu dumnezeiască cuviinţă, întru tărie 

s-a prea mărit. Că aceasta nemuritoare, ca o puternică a toate, pe potrivnici a 

zdrobit, israelitenilor prin adânc cale nouă făcându-le. 

Moise în chip tainic a primit dumnezeiasca poruncă a Legii Vechi, iar tu, Sfinte 


Irodioane, petrecând pustniceşte şi vieţuind în duhul de taină al Cuvioşilor, dumne- 
zeiască petrecere ai aflat. 

Mana pogorându-se din cer pe Israel l-a hrănit, prisosindu-i, iar tu retrăgându-te în 
singurătăţi, te-ai nevoit neîncetat rugându-te; şi, împărtăşindu-te tainic, viu ai ră- 
mas de-a pururea. 


Slavă... 

Soarele pe cer oprind oarecând lisus al lui Navi, a câştigat biruinţă vremelnică, iar 
tu Sfinte, în post şi în rugăciuni te-ai ostenit, şi priveghind adeseori, Domnul cel 
Preaînalt, S-a sălăşluit întru tine. 

Și acum..., a Născătoarei de Dumnezeu 

Mai presus de fire S-a întrupat din tine Maică Fecioară, Cel fără de ani, Fiul şi 
Cuvântul cel din veci Născut, care zidind din nou făptura Sa, cu învierea cea de a 
treia zi, l-a ridicat pe om la ceruri. 

Catavasiile praznicului. 

Cântarea a 3-a 

Irmos: Însuţi Cel ce ştii neputinţa firii omeneşti şi după milostivire Te-ai închipuit 
într-însa, încinge-mă cu putere de sus, ca să strig Ție: Sfântă este Biserica cea 
însuflețită a Slavei Tale celei nepovestite, lubitorule de oameni. 

În teascul inimii ai stors cu osteneli ciorchinele credinţei, cel hrănit cu faptele 
Evangheliei Domnului; iar duhovnicescul potir al sufletului l-ai umplut de fapte 
bune, cuvioase, veselind Biserica; drept aceea, şi noi te slăvim pururea. 

Proorocul Moise cu Domnul a grăit deşi era gângav, iar pe tine, cuvioase părinte, 
smerit şi curat la suflet ştiindu-te, te-a luminat prea curata Fecioară; şi dreptar prea 
blând ai fost, şi pildă tuturor, întărind adunarea ortodocșilor. 

Slavă... 

În suflet ai luat de la Hristos Dumnezeu a Duhului comoară, că te-ai vădit a fi casă 
Domnului, cu privegheri şi postiri curăţindu-te; şi ca un pom al Raiului te-ai făcut, 


părinte, ajungând la odihna cea veşnică. 


Și acum..., a Născătoarei de Dumnezeu 

Cuvântul Părintelui ceresc fiind, şi frământătura noastră luându-o, din Maică prea 
curată S-a născut; şi în mormânt pogorându-se, Cel fără de păcat, prin Jertfa Sa a 
şters păcatele noastre. 


Sedealna cuviosului, glasul 1: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Asemeni sihaştrilor ai trăit, cuvioase, jertfindu-ţi viaţa lui Dumnezeu; că darurile 
Duhului ai primit, fericite; şi acum în cer te desfătezi, prea slăvite, înţeleptule de 
Dumnezeu purtătorule. 


Slavă..., Și acum..., a praznicului 

Cântarea a 4-a 

Irmos: Munte umbrit cu harul cel dumnezeiesc, privindu-te Avacum, cu ochii cei 
de departe văzători, mai înainte a vestit pe Sfântul lui Israel, ce vrea să iasă din 
tine, spre mântuirea şi înnoirea noastră. 

Chip al înfrânării arătându-te, bunule părinte, ai stins cu roua nevoinţelor focul 
patimilor; iar cu raza credinţei şi a iubirii, fiu al luminii te-a făcut, dumnezeiescule 
stâlp al monahilor. 

Grija cea lumească lepădând, cuvioase, şi îmbrăcându-te cu haina cea de har a lui 
Hristos, lăcaş al Stăpânului te-ai arătat de Dumnezeu purtătorule, povăţuind adu- 
narea sihaștrilor. 

Slavă... 

Proorocul David de la oi la împărăție a fost chemat, precum s-a scris mai înainte în 
Scripturi, iar tu păstor duhovnicesc ai fost rânduit de Sfântul ierarh Calinic, ca să 


călăuzeşti adunarea Bisericii. 


Și acum..., a Născătoarei de Dumnezeu 

Apele cele amare, proorocul Elisei curăţindu-le, de setea ce înfricoşată pe cetăţenii 
lerihonului degrabă i-a scăpat; iar Fiul Tatălui născându-Se cu trup din tine Prea- 
curată, ne-a sfințit, spălând întinăciunea păcatelor noastre. 


Cântarea a 5-a 


Irmos: Cel ce ai luminat cu luminarea venirii Tale, Hristoase şi ai făcut să stră- 
lucească cu Crucea Ta marginile lumii, luminează cu lumina cunoştinţei Dumne- 
zeirii 'Tale inimile tuturor celor ce Te laudă cu dreaptă credinţă. 


De iubirea lui Hristos te-ai rănit şi în munte ai mers, cuvioase Irodioane, şi acolo 
înălţându-ţi mintea la tronul Stăpânului, te-ai făcut jertfelnic prea sfinţit, curățindu- 
te cu rugăciunea, de Dumnezeu văzătorule. 


Lăcaş luminat al Preasfintei Treimi te-ai arătat sfinte, omorând cugetarea cea lu- 
mească cu cugetarea la patimile Mântuitorului Hristos, iar prin post şi prin rugă- 
ciune neîncetată, te-ai sfințit prea blândule părinte, bucurându-te neîncetat. 


Slavă... 


Moise, mâinile întinzându-şi la cer a învins pe vrăjmaşul Amalec, iar tu, părinte 
Irodioane, neîncetat închinându-te Domnului ţi-ai sfinţit viaţa pentru Hristos, luând 
Crucea pe umeri, de Dumnezeu purtătorule. 


Și acum..., a Născătoarei de Dumnezeu 


Preacurată Maica lui Dumnezeu, pe Stăpânul cel ce S-a întrupat din tine şi de 
sânurile Părintelui nu S-a despărțit, roagă-L neîncetat să mântuiască de toată pri- 
mejdia pe cei ce i-a zidit. 


Cântarea a 6-a 


Irmos: Înconjuratu-ne-a pe noi adâncul cel de dedesubt şi nu avem scăpare; 
socotitu-ne-am ca oile de junghiere; mântuieşte pe poporul Tău, Dumnezeul no- 
stru, că Tu eşti celor neputincioşi tărie şi îndreptare. 


Suitu-te-ai în muntele virtuţilor, părinte cuvioase lrodioane, şi primind de la 
Mântuitorul Hristos nepătimirea, vas ales al Sfântului Duh ai fost arătat, iubindu-te 
pe tine Domnul pentru smerenia ta. 

Cu daruri dumnezeieşti fiind împodobit, părinte, în lumina cea neînserată ochii 
sufleteşti ţi-ai curăţit, prin care vezi acum prea strălucita desfătare a Cuvioşilor. 


Slavă... 


Urmând predaniilor Sfinților părinți, ai dobândit smerita cugetare, cuvioase Iro- 
dioane. Şi, agonisind noian de virtuţi, te-ai învrednicit de îngerescul chip, pe care 
în binecuvântata Mănăstire Cernica l-ai primit. 


Și acum..., a Născătoarei de Dumnezeu 


A luat sfârşit prin tine, Maica Domnului, greşeala strămoşilor; că întreaga răutate 
s-a nimicit, Fiul Tău răstignindu-Se cu Trupul; şi înviind a treia zi din mormânt, pe 
toți i-a mântuit. 


Condacul cuviosului, glasul al 8-lea: 


Podobie: Apărătoarei Doamne, pentru biruinţă, mulţumiri, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne din toate nevoile, ca să strigăm ție: Bucură-te, mireasă 
pururea Fecioară! 


Cel ce ai fost vrednic cinstitor al prea curatei Maici a lui Dumnezeu, şi încredin- 
țându-te ei ca un fiu, ai ajuns în lăcaşurile Domnului jertfelnic sfânt al Du- 
mnezeirii; că aprins fiind de focul Duhului Sfânt, ai întărit în rugăciune pe ucenicii 
tăi, cu care te bucuri în veci, părinte Irodioane. 


Icos: Cum te vom numi pre tine Sfinte Irodioane ? Cer, că ai purtat în suflet icoana 
întrupării? Rai, că te-ai arătat pom cu luminoasă roadă? Vas prea curat al Dum- 
nezeirii, că ne-ai dat cinstitele tale moaşte? Fiu al Tatălui ceresc, că te-ai făcut 
împlinitor al poruncilor Lui? Pe Acela roagă-L să mântuiască sufletele noastre ca 
neîncetat să-ţi cântăm: 

Bucură-te, ucenic iubit al Sfântului ierarh Calinic; 

Bucură-te, că la Cernica te-ai nevoit şi de Duhul Sfânt ai fost povăţuit; 

Bucură-te, nevoitorule în Mănăstirea Lainici; 

Bucură-te, cerb al munţilor virtuţii adăpat din Dumnezeu; 

Bucură-te, părinte bun şi iubitor, care petreci în lumina cea neapropiată; 

Bucură-te, că prin dragostea de Dumnezeu alungi întunericul; 

Bucură-te, pietricică albă scumpă ce porţi nume de taină; 

Bucură-te, chip de pustnic cuvios îmbrăcat în dalbă haină; 

Bucură-te, taina chipului de înger ce în om se cuprinde; 
Bucură-te, sfânt părinte care porţi pecetea cuvioaselor nevoinţe; 
Bucură-te, biruinţă neîncetată ce înfrângi nenumărate ispite; 
Bucură-te, mărturisire a Treimii dată-n duh de rugăciune; 
Bucură-te, nume dulce de părinte, lrodioane fericite! 


Sinaxar 


In această lună, în ziua a treia, pomenirea cuviosului părintelui nostru Irodion 
de la Lainici 


Acest cuvios Irodion este unul dintre marii părinți duhovniceşti ai monahismului 
românesc, care au strălucit în mănăstirile din Oltenia. Sfinţenia sa a strălucit vreme 
de jumătate de veac în Mănăstirea Lainici, fiind un călugăr iubitor al înfrânării şi al 
rugăciunii neîncetate. 


Fericitul s-a născut la Bucureşti, în anul 1821, şi a intrat de mic în obştea Mă- 
năstirii Cernica. Aici, în scurt timp a deprins meşteşugul luptei duhovniceşti, încât 
întrecea pe mulți cu rugăciunea, smerenia, cinstea şi ascultarea. 


Însuşi Sfântul ierarh Calinic, stareţul său, văzându-i râvna călugărească l-a primit 
în rândul monahilor, dându-i numele de Irodion. De atunci, fericitul a înmulțit şi 
mai mult ostenelile şi nevoinţele, postind îndelung şi împlinindu-şi canonul şi 
pravila cu multă osârdie. Nu lipsea de la slujbele bisericeşti, iar ziua lucra împre- 
ună cu părinţii la ascultările cele mai grele. 


Mai târziu, Sfântul Calinic, devenit episcop al Râmnicului, cunoscându-i îndea- 
proape petrecerea, l-a adus de la Cernica la schitul Lainici, de pe Valea Jiului. Aici 
l-a hirotonit diacon şi preot, iar apoi l-a numit egumen al acestui schit. Datorită 
virtuților sale alese de părinte duhovnicesc, Sfântul Calinic l-a ridicat la rangul cel 
mai înalt al călugăriei, acela de arhimandrit, alegându-l totodată şi duhovnic al său. 


Ca preot şi duhovnic, fericitul lrodion s-a nevoit atât de mult, încât chipul ne- 
voinţelor sale nimeni nu-l poate spune, că se ostenea mai mult decât toţi şi se silea 
să fie plăcut tuturor cu cuvântul şi cu fapta. Dar, cu cât se silea pentru a spori viaţa 
duhovnicească la schit, cu atât mai mult era cuprins de dorinţa liniştirii şi a rugă- 
ciunii neîncetate. Astfel că, în repetate rânduri s-a retras din ascultarea de 
povăţuitor al părinților şi fraților, pentru a fi cât mai aproape de Dumnezeu. 

De cele mai multe ori, cuviosul era numit stareţ al obştii ca să înlăture instabi- 
lităţiile care se arătau în sânul monahilor de la Lainici. Astfel, părinţii şi fraţii au 
cerut Sfântului ierarh Calinic, ca să le trimită din nou ca stareţ pe cuviosul Irodion. 
lar ca să arate că vor fi ascultători cuviosului, părinţii l-au încredinţat pe Sfântul 
ierarh Calinic, că nu vor ieşi din cuvântul stareţului până la sfârşitul vieţii lor. În 
acest fel, cuviosul Irodion ajunge din nou la conducerea obştii de la Lainici, unde 
toţi îl cinsteau şi îl iubeau ca pe un adevărat tată şi părinte duhovnicesc. 


La cererea părinţilor de a pune stareţ pe părintele Irodion, s-a adăugat şi rugă- 
mintea ctitorilor mănăstirii, care i-au scris Sfântului ierarh Calinic, ca să-l pună 
stareţ pe cuviosul Irodion, căci are duhul înţelepciunii şi al smereniei. Astfel, 
plăcutul lui Dumnezeu, lrodion, ajunge în urma acestor insistente cereri pentru a 
treia oară stareţ. Odată numit stareţ, cuviosul Irodion s-a străduit şi mai mult, lu- 
crând cu râvnă la buna chivernisire a mănăstirii. 


Şi pentru că monahii de la schitul Locurele nu terminaseră de zidit biserica, starețul 
s-a silit să sfârşească lucrare şi după scurt timp, i-a cerut Sfântului ierarh Calinic să 
sfinţească biserica cea nouă. 


Cuviosul lrodion şi-a îndreptat atenția şi asupra sporirii numărului monahilor de la 
Lainici. Pentru aceasta, i-a cerut Sfântului ierarh Calinic să-i aprobe tunderea în 
monahism a mai multor fraţi, pe care i-a povăţuit la viaţa pustnicească şi la rugă- 
ciunea neîncetată. În toate faptele, osteneala sfântului s-a arătat pentru toți pildui- 
toare. Deci, sporind cu cinstea şi cu vrednicia, Sfântul Calinic l-a chemat la Cra- 
iova şi i-a încredinţat ascultarea de ecleziarh. Însă, dragostea pentru pustie şi 
pentru obştea lui, l-au făcut pe cuviosul să ceară să revină la schitul său, la scurt 
timp. Astfel Sfântul Irodion, s-a retras la schit, spre a-i izbăvi iarăşi de necazuri şi 
de neorânduială. 


De acum înainte, cuviosul avea să readucă întregii obşti încrederea în Dumnezeu şi 
dorinţa după viaţa cea duhovnicească, să le insufle părinţilor şi fraților ascultarea şi 
smerenia şi să le întărească voinţa de a birui ispitele vieţii. 


Ca şi Sfântul ierarh Calinic de la Cernica, cuviosul Irodion socotea că supunerea 
smerită este cea mai mare virtute pentru monahi şi temelia vieţii călugăreşti. Dar 
aceasta se dobândeşte, zicea el, prin rugăciune, smerenie şi neîncetată ascultare. 


Prin aceste pilde duhovniceşti şi învățături folositoare de suflet, vieţuitorii mă- 
năstirii şi binecredincioşii creştini luau mare folos duhovnicesc de la cuviosul, 
sfințenia şi poveţele lui fiind împărtășite tuturor cu mare dragoste, ca o binecu- 

vântare de la Dumnezeu. Insă pe cei răzvrătiți şi neascultători îi scotea afară din 
obşte, după porunca Sfântului apostol Pavel, ca să nu vatăme pe alţii. Astfel că, 
faima mănăstirii a crescut odată cu lucrările duhovniceşti ale cuviosului Irodion. 


Mănăstirea era şi un adăpost pentru călătorii care treceau din Transilvania în Olte- 
nia şi invers, care găseau aici, pe lângă ospitalitate, şi cuvântul părintesc al Sta- 
reţului. 


Cuviosului Irodion ridica din teamă şi frică, din mâhnire şi îndoială, din nelinişte şi 
ispită, sufletele credincioşilor, tămăduind pe cei bolnavi şi scoțând duhurile cele 
necurate cu rugăciunile sale. 


Sfârşitul pământesc l-a aflat pe cuviosul Irodion tot în osteneli, iar în primăvara 
anului 1900, la 3 mai, a trecut la cele veşnice. Trupul său a fost aşezat într-un 
mormânt săpat de-a dreapta altarului bisericii Mănăstirii Lainici, rămânând aici 
până în ajunul sărbătorii Sfântului ierarh Calinic de Ia Cernica, din 10 aprilie, anul 
2009, când prin bunăvoința cuviosului lrodion, cinstitele sale moaşte au fost 
ridicate din mormânt şi aşezate, cu rugăciune şi priveghere, de mitropolitul locului 
şi de părinţii mănăstirii, în biserica cea mare, spre închinare tuturor călugărilor şi 
credincioşilor. 


Cu ale lui sfinte rugăciuni, Doamne, miluieşte-ne şi ne mântuieşte pe noi. Amin. 
Cântarea a 7-a 

Irmos: Pe tine, Născătoare de Dumnezeu, cuptor înţelegător te cunoaştem credin- 
cioşii; că precum a mântuit pe cei trei tineri Cel Preaînalt şi pe mine tot omul, în 
pântecele tău m-a înnoit Dumnezeul părinţilor, Cel Lăudat şi Preaslăvit. 

Vrednic eşti cuvioase, de ospăţul Mirelui, căci cu veşmânt împodobit, de Hristos ai 
fost îmbrăcat şi în slava Impăratului Ceresc cu îngerii te veseleşti, de Dumnezeu 
purtătorule. 

Bucură-te, îți cântăm noi credincioşii, cei care cu evlavie cinstim mutarea ta la ce- 
ruri, unde saltă şi se bucură cetele sihaştrilor; că ție Domnul ţi-a dat cunună 


neveştejită; pentru aceasta îl binecuvântăm întru toţi vecii. 


Slavă... 

Stâlp luminos şi cămară a Domnului te-ai arătat cu adevărat, fericite. Căci cu dum- 
nezeieşti virtuţi ai fost încununat şi om ceresc te-ai arătat, de Dumnezeu văză- 
torule, binecuvântându-L pe Domnul întru toţi vecii. 


Și acum..., a Născătoarei de Dumnezeu 


Nu avem alt ajutor afară de tine, nu avem altă nădejde în ispitele ce ne împresoară, 
prea curată Maica lui Dumnezeu. Acoperă-ne pe noi cu cinstitul tău acoperământ, 
Preasfântă Fecioară de Dumnezeu Născătoare. 


Cântarea a 8-a 


Irmos: În cuptor tinerii lui Israel, ca într-o topitoare, cu podoaba dreptei credinţe 
mai curat decât aurul au strălucit, grăind: Binecuvântaţi toate lucrurile Domnului 
pe Domnul, lăudaţi-L şi-L prea înălțaţi întru toţi vecii. 


Pom cu bună roadă te-ai arătat, Sfinte Irodioane, pe potrivnicul surpând cu Crucea 
lui Hristos; drept aceea, Duhul Sfânt luminându-ţi viaţa, părinte, cânți Domnului 
împreună cu îngerii: Aliluia ! 


Ucenic al Sfântului ierarh Calinic de la Cernica şi vas ales al Stăpânului Hristos 
eşti, cuvioase părinte; drept aceea, ocroteşte lavra ta de la Lainici, binecuvân- 
tându-L pe Domnul totdeauna. 


Binecuvântăm pe Tatăl şi pe Fiul şi pe Sfântul Duh, Domnul. 

În Lavra Cernica a Sfântului Calinic şi a cuviosului stareţ Gheorghe, părinte 
cuvioase, ai fost primit, şi ca un vlăstar sădit de Hristos Dumnezeu te-ai arătat, 
vestind prin viaţa ta, bucurie părinţilor pustiei, care prea înalţă pe Domnul tot- 
deauna. 

Și acum..., a Născătoarei de Dumnezeu 

Mai înainte, tinerii în cuptor te-au închipuit pe tine Fecioară dumnezeiască, iar în 
rug, Moise închinându-ţi-se te-a preînchipuit; iar Isaia văzându-l. pe Pruncul- 


Născut, îl prea înălţă întru toţi vecii. 


Cântarea a 9-a 

Irmos: Chipul naşterii tale celei curate, l-a arătat rugul cel ce ardea nears. Şi acum 
te rugăm ca să stingi cuptorul ispitelor, cel sălbăticit asupra noastră, ca să te mărim 
pe tine, Născătoare de Dumnezeu, fără încetare. 


Astăzi toată adunarea Cuvioşilor, luând har de sus de la Stăpânul, cu cântări 
duhovniceşti laudă pe slăvitul Irodion şi cântă lui Dumnezeu: Pe Domnul toate lu- 
crurile lăudaţi-L şi prea înălțaţi-L întru toţi vecii. 


Ca dintr-un izvor s-a revărsat întru tine darul înţelepciunii lui Hristos Dumnezeu. 
Drept aceea, slujirii oamenilor viaţa ţi-ai închinat-o, revărsându-le în inimi din roua 
Duhului şi povăţuindu-i să fie împlinitori ai faptelor bune. 


Slavă... 


Rugăciuni către Maica Domnului ai săvârşit, ţinând la piept Crucea Domnului, şi 
sufletul la cer ţi-a fost purtat de îngeri cu evlavie, părinte Irodioane, iar nestricatul 
şi sfântul tău trup I-ai lăsat în dar, nouă credincioşilor care te lăudăm. 


Și acum..., a Născătoarei de Dumnezeu 


Dezlegat-ai omenirea de legătura osândirii cea de demult, de Dumnezeu Născă- 
toare. Pentru aceasta, mă rog ţie: Strică legătura răutăţii inimii mele, prea curată, 
le-gându-mă de dumnezeiasca dragoste a Ziditorului. 


Luminânda cuviosului, glasul al 2-lea: 


Podobie: Cu ucenicii să ne suim în muntele Galileei, prin credință să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Nou Samuel te-ai arătat, cuvioase părinte, sfințindu-te Domnului în nevoinţe călu- 
găreşti; căci rod al pomului vieţii te-ai învrednicit a fi, şi toiag şi sprijin tuturor te- 


ai adeverit, şi în Duhul Sfânt ai ajuns la Hristos, pe care roagă-L să mântuiască 
sufletele noastre (de două ori). 


Slavă..., Și acum..., a praznicului 


La Laude 

Se pun stihirile pe 6: 3 ale praznicului şi 3 ale cuviosului. 
Stihirile cuviosului, glasul al S-lea: 
Podobie: Bucură-te, cămara... 


Vrednic eşti a sta înaintea Tronului ceresc, cuvioase părinte, că n-ai dat somn 
ochilor tăi, nici genelor tale dormitare, până ce sufletul şi trupul de patimi ţi-ai 
curățit şi pe tine însuţi locaş Duhului te-ai gătit; deci, arătându-te slujitor Treimii 
Celei de o fiinţă, înțelepte Irodioane, roagă-te pentru sufletele noastre. 


Bucură-te, părinte, cel ce ca un luceafăr ai luminat pe sihaştri şi cu faptele cele 
bune ai strălucit pe pământ, împreună cu îngerii petrecând şi vorbind; lăcaş luminat 
ai fost al Preasfintei Treimi, iar acum ca un părinte milostiv şi iubitor de fii, ne 
izbăveşti din toate nevoile. Pentru aceasta, închinându-ne cinstitelor tale moaşte, 
har şi vindecare dobândim, Irodioane părintele nostru; ocroteşte-ne pe noi cu ru- 
găciunile tale. 


Bucură-te, fericite vieţuitor şi surpător al vicleniei. Bucură-te, fierbinte rugător şi 
iscusit nevoitor, izvor de bucurie şi locuitor ceresc, povăţuitorule de Dumnezeu 
luminate şi aleasă podoabă a călugărilor, odraslă a Țării Româneşti şi mlădiţă 
duhovnicească a Olteniei; părinte lrodioane, roagă pe Dumnezeu, să dăruiască 1er- 
tare de păcate celor ce prăznuiesc cu dragoste sfântă pomenirea ta. 


Slavă..., glasul al 8-lea 

Mulţimile călugărilor pe tine, îndreptătorule, te cinstesc, Irodioane, părintele 
nostru; că prin tine au învăţat cu adevărat a umbla pe calea cea dreaptă; fericit eşti 
că lui Hristos ai urmat şi ai biruit puterea vrăjmaşului; cel ce eşti cu îngerii 
împreună vorbitor, cu drepții şi cuvioşii împreună locuitor; cu aceia roagă-te 
Domnului să miluiască sufletele noastre. 

Şi acum..., a praznicului 

Doxologia mare, ecteniile şi otpustul. 


Ceasul întâi şi otpustul deplin. 


La Liturghie 

La Fericiri, se pune din Canonul praznicului, Cântarea cea de rând, pe 4, şi din 
Canonul cuviosului, Cântarea a 6-a, pc 4. Prochimenul cuviosului, glasul al 7-lea: 
Cinstită este înaintea Domnului moartea cuviosului Lui (Ps. 115, 6). 


Stih: Ce voi răsplăti Domnului pentru toate câte mi-a dat mie? (Ps. 115, 3) 


Apostolul din Epistola către Efeseni (Efeseni V, 8-20): Fraţilor, altădată eraţi întu- 
Neric, iar acum sunteţi lumină... (caută luni în Săptămâna întâi după Rusalii). 


8. Altădată eraţi întuneric, iar acum Sunteţi lumină întru Domnul; umblaţi ca fii 
ai luminii! 

9. Pentru că roada luminii e în orice bunătate, dreptate şi adevăr. 

10. Încercând ce este bineplăcut Domnului. 

11. Şi nu fiţi părtaşi la faptele cele fără roadă ale întunericului, ci mai degrabă, 
osândiţi-le pe faţă. 

12. Căci cele ce se fac întru ascuns de ei, ruşine este a le şi grăi. 

13. Iar tot ce este pe faţă, se descoperă prin lumină, 

14. Căci tot ceea ce este descoperit, lumină este. Pentru aceea zice: "Deşteaptă-te 
cel ce dormi şi te scoală din morţi şi te va lumina Hristos”. 

15. Deci luaţi seama cu grijă, cum umblaţi, nu ca nişte neînţelepţi, ci ca cei 
înţelepţi, 

16. Răscumpărând vremea, căci zilele rele sunt. 

17. Drept aceea, nu fiţi fără de minte, ci înţelegeţi care este voia Domnului. 

16. Și nu vă îmbătaţi de vin, în care este pierzare, ci vă umpleţi de Duhul. 

19. Vorbiţi între voi în psalmi şi în laude şi în cântări duhovniceşti, lăudând şi 
cântând Domnului, în inimile voastre, 

20. Mulţumind totdeauna pentru toate întru numele Domnului nostru lisus 
Hristos, lui Dumnezeu (Şi) Tatăl. 


Aliluia, glasul al 6-lea: Fericit bărbatul care se teme de Domnul; întru poruncile 
Lui va voi foarte (Ps. II, 1). 


Stih: Puternică va fi pe pământ seminţia lui; neamul drepţilor se va binecuvânta 
(Ps, 1112). 

Evanghelia de la Luca (VI, 17-23): În vremea aceea a stat lisus în loc şes... (caută 
la 6 decembrie). 


17.Și coborând împreună cu ei, a Stat în loc şes, EI şi mulțime multă de ucenici 
qi Săi şi mulțime mare de popor din toată ludeea, din Ierusalim şi de pe ţărmul 
Tirului şi al Sidonului, care veniseră ca să-L asculte şi să se vindece de bolile 
lor. 

18. Și cei chinuiţi de duhuri necurate se vindecau. 

19. Și toată mulțimea căuta să se atingă de EI că putere ieşea din EI şi-i vindeca 
pe toți. 

20. Și EI, ridicându-Și ochii spre ucenicii Săi, zicea: Fericiţi voi cei săraci, că a 
voastră este împărăţia lui Dumnezeu. 

21. Fericiţi voi care flămânziţi acum, că vă veţi sătura. Fericiţi cei ce plângeți 
acum, că veţi râde. 

22. Fericiţi veţi fi când oamenii vă vor uri pe voi şi vă vor izgoni dintre ei, şi vă 
vor batjocori şi vor lepăda numele voastre ca rău din pricina Fiului Omului. 

23. Bucuraţi-vă în ziua aceea şi vă veseliți, că, iată, plata voastră multă este în 
cer; pentru că tot aşa făceau proorocilor părinţii lor. 


Chinonicul: Întru pomenire veşnică va fi dreptul (Ps. IV, 6). 


Slujba Sfântului a fost alcătuită de prof. Marin Silviu, diortosită de ÎPS Acad. 
Dr. Irineu Popa şi aprobată de Sfântul Sinod al Bisericii Ortodoxe Române 


Sursa: 
http://www.sfintiromani.ro/ro/pagina/476/mai_irodion_lainici_slujba.html 


http://hristos-imparatul-slavei.blogspot.com/2011/05/slujba-acatistul-si-viata-cu- 





nevointele.html 


Slujba audio a Sfântului cuvios Irodion de la Lainici ($ 3 mai): 
https://theologhia.wordpress.com/2011/05/03/slujba-audio-a-sf-cuv-irodion-de-la-lainici- 

Acatistul Sfântului cuvios Irodion de la Mănăstirea Lainici 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 

Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Pe luceafărul din Lainici, pe lrodion cel cu numele de apostol, toţi să-l lăudăm că 
acesta ajungând iscusit duhovnic, al Olteniei păstor s-a arătat strălucit, iar în munte 
a înmulţit pe ucenicii săi, care-i strigă: Bucură-te, Sfinte părinte Irodioane, de 
Dumnezeu înţelepţite! 


Icosul 1 

Marele ierarh Calinic de la Cernica părinte duhovnic te-a ales pe tine, cuvioase 
Irodioane şi povăţuitor al călugărilor te-a aşezat că în tinereţea ta a văzut desă- 
vârşirea vieţii tale cuvioase, pentru care îţi strigăm unele ca acestea: 

Bucură-te, luceafărule din Lainici; 

Bucură-te, păstorule cel bun; 

Bucură-te, că te-ai împărtăşit din potirul veşniciei; 

Bucură-te, inimă de părinte şi născător de fii ai luminii; 

Bucură-te, fiu al plaiului oltean, primit ca frate la Cernica; 

Bucură-te, că în mânăstirea Lainici mare stareţ ai ajuns; 

Bucură-te, că mulți ucenici ai născut aici în Duhul Sfânt; 

Bucură-te, vas al darului înainte vederii; 

Bucură-te, purtătorule al crucii cu îndelungă răbdare; 

Bucură-te, sprijin al celor neputincioşi; 

Bucură-te, dezlegare prin har a zidirii înrobite; 

Bucură-te, cuvânt cu dumnezeiască rodire; 

Bucură-te, Sfinte părinte Irodioane, de Dumnezeu înţelepţite! 


Condacul al 2-lea 

Adeseori venea la tine, Sfântul Calinic, să primească sfat şi dezlegare, cu toate că 
erai mai tânăr decât el, dar sporirea ta duhovnicească, cu preţ de jertfă câştigată, 
făcea mai mult decât anii cei îndelungaţi pentru aceasta cântăm lui Dumnezeu: 
Aliluia! 

Icosul al 2-lea 

Ajungând ierarh în Oltenia, de Dumnezeu purtătorul ierarh Calinic te-a chemat, 
părinte lrodioane, să slujeşti ca stareţ şi te-a numit „luceafăr al Lainiciului” pentru 
aceasta, împreună cu el îți cântăm: 

Bucură-te, desăvârşire în chipul îngeresc; 

Bucură-te, smerenie de om ceresc; 

Bucură-te, luminător al credincioşilor cel cu nume de apostol; 

Bucură-te, prieten al Mirelui îmbrăcat în haina veacului viitor; 

Bucură-te, următor al părinţilor pustiului; 

Bucură-te, podoabă a ieromonahilor cu sfinţenie lucrată; 

Bucură-te, pământ ce rodeşti însutit sămânţa Cuvântului; 

Bucură-te, rod al Pomului Vieţii; 

Bucură-te, înţelegere de taină a tainelor Scripturii; 

Bucură-te, preoţie cuvioasă şi slujire îngerească; 

Bucură-te, jertfă roditoare de înviere; 

Bucură-te, făclia cea luminoasă a sufletelor noastre; 

Bucură-te, Sfinte părinte Irodioane, de Dumnezeu înţelepţite! 


Condacul al 3-lea 

Fiind primit, cuvioase lrodioane, în obştea mânăstirii Cernica, stareţul tău Sfântul 
Calinic s-a minunat de viaţa ta îmbunătăţită, căci în osteneli călugăreşti haină de 
nuntă neîntinată ţi-ai alcătuit şi la Sfânta Liturghie cu cetele îngereşti neîncetat 
cântai lui Dumnezeu: Aliluia! 


Icosul al 3-lea 

Ca la un izvor de apă alergând frații în mânăstirea ta, obşte mare s-a întocmit 
cuvioase, iar tu, sfinte, privind la ei mulțumeai lui Dumnezeu, zicând: „lată eu şi 
pruncii dați mie de Dumnezeu” drept aceea, împreună cu ei strigăm unele ca 
acestea: 

Bucură-te, trâmbiţa Duhului Sfânt; 

Bucură-te, candelă aprinsă din lumina cea neînserată; 

Bucură-te, vas ales al Preasfintei Treimi ce porți Cuvântul cel necuprins; 
Bucură-te, vieţuire îngerească într-un duh cu Sfântul ierarh Calinic; 

Bucură-te, chip îndumnezeit de fiu al lui Dumnezeu; 

Bucură-te, că în rugăciune ai văzut lumea în dumnezeiasca lumină; 

Bucură-te, veşmânt al înfrânării pătruns de razele Schimbării la Faţă; 

Bucură-te, liturghisire a prefacerii de taină; 

Bucură-te, canon al sihaştrilor, împreună vieţuitor cu îngerii; 

Bucură-te, paraclis al mângâierii de Sus; 

Bucură-te, stăruitor în închinarea duhovnicească; 

Bucură-te, zidirea înnoitoare a sufletelor noastre; 
Bucură-te, Sfinte părinte Irodioane, de Dumnezeu înţelepţite! 


Condacul al 4-lea 

Având darul înaintevederii, n-ai primit, sfinte cuvioase, laptele femeii ce dădea 
celui rău făptura lui Dumnezeu, pentru că darul de jertfă numai cu dragoste şi ru- 
găciune curată se cuvine să-l aducem lui Dumnezeu, cântând: Aliluia! 


Icosul al 4-lea 

Părinte al călugărilor, îndemn şi lumină te arăţi credincioşilor, cuvioase şi tuturor 
celor care vin la tine cu credinţă. Pentru aceasta, închinându-ne icoanei şi sfintelor 
tale moaşte primim luminare minţii şi inimii, pentru care strigăm aşa: 

Bucură-te, iubitorule al liniştirii duhovniceşti; 

Bucură-te, rugătorule neîncetat către Dumnezeu; 

Bucură-te, făclia Duhului Sfânt care luminezi pe cei binecredincioşi; 

Bucură-te, învăţătorule în tainele Scripturii; 

Bucură-te, glăsuitorule al Cuvântului lui Dumnezeu; 

Bucură-te, mărgăritarul din țarină aşezat în Împărăţia Cerurilor; 

Bucură-te, temelie nesurpată de valurile lumii; 

Bucură-te, pace dumnezeiască în vremi de tulburare; 

Bucură-te, proorocie luminată ce îndemni şi zideşti,; 

Bucură-te, lumină a monahilor evlavioşi; 

Bucură-te, bucuria Sfântului Calinic de la Cernica; 

Bucură-te, cel sfințit de harul Duhului Sfânt; 

Bucură-te, Sfinte părinte Irodioane, de Dumnezeu înţelepţite! 


Condacul al 5-lea 

Săracilor te-ai făcut pâine hrănitoare, prea cuvioase, orfanilor tată, celor rătăciţi 
călăuzire, sărmanilor mângâiere, bolnavilor alinare şi tuturor părinte de Dumnezeu 
purtător, fericite, pentru aceasta acum împreună cu cetele cereşti cânţi neîncetat 
Preasfintei Treimi: Aliluia! 


Icosul al 5-lea 

Smerit păstor şi dulce povăţuitor te-ai arătat în Biserica slavei lui Dumnezeu, sfinte 
cuvioase, fiind ridicat stareţ al monahilor prin chemare de sus şi aşezat în scaunul 
întâistătătorilor lavrei tale, de către Sfântul ierarh Calinic. Pentru aceasta toți 
cunoscând viaţa ta asemenea îngerilor se bucurau cântând unele ca acestea: 
Bucură-te, lauda mânăstirii Lainici; 

Bucură-te, slava Olteniei; 

Bucură-te, trup făcut altar de jertfă Domnului; 

Bucură-te, iubitorule de Dumnezeu şi de oameni; 

Bucură-te, iconom al tainelor dumnezeieşti; 

Bucură-te, fiu al lui Dumnezeu şi părinte al oamenilor; 
Bucură-te, doctor iscusit al bolilor sufleteşti şi trupeşti,; 
Bucură-te, ocrotitorul neputincioşilor şi săracilor alinare; 
Bucură-te, pom cu luminoasă roadă de mântuire; 

Bucură-te, om ceresc şi înger pământesc; 

Bucură-te, cale nerătăcită spre bucurie veşnică; 

Bucură-te, că rugăciunea ta scară de la pământ la cer s-a făcut; 
Bucură-te, Sfinte părinte Irodioane, de Dumnezeu înţelepţite! 


Condacul al 6-lea 

Mare apărător al celor asupriți de duhurile necurate te-ai făcut Sfinte Irodioane, 
căci prin rugăciunile tale pe diavoli numai cu cuvântul îi alungai şi pe cei cuprinşi 
de mrejele lor cu binecuvântarea îi dezlegai pentru aceasta şi noi cunoscând 
puterea rugăciunilor tale cântăm lui Dumnezeu: Aliluia? 


Icosul al 6-lea 

Binecuvântare şi sfat primind de la tine Sfântul ierarh Calinic şi în drumul spre 
scaunul episcopal de la Râmnic a văzut mai înainte mutarea stareţului Nicandru. 
Pentru aceasta, deşi mâhnindu-se pentru această despărțire, se bucura că te avea pe 
tine blând ajutător, drept aceea şi noi îţi cântăm împreună cu el unele ca acestea: 
Bucură-te, întărirea ierarhilor; 

Bucură-te, dezlegătorule al păcătoşilor; 

Bucură-te, mlădiţă a Împărăției Cerurilor; 

Bucură-te, aleasă alcătuire de pământ şi lumină; 

Bucură-te, bărbatul doririlor dumnezeieşti; 

Bucură-te, pustnic sfânt ce atragi pe oameni la iubirea lui Hristos; 

Bucură-te, că permanent ai unit rugăciunea cu răsuflarea; 

Bucură-te, întâmpinare de părinte a fiului risipitor; 

Bucură-te, inimă în rugăciune, în care se odihneşte Dumnezeu; 

Bucură-te, că sufletul şi inima ţi-au fost cuprinse de lumina negrăită; 

Bucură-te, că prin cruce ai odrăslit floarea nestricăciunii; 

Bucură-te, fiu iubit al Maicii lui Dumnezeu; 

Bucură-te, Sfinte părinte Irodioane, de Dumnezeu înţelepţite! 


Condacul al 7-lea 

De Dumnezeu Născătoarea te-a luminat şi te-a călăuzit în toată viaţa ta, cuvioase 
părinte, că tu pe toate sub acoperământul ei le aduceai şi la măsura Părinților de 
demult ajungând, cântai împreună cu sfinţii lui Dumnezeu: Aliluia! 

Icosul al 7-lea 

În Biserica din ceruri slujind acum Sfinte Irodioane, părinte şi cu vrednicie locuind 
împreună cu Sfântul Calinic în lumina neînserată, te rugăm cu căldură mijloceşte la 
Tatăl cel ceresc pentru sufletele noastre, să aflăm milă şi har în vremea judecății, ca 
să-ţi cântăm unele ca acestea: 

Bucură-te, ridicarea celor căzuţi; 

Bucură-te, întărirea celor slabi în credinţă; 

Bucură-te, stâlp de foc şi nor luminos pe calea mântuirii; 

Bucură-te, armă asupra duhurilor rele în viaţa sihăstrească; 

Bucură-te, luminarea celor întunecaţi de patimi; 

Bucură-te, curățirea celor afundaţi în păcate; 

Bucură-te, purtătorule al darurilor tainice; 

Bucură-te, că reverşi daruri dumnezeieşti peste zidire; 

Bucură-te, liman de mântuire al credincioşilor; 

Bucură-te, măslin roditor care miluieşti pe cei ce te cheamă în ajutor; 

Bucură-te, rai al virtuţilor şi călăuză spre Împărăţia Cerurilor; 

Bucură-te, cale nerătăcită a celor ce se nevoiesc cu smerenie; 

Bucură-te, Sfinte părinte Irodioane, de Dumnezeu înţelepţite! 


Condacul al 8-lea 

În chip de taină proorocul David, dumnezeiască lege cu privegheri şi post a primit- 
O, iar tu, cuvioase Irodioane, cu trupul şi sângele Mântuitorului Hristos împăr- 
tăşindu-te, darul proorocesc al Duhului l-ai primit, pentru aceasta cântai lui Dum- 
nezeu: Aliluia! 


Icosul al 8-lea 

Viaţa cea îmbunătăţită vieţuind din pruncie, sfinte cuvioase, duhovnic iscusit te-ai 
arătat şi cu credinţă şi evlavie Sfântului Calinic ai urmat. Drept aceea, fii nouă 
ajutător şi mijlocitor către Domnul, ca să aflăm de la EI milă şi har şi cu veselie să- 
ți cântăm: 

Bucură-te, duhovnic binecuvântat sub candelă aprinsă; 

Bucură-te, părinte al celor ce caută înfierea dumnezeiască; 

Bucură-te, vedere cu duhul a tainelor Împărăției; 

Bucură-te, conştiinţă a descoperirilor minunate; 

Bucură-te, închinare neîncetată, poartă către cer; 

Bucură-te, făclie purtătoare de lumină a Bisericii; 

Bucură-te, ajutător al preoţilor lui Hristos; 

Bucură-te, ocrotitor al monahilor şi monahiilor în ispite şi prigoane; 

Bucură-te, făclie aprinsă pentru cei credincioşi; 

Bucură-te, că în smerenie ai ajuns la asemănarea Mântuitorului Hristos; 

Bucură-te, că în alergarea ta ai ajuns la răsplata chemării de Sus; 
Bucură-te, jertfă primită şi bineplăcută lui Dumnezeu; 
Bucură-te, Sfinte părinte Irodioane, de Dumnezeu înţelepţite! 


Condacul al 9-lea 

Vrednic fiind, părinte, să stai înaintea Tronul Dumnezeirii, te rugăm revarsă har 
din cer peste noi, ca prin cuvântul tău Însuşi Dumnezeu să vorbească şi cu bucurie 
să strigăm: Aliluia! 


Icosul al 9-lea 

Ca o stea ai luminat pe sihaştri şi cu faptele credinţei ai strălucit pe pământ, 
petrecând împreună cu îngerii, părinte şi pentru credinţa Evangheliei pe toți într- 
un duh i-ai adunat, sfătuindu-i să vieţuiască în chip vrednic, cuvioase pentru acea- 
sta îți cântăm: 

Bucură-te, floarea ostenelilor sihăstreşti,; 

Bucură-te, îmbărbătare spre nevoinţă a mirenilor; 

Bucură-te, priveghere în rugăciune cu cetele călugărilor; 

Bucură-te, mulțumire adusă în numele Domnului cu soborul preoţilor; 

Bucură-te, cunoaştere a iubirii lui Dumnezeu cea mai presus de cunoştinţă; 
Bucură-te, ascultare de ucenic înaintea arhiereilor; 

Bucură-te, că ţi-ai răstignit trupul împreună cu patimile şi poftele; 

Bucură-te, că te-ai asemănat în Duhul cu marii Părinţi ai Bisericii; 

Bucură-te, că împreună cu ei ai dobândit răsplata vieţii cereşti; 

Bucură-te, fiu şi moştenitor al împărăției lui Dumnezeu; 

Bucură-te, părinte, prin care Hristos ia chip în cei chemaţi de EI; 

Bucură-te, primire prin credinţă a făgăduinţei Duhului Sfânt; 

Bucură-te, Sfinte părinte Irodioane, de Dumnezeu înţelepţite! 


Condacul al 10-lea 

Prin post şi rugăciune ai alungat, părinte, lucrarea vrăjmaşă din sufletul şi trupul 
tău, luând de la Dumnezeu cuvânt cu putere multă drept aceea, mulțimile de oa- 
meni, primind vindecare de la harul tău, cu mulțumire strigau: Aliluia! 


Icosul al 10-lea 

Înger în trup arătându-te, ai primit să trăieşti ca sihastru în Mânăstirea Lainici, 
fericite părinte şi cu puterea credinţei biruind patimile, mulţime de credincioşi ai 
adunat în jurul tău, care slăveau pe Dumnezeu, cântând: 

Bucură-te, cuvântătorule cu puterea Duhului Sfânt; 

Bucură-te, mângâiere a dragostei şi păcii celei de Sus; 

Bucură-te, că îmbrăţişezi pe toți cu îmbrăţişare sfântă; 

Bucură-te, gând roditor spre ascultarea lui Hristos; 

Bucură-te, că te-ai îmbogăţit cu sărăcia Fiului lui Dumnezeu înomenit; 
Bucură-te, pocăință spre mântuire, fără părere de rău; 

Bucură-te, făptură nouă în Domnul; 

Bucură-te, curăţie a dragostei duhovniceşti; 

Bucură-te, purtătorule în trup a răstignirii lui Hristos; 

Bucură-te, trup în care s-a arătat viaţa Mântuitorului Hristos; 
Bucură-te, suflet stăpânit de dragostea Preasfintei Treimi; 

Bucură-te, că te-ai înnoit duhovniceşte, urcând din treaptă în treaptă; 
Bucură-te, Sfinte părinte Irodioane, de Dumnezeu înţelepţite! 


Condacul al 11-lea 

Simţindu-ţi sfârşitul aproape, fraţii s-au strâns să asculte îndemnul tău cel din 
urmă. Deci văzând în duh cele de pe urmă ale lor le-ai zis: „să stăm bine, să stăm 
cu frică şi să luăm aminte la sfânta jertfă, pe care în pace să o aducem, cântând: 
Aliluia!” 


Icosul al 11-lea 

Fericite lrodioane, sufletul tău suindu-se la cer împreună cu îngerii, trupul însă ni |- 
ai lăsat comoară nestricată în veac, pentru tămăduirea sufletelor şi trupurilor noa- 
stre drept aceea toți credincioşii îți cântă: 

Bucură-te, văzătorule al tainelor lui Dumnezeu; 

Bucură-te, mângâiere a monahilor şi a creştinilor; 

Bucură-te, tăiere împrejur a inimii, în duh; 

Bucură-te, roadă spre sfințire; 

Bucură-te, slujire întru înnoirea Duhului; 

Bucură-te, împreună pătimire cu Hristos; 

Bucură-te, prea mărire împreună cu EI; 

Bucură-te, altar al numelui lui lisus; 

Bucură-te, biruitorule împotriva răului cu faptele bune; 

Bucură-te, că te-ai liniştit în împlinirea voii dumnezeieşti; 

Bucură-te, cuvântătorule în cuvinte învăţate de la Duhul Sfânt; 

Bucură-te, împreună lucrător cu Dumnezeu; 

Bucură-te, Sfinte părinte Irodioane, de Dumnezeu înţelepţite! 


Condacul al 12-lea 

Maicii Domnului rugându-te, ai ţinut la piept Crucea Mântuitorului Hristos şi 
duhul ţi-ai dat în mâinile Stăpânului, iar nouă ne-ai lăsat trupul tău plin de sfinţenie 
care tămăduieşte bolile şi dezleagă legăturile nedezlegate, spre împărtăşirea celor 
ce cântă: Aliluia! 

Icosul al 12-lea 

Astăzi toată obştea sihaştrilor la harul de sus se adună şi la Ospăţul Stăpânului pe 
Sfântul Irodion prăznuiesc, mărind cinstită adormirea sa şi cu veselie cântând: 
Bucură-te, intrare întru bucuria Domnului; 

Bucură-te, lăcaş al Preasfintei Treimi; 

Bucură-te, trup îmbrăcat în nemurire; 

Bucură-te, prefacere din slavă în slavă; 

Bucură-te, iubire desăvârşită care alungi frica; 

Bucură-te, părtaş al dumnezeieştii firi; 

Bucură-te, împărtăşire din sfinţenia Mântuitorului Hristos; 

Bucură-te, păzire fără de prihană întru venirea Domnului; 

Bucură-te, milostivire spre lumea deznădăjduită; 

Bucură-te, nume scris în Cartea Vieţii; 

Bucură-te, fericită odihnire în duh de isihic; 

Bucură-te, chip făcut icoană, de pururea închinare; 

Bucură-te, Sfinte părinte Irodioane, de Dumnezeu înţelepţite! 


Condacul al 13-lea (de trei ori) 

O, cuvioase părinte lrodioane, mare slujitor al harului lui Dumnezeu, primeşte de 
la noi această puţină rugăciune şi o du la tronul Preasfintei Treimi, ca izbăvindu-ne 
din toate necazurile şi suferinţele să-ţi cântăm: Aliluia! 


Apoi se zic iarăşi: 


Icosul 1 

Marele ierarh Calinic de la Cernica părinte duhovnic te-a ales pe tine, cuvioase 
Irodioane şi povăţuitor al călugărilor te-a aşezat că în tinereţea ta a văzut desă- 
vârşirea vieţii tale cuvioase, pentru care îţi strigăm unele ca acestea: 

Bucură-te, luceafărule din Lainici; 

Bucură-te, păstorule cel bun; 

Bucură-te, că te-ai împărtăşit din potirul veşniciei; 

Bucură-te, inimă de părinte şi născător de fu ai luminii; 

Bucură-te, fiu al plaiului oltean, primit ca frate la Cernica; 

Bucură-te, că în mânăstirea Lainici mare stareţ ai ajuns; 

Bucură-te, că mulți ucenici ai născut aici în Duhul Sfânt; 

Bucură-te, vas al darului înainte vederii; 

Bucură-te, purtătorule al crucii cu îndelungă răbdare; 

Bucură-te, sprijin al celor neputincioşi; 

Bucură-te, dezlegare prin har a zidirii înrobite; 

Bucură-te, cuvânt cu dumnezeiască rodire; 

Bucură-te, Sfinte părinte Irodioane, de Dumnezeu înţelepţite! 


Condacul 1 

Pe luceafărul din Lainici, pe lrodion cel cu numele de apostol, toți să-l lăudăm că 
acesta ajungând iscusit duhovnic, al Olteniei păstor s-a arătat strălucit, iar în munte 
a înmulţit pe ucenicii săi, care-i strigă: Bucură-te, Sfinte părinte Irodioane, de 
Dumnezeu înţelepţite! 


Sursa: 
https://doxologia.ro/ceaslov/acatiste/acatistul-sfantului-cuvios-irodion-de-la-lainici 





https://ziarullumina.ro/theologica/rugaciuni/acatistul-sfantului-cuvios-irodion-de-la-lainici- 





3-mai-153811.html 

Paraclisul Sfântului cuviosului părintelui nostru Irodion de la Lainici 


Sfinte Preacuvioase lrodioane, cu vrednicie 
stai alături de Sfântul Ierarh Calinic în Biserica slavei si mijlocitor 
adevărat în ceruri aflându-te, ocrotire primim noi toţi de la tine; 


căci la măsura părinților de demult ai ajuns preafericite 





[Preotul: face obişnuitul început, zicând: Binecuvântat este Dumnezeul nostru. ] 
Citeţul: Amin. Slavă ie, Dumnezeul nostru, slavă Ţie! 


Rugăciunile începătoare 


În numele Tatălui și al Fiului și al Sfântului Duh, Amin. 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 


ps 


+ 

sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Doamne miluieşte (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Veniţi să ne închinăm Împăratului nostru Dumnezeu. 

Veniţi să ne închinăm, şi să cădem la Hristos Impăratul nostru Dumnezeu. 
Veniţi să ne închinăm, şi Să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Apoi se cântă stihurile acestea (glas 4): 


Dumnezeu este Domnul şi S-a arătat nouă, bine este cuvântat Cel ce vine întru nu- 
mele Domnului. 


Stih 1: Mărturisiţi-vă Domnului şi chemaţi numele cel sfânt al Lui. 


Dumnezeu este Domnul şi S-a arătat nouă, bine este cuvântat Cel ce vine întru nu- 
mele Domnului. 


Stih 2: Toate neamurile m-au înconjurat şi întru numele Domnului i-am înfrânt pe 
CI 

Dumnezeu este Domnul şi S-a arătat nouă, bine este cuvântat Cel ce vine întru nu- 
mele Domnului. 


Stih 3: De la Domnul s-a făcut aceasta şi este minunat întru ochii noştri. 


Tropar: Părinte duhovnicesc al Sfântului ierarh Calinic, povăţuitor al călugărilor 
şi luceafăr al Olteniei te-ai arătat Sfinte cuvioase părinte lrodioane, ajutătorul celor 
din nevoi. Pentru aceasta, cu îngerii în ceruri te veseleşti cu care roagă-l pe milo- 
stivul Dumnezeu să ne dăruiască pace şi mare milă. 


Slavă Tatălui şi Fiului şi Sfântului Duh. 


Pe luceafărul nostru cel din Oltenia şi pe vasul de cinste al înainte-i vederi să-l cin- 
stim toţi credincioşii şi să-i strigăm: nu înceta a te ruga pentru pacea cea de sus, 
părinte Irodioane de patima sufletească şi trupească vindecându-ne. 


Şi acum şi pururea şi în vecii vecilor. Amin. 


Zăcând acum în dureri şi chinuri mari, nu aflu trupului meu tămăduire, ci rugând 
chem îndurările tale, de Dumnezeu Născătoare, Stăpâna mea ridică-mă cu mâna ta 
din căderea mea în patul durerilor. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 
15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 
16. Doamne, buzele mele vei deschide şi gura mea va vesti lauda Ta. 
17. Că de ai fi voit jertfă, Ţi-aş fi dat; arderile de tot nu le vei binevoi. 
16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 
19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 
20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 

Canonul 
Cântarea 1 


Irmos: Apa trecându-o ca pe uscat şi de răutatea egiptenilor izbăvit, israeliteanul 
striga: Izbăvitorului şi Dumnezeului nostru să-l cântăm. 


Stih: Sfinte prea cuvioase părinte Irodion, roagă-te lui Dumnezeu pentru noi! 


De multe ispite fiind cuprinşi, spre racla ta, sfinte, alergăm ca la un izvor; cu apa 
vieţii ne adapă, de supărări şi nevoi izbăvindu-ne. 


Stih: Sfinte prea cuvioase părinte Irodion, roagă-te lui Dumnezeu pentru noi! 


Amarele chinuri şi tulburări cu repeziciune rănesc mintea şi trupul meu; îmbracă- 
mă, sfinte cuvioase, cu isihia cea dată de Duhul Sfânt. 


Slavă Tatălui şi Fiului şi Sfântului Duh. 


Pe tine, ca unul ce te-ai născut negrăit în Duhul, te rog, scapă-mă din nevoi; că 
acum venind eu către tine îmi deschid sufletul, mintea şi gândul meu. 


Şi acum şi pururea şi în vecii vecilor. Amin. 


Cu trupul şi sufletul meu bolind, mă învredniceşte cercetării dumnezeieşti şi pur- 
tării tale celei de grijă, ca una singură Maică a Domnului. 


Cântarea a-III-a 

Irmos: Cel ce ai făcut toate... 
Stih: Sfinte prea cuvioase părinte Irodion, roagă-te lui Dumnezeu pentru noi! 


Folositor vieţii şi păzitor trupului şi scăpare te pun, părinte; călăuzeşte-mă către al 
tău adăpost, cela ce eşti întărirea şi ocrotitorul monahilor, pururea. 


Slavă Tatălui şi Fiului şi Sfântului Duh. 

Risipeşte-mi mâhnirea ce mi-a cuprins sufletul şi viforul scârbelor mele stinge-l, 
Păstorule, cu isihia de sus cea în dar dată de tine, cela ce eşti piatră credinţei, nă- 
dejdea mea. 

Şi acum şi pururea şi în vecii vecilor. Amin. 

In cumplită durere bolind cu greu, pururea, rogu-mă, Fecioară curată; dă-mi aju- 
torul tău, că eu pe tine te ştiu comoară de vindecare, neîmpuţinată şi necheltuită-n 
veac. 


Apoi stihurile acestea: 


Izbăveşte din nevoi pe robii tăi, de Dumnezeu purtătorule, că toți, cuvioase, la tine 
alergăm să luăm tămăduire, prea cinstite. 


Caută cu milostivire, cuvioase Irodioane, părinte, spre necazul meu cel cumplit al 
trupului şi vindecă durerea sufletului meu. 


Cântarea a-IV-a 


Irmos: Auzit-am Doamne Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfinte prea cuvioase părinte Irodion, roagă-te lui Dumnezeu pentru noi! 


Tulburarea şi viforul chinurilor mele şi al ispitelor le îmblânzeşte, păstorule, cela 
ce eşti sfetnicul creştinilor. 


Stih: Sfinte prea cuvioase părinte Irodion, roagă-te lui Dumnezeu pentru noi! 

Chemând eu îndurarea ta, dă-o mie, cela ce te-ai făcut nouă dumnezeiască icoană, 
ce cu închinare se cinstește. 


Slavă Tatălui şi Fiului şi Sfântului Duh. 


Ocrotirea sărmanilor şi coif de nădejde noi câştigându-te, părinte Irodioane, din 
nevoi cumplite izbăveşte-ne. 


Şi acum şi pururea şi în vecii vecilor. Amin. 


Zac în patul durerilor şi al neputinţelor mele, pururea, ci o, Mireasă a Tatălui, cu 
milostivirea ta întâmpină-mă. 


Cântarea a-V-a 


Irmos: Luminează-ne pe noi, Doamne, cu poruncile 'Tale şi cu braţul Tău cel înalt, 
pacea Ta dă-ne-o nouă, lubitorule de oameni. 


Stih: Sfinte prea cuvioase părinte Irodion, roagă-te lui Dumnezeu pentru noi! 


Scapă din necaz şi de vifore viaţa mea, lrodioane, chipul blândeţilor, ca unul ce ai 
născut ucenici în Duhul Sfânt. 


Stih: Sfinte prea cuvioase părinte Irodion, roagă-te lui Dumnezeu pentru noi! 


Bucură acum întru tot trista mea inimă, cu veselie sufletul meu umplând, ca unul 
ce eşti rugătorul de foc al inimii. 


Slavă Tatălui şi Fiului şi Sfântului Duh. 


Bezna cea de iad a păcatelor alung-o cu strălucirea razei dumnezeieşti, cela ce eşti 
purtător al Luminii veşnice. 


Şi acum şi pururea şi în vecii vecilor. Amin. 


Vindecă degrab, Preacurată, neputinţa mea şi cercetării tale mă fă părtaş, rugând pe 
Cel Milostiv pentru sănătatea mea. 


Cântarea a-Vl-a 

Irmos: Rugăciunea mea voi înălța către Domnul şi Lui voi spune mâhnirile mele, 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 

Stih: Sfinte prea cuvioase părinte Irodion, roagă-te lui Dumnezeu pentru noi! 

Pe Cela ce a scăpat viaţa mea cea ţinută întru pieirea morţii, moarte luând de a Sa 
bunăvoie, lrodioane părinte, cu dragoste, pe Dânsul roagă-L şi acum, mântuindu- 
mă de răul vrăjmaşilor. 

Stih: Sfinte prea cuvioase părinte Irodion, roagă-te lui Dumnezeu pentru noi! 
Agonisindu-te bun păstor de suflete şi al vieţii mele, părinte Sfinte; care goneşti 
tulburările toate şi prigonirile dracilor pururea, mă rog, chemându-te acum, de 
năvala lor cea rea izbăveşte-mă. 

Slavă Tatălui şi Fiului şi Sfântului Duh. 

Avându-te noi scăpare pururea, ca o peşteră tăinuită-n Lainici, scapi din necaz şi 
dezlegi legătura, bucurând grabnic pe toţi cu lumina ta, ci o, părinte şi acum de 
dureri şi nevoi izbăveşte-ne. 

Şi acum şi pururea şi în vecii vecilor. Amin. 

Zăcând acum în dureri şi chinuri mari nu aflu trupului meu tămăduire, ci rugând 
chem îndurările tale, de Dumnezeu Născătoare, Stăpâna mea, ridică-mă cu mâna ta 
din căderea mea în patul durerilor. 

Prochimenul, glas 4: Scumpă este înaintea Domnului, moartea cuviosului Său. 
Stih: Răsădit în casa Domnului, în curțile Dumnezeului nostru va înflori. 


Evanghelia de la Matei 
Matei 18,1-6 şi Matei 11, 25-30 - caută la Sfântul Trifon 1 februarie: 
1. În ceasul acela, s-au apropiat ucenicii de lisus şi I-au zis: Cine, oare, este mai 


mare în Împărăţia Cerurilor? 
2. Şi chemând la Sine un prunc, l-a pus în mijlocul lor, 

3. Și a zis: Adevărat zic vouă: De nu vă veţi întoarce şi nu veți fi precum pruncii, 
nu veți intra în Împărăţia Cerurilor. 

4. Deci cine se va smeri pe sine ca pruncul acesta, acela este cel mai mare în 
Împărăţia Cerurilor. 

5. Și cine va primi un prunc ca acesta în numele Meu, pe Mine Mă primeşte. 

6. lar cine va sminti pe unul dintr-aceştia mici care cred în Mine, mai bine i-ar 
fi lui să i se atârne de gât o piatră de moară şi să fie afundat în adâncul mării. 


Îss] 





25. În vremea aceea, răspunzând, lisus a zis: Te Slăvesc pe Tine, Părinte, 
Doamne al cerului şi al pământului, căci ai ascuns acestea de cei înţelepţi şi 
pricepuţi şi le-ai descoperit pruncilor. 

26. Da, Părinte, căci aşa a fost bunăvoirea înaintea Ta. 

27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Slavă Tatălui şi Fiului şi Sfântului Duh. 


Pentru rugăciunile cuviosului tău Irodion, Milostive, curăţeşte mulțimea greşe- 
lilor noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stihira: Glas VI (a lui Suceveanu) (vezi Slava de la Laude a Sfântului Sava): Cu- 
vioase lrodioane, în tot pământul a ieşit vestirea faptelor tale; pentru aceasta în 
ceruri ai aflat plata ostenelilor tale; taberele drăceşti ai pierdut, cetele îngereşti le-ai 
ajuns, a căror viaţă fără prihană ai urmat. Îndrăznire având către Hristos Dumne- 
zeu, cere pace sufletelor noastre. 


Cântarea aVIl-a 

Irmos: Tinerii ce au ajuns din ludeea în Babilon oarecând, cu credinţa Treimii, 
para focului au călcat cântând: Dumnezeul părinților noştri, bine eşti cuvântat. 


Stih: Sfinte prea cuvioase părinte Irodion, roagă-te lui Dumnezeu pentru noi! 

Pe luceafărul nostru şi comoara ascunsă în Lainici toți să-l rugăm: din somnul cel 
de moarte al patimilor noastre ne trezeşte de-a pururea, binecuvântând pe Dumne- 
zeul părinţilor noştri. 

Stih: Sfinte prea cuvioase părinte Irodion, roagă-te lui Dumnezeu pentru noi! 

Pe Stăpânul a toate, cuvioase părinte, pe care tu l-ai slujit, să-L rogi neîncetat mân- 
tuire să dea sufletelor celor ce cântă Lui: Binecuvântat eşti, Dumnezeul părinților 
noştri. 

Slavă Tatălui şi Fiului şi Sfântului Duh. 

De trupeşti neputinţe şi de multe păcate fiind, cu sufletul plin, alerg eu cu credință 
la racla ta, părinte, şi fierbinte rugându-mă, binecuvântez pe Dumnezeul părinţilor 
noştri. 

Şi acum şi pururea şi în vecii vecilor. Amin. 

Izvor de curăţire şi comoară bogată de mântuire te ştim pe tine, Fecioară prea 
curată şi uşa pocăinţei celor ce cântăm pururea: Binecuvântat eşti Dumnezeul pă- 
rinților noştri. 


Cântarea aVIIl-a 


Irmos: Pe Împăratul ceresc, pe care laudă toate oştile îngereşti, lăudaţi-L şi-L prea 
înălţaţi întru toţi vecii. 


Stih: Sfinte prea cuvioase părinte Irodion, roagă-te lui Dumnezeu pentru noi! 


Nu trece, sfinte, pe cei ce-ţi cer ajutorul, şi rugându-te acum îți cântăm cu dumne- 
zeiască cuviinţă, fericite. 


Stih: Sfinte prea cuvioase părinte Irodion, roagă-te lui Dumnezeu pentru noi! 

Tămăduieşte sufletul meu ce boleşte de dureri şi chinuri cumplite, ca să te măresc 
cu credinţă, fericite. 


Slavă Tatălui şi Fiului şi Sfântului Duh. 


Tămăduire bogată verşi, cuvioase, nouă, celor ce-ţi cântăm, părinte, cu dumne- 
zeiască cuviinţă, fericite. 


Şi acum şi pururea şi în vecii vecilor. Amin. 


Tu, Preacurată, goneşti pornirea ispitei şi lovirea amarei primejdii, ci pentru acea- 
sta te laud totdeauna. 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Cântarea a IX-a 
Irmos: 


Izbăviţi prin tine fiind, părinte, acum te vestim tuturor, lrodioane, lăcaşul slavei 
celei veşnice. 


Stih: Sfinte prea cuvioase părinte Irodion, roagă-te lui Dumnezeu pentru noi! 


Bucură, părinte, trista mea inimă, ca unul ce ai pierdut prin închinare putreziciunea 
păcatelor. 


Stih: Sfinte prea cuvioase părinte Irodion, roagă-te lui Dumnezeu pentru noi! 


Cu lumină sfântă goneşte negura din ale mele simţiri, dumnezeiescule stareţ, steaua 
părinţilor. 


Slavă Tatălui şi Fiului şi Sfântului Duh. 


Mie celui bolnav pentru mulțimea păcatelor, dă-mi ajutor, ca un luceafăr dumne- 
zeiesc al Stăpânului. 


Şi acum şi pururea şi în vecii vecilor. Amin. 

Lacrimile mele să nu le treci cu vederea, Ceea ce ai născut pe Hristos, cel ce ne-a 
dat bucurie prin Inviere. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Și îndată cântăm aceste tropare: (acelaşi glas): 


Luceafăr al Lainicului te ştiu pe tine, cuvioase Irodion, luminează-mi mintea şi 
rărunchii, ca izbăvit fiind, slavă să-ţi dau în veci. 


Cinstitele moaşte ne-au răsărit, dulce primăvară, încălzind cu puterea lor sufletele 
cele îngheţate de spurcăciunea cea rea a păcatului. 


Lăcaşul acesta dumnezeiesc este peste veacuri adăpost înţelegător, pentru toţi 
scăpare în primejdii, moaştelor tale, părinte, închinându-ne. 


Bucură-te, Sfinte Irodion, cruce a iubirii de popor şi de Dumnezeu, chip făcut 
icoană de inchinare, care ne scoli din adâncul păcatelor. 


Lumină cerească ne-a izvorât, care risipeşte întinarea din suflete; cel ce eşti a Jiului 
comoară, lrodioane părinte, ajută-ne. 


Izvor nesecat şi dumnezeiesc te cunoaştem, Sfinte cuvioase Irodion! Spală înti- 
narea firii noastre şi ne ridică din groapa păcatului! 


Bucură-te, chip al prefacerii tainice şi sfinte, cuvioase Irodion! Saltă, „închinare 


sii 


neîncetată”, poartă spre cer şi odihnă a tuturor! 
Şi apoi cele două tropare ale Maicii Domnului: 


Din tine, Născătoare de Dumnezeu, Dumnezeu-Cuvântul întrupându-Se negrăit, 
covârşeşti, Fecioară, Oştirea cea cerească; ţie, dar, îţi aducem cântare de laudă. 


Cetele puterilor netrupeşti, cu Botezătorul, cu apostolii lui Hristos, cu Sfântul 
cuvios Irodion de la Lainici şi cu Născătoarea de Dumnezeu Maria, faceţi rugă- 
ciune ca să ne mântuim. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Troparul glasul al S-lea: Pe Cuvântul Cel împreună fără de început cu Tatăl şi cu 
Duhul, carele S-a născut din Fecioară spre mântuirea noastră, să-L lăudăm, cre- 
dincioşii, şi să 1 ne închinăm; că bine a voit a Se sui cu trupul pe Cruce şi moarte a 
răbda şi a scula pe cei morţi, întru slăvită Învierea Sa. 


Pe Luceafărul nostru cel din Oltenia şi pe vasul de cinste al înaintei vederi să-l 
cinstim toţi credincioşii şi să-i strigăm: Nu înceta a te ruga pentru pacea de Sus, 
părinte Irodioane; de patima sufletească şi trupească vindecându-ne. 


Troparul glasul II: Racla ta izvorăşte din destul râu de vindecări minunate, în 
Sfânta Biserică, cuvioase Irodion, gonind pe diavoli, valurile patimilor spulberân- 
du-le; iar pe noi, credincioşii din Lainici, care-ţi prăznuim pomenirea, ocroteşte-ne 
cu harul tău. 

[Apoi Ectenia întreită şi otpustul.] 


De nu este preot, se încheie astfel: Doamne Iisuse Hristoase Fiul lui Dumnezeu, 
pentru rugăciunile prea curatei Maicii Tale, ale Sfântului prea cuviosului părinte 
Irodion şi ale tuturor Sfinţilor tăi miluieşte-ne şi ne mântuieşte pe noi. Amin. 





(Extras din cartea: Sfântul Irodion “Luceafărul de la Lainici”- Viaţa, acatistul şi 
paraclisul) 

Paraclisul Sfântului cuvios lrodion de la Lainici 





[Preotul: face obişnuitul început, zicând: Binecuvântat este Dumnezeul nostru.] 
Citeţul: Amin. Slavă Ție, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a Slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Pe luceafărul nostru cel din Oltenia, cu închinare de taină ca pe un 
părinte ales să-l slăvim, acum noi ucenicii lui; că înainte-văzător s-a făcut Sfântul 
Irodion, de boli pe toţi vindecându-i şi duhovnic dumnezeiesc s-a arătat în viaţa sa. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii sau cine ne-ar fi păzit pe noi până acum slobozi? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul cuviosului lrodion 





Cântarea | 


Irmos: Apa trecându-o ca pe uscat şi de răutatea egiptenilor izbăvit, israeliteanul 
striga: Izbăvitorului şi Dumnezeului nostru să-l cântăm. 

Stih: Sfinte cuvioase părinte Irodion, roagă-te lui Dumnezeu pentru noi. 

Sfinte cuvioase părinte Irodion, luceafărul rugăciunii, cel împodobit cu minu- 
natele daruri ale Duhului, nu înceta a lumina pe toți cu strălucirile minunilor tale, 
ca unul ce acum te veseleşti în lumina Soarelui dreptăţii. 

Stih: Sfinte cuvioase părinte Irodion, roagă-te lui Dumnezeu pentru noi. 
Cuvioase părinte, ca un cerb ai alergat la izvorul vieţuirii îngereşti şi spre mă- 
năstirea Cernica paşii sufletului şi ai trupului ţi-ai purtat, voind a te veseli de 
petrecerea întru lăcaşurile cereşti, pe care ajută-ne şi pe noi a le moşteni. 

Slavă Tatălui şi Fiului şi Sfântului Duh. 

Ca o făclie a Treimii ai stat în mijlocul rugătorilor şi inimile tuturor le-ai luminat, 
însă nu înceta a te ruga să se risipească şi întunericul minţii noastre cu raza rugă- 
ciunii tale. 


Şi acum şi pururea şi în vecii vecilor. Amin. 


Maica Vieţii, în corabia mântuirii mă povăţuieşte pe mine, cel ce pururea sunt tul- 
burat de valurile ispitelor, ca să mă învrednicesc a ajunge şi la limanul mântuirii. 


Cântarea a III-a 


Irmos: Tu eşti tăria celor ce aleargă la Tine, Doamne, Tu eşti lumina celor întu- 
necaţi şi pe Tine Te laudă duhul meu. 


Stih: Sfinte cuvioase părinte Irodion, roagă-te lui Dumnezeu pentru noi. 
Duhovnic prea înţelept ai fost Sfântului ierarh Calinic, care cu smerenie se pleca 
înaintea ta, a celui ce ai plecat milostivirea lui Dumnezeu ca pe toţi să-i ajute 
pentru rugăciunile tale. 

Stih: Sfinte cuvioase părinte Irodion, roagă-te lui Dumnezeu pentru noi. 
Tulburarea sufletului meu alung-o cuvioase, cu ale tale sfinte rugăciuni şi dă-mi 


mie a mă odihni de toată gândurile răutăţii întru lumina laudelor îngereşti aduse ţie 
cu credinţă. 

Slavă Tatălui şi Fiului şi Sfântului Duh. 

Cu doctoria rugăciunii tale ai vindecat multele boli ale sufletului şi ale trupului, 
însă nu încetezi a revărsa tămăduiri şi celor ce acum aleargă cu nădejde la 
mijlocirea ta, cuvioase. 


Și acum şi pururea şi în vecii vecilor. Amin. 


De valurile multor păcate fiind împresurat, cer ajutorul Tău cel grabnic, ca să nu 
fiu eu înghiţit de furia valurilor răutăţii. 


Apoi aceste stihiri: 

Cu veselie cetele îngereşti s-au grăbit să te primească în lăcaşurile slavei pe tine, 
cel ce cu strălucirea smereniei tale ai orbit ochii duhurilor răutăţii şi pe toţi ai scos 
din prăpastia deznădăjduirii. 

Maica Luminii, scoate-mă pe mine din groapa păcatului şi în toată vremea dă-mi a- 
Ți aduce Ție jertfe de rugăciuni ca să mă curăţeşti de toate fărădelegile mele. 


Sedealna, glas 2: 


Podobie: Ceea ce eşti rugătoare caldă şi zid nebiruit, izvor de milă şi lumii scă- 
pare, cu de-adinsul strigăm către tine, Născătoare de Dumnezeu, Stăpână: Vino 
degrab şi ne izbăveşte pe noi din nevoi, ceea ce eşti singură grabnic folositoare. 


Calea muceniciei celei duhovniceşti ai săvârşit, răstignindu-ţi trupul împreună cu 
patimile pe crucea ascultării de Dumnezeu, iar acum te desfătezi de lărgimea 
Raiului, cerând să se izbăvească şi sufletele noastre din strâmtorarea necazurilor. 


Cântarea a IV-a 


Irmos: Sfatul cel neurmat şi dumnezeiesc al întrupării Tale celei de sus, celei din 
Fecioară, proorocul Avacum socotindu-l a strigat: Slavă puterii Tale, Doamne! 


Stih: Sfinte cuvioase părinte Irodion, roagă-te lui Dumnezeu pentru noi. 
la aminte la suspinurile inimii mele, fericite, cel ce cu suspinurile rugăciunii lui 


lisus ai făcut însutit roditoare spicele virtuţilor sădite în tine şi slobozeşte-mă din 
robia patimilor. 

Stih: Sfinte cuvioase părinte Irodion, roagă-te lui Dumnezeu pentru noi. 


Ca un vas de aur plin de roua rugăciunii picură-mi mie dulceaţa darului ceresc, ca 
să-mi îndulcească mie cumplita amărăciune venită din necazuri. 


Slavă Tatălui şi Fiului şi Sfântului Duh. 


Rugăciunea cea neîncetată ţi-a fost călăuză pe calea mântuirii şi de mari daruri te- 
ai învrednicit prin aceasta şi acum mijlocindu-ne nouă iertare şi mare milă. 


Şi acum şi pururea şi în vecii vecilor. Amin. 


Din temniţa întristării mă slobozeşte Maică, pe mine cel ce prin neascultare m-am 
depărtat de Izvorul vieţii şi de lărgimea cugetării smerite. 


Cântarea a V-a 


Irmos: Negura sufletului meu, Mântuitorule, risipeşte-o cu lumina poruncilor Tale 
şi mă luminează ca un singur Împărat al păcii. 


Stih: Sfinte cuvioase părinte Irodion, roagă-te lui Dumnezeu pentru noi. 

Fiind luminat de razele frumuseţii Duhului, ca un înger ai strălucit în pământul 
nevoinţelor, iar acum dintru înălțime trimite-ne nouă acoperământul rugăciunii 
tale. 


Stih: Sfinte cuvioase părinte Irodion, roagă-te lui Dumnezeu pentru noi. 


Carte prea sfinţită a rugăciunii te-ai arătat şi în cărțile sufletelor citind, pe toţi ai 
îndreptat pe calea pocăinţei şi le-ai deschis cartea iertării lui Hristos. 


Slavă Tatălui şi Fiului şi Sfântului Duh. 


Mănăstirea Lainici saltă şi se bucură avându-te pe tine rugător neostenit înaintea 
jertfelnicului ceresc, iar noi cu nădejde vărsăm înaintea ta toate durerile noastre. 


Şi acum şi pururea şi în vecii vecilor. Amin. 


Maica Vieţii, pe mine, cel ce dorm întru întunericul păcatului trezeşte-mă la lumina 
pocăinţei, ca să nu moştenesc eu întunericul cel nesfârşit. 

Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile mele, 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 

Stih: Sfinte cuvioase părinte Irodion, roagă-te lui Dumnezeu pentru noi. 
Duhurile răutăţii ai alungat de la cei cumplit chinuiţi de ele, iar acum patimile cele 
spurcate alungă-le din sufletele celor ce cu nădejde aleargă la puternică rugăciunea 
ta. 


Stih: Sfinte cuvioase părinte Irodion, roagă-te lui Dumnezeu pentru noi. 


Obiceiul cel rău al femeii l-ai îndreptat şi pe mulți la pocăință i-ai adus, având de la 
Hristos dar însutit spre a lucra mântuirea tuturor. 


Slavă Tatălui şi Fiului şi Sfântului Duh. 

Ca unul ce prin înfrânare ai călcat toate vicleşugurile potrivnicului şi sub aripile 
rugăciunii tale păzeşte pe cei ce te cinstesc pe tine, ca să-ţi împletim cununi de 
cântări în toată vremea. 


Şi acum şi pururea şi în vecii vecilor. Amin. 


Poarta pocăinţei deschide-mi mai înainte de a fi închis în temniţa necazurilor şi 
cumplit chinuit de multe gânduri întunecate. 


Apoi aceste stihiri: 


Ca un luceafăr stai în mijlocul cetei Sfinților şi cu razele minunilor tale slobozeşte- 
ne pe toți din întunericul cel greu al necazurilor cu singură mijlocirea ta. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condac, glas 2: 


Podobie: Cu sângiurile tale... 


Ar Dr De De Dr de De dr De De De De Dr Dr dr Dr de De de de dr fr A A 


Xp XP XP IP 3 ID e E 30 IE 3 2 2 2 E E 30 30 30 3 De E IE IE E IE XX 


Tie De de De Ar De De De De De De dr Dr de De De dr De Ar Dr De de de dr dr d 


Xp XP XP IP IP IE E E 30 E 3 2 2 2 2 E 30 50 IE 3 2 E DP E E XX 


Cel ce ai fost vrednic cinstitor al prea curatei Maici a Domnului, încredinţându-te 
ei ca un fiu, ai ajuns în lăcaşurile Domnului jertfelnic sfânt al Dumnezeirii; că 
aprins fiind de focul Duhului Sfânt, ai întărit în rugăciune pe ucenicii tăi, cu care te 
bucuri în veci părinte Irodioane! 


Prochimenul, glas 4: Cinstită este înaintea Domnului, moartea cuviosului Său. 
Stih: Fericit bărbatul cel ce se teme de Domnul... 


Evanghelia după Matei 


Zis-a Domnul ucenicilor Săi: 

27.Toate Mi-au fost date de către Tatăl Meu şi nimeni nu cunoaşte pe Fiul, decât 
numai Tatăl, nici pe Tatăl nu-L cunoaşte nimeni, decât numai Fiul şi cel căruia 
va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Slavă Tatălui şi Fiului şi Sfântului Duh. 


Pentru rugăciunile prea cuviosului Tău, Milostive, curăţeşte mulţimea greşelilor 
noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Apoi stihira glas 6 (forma glasului 2), 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre. 

Din prăpastia întristării scoate-mă pe mine, cel ce am alunecat în păcat şi ca o 
candelă nestinsă a rugăciunii străluceşte şi cămara sufletului meu cu razele po- 
căinţei. 


[Diaconul (iar în lipsa lui, preotul ) rosteşte rugăciunea: Mântuieşte, Dumnezeule, 
poporul Tău şi binecuvântează moştenirea Ta, cercetează lumea Ta cu milă şi cu 
îndurări, înalţă fruntea creştinilor ortodocşi şi trimite peste noi milele Tale cele 
bogate; pentru rugăciunile prea curatei Stăpânei noastre Născătoarei de Dumne- 
zeu şi pururea Fecioarei Maria; cu puterea cinstitei şi de viaţă făcătoarei Cruci; 
cu ocrotirile cinstitelor, cereştilor netrupeşti Puteri; pentru rugăciunile cinstitului, 
măritului prooroc, Înaintemergătorului şi Botezătorului loan; ale Sfinților, 
măriților şi întru tot lăudaţilor apostoli; ale tuturor sfinţilor sfinţiţilor ierarhi; ale 
sfinților, măriţilor şi bunilor biruitori mucenici; ale prea cuvioşilor şi de Dumne- 
zeu purtătorilor părinţilor noştri, ale Sfinţilor (N), a căror pomenire o săvârşim, 
ale Sfântului ierarh Spiridon, ale Sfinţilor şi drepţilor dumnezeieşti părinţi loachim 
şi Ana şi pentru ale tuturor sfinţilor; rugămu-ne, Mult-milostive Doamne, auzi-ne 
pe noi păcătoşii, care ne rugăm ie, şi ne miluieşte pe noi.] 


[Strana: Doamne, miluieşte (de 12 ori).] 

Cântarea a VII-a 

Irmos: Chipului celui de aur neînchinându-se tinerii lui Avraam s-au lămurit ca 
aurul în topitoare, că în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri! 

Stih: Sfinte cuvioase părinte Irodion, roagă-te lui Dumnezeu pentru noi. 

Părinte cuvioase, cu plugul rugăciunii tale ai arat inimile cele înţelenite în patimi şi 
ai semănat virtuțile cele mântuitoare, ca să te învredniceşti a culege rod însutit de 
daruri. 


Stih: Sfinte cuvioase părinte Irodion, roagă-te lui Dumnezeu pentru noi. 


Cuvioase părinte Irodioane, tu pentru Hristos ai luat jugul nevoinţei şi ai alinat 
sufletele cele rănite de păcat, înfăţişându-le Mântuitorului spre tămăduire. 


Slavă Tatălui şi Fiului şi Sfântului Duh. 

Carte sfinţită a pocăinţei fiind, în cărțile sufletelor ai scris cuvânt de mântuire, iar 
la judecată soleşte-mi iertare mie, celui biruit de multele ispite. 


Şi acum şi pururea şi în vecii vecilor. Amin. 


Veseleşte-te, Maică a Vieţii căci din pântecele tău S-a cules Spicul mântuirii, Cel 
ce face bine roditoare lanurile sufletelor însetate de mântuire. 


Cântarea a VIII-a 

Irmos: In văpaie de foc stau Ție înainte heruvimii şi serafimii, Doamne şi toată 
zidirea cântare frumoasă cântă Ție: Lăudaţi-L, binecuvântaţi-L şi-L prea înălțaţi 
întru toţi vecii! 

Stih: Sfinte cuvioase părinte Irodion, roagă-te lui Dumnezeu pentru noi. 
Izbăveşte-mă de asupririle celui rău, cuvioase părinte, cu mângâierea  rugă- 
ciunii tale, ca unul ce eşti o candelă nestinsă ce veghezi sufletele şi le slobozeşti 
din întunericul răutăţilor. 


Stih: Sfinte cuvioase părinte Irodion, roagă-te lui Dumnezeu pentru noi. 


Cu stelele cuvintelor tale ai împodobit cerul inimilor şi l-ai gătit spre primirea 
Soarelui dreptăţii, Cel ce cheamă pe toţi la lumina zilei celei nesfârşite. 


Binecuvântăm pe Tatăl şi pe Fiul şi pe Sfântul Duh, Dumnezeu. 

Cu înţelepciune ai cârmuit mănăstirea Lainici, îndreptând obştea către limanurile 
cele roditoare ale desăvârşirii, iar acum vindecă părinte, nerodirea inimii mele, 
împodobindu-o cu gânduri smerite. 


Şi acum şi pururea şi în vecii vecilor. Amin. 


Pe noi, cei ce cădem înaintea Ta întru rugăciune, ne izbăveşte de cursele celui rău, 
dând umilinţă inimii şi mare milă. 


Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu Fecioară 
de Dumnezeu Născătoare, prin odrasla purtării în pântece, lumii binecuvântare ai 
înflorit pentru aceasta toți Te slăvim. 


Stih: Sfinte cuvioase părinte Irodion, roagă-te lui Dumnezeu pentru noi. 


Grădină a Raiului arătându-te prin ostenelile rugăciunii neîncetate, împodobește şi 
mintea mea cu florile gândurilor smerite, mai înainte de a fi înghițit de adâncul 
întristării. 


Stih: Sfinte cuvioase părinte Irodion, roagă-te lui Dumnezeu pentru noi. 


Toată suflarea românească îţi aduce laude, ţie, luceafărului celui minunat al 
rugăciunii, ca să dăruieşti tuturor raze de mângâiere în ceasul ispitelor. 


Slavă Tatălui şi Fiului şi Sfântului Duh. 


Prin starea ta de faţă înaintea Treimi, nu uita să pomeneşti pe cei ce te cinstesc pe 
tine, ca să ne slobozim noi de tirania patimilor. 


Şi acum şi pururea şi în vecii vecilor. Amin. 


Durerile inimii mele le risipeşte cu dulceaţa rugăciunii tale, Ceea ce eşti mân- 
gâierea cea dorită a celor din nevoi. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste stihiri, glas 8, podobie: "Ceea ce eşti mai cinstită...". 


Bucură-te, lumina Cuvioşilor şi pecetea înţelepciunii drepţilor, făclia rugăciunii 
neîncetate şi luceafărul mănăstirii Lainici, cununa preoţilor şi icoana desăvârşirii 
monahilor, nu înceta a aduce jertfe de rugăciuni pentru cei ce te cinstesc pe tine. 


Cu razele rugăciunilor tale ai risipit întunericul necunoştinţei din inimi şi te-ai 
arătat ca un luceafăr celor ce dormeau în noaptea păcatului, povăţuindu-i către 
staulul credinţei. 

Ca unul ce cu înfrânarea ta ai cutremurat cetele demonilor şi cu focul rugăciunii ai 
ars toate urzelile ispitelor, nu înceta a mijloci iertare şi izbăvire din focul cel veşnic 
celor ce aleargă la milostivirea ta. 


Ca un vas de aur al darurilor Duhului ai adăpat pe toţi cei însetaţi de mântuire şi i- 
ai gătit ca pe nişte nuntaşi pentru a intra în cămara Mirelui Hristos în haine curate 
ale pocăinţei. 


Veseleşte-te şi saltă ceată a cuvioşilor, având în mijlocul tău strălucind ca un soare 
pe cuviosul Irodion, care cu razele minunilor a veselit tot pământul românesc, 
risipind întunericul mâhnirii. 


Din prăpastia păcatului scoate pe cei ce au alunecat acolo prin pizma vrăjmaşului şi 
pe cărările pocăinţei îndreptează paşii gândurilor noastre, ca să nu fim răpiți de 
lupii cei înțelegători ai patimilor. 


Cetele puterilor netrupeşti, cu Botezătorul, cu apostolii lui Hristos, cu Sfântul 
cuvios Irodion de la Lainici şi cu Născătoarea de Dumnezeu Maria, faceţi 
rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 

facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Și după ecfonis cântăm Troparul, glas 4: 


Podobie: Degrab ne întâmpină pe noi mai înainte până ce nu ne robim, când vrăj- 
maşii Te hulesc pe Tine şi ne îngrozesc pe noi, Hristoase Dumnezeul nostru. Pierde 
cu Crucea Ta pe cei ce se luptă cu noi, ca să cunoască cât poate credinţa drept- 
măritorilor creştini, pentru rugăciunile Născătoarei de Dumnezeu, Unule, lubi- 
torule de oameni. 


Pe frumuseţea rugătorilor şi oglinda îngerilor, pe stâlpul de foc al înțelepciunii şi 
lumina Cuvioşilor, pe Sfântul Irodion, luceafărul cel văzut al monahilor, să-l 
lăudăm după dreptate, ca să ne învrednicim de rugăciunea lui părintească. 


Apoi cântăm această stihiră, glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Vreme în care ne închinăm icoanei sfântului: 


Tainele cele mai ascunse ale voinţei dumnezeieşti cu ochii minţii le vedeai de 
departe şi prin descoperirea acestora pe mulți îi luminai, întărindu-i în credinţă, 
însă acum nu înceta a ne fi şi nouă apărător puternic în ceasul ispitelor. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub 
acoperământul tău. 


Sursa: 


https://www.erestinortodox.ro/comunitate/group_discussion_view.php?group_id=857&gro 
uptopic_id=7783 

Starețul Irodion Ionescu de la Lainici - Viaţa şi nevoinţele 





S-a născut în 1921 la Bucureşti primind numele la botez de loan. Pe la vârsta de 
20 de ani intră ca vieţuitor la Mănăstirea Cernica, atras fiind de viaţa isihastă ce 
se trăia aici, sub oblăduirea starețului Calinic. În 1846 este tuns în monahism, 
primind numele de Irodion. 


Odată tuns în monahism, tânărul monah lrodion conştientizează marea vocaţie la 
care a fost chemat adăugând nevoinţă peste nevoinţă. Fra foarte iubitor de fraţi, 
nu discredita pe nimeni niciodată, se ferea de orice vorbire de rău, postea foarte 
mult, dormea doar 3-4 ceasuri pe noapte şi făcea sute de metanii pe zi. Prin 
aceste nevoinţe devine foarte iubit de toată obştea, impunând mult respect şi 
apreciere chiar şi faţă de stareţul său. 


În septembrie 1850 stareţul său Calinic este hirotonit episcop la Râmnicu Vâlcea 
unde şi-a luat cu el mai mulţi ucenici pentru a-i fi spre ajutor în refacerea 
episcopiei amintite ce era într-o vizibilă decădere. 


Printre ucenicii luaţi este şi monahul Irodion pe care-l va detaşa pe la sfârşitul 
anului 1851 la Schitul Lainici de pe Valea Jiului şi pe care-l va hirotoni în 
diacon şi apoi în preot în anul 1853, numindu-l ecleziarh. lar în 1954 îl numeşte 
stareţ la schitul Lainici. 


Între 1854-1900 stareţul Irodion a păstorit 41 de ani acest schit cu mici 
intermitențe. A fost cel mai longeviv stareţ al schitului Lainici din toate timpurile. 

După moartea duhovnicului său, Sfântul Calinic, episcopul, îşi ia ca duhovnic 
pe ucenicul său Irodion, stareţul de la Lainici. Astfel ucenicul îi devine duhovnic 


avei. Nu după mult timp, cucerindu-se de evlavia sa, PIEDONE DV Toata 
Simţea o mare uşurare, avea o aleasă încredere şi 


deosebită apreciere la adresa stareţului Irodion. 


Venea foarte des la Lainici Sfântul Calinic la povaţă şi spovadă. Se cunoaşte faptul 
că spre sfarşitul vieţii avea la sufletul său acea triadă de mănăstiri - Cernica, 
Frăsinei şi Lainici, la care ţinea foarte mult şi pe care le susținea în rugăciunile 
sale. 








Cuviosul Irodion, ca toți marii sfinți, a avut foarte multe ispite din partea con- 
fraților săi, dar el, formându-se în duhul isihast cernican, le biruia cu smerenie şi cu 
răbdare. Cu cât înainta în virtute, cu atât 1 se înmulţeau ispitele, călindu-se în ele 
precum aurul în foc. Acesta fiind paradoxul sfinţeniei - suferinţa. 


Foarte repede îşi duce faima atât în Oltenia cât şi dincolo de Carpaţi, în Transi- 
Ivania Imperiului Austro-Ungar. Devenise făcător de minuni din viaţă. Avea 
puterea de a alunga duhurile necurate din oameni, îi radiografia la prima 
vedere, spunându-le păcatele lor şi cele ale înaintaşilor lor. 


SR 5 e 


La un moment dat îi aduce îi aduce în dar, o femeie ce locuia în aceşti munţi, un 
vas cu lapte. Cuviosul îi refuză categoric vasul cu lapte spunându-i că nu-l 
primeşte deoarece nu-i de la capra ei. 


Ba nu, părinte, de la capra mea este. L-am muls acum, este proaspăt. 

Nu, femeie, nu-l primesc pentru că nu mai este cu adevărat de la capra ta. 
Aseară ai dat-o diavolului şi foarte des ai acest obicei rău. De aceea pentru că ai 
dat diavolului capra, laptele nu mai este al ei, ci al diavolului. Te rog iartă-mă, 
dar nu-l primesc! 


Vădită femeia fiind de păcat s-a întors acasă cu laptele cerându-şi iertare şi 
făgăduindu-i că nu va mai drăcui niciodată. 


Deci observăm cum stareţul lrodion era văzător cu duhul. Foarte multă lume se 
vindeca şi afla alinare de la el. 


Pe 3 mai 1900 cuviosul Irodion se mută la Domnul. 


La 7 ani de la mutarea sa la Domnul, stareţul Teodosie Popescu, la insistenţele uce- 
nicului cuviosului Irodion - ieromonahul Iulian Drăghicioiu, cere episcopului 
Râmnicului blagoslovenia pentru a-l dezgropa. Aceasta fiind o foarte veche tradiție 
monahală, care se păstrează mai ales în Muntele Athos până azi ca la 7 ani de la 
moartea monahului se dezgroapă şi 1 se face din nou slujba înmormântării. 








Aşa s-a petrecut şi cu trupul cuviosului Irodion. Este dezgropat, însă cu toţii au 
rămas surprinşi deoarece trupul era întreg şi neputrezit. Au raportat episcopului 
faptul acesta, la care episcopul ar fi exclamat: „Aista mi-ai fost, lrodioane” (adică 
chiar aşa sfânt cu adevărat mi-ai fost, lrodioane). 

Insă, i-au făcut slujba înmormântării şi l-au pus în mormânt, deoarece Lainiciul nu 
avea osuar sau gropniță, cum aveau alte mănăstiri mai mari, pentru a fi puse acolo. 


Cuviosul Irodion fiind în viaţă, a profeţit că la câţiva ani de la mutarea sa la 
Domnul, Lainiciul va fi pustiit. Ceea ce s-a şi întâmplat în primul Război 
Mondial. 








( Patericul românesc, pag. 472, Ioanichie Bălan). 


În acest război mondial ucenicul cuviosului Irodion, ieromonahul Iulian Dră- 
ghicioiu este luat prizonier de către armatele germane, deportat în Germania, unde 
a şi murit în lagăr ca martir. Fotografia părintelui Iulian ne-a fost dăruită în anul 
2008 de către o strănepoată de-a dumnealui, socotind această descoperire ca o mare 
taină ce se vrea desluşită. 


La mormântul părintelui Irodion se făceau minuni, se vindecau demonizaţii şi se 
alungau duhurile necurate. Veneau oamenii atât din Regat cât şi din Transilvania 
să-şi aline durerile şi suferințele la mormântul cuviosului Irodion, unde se şi 
întâmplau. 


În 1929 este numit stareţ la Lainici părintele Visarion Toia împreună cu un grup de 
6 monahi de la Frăsinei. Printre monahii veniţi cu părintele Visarion erau Calinic 
Cărăvan, următorul stareţ isihast 1952-1975, părintele Nicodim Sachelarie, Ghe- 
rontie Ghenoiu şi alţii. 


La mormântul cuviosului Irodion făcându-se multe minuni, vrăjmaşul diavol sub 
masca evlaviei a îndemnat pe diverse persoane (probabil şi monahale) să dez- 
groape mormântul şi să sustragă părticele din moaştele cuviosului. De aceea 
părintele Visarion găsind această Situaţie ingrată, a dezgropat pentru a doua 
oară moaştele prin EEE (prima fiind în WE). Ar putea numi aceasta ca o a 
doua aflare a moaştelor cuviosului lrodion. A pus moaştele într-un alt sicriu mai 
mic şi le-a îngropat la o adâncime de 2,5 metri. La fundul gropii de 2 metri 
adâncime a săpat altă gropniță mai mică de 1,2/0,7 metri, a pus sfintele moaşte în 
acel sicriu mai mic, le-a îngropat, a pus pământ normal peste ele iar la adâncimea 
normală a unei gropi de 1,8 — 2 metri a presărat alte oseminte de la alt părinte 
pentru a deruta pe toți potenţialii viitori căutători de sfinte moaşte. Toate acestea 
le-a făcut foarte tainic. Nu ştim dacă următorul stareţ Calinic Cărăvan a ştiut 
această taină. Cert este că celălalt stareţ de după părintele Calinic, părintele 
Caliopie 1975 - 1985 a făcut săpături ca să dezgroape sfintele moaşte prin 1985. A 

săpat la 2 metri adâncimea unei gropi normale, a găsit acele oase puse la derută, a 
astupat groapa şi a închis subiectul. 


După 1990, cei care au rămas au fost învinuiți, acuzaţi de diferite persoane evla- 
vioase că nu vor să dezgroape sfintele moaşte. Se ştia că s-a încercat de către 
părintele Caliopie în 1983 dar nu se putea spune deoarece s-ar fi produs confuzie şi 
necredinţă. S-au răbdat toate acele insulte şi s-a aşteptat momentul. 








Mitropoliţii Olteniei de după 1990; Î.P.S. Nestor si Î.P.S. Teofan au dorit să cano- 
nizeze pe cuviosul Irodion cercetându-i viaţa plină de sfinţenie, însă probabil nu se 
împlinise numărul de rugăciuni. 


Noul mitropolit al Olteniei Î.P.S. Irineu având evlavie specială la Sfântul Calinic şi 
implicit la duhovnicul său cuviosul Irodion a purces la demararea procesului de 
canonizare (cercetare istorică şi dezgroparea mormântului). 


În ajunul Sfântului Calinic, pe 10 aprilie 2009, cu post de câteva zile şi cu rugă- 
ciune asiduă, însuşi mitropolitul Irineu împreună cu obştea mănăstirii au participat 
la dezgropare. Ajungând la 2 metri adâncime s-a dat de acele oseminte străine. 


A fost un examen foarte greu, îi cuprinsese pe toți deznădejdea că nu s-a găsit ceea 
ce se căuta. Î.P.S. mitropolit a poruncit să se sape în continuarea mormântului, cu 
toate că era iarbă, însă spre surprinderea tuturor s-a dat de un schelet întreg. Iniţial 
s-a crezut că acesta este dar deznădejde. Era alt vieţuitor, aşa cum scria pe cără- 
mida de sub cap: „Mitrofan schimonahul 1864”. 

Î.P.S. mitropolit Irineu a poruncit să se sape în partea opusă la celălalt capăt al 
mormântului. La 2 metri adâncime s-a dat de alte oseminte mai vechi la care se 
pare că se mai umblase. 


Deznădejde şi dezamăgire i-a cuprins pe toţi. Deja se săpaseră 3 morminte la rând 
unul în capul celuilalt. Se făcuseră o groapă imensă de 6 metri lungime, 2 metri 
adâncime şi 1,5 metri lăţime. Toţi se rugau cum puteau şi cum ştiau. Se pare că se 
năruia orice speranţă. La fundul gropii centrale era pământul mai moale, s-a 
început evacuarea lui şi spre surprindere, se întrezărea conturul unei alte gropi mai 
micI. Au inceput să apară semne. S-a găsit la 2,1 metri adâncime un toc de bocanc 
după care au început să apară cuie ce erau aproape descompuse de rugină. 


Primul impact vizual pozitiv a fost în momentul când a apărut prima parte din 
sfintele moaşte. Aveau o culoare maronie-portocalie. În al doilea rând erau nefi- 
reşti de uşoare, ca un pai, ca o hârtie. ar în al treilea rând au început să emane un 
miros plăcut. 


In cele din urmă s-a găsit şi cărămida cuviosului Irodion ce i-a fost pusă sub cap. 
Astfel s-a descoperit marea comoară ascunsă intenţionat a doua oară prin anii 1930 
la 2,5 metri adâncime. S-a descoperit în parte marea taină a Luceafărului de la 
Lainici. 


După 109 ani Sfântul Irodion se lasă a fi descoperit pentru a treia oară. O putem 
numi a treia aflare a moaştelor Sfântului Irodion de pe data de 10 aprilie 2009 


De data aceasta au fost puse într-o raclă la închinare în biserică spre folosul 
duhovnicesc al tuturor doritorilor şi al cinstitorilor sfinţilor din ceruri. 

Sfântul Calinic l-a numit pe cuviosul Irodion “Luceafărul de la Lainici” deoarece 
cu adevărat a fost un mare luceafăr, un mare luminător şi rugător. Sfântul Irodion 
este ultima verigă a lanţului neo isihast românesc din sec. XIX. 





Neo isihasmul românesc începe la sfârşitul secolului al XVIII-lea prin Vasile de la 
Poiana Mărului, Sfântul Paisie Velicikovschi - stareţul de la Neamţ, Sfântul cuvios 
Gheorghe de la Cernica, Sfântul Grigorie Dascălul, Sfântul Calinic de la Cernica şi 
continuă cu Sfântul cuvios Irodion, stareţul de la Lainici. 


Îi multumim Sfântului prea cuviosului părintelui nostru Irodion pentru că a acce- 
ptat a fi dezgropat de nevredniciile noastre şi-l rugăm fierbinte să mijlocească şi 
pentru noi înaintea PreaSfintei Treimi. Amin! 

Sfântul Irodion de la Lainici - drumul spre sfinţenie 





Sfântul Irodion de la Lainici, ca o ultimă verigă a lanţului neo-isihast românesc, a 
fost făcător de minuni încă din timpul vieţii, fiind văzător cu duhul şi tămăduind 
bolile celor care îi cereau ajutorul. 


i se ste 


Venit pe lume în secolul al XIX-lea, la Bucureşti, Sfântul Irodion a ales calea 
călugăriei pe când avea 20 ani, intrând mai întâi în Mănăstirea Cernica, sub 
ascultarea stareţului Calinic. Fugind de orice rău, îşi iubea nespus fraţii de obşte, 
petrecea în post şi rugăciune, făcând sute de metanii pe zi şi dormea doar câteva 
ore pe noapte. 


Fiind hirotonit stareţul său episcop la Râmnicu Vâlcea, Sfântul Irodion a fost luat 
cu el, alături de alți ucenici, așa încât, în cele din urmă, este numit stareţ la Schitul 
Lainici. 


Fiind cel mai longeviv stareţ al acestui schit, Sfântul Irodion a cârmuit obştea 
vreme de 41 de ani, în timp devenind chiar duhovnicul fostului său stareț, Sfântul 
Calinic. 


Numit „Luceafărul de la Lainici”, biruia toate ispitele cu spiritul său isihast, deve- 
nind făcător de minuni. 

Era văzător cu duhul şi tămăduia bolile şi pentru că la mormântul său se făceau 
multe minuni, iar parte din sfintele moaște începeau a fi furate, trupul Sfântului 
Irodion a fost îngropat la mare adâncime, sub alte sicrie, fiind găsit în anul 2009 şi 
aşezat într-o raclă spre închinare, în biserică. 

Sfinţi români - Cuviosul arhimandrit lrodion Ionescu, duhovnicul Sfântului 
Calinic - Schitul Lainici, Gorj 





Acest cuvios părinte a fost unul din marii stareţi ai monahismului românesc, care a 
strălucit în mănăstirile Olteniei, în a doua jumătate a secolului trecut. 


Era de loc din judeţul Vâlcea. Intrând de mic în nevoinţă călugărească la Mă- 
năstirea Cernica, în puţină vreme a deprins bine meșşteşugul luptei duhovniceşti, 
încât pe mulți întrecea cu rugăciunea, cu smerenia şi ascultarea. Apoi a primit 
marele şi îngerescul chip al schimniciei cu numele de Irodion. 


Sfântul ierarh Calinic, pe când păstorea Eparhia Râmnicului, cunoscând 
petrecerea cuviosului schimonah lrodion, în vara anului 1853 l-a hirotonit 
diacon şi preot şi l-a numit egumen la Schitul Lainici de pe Valea Jiului. Apoi 1- 
a făcut arhimandrit şi îl avea de sfetnic şi duhovnic. Și atât de mult îl iubea şi se 
cucerea de sfinţenia vieţii lui, că adeseori îl vizita la schit, numindu-l „luceafărul 
de la Lainici! ". Numele acesta a rămas în graiul poporului până astăzi. 


De la cuviosul Irodion se întorcea Sfântul Calinic peste munţi spre Râmnicu- 
Vâlcea, în vara anului 1854, când i s-a descoperit de la Dumnezeu moartea arhi- 
mandritului Nicandru, stareţul Cernicăi. 

Pentru multa lui smerenie, arhimandritul lrodion s-a învrednicit de la Hristos de 
darul preasfintei rugăciuni şi al izgonirii duhurilor necurate. De aceea, nu 
puţini bolnavi şi neputincioşi de prin satele Olteniei şi Transilvaniei alergau la el 
şi se vindecau, încât numele său se făcuse cunoscut peste tot. Acest mare stareţ 
se învrednicise şi de darul mai înaintevederii. Că multora le spunea gândurile 
cele de taină şi le vestea cele viitoare. 


SR 5 2 


Odată, o femeie i-a adus, după obicei, un vas cu lapte de la capra ei. lar cuviosul 
i-a răspuns: 

- Nu primesc laptele, că nu este de la capra ta! 

- Ba nu, părinte - a zis femeia - de la capra mea este. 

- Dar n-ai dat-o ieri diavolului? Cum să primesc, că nu mai este capra ta! Deci, 
vădită fiind femeia şi-a mărturisit păcatul şi luând binecuvântare, din ziua 
aceea n-a mai drăcuit. 


Aşa a trăit cuviosul arhimandrit lrodion, totdeauna arzând pentru dragostea lui 
Hristos, ca o făclie în sfeşnic, mângâind, vindecând şi folosind duhovniceşte, 
atât pe mireni, cât şi pe călugări. Și a fost duhovnic şi egumen vestit la Schitul 
Lainici peste 35 de ani, adunând în jurul său cam la 30 de ucenici. 


Deci, ajungând în vârstă de peste 90 de ani şi simţindu-şi aproape sfârşitul, a 
chemat la sine pe toţi şi le-a dat binecuvântarea cea mai de pe urmă, zicând: 





Apoi s-a mutat la cele veşnice, în primăvara anului 1900, pentru a lua plata 
ostenelilor sale. 


În toamna anului 1916 s-a împlinit prezicerea cuviosului Irodion Ionescu. Că fiind 
lupte grele pe Valea Jiului, Schitul Lainici a rămas pustiu 13 ani. Chiliile au fost 
arse, odoarele jefuite, iar biserica transformată în grajd pentru cai. Abia în anul 
1929, Schitul Lainici a luat din nou fiinţă prin grija Protosinghelului Visarion Toia. 


Noul stareţ, auzind de viaţa şi faptele cuviosului Irodion Ionescu, l-a dezgropat în 
toamna aceluiaşi an şi trupul său, o! slăvită minune! l-a găsit întreg şi nevătămat ca 
pe un adevărat sfânt! Deci, luând poruncă de la episcopul Râmnicului, l-a îngropat 
din nou în mormântul său, unde se află şi astăzi. 

Credincioşii de prin sate păstrează cu evlavie în casele lor chipul stareţului Irodion, 
iar când au unele necazuri, vin la Schitul Lainici, se roagă, îşi ating hainele de 
mormântul cuviosului, îi sărută crucea şi pleacă mângâiaţi la căminele lor. 

Sinaxar - Sfântul cuvios Irodion de la Mănăstirea Lainici - 3 mai 


SFINŢII ZILEI 


SFINȚIIZILEI 


SFINȚII ZILE 


SFÂNTUL CUVIOS IROBION 
DE LA LAINICI A FOST FĂCĂTOR 


DE MINUNI ÎNCĂ DIN TIMPUL 


 ÎNNEŢII PĂMÂNTEȘTI. 
PA 


SFÂNTUL CUVIOS 
IRODION DE LA LAINICI 


3 MAI 





https://www.trinitas.tv/sfantul-cuvios-irodion-de-la-manastirea-lainici/ 





https://www.trinitas.tv/sfantul-cuvios-irodion-de-la-lainici-3-mai/ 

În 1877 a trimis 12 călugări pentru a sluji ca sanitari la îngrijirea răniților în Răz- 
boiul de Independenţă. 


În 1900 şi-a dat sufletul în mâinile Domnului. 


La 10 aprilie 2009 au fost aflate moaştele sale, care se păstrează spre închinare în 
Mănăstirea Lainici. 

bot 
Astăzi, în Biserica Ortodoxă Română este cinstită icoana Maicii Domnului Siriaca 


de la mănăstirea prahoveană Ghighiu. Hotărârea a fost luată de Sfântul Sinod al 
Bisericii noastre în şedinţa de lucru din 15 februarie 2018. 


Icoana Maicii Domnului Siriaca, pictată pe lemn de santal, datează din secolul al 
16-lea şi a fost adusă la Mănăstirea Ghighiu în 1958 de PS Vasile Samaha de 
Serghiopolis din Patriarhia Antiohiei şi a Intregului Orient. 


De-a lungul timpului, numeroşi credincioşi care s-au rugat Maicii Domnului adu- 
când cinstire icoanei de la Mănăstirea Ghighiu au mărturisit că au primit ajutor 
grabnic, vindecări şi întărire în credință. 


Ar Dr De De Dr de De Dr Dr De De e Dr De dr De de De e de dr fr A A 


Xp PP IP IP 2 E e E 30 E 3 2 2 2 2 E 30 E 30 IE 2 DE DP E E E XX 


Die De de e Dr de De De De De De Dr Dr De De De dr De Ar Dr De de de dr drd 


Xp XP XP IP 3 IE DE 2 E 30 E 3 2 2 2 2 E 30 E IE IE 2 E 2 E E XX 


Calendar Ortodox - Izvorul Tămăduirii; Cinstirea Icoanei Maicii Domnului 
Siriaca de la Mănăstirea Ghighiu; Sfântul cuvios Irodion de la Lainici 





Izvorul Tămăduirii 


In vinerea din Săptămâna luminată, creştinii ortodocşi sărbătoresc Izvorul Tămă- 
duirii. Această sărbătoare ne aduce aminte de una dintre minunile Maicii Domnu- 
lui, petrecută cu un orb. 


Inainte de a fi împărat, Leon cel mare a găsit într-o pădure un orb, care i-a cerut 
apa. La îndemnul Maicii Domnului, Leon i-a dat orbului să bea apă dintr-un izvor, 
iar orbul s-a vindecat de orbirea sa. 


Pentru a mulțumi Maicii Domnului, când a ajuns împărat, Leon cel mare a ridicat 
în apropierea izvorului o biserică unde s-au săvârşit apoi multe minuni. Această 


Biserică, situată în vechiul cartier Vlaherne, se mai vede şi astăzi în Istanbul. 


Sărbătoarea Izvorul Tămăduirii s-a generalizat în Biserica Ortodoxă în timpul se- 
colelor V — VI. 


În toate bisericile şi mănăstirile ortodoxe, după oficierea Sfintei Liturghii, se săvâr- 
şeşte slujba de sfințire a apei, după o rânduială adecvată Săptămânii luminate. 


Cinstirea icoanei Maicii Domnului Siriaca de la Mănăstirea Ghighiu 

Icoana Maicii Domnului - Siriaca, pictată pe lemn de santal, datează din secolul al 
șaisprezecelea și a fost adusă la Mănăstirea Ghighiu în 1958 de PS Vasile Samaha 
de Serghiopolis din Patriarhia Antiohiei şi a Intregului Orient. 


De-a lungul timpului, numeroşi credincioşi care s-au rugat Maicii Domnului adu- 
când cinstire icoanei de la Mănăstirea Ghighiu au mărturisit că au primit ajutor 
grabnic, vindecări şi întărire în credință. 


Însuşi actul oferirii icoanei Mănăstirii Ghighiu a constituit o minune, episcopul 
Vasile Samaha fiind îndemnat de Maica Domnului, în urma unor descoperiri 
cereşti, să o aducă la această mănăstire. Datând din secolul al XVI-lea, icoana 
Maicii Domnului Siriaca fusese păstrată anterior, un timp îndelungat, în satul 
Bhamdoun din Liban, unde împodobea biserica având hramul Sfântul Gheorghe. 


Înscrierea cinstirii icoanei Maicii Domnului Siriaca în calendarul Bisericii Orto- 
doxe Române a fost hotărâtă de Sfântul Sinod în şedinţa din 15 februarie 2018. 


Sfântul Irodion 





Sfântul Irodion s-a născut în Bucureşti, în anul 1821, şi a primit la botez numele de 
loan. La numai 20 de ani, tânărul cu viaţă de ascet îşi găseşte adevărata menire 
închinoviindu-se ca frate în lavra Cernicăi. 

După ce a trecut prin aproape toate ascultările, datorită aleselor sale calităţi, tânărul 
Ioan a fost tuns în monahism în data de 3 decembrie 1846. 


Cuviosul Irodion s-a făcut remarcat prin viaţa sa aleasă: postea foarte mult, îşi 
împlinea cu osârdie pravila şi canonul, nu lipsea niciodată de la slujbe, noaptea o 
petrecea în lacrimile rugăciunii, iar ziua lucra alături de părinţi la ascultările cele 
mai grele. 


La numai câteva zile după călugărie, pe data de 22 decembrie 1846, cuviosul a fost 
hirotonit preot şi duhovnic pentru întreaga obşte a mănăstirii. Experienţa uceniciei 
lângă Sfântul Calinic îi conferea un mare echilibru în luarea deciziilor, iar virtuțile 
pe care le avea îl făcuseră unul dintre cei mai căutaţi duhovnici. 


Odată cu învestirea Sfântului Calinic ca episcop de Râmnic în anul 1850, cuviosul 
Irodion a trebuit să părăsească Cernica pentru a se stabili la Mănăstirea Lainici, 
devenind duhovnicul sfântului. 


Deşi avea o experienţă duhovnicească vastă, cuviosul părinte s-a supus întru totul 
rânduielii pe care a întâlnit-o aici. Cu acordul unanim al obşti, la data de 15 iunie 
1854, cuviosul părinte a fost instalat de Sfântul Calinic în egumenia Mănăstirii 
Lainici. 


Între 1854 şi 1900, Sfântul Irodion a cerut de cinci ori să fie eliberat din ascultarea 
de stareţ al mănăstirii şi tot de atâtea ori a revenit la solicitarea şi nevoile obşti. 
Strânsese în jurul lui o obşte generoasă, mai mare decât cele de la Cozia sau 
Tismana. 


Sfântul Irodion ajunsese să fie căutat de mulţi credincioşi, făcând minuni încă din 
timpul vieţii: alunga duhurile rele, de multe ori le spunea oamenilor păcatele lor şi 
ale înaintaşilor lor. 


Pe 3 mai 1900, Sfântul Irodion a trecut la Domnul. După trecerea sa la Domnul, la 
mormântul său se petreceau multe minuni. 


Sfintele sale moaşte au fost descoperite cu post şi rugăciune, după 109 ani de la 
trecerea sa la Domnul, sub purtarea de grijă a mitropolitului Olteniei. 


În ziua de 1 mai 2011 a avut loc la Mănăstirea Lainici slujba de canonizare a 
Sfântului Irodion, în prezenţa prea fericitului părinte patriarh Daniel şi a membrilor 
Sfântului Sinod al Bisericii Ortodoxe Române. 

Arhimandrit loanichie Bălan - Patericul românesc - Amintiri ale 
arhimandritului Gherontie Ghenoiu despre înaintașii săi cu viaţă sfântă 


Edoxologia.ro 





Spunea iarăşi despre înaintaşii săi: 

- Mi-amintesc de monahul Pimen, cu care făceam ascultare. EI păştea vacile, avea 
fața luminată, veselă şi mereu rostea rugăciunea lui lisus. Părintele Climent, 
schimnic, era foarte tăcut şi se ruga mult. Monahul Lazăr se ostenea toată ziua la 
grădină şi îmbărbăta pe fraţi să aibă răbdare şi să se nevoiască în cele duhovniceşti. 
Monahul Nicanor era brutar şi tipicar. El mânca numai o dată în zi şi citea zilnic 
din Psaltire, pe care o purta în sân. Din ea nu mai rămăsese decât cotorul, dar o ştia 
pe de rost. Schimonahul Trifon, un călugăr sporit, păştea caprele mănăstirii pe 
munte şi purta în mână zi şi noapte metaniile cu care se ruga. 


A zis iarăşi despre legământul Sfântului Calinic: 

- Pentru că nu intră femei în Mănăstirea Frăsinei, călugării au un mare folos duhov- 
nicesc, căci sunt scutiți de multe primejdii şi ispite ale desfrânării, căci prin femei 
se fac multe sminteli prin mănăstiri. Alt folos mare este liniştea duhovnicească ce 
domneşte în mănăstire, înstrăinarea de lume şi cugetarea la cele dumnezeieşti, mai 
ales în chilii şi la sfintele slujbe de zi şi noapte. 


Iar despre Schitul Lainici spunea: 

- Cel mai mare duhovnic şi stareţ al schitului a fost cuviosul Irodion lonescu, care 
era şi duhovnicul Sfântului Calinic de la Cernica. El avea o viaţă sfântă şi se 
numea de credincioşi „luceafărul de la Lainici”. S-a mutat la Hristos în anul 1900 
şi a profețit înainte de moarte că Schitul Lainici va rămâne pustiu mulți ani. 
Această profeție a lui s-a împlinit întocmai. 

Apoi a spus: 

- După Primul război mondial, credincioşii de pe Valea Jiului au observat oarecare 
semne dumnezeieşti la mormântul lui. Când l-au dezgropat, l-au aflat întreg, 
neputred şi cu bună mireasmă. Era prin anul 1935. Dar episcopul Vartolomeu 
Stănescu de la Râmnicu-Vâlcea nu le-a dat binecuvântare să-i scoată moaştele din 
mormânt. Şi astăzi, la mormântul lui arde zi şi noapte o candelă, iar credincioşii îi 
aprind lumânări şi se roagă. 


(Arhimandrit Ioanichie Bălan, Patericul românesc, Editura Mănăstirea 
Sihăstria, pp. 679-680) 

Aflarea moaştelor Sfântului lrodion de la Mănăstirea Lainici 


Aflarea moaştelor celui numit şi “luceafărul de la Lainici” pe data de 10 aprilie 
2009. Actualmente, moaştele frumos mirositoare şi făcătoare de minuni se află în 
biserica mare a Sfintei Mănăstiri Lainici. 


Aflarea moaştelor Sfântului Irodion de la Mănăstirea Lainici, partea I, Universul 
credinţei, TVR: 
https://www.youtube.com/watch?v=3gzU1osC4Vw 


partea Il 
https://www.youtube.com/watch?v=xILmNzX1728w 

aprilie 2009 va rămâne, cu siguranță, ca una de mare impo'nță în 
năstirii din defileul Jiului. Cel numit „Luceafărul de la Lainici”, socotit a 
i osârduitor egumen al istoriei Mânăstirii Lainici, Irodion lonescu, a venit 
a de 30 de ani, în 1851, adus ca ucenic de starețul Calinic. Va deveni stareţ 
ul 1854, păstorind 41 de ani, cu cinci mici intermitențe, fiind cel mai longeviv 
ş țal] Lainicilor din toate timpurile. 
A ost unul dintre aceia care s-au călit în necazuri şi supărări, socotind toate 
EEE încercări ca binecuvântări trimise de Dumnezeu. 
“La 3 mai 1900, la vârsta de 79 de ani, Cuviosul lrodion se mută la Domnul. 
Conform unei tradiţii monahale athonite, la 7 ani de la moarte, se dezgropa 
trupul, se spăla cu vin, se făcea slujba înmormântării din nou şi se punea în osuar, 
acolo unde exista. 
La 5 mai 1907, exact la 7 ani de la înmormântarea starețului lrodion, părintele 
lulian Drăghicioiu cu multă evlavie, dezgroapă osemintele. Nu există dovezi în 


detaliu asupra acestui moment, se ştie doar că moaştele erau neputrezite, au fost 
repuse în groapă (Lainiciul nu avea osuar), povestea lor fiind închisă într-un mare 
mister. 

În perioada interbelică, mai exact în primăvara anului 1929, există o ipoteză că 
s-ar fi dezgropat moaştele Cuviosului, în vremea stăreţiei lui Visarion Toia. 

În anul 2008, Î.P.S. Irineu, Mitropolitul Olteniei, a demarat procesul canonizării 
Curiosului lrodion, după o serie de demersuri şi proceduri. Astfel s-a hotărât 

Canonizarea Sfântului cuvios lrodion de la Lainici 

Diac. Ioniţă Apostolache - Un nou rugător pentru noi, cuviosul Irodion - 
Mâine va fi proclamat sfânt părintele care i-a fost duhovnic Sfântului ierarh 
Calinic de la Cernica 





A profețit distrugerea mănăstirii (desen realizat de Nane Cresnean) 


Mâine, mii de credincioşi vor trece pragul Mănăstirii Lainici pentru a lua parte la 
ceremonia de proclamare ca sfânt, cu ziua de prăznuire 3 mai, a cuviosului Irodion. 
Evenimentul va fi marcat de prezenţa Preafericitului părinte Daniel, patriarhul 
Bisericii Ortodoxe Române, care va săvârşi Sfânta Liturghie împreună cu mai 
mulți ierarhi, membri ai Sfântului Sinod. Tot mâine va fi sfinţită şi noua biserică a 
mănăstirii, având hramurile "Izvorul Tămăduirii" şi "Sfântul Cuvios Ilrodion". 


Purcedem spre Lainici, mănăstirea aşezată pe "drumul pietrei" (gre. laios - piatră), 
la graniţa dintre Oltenia şi Transilvania. Urmând cursul Jiului, printre arbori 
seculari şi falnici care sfidează timpul existenţei pământeşti, ne adâncim din ce în 
ce mai mult într-un loc al sfinţeniei, în care "Dumnezeu grăieşte omului cuvinte de 
dragoste". O cruce ne salută solidar şi vesteşte că nu mai este mult până la 
mănăstire. Zidurile groase de cetate străjuiesc neclintite, atenționându-ne că vom 
păşi într-o altă dimensiune temporală. 

Cernica - începutul drumului spre despătimire 


Rânduit de Dumnezeu spre luminarea multora, preacuviosul părinte s-a născut în 
Bucureşti, în anul 1821 şi a primit la botez numele de loan. Chemarea Duhului a 
răsunat cu putere în inima sa încă din fragedă pruncie, iar la 20 de ani, tânărul cu 
viaţă de ascet îşi găseşte adevărata menire închinoviindu-se ca frate în vestita lavră 
a Mănăstirii Cernica. Păşeşte îndrăzneţ spre o lume pe care o simte tot mai vie în 
inima sa. Luptele duhovniceşti devin în scurt timp fapte cotidiene, iar postul şi 
rugăciunea se transformă în mod de viaţă. După ce a trecut prin aproape toate 
ascultările şi a arătat de fiecare dată înţelepciune şi cumpătare, fratele loan a 
primit, la 3 decembrie 1846, îngerescul chip al călugăriei, sub numele de Irodion. 
Aici, în agora sfinţilor, tânărul monah îl descoperă pe Sfântul Calinic, viitorul 
episcop al Râmnicului, care simţindu-i râvna şi sufletul curat, îl primeşte în ceata 
ucenicilor săi. Sub înrâurirea acestuia, îngerescul monah este preoțit şi învrednicit 
de darul duhovniciei peste întreaga obşte. Din acea clipă, lrodion a devenit 
duhovnicul de la Cernica, un avvă căutat de multe suflete pentru sfatul său plin de 
înţelepciune şi de puterea Duhului. 


Verigă în lanţul isihasmului românesc 


In anul 1850, Dumnezeu rânduieşte ca ucenicul şi avva, Sfântul Calinic şi cuviosul 
Irodion, să păşească împreună pe pământul Olteniei. Din acest moment, rolurile se 
inversează: avva devine ucenic, iar ucenicul avvă, într-o singură şi sfântă armonie: 
Lainici. 


Prezenţa preacuviosului părinte în mijlocul monahilor de pe malurile ului ca 
duhovnic şi mai apoi ca stareţ (în 1854) vine să completeze tradiţia isihastă din 
mănăstirile Olteniei. 


Sfântul Irodion a fost rânduit de Dumnezeu pentru a păstra aprinsă la Lainici 
candela monahismului isihast, alături de Sfântul Nicodim de la Tismana, cel care, 
după tradiţie, a întemeiat aici primul schit şi de Atanasie schimnicul, primul stareţ 
al mănăstirii, care a înfruntat de unul singur pericolul greco-catolic care se 
năpustise ca un tăvălug şi spre Oltenia. 


lată ce spune Sfântul Calinic în cartea de instalare a părintelui lrodion ca stareț la 
Mănăstirea Lainici: "Dat-am smerenia noastră această carte cuviosului leromonah 
Irodion, pe care, după chibzuirea ce am făcut, l-am orânduit stareţ părinților şi 
fraților de la Schitul Lainici, din judeţul Gorj, precum şi chivernisitor acestei şi 
celorlalte chiverniseli ale acelui schit, în locul cuviosului leromonah Chiril, cel ce 

şi-a dat demisia..." (Arhiva Episcopiei Râmnicului Noului Severin, Dosar 37, nr. 
635 din 15 iunie 1854). 


De anul instalării sale ca stareţ la Mănăstirea Lainici se leagă o frumoasă 
întâmplare istorisită de biograful Sfântului Calinic, arhimandritul Anastasie 
Baldovin. În timp ce străbătea drumul prin munţi pentru a se întoarce de la 
Mănăstirea Lainici la episcopie, Sfântul Calinic a fost vestit în duh de cuviosul 
Irodion despre moartea cucernicului părinte Nicandru, stareţul Lavrei de la Cernica 
şi ucenicul său iubit. 


Altă dată, pe când se afla la episcopie împreună cu ucenicii săi, Sfântul Calinic s-a 
ridicat de pe scaun şi a binecuvântat cu mâna în văzduh zicând: "Domnul!". 
Ucenicii au rămas muţi de uimire. Văzându-i nedumeriţi, sfântul le-a răspuns: 
"Tocmai mi-a cerut binecuvântare stareţul Ilrodion de la Lainici, ca să facă un 
lucru”. 


Părinte iubitor pentru "fiu risipitori" 


Dorinţa de a reînvia duhul rugăciunii isihaste în Mănăstirea Lainici i-a adus 
Sfântului Irodion multă tulburare de la vrăjmaşul diavol. Alesele sale calităţi 
duhovniceşti au fost adevărate pietre de poticnire pentru cei ce nu trăiau autentic 
adevăratul duh al vieţii monahale. Nu puteau privi la strălucirea luceafărului şi 
căutau să o întunece prin vorbe de ocară şi bârfe de tot felul, producând de cele mai 
multe ori tulburare în obşte. Pentru a nu dezbina turma pe care o iubea atât de mult, 
evlaviosul părinte a preferat să se retragă din egumenat. Rămaşi singuri în faţa 
ispitelor, "fiu risipitori” ai Lainicului au căzut la picioarele sfântului pentru a-l 
îndupleca să revină la cârma corabiei care plutea în derivă. Au întocmit chiar o 
jalbă către episcopie, pe care au semnat-o cu toţii: "Pe părintele Irodion ca să ne fie 
păstor vrem, precum şi mai înainte ne-au fost. Şi cu înscris încredințăm 
Preasfinţiilor Voastre şi Sfinţiei Sale părintelui lrodion, că nu vom ieşi din 
cuvântul ce ni se va porunci pentru mântuirea noastră, până la sfârşitul vieţii 
noastre şi de aceasta ne rugăm să nu ne laşi, ci să ne fu milostiv şi cum Duhul 
Sfânt te va lumina asupra nevredniciei noastre" (Arhiva Episcopiei Râmnicului 
Noului Severin, Dosar 37, folio 72, nr. 1122 din 7 august 1859). 


În timpul egumenatului său, Schitul Locurele a înflorit duhovniceşte. Monahii 
ctitori, Luca şi Cleopa, au primit de la cuviosul părinte ajutor pentru tencuirea 
bisericii. Sfântul lăcaş a fost sfințit chiar în ziua hramului, 6 august 1860, de către 
Sfântul Ierarh Calinic. Astăzi, amintirea celor doi asceţi a rămas vie pe aceste 
meleaguri. Acolo, în tihna freamătului de codru, rugăciunea isihastă, transmisă din 

generaţie în generaţie, de la Sfântul Irodion încoace, a constituit dialogul perfect cu 
Părintele cerului şi pământului. Zidurile bătrânei biserici ridică şi astăzi din negura 
vremii colbul vechilor amintiri, coborâte parcă dintr-o altă dimensiune. 


Părinte înaintevăzător cu duhul 


Foarte mulţi credincioşi din întreaga ţară băteau potecile înguste din defileul ului 
pentru a ajunge să vorbească, măcar pentru o clipă, cu preacuviosul părinte 
Irodion. Era un adevărat pelerinaj: bolnavi, îndrăciţi, oameni cu fel de fel de 
necazuri şi apăsări veneau la el ca la un sfânt şi nici unul nu pleca acasă 
nemângâiat. Tradiţia spune că sfântul era văzător cu duhul. 


Părintele Ioanichie Bălan, autorul "Patericului românesc", povesteşte minunea pe 
care sfântul a făcut-o cu o femeie care venise la mănăstire pentru a-i aduce lapte: 
"V-am adus, părinte, lapte de pomană, de blagoslovenie!", iar cuviosul i-a răspuns: 
"Nu primesc laptele, că nu este de la capra ta!"; "Ba nu, părinte - a zis femeia, de la 
capra mea este"; "Dar n-ai dat-o ieri diavolului? Cum să primesc, că nu mai este 
capra ta!". Atunci, femeia vădită şi-a recunoscut păcatul şi din ziua aceea n-a mai 
pomenit numele necuratului. 


A proorocit pustiirea mănăstirii 


În ziua de 3 mai 1900, înainte de a trece la cele veşnice, Sfântul Irodion le-a vestit 
ucenicilor săi pustiirea mănăstirii: "Fiii mei, să ştiţi că, puţin după ducerea mea, 
schitul acesta va rămâne mulţi ani pustiu. Voi, însă, îngropaţi lângă altar trupul 
meu şi nu uitaţi făgăduinţele călugărești pe care le-aţi dat lui Hristos!". Proorocia 
avea să se împlinească odată cu izbucnirea primului Război Mondial. Când au 
ajuns pe defileul Jiului, în toamna anului 1916, trupele germane au distrus aproape 
totul: mănăstirea a fost transformată în grajd pentru cai, odoarele s-au furat, iar 
arhiva a fost mistuită de flăcări. Foarte mulţi dintre călugării rămaşi în viaţă au fost 
duşi în Germania, unde au sfârşit cu toţii. Timp de 13 ani, la Lainici, candela vieţii 
monahale s-a stins. Abia în 1929, arhimandritul Visarion Toia a reuşit să readucă la 
viaţă viața monahală de aici. 


După ce cuviosul părinte s-a mutat la ceruri, mormântul său a devenit un adevărat 
izvor al Siloamului pentru credincioşii veniţi din toate părțile ţării. Foarte mulți 
demonizaţi erau vindecaţi, iar bolnavii găseau aici tămăduire. Tradiţia spune că 
unii oameni ar fi răscolit mormântul şi ar fi luat părticele din sfintele sale moaşte. 
Când s-au împlinit şapte ani de la mutarea la ceruri, părintele Iulian Drăghicioiu, 
unul dintre ucenicii sfântului, a luat binecuvântare de la episcopie pentru 

deshumare. Simţise în duhul prezenţa dascălului său şi era sigur că şade neputrezit 
la streaşina bisericii. Aici l-a descoperit, întreg şi frumos mirositor, ca un trandafir 
care se deschide primăvara la razele soarelui. Minunea a fost comunicată mai întâi 
episcopiei, după care, conform tradiţiei monahale, sfântul a fost aşezat din nou în 
pântecele pământului. Mărgăritarul a fost coborât înapoi, îngropat mult mai adânc 
de data aceasta. Abia în anul 1929, moaştele sfântului au fost redescoperite de 
preacuviosul părinte Visarion Toia, stareţul Mănăstirii Lainici, care le-a aşezat într- 
un loc de taină. De atunci, nimeni nu a mai reuşit să le găsească. Dumnezeu 
aşezase mantia vremii peste Luceafărul de la Lainici pentru a-l arăta la vremea 
rânduită. Amintirea minunilor şi a vieţii duhovniceşti pe care o trăise au rămas 
singurele repere peste timp în speranţa unei viitoare redescoperiri. 


Un nou sfânt în calendarul ortodox 


Odată cu instalarea în scaunul de Mitropolit al Olteniei, în mintea Înalt 
Preasfințitului Părinte Irineu a stăruit un singur gând: să găsească moaştele 
cuviosului lrodion şi să-l aşeze în rândul sfinților români. La 8 aprilie 2009, chiar 
în ziua pomenirii Sfântului lrodion, IPS Părinte a cerut binecuvântarea 
Preafericitului Părinte Daniel pentru a începe căutarea mărgăritarului. 


Pe data de 10 aprilie, sfântul s-a lăsat redescoperit. Bucuria descoperirii sale a fost 
foarte mare, Mitropolitul Olteniei aşezând sfintele moaşte la loc de cinste în 
biserica cea mare a mănăstirii, într-o frumoasă raclă de argint, spre binecuvântarea 
şi alinarea credincioşilor. 


Mâine, mii de credincioşi vor trece pragul sfintei mănăstiri pentru a lua parte la 
ceremonia de proclamare a sa ca sfânt, cu ziua de prăznuire 3 mai. Evenimentul va 
fi marcat de prezenţa Preafericitului Părinte Daniel, Patriarhul Bisericii Ortodoxe 
Române, care va săvârşi Sfânta Liturghie împreună cu mai mulți membri ai 
Sfântului Sinod. 

Cuviosul părinte protosinghel Irodion Ionescu - “Luceafărul de la Lainici” 





Argumente pentru canonizare 


(Notă: Textul de mai jos reprezintă studiul PC Pr. Lect. Univ. Dr. lon Niţă Rizea 
publicat in revista Mitropolia Olteniei, anul LXI (721-724), nr. 1-4, lanuarie- 
Aprilie, 2009, Ed. Mitropoliei Olteniei, Craiova, 2009, pp. 143-167) 


Între marii părinţi duhovniceşti ai monahismului românesc care au strălucit în 
mănăstirile din Oltenia, în a doua jumătate a secolului al XIX-lea, la loc de frunte 
se află cuviosul Părinte Protosinghel Irodion Ionescu (1821-1900), stareţ al 
mănăstirii Lainici (jud. Gorj). 


“Călugăr de mare înfrânare şi neîncetată rugăciune”, cuviosul Părinte Irodion, cu 
personalitatea sa aureolată de sfinţenie, a dominat timp de o jumătate de secol viaţa 
duhovnicească a mănăstirii Lainici. 


S-a născut la Bucureşti, în anul 1821. Părinţii săi, buni creştini, i-au dat la botez 
numele de loan. De tânăr, a intrat în nevoinţa călugărească la mănăstirea Cernica, 
de lângă Bucureşti, veche ctitorie a vornicului Cernica Ştirbei (1608). 

Aici, la Cernica, către sfârşitul secolului al XVIII-lea, stareţul Gheorghe (1730- 
1806), ucenic al Sfântului cuvios Paisie Velicovschi de la Neamţ, reorganizase, în 
duh neo-isihast athonito-paisian, obştea mănăstirii, adunând în jurul său mulțime 
de ucenici râvnitori spre cele sfinte, între aceştia numărând-se şi Sfântul ierarh 
Calinic (1787-1868). Prin Diata sa din 1785, adevărat „tratat de duhovnicie”, 
starețul Gheorghe reuşise să creeze la Cernica o identitate duhovnicească şi 
culturală nouă şi puternică, statornicind rânduiala vieţii de obşte, unde trăirea şi 
practica vieţii în Hristos erau impregnate de un veritabil duh românesc. Urmaş 
devotat al stareţului Gheorghe, Sfântul ierarh Calinic, stareţ al mănăstirii din 1818, 
avea să continue opera de revigorare a vieţii monahale cernicane, „ostenindu-se şi 
trudindu-se pentru binele obştii” neîncetat, încât în timpul stăreţiei sale (1818- 
1850) mănăstirea Cernica avea să devină o adevărată oază duhovnicească de 
rugăciune şi de nevoinţă, unde îşi căutau mântuirea în jur de 350 de călugări şi 
frați, un important centru de cultură şi de spiritualitate ortodoxe, în duhul iubirii 
frumuseţilor filocalice, care atrăgea din toate părțile ţării nu numai viitori monahi, 
Ci ŞI credincioşi mireni, dornici de a trăi o viaţă cu adevărat creştinească, apropiată 
de poruncile Domnului. 


Spre „chinovionul” de la Cernica, Bunul Dumnezeu i-a îndreptat paşii şi tânărului 
loan lonescu, în dorința sa de desăvârşire. Impresia puternică pe care viaţa 
îmbunătățită de la Cernica o va fi făcut asupra sufletului tânărului loan, în vizitele 
sale întreprinse aici, încă din copilărie, împreună cu mama sa, apoi atmosfera de 
evlavie din casa părintească, ca şi întâmplările nenorocite abătute asupra capitalei 
țării, în primele decenii ale secolului al XIX-lea - ucideri, cutremure de pământ, 
năvăliri de oşti străine, jafuri şi prădăciuni - toate acestea vor fi contribuit, în mod 
decisiv, în luarea hotărârii de către loan de a intra în viaţa duhovnicească a 
mănăstirii Cernica, spre a-l sluji lui Dumnezeu în chipul vieţuirii monahicești. 


Odată intrat în mănăstire, fratele loan a deprins în scurt timp meşteşugul luptei 
duhovniceşti, încât pe mulți îi întrecea cu rugăciunea, smerenia, cinstea şi 
ascultarea. A primit marele şi îngerescul chip al schimniciei, cu numele de Irodion, 
la 3 decembrie 1846, după cum aflăm din Condica de călugăriri a mănăstirii 
Cernica. 


După tunderea sa ca monah la mănăstirea Cernica, cuviosul Irodion a început să-şi 
sporească şi mai mult ostenelile duhovniceşti, scopul său fiind dezrădăcinarea 
patimilor şi apropierea tot mai mult de Dumnezeu prin sădirea virtuţilor, 
aducătoare de har. Se ştie că de pe acum el postea foarte mult, îşi împlinea regulat 
canonul şi pravila cu multă osârdie, nu lipsea niciodată de la slujbele bisericeşti, iar 
ziua lucra împreună cu părinţii la ascultările cele mai grele. Toţi vieţuitorii 

mănăstirii, bătrâni şi tineri, îl respectau şi îl iubeau, pentru că era smerit, blând şi 
sârguitor la toate nevoinţele cele grele ale vieţii monahale. Sfântul Calinic, îl 
preţuia şi se bucura tare mult, văzându-l pe cuviosul Părinte Irodion plin de darul 
lui Dumnezeu şi înălţat la atâta curăție a minţii şi a liniştii lăuntrice, încât lumina 
înaintea tuturor ca o adevărată lumină cerească. 


Înaintând atât de repede în viaţa cea duhovnicească, cuviosul Părinte Irodion a fost 
hirotonit, în scurt timp, diacon şi apoi preot al mănăstirii. Astfel, într-un document 
recent descoperit în arhiva mănăstirii Cernica aflăm că la data de 22 decembrie 
1846 Cuviosul Părinte lrodion era deja hirotonit preot şi semna cu „lrodion 
leromonahu”. Se pare că acum a fost hirotesit şi duhovnic al mănăstirii. 


În anul 1850, Sfântul Calinic de la Cernica (1787-1868), devenind episcop al 
Râmnicului-Noul Severin şi cunoscând îndeaproape viaţa şi petrecerea cuviosului 
Părinte Irodion, l-a adus de la Cernica la schitul Lainici, de pe Valea Jiului, odată 
cu venirea sa la noua reşedinţă episcopală din „Capitala Craiovei” (25 noiembrie 
1850). Credem că venirea cuviosului Părinte Irodion la Lainici s-a întâmplat cel 
mai probabil în decembrie 1850 sau ianuarie-martie 1851. Dintr-o Delă din 12 
aprilie 1851, descoperită, de curând, în Arhiva Episcopiei Râmnicului, aflăm că 
Părintele Irodion fusese, înainte de această dată, eclesiarh la Lainici şi avea rangul 
de protosinghel: „Atingătoare de orânduirea cuviosului leromonah Gavriil, 
îngrijitor Schitului Lainici sud Gorj. Şi recomandația făcută mai în urmă de 
epitropul acestui Schitu în favoarea monahului Daniil, precum şi orânduirea de 
egumen a cuviosului monah Chiril în locul sus arătatului ce şi-a datu demisia. Şi 
orânduirea cuviosulu ieromonah Luca stareţ la Schitu, precum şi eclisiiarh pe... în 
locul cuviosului protosinghel lerodion”. Când a primit cuviosul Irodion rangul de 
protosinghel nu ştim, dar înclinăm să credem că înainte de anul 1850, pe când se 
afla încă vieţuitor al Cernicăi. 


Din textul Delei mai aflăm că venirea la schitul Lainici a cuviosului Părinte Irodion 
s-a întâmplat în vremea egumenului Daniil. 


Ajuns la Lainici, cuviosul Părinte Irodion s-a adaptat repede atmosferei de aici. 
Frumuseţea deosebită a locului, liniştea şi atmosfera de rugăciune de la Lainici l-au 
făcut să lase Cernica şi să se lege definitiv cu sufletul de această veche vatră 
monahală. 


Fire blândă şi bună, veşnic senină şi plecată Domnului, cuviosul Părinte Irodion s-a 
supus, îndată ce a intrat în obştea de la Lainici, la grele nevoinţe şi încercări, spre a 
se învrednici de primirea darurilor Sfântului Duh. 

Cu toate că venea de la Cernica cu o bogată experiență duhovnicească, care îl 
legitima spre a fi conducător al obştii monahale de la Lainici şi cunoscând 
însemnătatea votului ascultării, cuviosul Părinte Irodion s-a supus de bunăvoie 
ascultării conducerii pe care a găsit-o la Lainici. În smerită evlavie, cu măsură şi 
răbdare îşi ducea la îndeplinire în fiecare zi pravila şi răspundea cu dragoste 
părintească şi cu sfatul cel înţelept la orice nevoie venită din partea obştii, căreia 
acum îi aparținea. Căci cunoştea foarte bine regulile vieţuirii călugăreşti, dar şi 
rânduiala slujbelor bisericeşti, dovadă fiind şi ascultarea de eclesiarh al mănăstirii 
pe care o îndeplinise. Şi cum lumina nu poate fi ascunsă sub obroc, cuviosul 
Părinte lrodion va fi recunoscut în scurt timp părinte duhovnicesc de către obştea 
de la Lainici, devenind astfel, „pentru cei nouăsprezece şezători acolo şi frați sub 
ascultarea sfântului schit”, adevărată pildă de smerenie, evlavie şi vieţuire în 
Hristos. 


Mai mult, succesiunea rapidă a stareţilor, începând din anul 1851, cu un ritm 
regulat de un an de zile fiecare, trebuia repede stopată, pentru că ea aducea 
instabilitate şi dezordine în viaţa obştii de la Lainici. lar cel care putea să readucă 
ordinea şi buna rânduială în mănăstire era cuviosul Părinte Irodion. Acest fericit 
moment avea să se ivească îndată, odată cu demisia stareţului Chiril (1853-1854). 


Om al ordinii şi al bunei chiverniseli, aplecat tot timpul spre nevoile sufleteşti ale 
fraților de la schit, cuviosul Părinte lrodion a fost numit de către Sfântul ierarh 
Calinic, la 15 iunie 1854, egumen al schitului Lainici. Cartea sa de numire este 
redactată astfel: „Dat-am smerenia noastră această carte Cuviosului eromonah 
Irodion pe care, după chibzuirea ce am făcut, l-am orânduit stareţu părinților şi 
fraților de la schitu Lainici din judeţul Gorju, precum şi chivernisitor cestei şi 
celorlalte chiverniseli ale acelui schit, în locul cuviosului eromonah Chiril, cel ce 
şi-au dat dimisia...”. Datorită însuşirilor sale alese de părinte duhovnicesc, Sfântul 
Calinic l-a făcut pe cuviosul lrodion duhovnicul său. 


Cu toate că alegerea ca stareţ a cuviosului Părinte lrodion a fost primită cu mare 
bucurie de obştea de la Lainici — ca şi de cea de la schitul Locurele, situat în 
apropierea mănăstirii cuviosul lrodion a demisionat, în mod surprinzător, din acest 
post după un an, în 1855. Motivele demisiei nu ne sunt cunoscute. Cert este că la 
30 iunie 1855 s-a trimis Episcopiei Râmnicului-Noul Severin o cerere semnată de 
toţi monahii şi fraţii schitului Lainici, în care se arăta că, spre părerea lor de rău, 
stareţul Irodion a demisionat şi că doresc cu toţii să fie numit stareţ iconomul 
Dorotei, „ca să ne fie povăţuitor duhovnicesc în locul părintelui lrodion”. În urma 
acestei cereri colective, episcopul Calinic l-a numit stareţ pe Dorotei, la 2 iulie 
1855. 

După un an de la numirea sa ca stareţ, Dorotei a cerut binecuvântarea arhierească 
„de a rămânea în pace şi linişte despre această însărcinare”. L-a urmat stareţul 
Marcel, de la Cernica, timp de un an, până când a fost numit stareţ, pentru a doua 
oară, cuviosul Părinte Irodion, în anul. 


Această a doua numire ca stareţ a cuviosului Părinte Irodion, la 1857, apare într-o 
însemnare făcută într-un Triodion: „Anul 1857, martie 29, am venit cu părintele 
Irodion stareţu aici pentru slujba părinților”. Numirea şi funcționarea ca stareţ a 
cuviosului lrodion este confirmată şi de actul de numire a noului stareţ ce i-a 
urmat, între 1858 şi 1859. 


În septembrie 1859, cuviosul Părinte Irodion a fost numit, pentru a treia oară, stareţ 
la schitul Lainici. Numirea sa avea ca scop, printre altele, curmarea instabilității ce 
se manifestase de câţiva ani la conducerea obştii monahale de la Lainici. lar 
singurul în măsură să pună capăt acestei instabilităţi era tot fostul stareţ Irodion. 


De aceea, prin Jalba monahilor din schitul Lainici, înregistrată la Episcopia 
Râmnicului-Noul Severin la 7 august 1859, cu nr. 1122, cu menţiunea Jalba 
monahilor din schitul Lainici, prin care cer să fie adus un nou stareţ la acest schit 
cuviosul lrodion, toţi vieţuitorii de la Lainici cereau ca Sfântul Calinic să le trimită 
stareţ „„...pe părintele Irodion ca să ne fie păstor, precum şi mai nainte ne-au fost. 
Și cu înscris încredințăm Preasfinţiilor voastre şi sfinției sale părintelui lrodion, că 
nu vom eşi din cuvântul ce ni se va porunci, pentru mântuirea noastră, până la 
sfârşitul vieţii noastre şi de aceasta ne rugăm să nu ne laşi, ci să ne fii milostiv şi 
cum Duhul Sfânt te va lumina asupra nevredniciei noastre. Ai Preasfinţiei Voastre 
smeriți şi plecaţi (ss) Callinic monah, lovinalie monah, Mitrofan monah. Toată 
obştea părinţilor din schitul Lainici”. 


Jalba scoate în evidenţă una dintre cauzele instabilității conducerii obştii de la 
Lainici. Dacă obştea fraţilor era unită şi hotărâtă în a cere numirea şi schimbarea 
stareţilor, în ascultare ea era dezbinată, de vreme ce stareţii se schimbau în această 
vreme atât de des. Apoi, jalba scoate în evidență personalitatea deosebită a 
cuviosului Părinte lrodion în conducerea spirituală şi administrativă a obştii de la 
Lainici. Toţi îl cinsteau şi îl iubeau ca pe un adevărat tată şi părinte duhovnicesc. 


La solicitarea monahilor de la Lainici de a pune stareț pe cuviosul Părinte Irodion 
se alătură şi urmaşii ctitorilor mănăstirii, care scriu episcopului Calinic: „Subscrişii 
ne aflăm ramură de titori ai sfântului schit Lainici şi cu apropiere învecinaţi şi 
vedem o mare nedumerire între părinţii călugări, numai de la un timp de vreme... 
iar acum părinţii zic că au dorinţa a avea soţietate şi de stareţi pă părintele Erodion 

cel ce a mai fost şi fiindu-ne plăcut şi nouă duhul înţelepciunii sale, este cu 
smerenie rugat şi din parte-ne Preasfinția Sa Părintele Episcop să binevoiască a ne 
îndeplini această cerere de obşte, nădăjduind că doar va rămânea împăcaţi...”. lată 
cum calităţile cuviosului Părinte Irodion erau de toţi recunoscute. La rândul său, 
starețul Luca înaintează şi el o lungă cerere episcopului Calinic, în care îşi spune 
necazul, greutățile pe care le întâmpină din partea unor frați în administrarea şi 
buna gospodărire a schitului, şi în final cere: „...cu zmerenie rog înţelepciunea 
Preasfinției Voastre a binevoi să orânduiască stareți chiar pe părintele Erodion 
căruia voi fi supus cu metanie. 1859 avgost 27. Luca eromonah”. 


In urma acestor insistente cereri, episcopul Calinic l-a numit pentru a treia oară 
stareţ pe încercatul Părinte Irodion, poruncind vieţuitorilor nu numai să-l cunoască 
ca stareţ, ci „,... dându-i toată cuvenita ascultare, cinste şi supunere la cele ce vă va 


povăţui“. 


Odată numit stareţ, cuviosul Părinte Irodion a desfăşurat în această vreme (până în 
iunie 1863) o activitate remarcabilă, lucrând cu sârg la buna chivernisire a 
mănăstirii. 


Mai mult, a sprijinit din tot sufletul pe monahii Luca şi Cleopa, care nu terminaseră 
tencuirea schitului Locurele unde locuiau şi chiar la o lună de la instalarea sa, a 
cerut episcopului Calinic permisiunea de „a sfinți biserica cea nouă de la 
Locurele“. În anul 1860 aceasta a fost, într-adevăr, sfințită. 


Destoinicul stareţ lrodion şi-a îndreptat atenţia şi spre sporirea numărului 
monahilor de la Lainici, care era în scădere. De aceea, în ianuarie 1860, el a cerut 
episcopului să-i aprobe tunderea în monahism a patru fraţi. Apoi, la 1 iunie 1861 a 
dat un înscris, prin care vindea nişte obiecte de cult şi dăruia schitului toţi banii 
primiți. 


Pentru cinstea şi vrednicia lui, Sfantul Calinic, episcopul Râmnicului-Noul 
Severin, l-a chemat la Craiova şi i-a încredinţat, după propria-i mărturisire, un post 
la episcopie. Se pare că i-a rânduit chiar postul de eclesiarh, însă, la scurt timp, 
cuviosul Părinte lrodion a cerut grabnic permisiunea de a se înapoia la schitul său, 
motivând că schitul se află „într-o tristă poziţie...în comparaţie cu evlavia ce am 
avut la dânsul...stăruind a-l îmbunătăți prin toate mijloacele”. Deşi „prea mulţumit 
de postul în care mă aflu orânduit”, el a cerut să se înapoieze la schit. Se pare că 
Sfântul Calinic nu i-a aprobat plecarea şi după un an şi jumătate, cuviosul Părinte 
Irodion şi-a prezentat demisia din postul de stareţ: „Din împrejurări binecuvântate, 
neputându-mă întoarce la postul ce mi s-a încredinţat de superior al sfântului schit 

Lainici Districtul Gorj, demisionez prin aceasta şi vă rog cu tot respectul a face 
cele de cuviință pentru administrarea acelui schit pe viitor. Al P. Sf. V. Prea plecat 
şi smerit servitor, lrodion Protosingel”. Sfântul Calinic a fost nevoit să-i primească 
demisia. 


Asupra activității cuviosului Părinte Irodion la Craiova şi la Râmnic nu avem până 
în prezent nici o ştire. 


Noul stareţ la Lainici, Darion, a rezistat în funcție doar doi ani (8 iunie 1863 — 25 
mai 1865). Cum stăreţia cuviosului Părinte Irodion devenise o necesitate duhov- 
nicească şi administrativă pentru obştea mănăstirii Lainici, a fost numit stareţ 
acum, pentru a patra oară. Pentru numirea sa ca stareţ nu avem o carte obişnuită de 
orânduire, dar despre data numirii vorbeşte el însuşi, în două rapoarte pe care le-a 
înaintat Sfintei Episcopii a Râmnicului-Noul Severin şi în care arată unele 
nereguli, săvârşite de un econom şi de doi monahi. În primul raport scrie: „De la 
numirea mea ca stariţu allu Schitului Lainici din jud. Gorjiu, timp trecut de patru 
ani, am găsit că tot venitul proprietății schitului, care valorează annual până la 120 
de taleri, s-a strâns regulat de un călugăr anume Marchian cel ce să numeşte că este 
Iconomu fară a fi orânduit de cineva... Estimp pomenitul călugăr a vândut fără 
voia mea 4 boi şi 70 de capre însuşind preţul lor pe samă-i“. În continuare, 
Cuviosul lrodion cere în raport să-i fie predate socotelile şi banii schitului. 


Urmare acestui raport, Episcopia Râmnicului-Noul Severin a ordonat o anchetă 
prin protopopul de Târgu Jiu. Acesta a anchetat pe cei trei monahi, Marchian, 
Pavel şi Nifon, găsindu-i vinovaţi şi le-a cerut acestora să restituie schitului banii 
luați pe nedrept din vânzarea vitelor. Cuviosul Părinte Irodion, profund afectat de 
faptele acestora şi-a cerut demisia, în noiembrie 1869: „Subscrisul cu ordinul 
Episcopiei încă din anul 1865 am fost numit stariţu la Sfântul Schitu Lainici unde, 
după cum cunoaşte Sfânta Episcopie, am întâmpinat destule suferinţe din partea 
părinților vieţuitori acolo şi ca să-mi dobândesc liniştea, voesc a mă retrage la un 
alt chinoviu, rog cu respect Sfânta Episcopie a-mi primi aceasta drept dimisie din 
arătatulu postu. Irodion Protosingel”. Acesta este cel de-al doilea raport, din care 
rezultă clar că a fost numit stareţ la 1865, activând patru ani neîntrerupţi. 


Tulburările de la schit şi începutul neorânduielilor au avut drept cauză, credem noi 
şi unele reforme inițiate în acest deceniu. Este vorba, în primul rând, de 
secularizarea averilor de la mănăstirile închinate, reformă iniţiată de domnitorul 
Alexandru loan Cuza (1859-1866). Sunt cunoscute jafurile şi pagubele enorme 
aduse statului de străinii care luau veniturile acestor mănăstiri, închinate la diferite 
aşezăminte mănăstireşti din: Palestina, Grecia, Egipt, Muntele Athos etc. După 

secularizarea averilor mănăstirilor închinate, a urmat secularizarea celor 
neînchinate. În aceste împrejurări, se situează şi acele neorânduieli apărute la 
Lainici, când starea de incertitudine care plana asupra fondurilor proprii i-a 
determinat pe acei monahi să vândă o parte din averea mobilă şi să dea unele 
procente părinţilor. Cuviosul Părinte Irodion condamnă inițiativa celor trei şi 
încălcarea autorităţii stareţului, precum şi incorectitudinea în administrarea averii 
schitului, pe baza unor funcţii auto-atribuite, cum a procedat Marchian, care s-a 
auto-intitulat iconom. Cu acesta din urmă a avut neplăceri Părintele Irodion, pentru 
că s-a retras la rudele lui într-un sat din apropierea Lainicilor, Budieni, luând cu el 
şi sineturile schitului. Orice s-ar fi putut întâmpla, Părintele lrodion a rămas 
statornic în onestitatea sa. Sub instigaţia celor traşi la răspundere, monahii de aici 
s-au plâns şi ei împotriva cuviosului Părinte Irodion, pretinzând că „mai avem la 
numitul cincizeci şi una de lâni de pe oile noastre, care lâni le-am dus la sfântul 
schit Surupatele ca să le lucreze maicele, ca să ne facă haine, care nici până acum 
nu ni s-au mai dat nici un petec”. 


Urmarea a fost instalarea la Lainici a unui nou stareţ, în persoana părintelui 
Iordache Bărbătescu (13 mai 1870). În timpul acestuia însă s-a produs secu- 
larizarea averilor mănăstireşti ale mănăstirilor neînchinate, încât şi pentru schitul 
Lainici a început o perioadă mai tulbure, de privaţiuni şi lipsuri. Schitul, cu obştea 
sa, a fost lăsat „în voia întâmplării”, iar monahii s-au plâns Sfintei Episcopii că 
autoritățile statului le-au luat totul. Problema slujbelor şi a vieţii duhovniceşti a 
trecut pe plan secund, față de problema fundamentală: pâinea cea de toate zilele. 


Această stare grea a schitului a continuat şi în timpul stareţului Nifon 
ieroschimonahul (1872-1873), până când a fost rechemat la stăreţie, pentru a 
cincea oară, cuviosul Părinte lrodion. Călăuzit de acelaşi gând smerit care l-a 
determinat, cu ani în urmă, să abandoneze posturi mai înalte şi să revină la schitul 
său, spre a-l izbăvi de necazuri şi a-l vindeca de neorânduială, bunul Părinte 
Irodion şi-a început îndată activitatea la Lainici. Starea de dezorientare spirituală în 
care se afla acum schitul trebuia îndată curmată. Mult încercatul Părinte stareţ 
Irodion trebuia să readucă întregii obşti monahale încrederea în autoritatea sa 
administrativă şi duhovnicească, să insufle acesteia un nou spirit de vieţuire 
monahală şi să îi întărească voinţa de a birui toate greutăţile vieţii. Ca şi Sfântul 
Calinic de la Cernica, cuviosul Părinte Irodion socotea că ascultarea este cea mai 
mare virtute pentru monahi şi temelia vieţii călugăreşti. Prin rugăciune, smerenie şi 
neîncetată ascultare, monahul se îndreptă pe sine şi contribuie la sporul 
duhovnicesc şi buna chivernisire a obștii mănăstirii. 

Neîntrerupta prezenţă şi activitate a cuviosului Părinte stareţ lrodion în viața 
schitului Lainici începând din anul 1873 şi până în 1900, când a trecut la cele 
veşnice, a fost o binecuvântare a lui Dumnezeu. Stăreţia cuviosului Părinte lrodion 
este atestată în tot această perioadă (1873-1900), însă este vagă. Documentele 
folosite de noi sunt oarecum indirecte, dat fiind faptul că Arhiva Episcopiei 
Râmnicului nu este atât de generoasă în furnizare de documente. Totuşi, cercetând 
minuţios dosarele din Arhiva Episcopiei cu cererile de intrare în monahism la 
schitul Lainici, putem stabili o continuitate neîntreruptă în stăreție a cuviosului 
Părinte Irodion. Este foarte interesant să vedem acum ultima etapă a activității 
cuviosului Părinte stareţ lrodion, care ne dezvăluie încă una din trăsăturile sale de 
caracter. El lucra în prezent, dar era preocupat în permanenţă de asigurarea 
viitorului mănăstirii. 


În urma reformelor sociale produse în această perioadă, numărul monahilor 
mănăstirii începuse să scadă. Apoi, Războiul de Independenţă din 1877-1878 avea 
să lase şi el oarecum în umbră activitatea schitului, deoarece pe primul plan al 
preocupărilor era acum izbânda împotriva turcilor, dezrobirea naţională. 


Cel dintâi document de atestare concretă a activităţii de stareţ a Părintelui Irodion 
este o însemnare personală de pe cartea Scara Sfântului loan Scărarul. Însemnarea 
începe de pe primele pagini, dar a fost complet ştearsă, fiind udată cu apă şi se 
observă doar câte o literă. Însă la pagina 8 citim: „Părintele stareţ Irodion 
Protosingel... în anul 1879 ... martie 28”. Este singurul loc unde i se poate găsi 
scrisul său propriu, evident afară de iscălitura din acte. 


Firul neîntrerupt al activităţii sale, în direcţia continuității şi întăririi vieţii 
monahale în schitul Lainici, ni-l dau o serie de cereri pentru tunderea în monahism 
pe care cuviosul Părinte stareţ lrodion le primea şi le înainta cu rapoarte personale 
de recomandare Episcopiei Râmnicului-Noul Severin. 


Astfel, în anul 1879, cuviosul Irodion recomanda Episcopiei Râmnicului-Noul 
Severin pentru tunderea în monahism pe Anghel Bărdan, din comuna Rugi, plaiul 
Vulcanu, jud. Gorj, cu condiția ca acesta „să facă formele legale din partea 
comunei respective”, adică să facă dovada că şi-a satisfăcut serviciul militar, că 
este necăsătorit sau văduv (prin decesul soţiei), şi că nu are nici un fel de datorii 
față de comună sau de familie. Ştim că Anghel Bărdan a fost călugărit, căci îi 
întâlnim numele mai târziu în alte acte. 


In anul 1880, cuviosul Părinte Irodion a format un întreg dosar cu cererea lui 
Constantin Mândroi, din comuna Scoarța, plasa Amaradia, jud. Gorj, împreună cu 

toată corespondenţa relativă la călugărirea acestuia, începând din 1880-1882. Din 
dosar aflăm că se acorda un timp de gândire, de o lună, pentru acceptarea cererii de 
intrare în monahism, apoi cererea era reînnoită de solicitant. Urma o perioadă de 
doi ani de noviciat, cu destule încercări, când solicitantul avea titlul de frate, după 
care urma aprobarea definitivă în mănăstire. De multe ori timpul însă se prelungea. 
Constantin Mândroi a fost călugărit cu numele de Chiril. Dar cea mai lungă 
perioadă de încercare a trecut-o Nicolae Popescu, din comuna Vălari, plasa 
Amaradia, jud. Gorj. Circulaţia ordinelor şi adreselor este o adevărată odisee 
scriptologică, căci au fost efectuate 19 acte cereri, răspunsuri, adrese, aprobări, 
timp de patru ani. A cerut să fie călugărit la 60 de ani şi i s-a împlinit dorinţa la 64 
de ani, fiind tuns în monahism cu numele de Nicodim. 


Cuviosul Părinte stareţ Irodion a avut o viață morală de tip ascetic, severă, veghind 
neîncetat asupra nevăzuţilor vrăjmaşi care încercau să-l ispitească, fie prin trup, fie 
prin gânduri. Cu aceeaşi severitate şi intransigență a apărat şi moralitatea obşti 
încredințate lui spre păstorire. Silindu-se nu numai cu viaţa sa pilduitoare, ci şi cu 
alese sfaturi duhovniceşti, el îi îndrepta pe mulţi dintre monahi pe calea cea bună, 
iar pe cei răzvrătiți şi neascultători îi scotea afară din obşte, după porunca 
apostolului Pavel, ca să nu vatăme pe alţii. Astfel, în anul 1887 a cerut să fie 
înlăturat din cinul monahal călugărul Meletie Cristescu, pentru abateri de ordin 
moral, iar Episcopia Râmnicului-Noul Severin a aprobat această acţiune. În 
procesul de primenire a primit alti vieţuitori în mănăstire: pe Staicu Florea, în 
1890, după 7 ani de ucenicie, sub numele de Serghie, pe lon Drăghicioiu, din 
Bumbeştii de Jiu, în 1895, care era paracliser şi căruia i-a dat numele de Iulian, în 
fine, pe lon Gh. Rău, din Copăcioasa-Gorj, pe care l-a călugărit cu numele de 
Istodor, în 27 aprilie 1898. Prestigiul schitului Lainici a crescut paralel cu lucrările 
duhovniceşti ale cuviosului Părinte stareţ lrodion. Acesta constituia şi un adăpost 
pentru călătorii care treceau din Transilvania în Oltenia şi invers, pentru căruţaşi, 
pentru muncitorii la pădure, care găseau aici o ospitalitate părintească, de tipul 
agapelor creştine, cu pâine şi vin. 


In anul 1899, cuviosul stareţ Irodion a dăruit mănăstirii Lainici un clopot de 318 
kg, făcut cu cheltuiala sa şi a altor credincioşi. Inscripţia de pe clopot are următorul 
text: Acest clopot este făcut în zilele protosinghelului Irodion Ionescu, stareţul 
sfântului schit Lainici, cu ajutorul său şi al altor credincioşi şi creştini întru Hristos 
botezați, prin intermediul pr. Pant. P. Sachelarie şi N. Trandafirescu din Tg. Jiu 
1899 (Turnătoria Thury lanoş et fiu, Budapesta). Notă: Şărban Otetelişanu + 
Safira, Ecat. + lon Argetoianu, Aniţa + A. Argetoianu”. Formula de pe clopot: 
„este făcut... cu ajutorul său şi al altor credincioşi creştini întru Hristos botezați” 
este poate cea dintâi formulă ecumenistă dintr-o mănăstire, dictată atât de sufletul 

generos al Părintelui stareţ Irodion, cât şi de faptul că mănăstirea Lainici era, în 
acea vreme, un centru ortodox important, la frontiera dintre Ţara Românească şi 
Transilvania, care primea creştini de orice confesiune, mai ales pe fraţii ardeleni, 
exercitând ceea ce astăzi constituie un ecumenism practic, cerut de structurile 
sociale ale vremii. 


Dintre cei de altă credinţă care veneau la Lainici din Transilvania, dar şi din alte 
părți ale ţării, unii se întorceau acasă convertiți la dreapta credință. Căci puterea 
cuvântului, mişcător şi plin de înţelepciune al cuviosului Părinte Irodion, ca şi 
exemplul vieţii sale duhovniceşti, făceau adevărate minuni în sufletele acestora. De 
pildă, cunoaştem că, la 16 octombrie 1876, un oarecare Atanasie Balaşin, creştin 
greco-catolic din Ardeal, a trecut la Ortodoxie, în urma întâlnirii pe care a avut-o 
cu Părintele Irodion, stâlpul neclintit în apărarea dreptei credinţe de la Lainici. 


Cuviosul Părinte Irodion a fost stareţ la Lainici până în primăvara anului 1900, mai 
precis 3 mai 1900, când a trecut la cele veşnice. A fost înmormântat, cu multă 
durere, de întreaga obşte a mănăstirii în ziua de 5 mai 1900. A păstorit în total, în 
cele cinci etape de stăreţie, 37 de ani. 


Că Părintele Irodion a trecut la cele veşnice în ziua de 3 mai 1900 reiese din trei 
documente aflate în Arhivele Statului, Filiala Tg. Jiu (unul) şi în Arhiva Episcopiei 
Râmnicului (celelalte două). 


Astfel, în Arhivele Statului, Fihala Tg. Jiu, se află telegrama protoiereului de 
Târgu Jiu, Ştefan Nicolăescu, către Episcopia Râmnicului-Noul Severin, prin care 
face cunoscut Episcopiei încetarea din viață a cuviosului Părinte: „Părintele 
protosinghel Erodion superiorul sf. schit Lainici a încetat din viaţă aseară”. 


În cel de-al doilea document, aflat în Arhiva Episcopiei Râmnicului, care este un 
raport telegrafic, înregistrat cu nr. 391 şi trimis Episcopiei Râmnicului-Noul 
Severin de către protoiereul de Târgu Jiu, se înştiinţează: „Părintele protosinghel 
Erodion superiorul sf. schit Lainici a încetat din viaţă aseară. Respectuos supun 
cunoştinței Dv. Protoereu Nicolăescu“. Din cuprinsul telegramei înţelegem că 
aceasta a fost trimisă Episcopiei de la Râmnic în ziua de 4 mai 1900, ea fiind 
primită în aceeaşi zi la Episcopie şi înregistrată cu nr. 1242. În partea de sus a 
telegramei este notat: „6.V. 1900. Se va recomanda Ministerului (Cultelor şi 
Instrucțiunii Publice — compl. n.) provizor leromonahul Damaschin (Pandelescu 
compl. n. )”. 

Cel de-al treilea document, care ne arată precis data trecerii la cele veşnice a 
cuviosului Părinte Irodion, este o adresă, cu nr. 1224 din 9 mai 1900, a Episcopiei 
Râmnicului-Noul Severin către Ministrul Cultelor şi are următorul conţinut: „P. C. 
Prot. al Jud. Gorjiu prin raportul telegrafic No. 391/ac. comunicându-mi că în sara 
de 3 Maiu ac. a încetat din viaţă cuv. Protosinghel lerodion, superiorul Slui schit 
Lainici, Jud. Gorjiu, am onore a Ve face cunoscut că numim provizoriu în locul seu 
ca superior pe cuv. ieromonah Damaschin Pandelescu, petrecetor în acel Sf. schit şi 
ve rog să binevoiţi a dispune cele de cuvenitu”. 


Dintr-un alt document aflat în arhiva Episcopiei Râmnicului reiese că numirea 
provizorie, ca stareţ la Lainici, a ieromonahului Damaschin Pandelescu, de către 
Episcopia de la Râmnic, s-a făcut fără să se ţină seama de dorinţa expresă a unor 
vieţuitori ai schitului care în cererea lor înaintată Episcopiei, şi-l doreau ca stareţ 
pe părintele Dionisie Ştefânescu, „în locul Pre venerabilului Protosinghel Irodion 
Ionescu decedat”. 


Din cele trei documente prezentate mai sus reiese clar că Părintele Protosinghel 
Irodion a trecut la cele veşnice în seara zilei de 3 mai 1900, în locul său ca stareţ al 
schitului Lainici fiind numit provizoriu ieromonahul Damaschin Pandelescu. 
Aceasta înseamnă că Părintele Irodion a trăit în mănăstirea Lainici vreme de 
cincizeci de ani, începând din anul 1850/1851, de când a fost adus la Lainici, de la 
Cernica, de către Sfântul ierarh Calinic. 


Cuviosul Părinte Irodion a trecut la cele cereşti în totală neagoniseală personală. 
Toată viaţa a cultivat, cu o sârguinţă neobişnuită, întrecând pe toți din preajma sa, 
dezinteresul față de bunurile materiale. Cât timp a fost frate şi călugăr la Cernica şi 
apoi stareţ la mănăstirea Lainici, cuviosul Părinte lrodion a căutat să-şi 
îmbogăţească sufletul numai cu fapta cea bună, bine plăcută Domnului, practicând 
virtutea iubirii şi a milosteniei, până la cel mai înalt nivel. Ca stareţ la Lainici, 
Părintele Irodion s-a îngrijit tot timpul de obştea monahală ce i-a fost încredinţată 
ca să nu ducă lipsă de cele necesare traiului zilnic, biruind de fiecare dată 
încercările vieţii şi vitregiile timpului. Prin muncă stăruitoare şi permanentă 
jertfelnicie, şi-a adus cu prisosință contribuţia sa la creşterea spirituală, dar şi 
materială, a mănăstirii, pe toți „mângâindu-i cu dare de cele trebuincioase”. La 
trecerea sa din viaţa pământească către cea cerească nu a lăsat nici o avere, nici un 
ban. Bunurile sale strict personale au fost „însuşite” de ieromanahul Iulian 
Drăghicioiu, ucenicul său apropiat, până când Episcopia Râmnicului-Noul Severin 
a dispus ca o parte din ele să fie vândute pentru a se acoperi o datorie pe care o 
avea mănăstirea către trei creditori, iar cealaltă parte să fie trecută în inventarul cel 
nou al mănăstirii. 

Ca semn al preţuirii ce i-a purtat, ieromonahul lulian Drăghicioiu va cere 
Protopopiatului Târgu Jiu în anul 1907, adică la şapte ani de la decesul cuviosului 
Părinte lrodion, să intervină la Episcopia Râmnicului-Noul Severin ca să aprobe 
mănăstirii Lainici dezgroparea trupului fostului său stareţ şi duhovnic: 
„Împlinindu-se şapte ani de la răposarea protosinghelului Irodion, acum 
Ieromonahul lulien Drăghicioiu din acest schit este pregătit să desgroape osile 
numitului răposat în dioa de cinci ale corentii luni, sunteţi rugaţi a face intervenire 
cătră Presânţitul Episcop Eparhiot ca se de voe spre a se pute aduce la îndeplinire 
de celi ce vă rugăm. Primiţi Precucernice Părinte închinăciune, Superior Arhim. 
Teodosie Popescu”. Cererea i-a fost aprobată, iar la deshumare s-a găsit trupul 
cuviosului Părinte neputrezit şi înmiresmat, semn al sfinţeniei sale. Potrivit tradiției 
orale păstrate la Lainici, episcopul Athanasie Mironescu al Râmnicului-Noul 
Severin (1898-1909), la aflarea acestei veşti, ar fi exclamat: „Aşa, aista mi-ai fost, 
Irodioane!”, poruncind să fie reînhumat lângă altarul bisericii celei vechi, cu 


A 


hramul „Intrarea Maicii Domnului în Biserică”, în partea dreaptă. 


În cei cincizeci de ani petrecuţi la mănăstirea Lainici, cuviosul Părinte Irodion şi-a 
împlinit cu mare râvnă şi dragoste de Dumnezeu şi de cinul monahal chemarea de 
părinte duhovnicesc şi de iconom al tainelor lui Dumnezeu. El poate fi considerat 
pe drept cuvânt, în sens biblic, „patriarhul Lainicilor”, atât prin elevația sa 
duhovnicească, cât şi prin smerenia, dragostea frățească şi înţelepciunea cu care a 
păstorit vreme de o jumătate de secol. Sfântul ierarh Calinic, care l-a avut 
duhovnic, l-a numit „Luceafărul de la Lainici”. 


Cuviosul Părinte lrodion a rămas în conştiinţa vieţuitorilor din mănăstirea Lainici, 
prin tradiția orală a monahilor şi a credincioşilor care l-au cunoscut şi care s-au 
bucurat de iubirea, înţelepciunea şi bunătatea sa, ca un monah desăvârşit, un om de 
mare cinste, încredere şi omenie. Faptele îi erau întocmai după graiul gurii şi nu 
putea nimeni să-i găsească vreun cusur. Arzând totdeauna pentru dragostea lui 
Hristos, ca o făclie în sfeşnic, cuviosul Părinte Irodion s-a dovedit un iscusit 
duhovnic pentru păstoriţii săi. Câtă vreme a fost stareţ la Lainici şi-a împlinit 
chemarea cu mare râvnă şi frică de Dumnezeu, bine ştiind că lucrul cel mai greu şi 
anevoios este meşteşugul călăuzirii obştii monahale pe calea mântuirii. A adunat în 
jurul său ca la 30 de ucenici. Totodată, ca stareţ de mănăstire a înţeles că trebuie să 
fie inima tuturor inimilor care îl caută şi îi cer sfat şi mângâiere. Toţi părinţii şi 
frații din mănăstire care se mărturiseau la el se cucereau de nevoinţa lui şi îşi 
făceau adăpost şi mângâiere supărărilor lor. Toţi îl aveau ca pe un adevărat Sfânt, 
ce avea darul rugăciunii curate. Potrivit tradiţiei păstrate de părinții bătrâni ai 
mănăstirii, se spune că Părintele Irodion slujea Sfânta Liturghie în fiecare zi şi 
totdeauna cu lacrimi pe obraz. Zeci de mii de oameni de pe ambele laturi ale 

Carpaţilor veneau la el, căci cunoştea gândurile oamenilor şi săvârşea vindecări 
minunate. Nu puţini bolnavi şi neputincioşi de prin satele Olteniei şi Transilvaniei 
alergau la el şi se vindecau, încât numele său era cunoscut peste tot. 


Despre cuviosul Părinte Irodion se ştie că avea şi darul mai înainte vederii, vestind 
multora cele viitoare. De pildă, ştim că simţindu-şi aproape sfârşitul vieţii 
pământeşti, a chemat la sine pe toți călugării mănăstirii Lainici şi le-a dat 
binecuvântarea cea mai de pe urmă, zicându-le: „- Fiii mei, să ştiţi că puţin după 
ducerea mea, schitul acesta va rămâne mulţi ani pustiu. Voi, însă, îngropaţi lângă 
altar trupul meu şi nu uitaţi făgăduinţele călugărești ce le-aţi dat lui Hristos!“ Şi, 
într-adevăr, în toamna anului 1916, în timpul primului Război Mondial, s-a 
împlinit prezicerea cuviosului Părinte. Căci fiind lupte grele pe Valea Jiului, schitul 
Lainici a rămas pustiu 13 ani. Chiliile au fost arse de nemți, odoarele jefuite, 
inclusiv clopotele, iar biserica a fost transformată în grajd pentru cai. Totodată, a 
fost arsă şi întreaga arhivă a mănăstirii. Doi dintre călugării schitului au fost duşi 
de trupele de ocupaţie în Germania, unde şi-au pierdut viaţa. Abia în anul 1929, 
schitul Lainici a luat din nou ființă prin grija stareţului Visarion Toia (1929-1951). 


Dar cuviosul Părinte Irodion rămâne în conştiinţa posterităţii şi ca un patriot 
înflăcărat. Astfel, în timpul Războiului pentru Independenţă din 1877-1878, 
cuviosul Părinte, răspunzând cu entuziasm la îndemnurile episcopului Athanasie 
Stoenescu al Râmnicului-Noul Severin, a trimis de la mănăstire la Târgu Jiu 12 
monahi în vederea selectării pentru serviciile sanitare ale armatei române. 
Autorităţile statului au ales dintre aceştia doar doi, pe Serapion Minulescu şi pe 
Gherasim Pavel, pentru a merge în serviciul sanitar, pentru îngrijirea răniților din 
spitale. Faptul că Părintele stareţ Irodion a trimis aproape pe toți monahii 
mănăstirii Lainici în slujba ţării denotă entuziasmul său patriotic şi dragostea sa 
faţă de neam şi ţară. 


Drept răsplată şi aleasă preţuire pentru întreaga sa viață duhovnicească, ca şi pentru 
faptele sale, făcute cu suflet mare şi nobil, smerit şi generos, călugării mănăstirii au 
aşezat trupul cel nestricăcios şi înmiresmat al cuviosului Părinte Irodion lângă 
altarul bisericii celei vechi, în partea dreaptă. De aici, până anul acesta Părintele 
Irodion a binecuvântat, vreme de peste o sută de ani, pe toţi care cu credință s-au 
aplecat la mormântul său, cerând har, milă şi pace. lar o candelă a stat aprinsă zi şi 
noapte la crucea de la mormântul său, în aşteptarea învierii şi ca simbol al dăinuirii 
neamului românesc şi al Bisericii noastre, precum şi al crezului monahilor ce au 
trăit şi trăiesc în această mănăstire. 

Odată cu alegerea şi instalarea sa ca Arhiepiscop al Craiovei şi Mitropolit al 
Olteniei, în vara anului 2008, IPS Irineu Popa a început îndată demersurile pentru 
canonizarea cuviosului Părinte lrodion. Pe lângă activitatea de documentare 
privind viaţa plină de sfinţenie a Cuviosului Părinte, Înaltpreasfinţia Sa a dorit ca 
rămăşiţele pământeşti ale Cuviosului Părinte să fie deshumate şi aşezate, la loc de 
cinste, în biserica cea nouă a mănăstirii, pentru ca toți credincioşii să se poată 
închina la ele. 


Astfel, în ziua pomenirii Sfântului apostol Irodion, la 8 aprilie, anul 2009, IPS 
Irineu a cerut binecuvântarea PF Daniel, Patriarhul României, pentru aflarea 
moaştelor cuviosului Părinte Irodion. Vineri, 10 aprilie 2009, în ajunul pomenirii 
Sfântului ierarh Calinic de la Cernica, moaştele cuviosului Părinte au fost 
descoperite, în prezența ÎPS Irineu. Înaltpreasfinţia Sa a informat Patriarhia 
Română despre descoperirea făcută şi a cerut cuviosului părinte arhimandrit 
Ioachim Pârvulescu, stareţul mănăstirii Lainici, să expună moaştele în biserica cea 
mare a mănăstirii, pentru ca toți credincioşii să fie martori ai nesperatei regăsiri a 
osemintelor nestricăcioase şi înmiresmate, de harul sfinţeniei, ale Cuviosului 
Părinte lrodion. 


Dată fiind viaţa sa sfântă, dar şi faptele sale pilduitoare în slujirea lui Dumnezeu şi 
a obştii monahale ce i-a fost încredinţată, considerăm că Părintele Protosinghel 
Irodion lonescu de la mănăstirea Lainici trebuie trecut în rândul sfinţilor români, 
de către Sfântul Sinod al Bisericii noastre. Prin canonizarea sa s-ar întregi astfel 
constelația luminoasă a marilor sfinți trăitori şi împlinitori ai Evangheliei lui 
Hristos din zona Olteniei, precum: Sfântul Nicodim de la Tismana, Sfântul Antonie 
de la lezerul Vâlcii sau Sfântul Calinic de la Cernica. 


Anexe 


|. „Atingătoare deorânduirea cuviosului ieromonah Gavriil, îngrijitor Schitului 
Lainici sud Gorj. Şi recomandaţia făcută mai în urmă de epitropul acestui Schitu în 
favoarea monahului Daniil, precum şi orânduirea de egumen a Cuviosului Monah 
Chiril în locul sus arătatului ce şi-a dat demisia. Și orânduirea Cuviosului 
eromonah Luca stareţ la Schitu, precum şi eclisiarh pe Ieromonahul... (text lipsă) 
în locul Cuviosului protosinghel Erodion” (Delă, no. 33, anul 1851, aprilie 12, 
Arhiva Episcopiei Râmnicului Noul Severin, Dosar nr. 37/1851, folio 3). 


sk 


II. „Kallinic, cu mila lui Dumnezeu Episcop al Râmnicului, 

Dat-am smerenia noastră această carte cuviosului eromonah Irodion, pe care după 
chibzuirea ce am făcut l-am orânduit staretu părinţilor şi fraților de la schitu Lainici 
din judeţul Gorju, precum şi chivernisitor acestei şi celorlalte chiverniseli ale 
acelui schit, în locul cuviosului eromonah Chiril cel ce şi-au dat demisia, 


Indatorându-se totodată a păzi cu nestrămutare cele de mai josu: 


| ul) Să se poarte pe sineşi bine şi cu cucerie potrivit podrigului său şi postului de 
stareţ ce i se încredinţează. 


2lea) Să ţie orândueala slujbelor bisericeşti, dupe toate cuviinţa, precum se păzeşte 
şi pe la celelalte schituri. 


3lea) Să se poarte grije cu neadormită priveghere despre cârmuirea averi schitului, 
silindu-se în tot chipul pentru a ei înaintare şi sporire, şi 


4lea) Să se poarte cu dragoste şi blândeţe către ceilalți părinţi şi frați ce se află cu 
locuinţa într-acel schit, mângâindu-i cu dare de cele trebuincioase despre starea 
schitului, cum şi veri ce se va agonisi şi se va aduce de pravoslavnici creştini dar 
schitului, pentru a le hrăni şi mângâieri părinţilor să aibă a se împărtăşi cu toţi 
deopotrivă, ca un lucru ce se socoteşte pe obrazul tuturor de obşte. Asemenea şi 
hrana mâncări să fie earăşi la o masă cu toată obştea ca un mai mare povăţuitor 
între dânşii. 


Către acestea poruncim şi cuvioşii voastre părinţilor şi fraţilor slugi ce vă flaţi la 
acest schit Lainici, ca să cunoaşteţi pe mai sus numitul eromonah lrodion, de 
povăţuitor şi stareţ asuprăvă, căruia să-i daţi toată supunerea şi ascultarea la cele ce 
vă va povăţui spre folosul sufletesc şi slujba casii, căci pentru oricarele din 
cuvioşia voastră sau fraţi sau slugi, ne vom înştiinţa de vreo urmare înpotrivă, să 
ştie că va fi dojenit şi certat cu asprime, potrivit cu vina sa. 


Drept care spre cunoştiinţă s-au întărit această carte cu pecetie şi iscălitura noastră. 


(No. 635, Iunie 15, Anul 1854, Arhiva Episcopiei Râmnicului Noul Severin, Dosar 
nr. 37/1854, folio 28). 


III. Principatele Unite 

Prea Sf. Sale Părint. Episcopu Eparhii Râmnicul D. D. Callinicu 
Prea Sfinţite Stăpâne, 


Din împrejurări bine cuvântate, neputându-mă întorce earăşi la Postul ce mi s-au 
fost în credinţatu de Superioru alu Sf. Schitu Lainicii Districtul Gorju, 


Dimisionez prin acesta, şi vă rogu cu totu respectul a face cele de cuviinţă pentru 
administrarea acelui schitu pe viiitoru. 


Alu pre Sfinţii vostre 
Prea plecatu şi smeritu servitoru 
IpPOzioH NpoTOCIHTEII 
Anulu 1863 
Iunie 6 
Or. Râmnicul Vâlcea 
(Arhiva Episcopiei Râmnicului Noul Severin, Dosar nr. 37/1863, folio 82). 

ocol aa 
IV. Principatele Unite Romane 
Prea Sf. Sale Părintelui Episcopu Rămnicu D. D. Callinicu 
Protopopulu Oraşului Tărgu Jiului 
Întru îndeplinirea ordinului Prea Sf. Vostre No. (numărul lipseşte — compl. n.) am 
mersu la sfantulu Schitu Lainici şi după ce s-a aşezatu în foncţiunea de stareu allu 
acestui Sf. Schitu părintele Duhomnicu Ilarionu citindu'n soborulu părințiloru şi 
frațiloru de acolo şi cartea sa de orânduire spre cunoştinţă de a ei coprindere, 
apoi'npresenţa părintelui Protosinghelu Irodionu şi a noului Stareţu iparte, din 
părinți am formatu catagrafie andoitu esamplaru de tote lucrurile şi zestrea acestui 


Sf. Schitu mişcătore şi nemişcătore sub iscălitura părintelui Erodionu că le-a 
predatu şi a părintelui Ilarionu că le-a priimitu asupra caria lucrări nu am pututu 

avea în vedere şi catagrafia făcută cu ocazia orânduiri de stareţuă a părintelui 
Irodionu zicându aceasta că acea catagrafie lipseşte, ci m-am orientatu din alte 
doue catagrafii coprinse în acea presentă şi din arătarea părințiloru locali pentru 
obiectele ce nu s-a pututu vedea în astă ocazie pe care catagrafie legalizând-o la 
No. 939, unu esamplaru a rămasă în priimirea actualului Stareţu şi unulu cu 
respectu lu înnaintezi pe lăngă acesta la cancelaria Prea Sf. Vostre. Iară părintile 
Schimonahu leremia, după invitarea ce m-a făcutu părintele Protosinghelu 
Irodionu, a rămasă totu acolo şi care acum se află bolnavu după arătarea ce nu de 
multu mi-a făcutu părintele Lavrentie dela acelu Sfântu Schitu. Arătăndu-se în 
această ocazie şi părintelui Nicodimu ca să-şi îndrepteze purtarea ceea ce s-a şi 
făgăduită. Acesta fiindu rezultatulu Prea Sfințite Stăpâne cu totă supunerea lu 
încunoştinţezu Prea Sf. Vostre spre cele de cuviinţă. 


Protopopu Pr. Pârşcovianu 
No. 999 
Anulu 1863, Iulie 21 
(Arhiva Episcopiei Râmnicului Noul Severin, Dosar nr. 37/1863, folio 85). 

cel ea 
V. România 
Sântei Episcopii a Eparhii Râmnicului 
Superiorul Schitului Lainici Gorju 
De la numirea mea ca stariţu allu Schitului Lainici din judeţul Gorju timp trecut de 
patru anni, am găsit că tot venitul proprietăţi Schitului cari valoresă annual până la 
120 lei să strânsu regulat de un călugăr anume Marchianu cella ce se numeşte că 
este Iconom fară a fi rânduitu de cineva. Dispuind de acellu venit fără a da cele 
trebuinciose Sântului Lăcaşu, aşea încât am fost nevoit ca cu căpătatul meu prin 


sate şi oraşu T. Jiului să țiu Schitul cu lumânări, undelemn şi tămâc. 


Osebitu de acesta estimpu pomenitul Călugăru au vândut fară voea mea patru boi şi 
70 capre însuşind preţul lor tot pe urmăi. 

Pentru acestă împrejurare, Supus respectos Sântei Episcopii şi o rog supusu să 
binevoescă a lua măsuri pentru predarea socoteleloru şi a banilor adunaţi dupe cum 
vom esplicat mai susu. 
Stariţu Ipozion nporocinrern 
Nr. 5,1869, august 7 
(Arhiva Episcopiei Râmnicului Noul Severin, Dosar nr. 37/1863, folio 88). 
ocne es 
VI. România 
Sântei Episcopi(i) a Eparhiei Râmnicu 
Sub scrisu cu ordină Episcopulu încă din anul 1865 am fostu numitu stariţu la Sf. 
Schitu Lainici, unde după cum cunoaşte Sf. Episcopie am întâmpinatu destule 
suferinţe din partea părinților vieţuitori acolo şi ca să-mi dobândescu liniştea 
voescu a mă retrage la un alt chinoviu, rogu cu respectu Sf. Episcopie am priimi 
aceasta dreptu dimisie din arătatulu postu. 
IpPOzioH NpOTOCIHTrEII 
Anul 1869 
Noembrie 12 
Schitu Lainici 
(Arhiva Episcopiei Râmnicului Noul Severin, Dosar nr. 37/1869, folio 109). 
oc aea 
VII. Romania 
Sfintei Episcopii Râmnicu 


Starițulu Sf. Schit Lainicii 

Iconomulu acestui Sf. Schitu Marchianu monahulu de 15 dille bonăvindu-se s-au 
dusu la ruele salle în com. Budienii unde au luatu cu sine pe lângă sinetele 
atingătore de micile proprietăţi şi alte obiecte alle schitulu ce se aflau la metohu în 
com. Porcenii. 


Subsemnatulu mergând eri la com. Budienii unde numitulu se afla bolnavu şi 
cerându-i numai sineturile s-au înpotrivit a mi le da în primire. 


Pentru care respectosu supui la cunoschinţa Sf. Episcopii spre a lua măsurile ce va 
socote de cuviinţă întru aceasta ca nu răspunderea în cazu de încetare din viaţă a 
pomenitului lconomu, să cadă asuprămi. 
Stareţu Ipozion nporocinren 
No. 2 
Anulu 1869 
Ianuarie 31 
(Arhiva Episcopiei Râmnicului Noul Severin, Dosar nr. 37/1869, folio 111). 
Da pie 
VIII. Romania 
Athanasie 
Din graţia lui Dumnezeu 
Episcopu alu Eparhiei Romniculu-Noulu-Severin 
Prea Cucernicului Protoiereu de Gorjiu 
Cuviossulu Protossinghelu Irodion, prin raportulu de sub. No. 14 Ne-a suppusu la 
cunnoscinţă quă în urma comunicărei ordinului Nostru No. 1337, que Prea C. tea 


ni ai fecutu, s-a decisu a remânea la schitulu Lainici în postulu que a acceptatu. 


Aqucastă querere a Cuvioşiei selle approbându-se de Noi, se communică Prea 
Cucerniciei telle spre sciinţă, quă Noi prin annesatulu ordin No. 1459 pe quare i lu 

vei înmâna după regulă, am autorisatu pe sus-numitulu Cuv. Protossinghelu 

Irodion, a continua şi pe viitoru în postul de Ingrijitoru allu Sântului Schit Lainici 

din aquellu Judeţu. 

Athanasie Râmnicu 

No. 1460 

1877, noiembrie 15 

R.V. 

(Arhivele Naţionale, Filiala Tg. Jiu, Protoieria Jud. Gorj, Dosar 98/1877, folio 34). 
Da a 

IX. Romania 

Athanasie 

Din graţia lui Dumnezeu 

Episcopu alu Eparhiei Romniculu-Noulu-Severin 

Prea Cucernicului Protoiereu de Gorjiu 

În urma petiţiunei ce am priimit de la Cuv. Protosinghel Irodion superiorul Sf. 

Schit Lainici, înregistrată la No. 1588, Noi am aprobat cererea ce Ne-a făcutu de a 

fi trecut între invalizii acelui Schitu cu începere de la I ale conventei luni 

septembre, în locul decedatului Monah Partenie Baraiac, astfel după cum am 

mijlocit şi la Onor. Minister al Culteloru prin adresa No. 1655. Totu deodată 

comunicăm P. C. tale că Noi în consideraţiune că Cuv. Sa fiindu vechiu funcţionar 

Bisericesc, cu cunoscinţă de regulile şi îndatoririle Monahale, lu însărcinăm şi pe 

viitor cu conducerea spirituală a celui sf. Schitu. 

Despre care facem cunoscut P. Cuc. Tale spre sciinţă şi regulă, 


+Athanasie Râmnicu 


1878, septembrie 6 

R. V. 


(Arhivele Naţionale, Filiala Tg. Jiu, Protoieria Jud. Gorj, Dosar 112/1878, folio 
39). 


X. Maiu I, 1907 

Sântul Schit Lainici 

Acest Judeţ 

No.7 

Pre Cucernice Părinte, 

Înplinindu-se şapte ani de la răposar protosinghelului Irodion, acum Ieromonahul 

lulien Drăghicioiu din acest schit este pregătit să desgroape osile numitului răposat 

în dioa de cinci ale corentii luni, sunteţi rugaţi a face intervenire cătră Presânţitul 

Episcop Eparhiot ca se de voe spre a se pute aduce la îndeplinire de celi ce vă 

rugăm. 

Primiţi Precucernice Părinte închinăciune, Superior Arhim. Teodosie Popescu 

Prâcucerniciei Sale, 

Părintelui Protoereu al Judeţului Gorjiu 

(Arhivele Naţionale, Filiala Tg. Jiu, Protoieria Jud. Gorj, Dosar 335/1907, folio 2). 
Canonizarea Sfântului Irodion de la Lainici 

Basilica/ 29 octombrie 2010 

În ziua de 29 octombrie 2010, în Sala sinodală din Reşedinţa patriarhală, sub 


preşedinţia Preafericitului Părinte Patriarh Daniel, a avut loc şedinţa de lucru a 
Sfântului Sinod al Bisericii Ortodoxe Române. 

Ierarhii Sfântului Sinod au aprobat canonizarea Cuviosului lrodion de la Mănăs- 
tirea Lainici, duhovnicul Sfântului Ierarh Calinic de la Cernica. Cuviosul Irodion 
va fi prăznuit în ziua de 3 mai. 


În cadrul şedinţei sinodale o atenţie deosebită a fost acordată intensificării vieţii 
duhovniceşti în şcolile de teologie şi problemelor pastorale din diaspora ortodoxă 


română. 


Biroul de presă al Patriarhiei române 

Diac. loniţă Apostolache - Canonizarea Sfântului cuvios lrodion și sfinţirea 
bisericii mari a Mănăstirii Lainici 








Arhiepiscopia Craiovei organizează în perioada 29 aprilie - 3 mai două evenimente 
de mare importanţă pentru istoria Bisericii din Oltenia: canonizarea Sfântului 
cuvios lrodion, stareţul Mănăstirii Lainici şi sfințirea bisericii cu hramul "Izvorul 
Tămăduirii" din cinstitul aşezământ. La eveniment va participa Preafericitul 
Părinte Patriarh Daniel, împreună cu o mare parte din membrii Sfântului Sinod al 
Bisericii Ortodoxe Române. 


Sfântul cuvios Irodion a fost stareţ al Mănăstirii Lainici în perioada 1854-1900. 
Datorită vieţii sale pline de sfinţenie, Sfântul ierarh Calinic de la Cernica l-a ales 
să-i fie duhovnic, numindu-l "Luceafărul de la Lainici”. Atât în timpul existenţei 
sale pământeşti, cât şi după mutarea la ceruri (3 mai 1900), cuviosul părinte a fost 
făcător de minuni şi văzător cu duhul. Foarte mulți credincioşi l-au proclamat sfânt 
încă din timpul vieţii. Moaştele sale au fost descoperite pentru prima dată în anul 
1907 de cuviosul părinte Iulian Drăghicioiu. În 1927 au fost aflate din nou de 
părintele Visarion Toia, stareţul Mănăstirii Lainici din acea vreme. 


A treia descoperire a moaştelor s-a împlinit în 10 aprilie 2009, în prezenţa Înalt 
Preasfințitului Irineu, arhiepiscopul Craiovei şi Mitropolitul Olteniei, fapt ce a 
consolidat argumentarea canonizării "Luceafărului de la Lainici”, dorință mult- 
aşteptată de credincioşi. În acest sens, Sfântul Sinod al Bisericii Ortodoxe Române 

a confirmat trecerea cuviosului părinte în rândul sfinților, prin temeiul 6370 din 29 
octombrie 2010, cu ziua de prăznuire la data de 3 mai (ziua adormirii sale în 
Domnul). 


Construcţia bisericii cu hramurile "Izvorul Tămăduirii" şi "Sfântul cuvios Irodion" 
din Mănăstirea Lainici a început în 1990, după ce în data de 20 aprilie a aceluiaşi 
an, vrednicul de pomenire mitropolit Nestor Vornicescu al Olteniei a aşezat piatra 
de temelie. Lucrările de construcţie şi pictură au fost finalizate în anul 2010. 

Dialog între egumenul Mânăstirii Lainici, părintele arhimandrit loachim 
Pârvulescu şi George Crasnean, despre aflarea moaştelor Sfântului cuvios 
Irodion lonescu 


Li 





Predoslovie 


În primăvara acestui an (aprilie 2009) m-a învrednicit Dumnezeu să asist la 
descoperirea unor sfinte moaşte şi cum aceasta nu se întâmplă zilnic, m-am gândit 
că bun lucru este şi folositor dacă voi cere mai multe lămuriri despre o aşa de 
minunată lucrare. Şi cum despre moaştele cuviosului Irodion Ionescu de la Lainici 
este vorba, am considerat că cel mai îndrituit a-mi desluşi această taină nu poate fi 
decât actualul egumen al sfintei mânăstiri, părintele arhimandrit loachim 
Pârvulescu. Aşadar, cele scrise mai jos nu sunt decât transcrierea discuţiilor purtate 
cu părintele stareţ Ioachim despre viaţa şi sfinţenia cuviosului Irodion. Să-l 
ascultăm... 


Părinte arhimandrit, cum a început totul? 


În ziua de 10 aprilie 2009, Mânăstirea Lainici a fost supusă unui mare şi greu 
examen. Din fericire, el a fost trecut cu bine. Se cunoştea din trecut viaţa plină de 
sfințenie a celui mai longeviv stareţ al Mânăstirii Lainici din toate timpurile, 
cuviosul Irodion Ionescu, duhovnic al Sfântului Calinic de la Cernica, cel care l-a 
supranumit „Luceafărul de la Lainici”. 

Istoria zbuciumată a Mânăstirii Lainici ne-a pus în față sărăcăcioase mărturii 
despre trecutul ei, care însă ne-au îndârjit mai mult în căutarea adevărurilor istorice 
referitoare la sfântul aşezământ şi mai ales, la viaţa Sfântului Cuvios Irodion. Cu 
nădejde în Dumnezeu, cu rugăciune insistentă la duhovnicul său, Sfântul Calinic de 
la Cernica şi mai ales cu multă dragoste duhovnicească, am purces la descoperirea 
tainei „Luceafărului de la Lainici”. Şi nu pentru ale noastre osteneli, ci pentru 
sfințenia cuviosului Irodion, Bunul Dumnezeu, în marea Sa dragoste, ne-a 
descoperit nouă, nevrednicilor, această taină. Cunoaştem, de altfel, că totul este 
taină în jurul nostru. Ne naştem în taină, trăim în taină şi plecăm dincolo în taină. 
De aceea şi momentul descoperirii moaştelor şi a vieţii „Luceafărului de la 
Lainici” se constituie intr-un fel de dezvelire a unei taine. Taina unei vieţi sfinte ce 
a stat până acum adânc îngropată (şi la propriu şi la figurat!) în pământul sfinţit al 
Lainiciului. 


In istoria Bisericii Ortodoxe sunt cunoscute două momente culminante definitorii 
pentru isihasm, care prin învăţăturile sale a dat profunde valori şi a îmbogățit 
duhovniceşte mistica dreptei credinţe. 


—> Primul moment important este cel al Sfântului Grigorie Palama, ce domină, 
din punct de vedere dogmatic, secolul XIV. 

— Al doilea moment cred că îl reprezintă a doua jumătate a secolului al XVIII- 
lea, precum şi secolul al XIX-lea, prin corifeii neoisihasmului românesc, 
care au penetrat toată lumea ortodoxă prin Sfântul Paisie Velicikovski de la 
Neamţ - cel care a preluat multe şi bogate daruri spirituale de la părintele 
său duhovnicesc, Sfântul cuvios Vasile de la Poiana Mărului. 


Zeci de ucenici ai Sfântului Paisie vor duce în toată lumea ortodoxă slavă marele 
dar al rugăciunii lui lisus, marii stareți ruşi de la Optina ajungând desăvârşiţi 
practicanți ai acestei rugi. Unul dintre ucenicii direcţi ai Sfântului Paisie a fost 
starețul Gheorghe de la Cernica, cel care, formând la mânăstirea sa o veritabilă 
şcoală isihastă, a devenit astfel, alături de Sfântul Grigorie Dascălu, propagatorul 
acestei învățături în Țara Românească. Se cuvine să mai adăugăm că Sfântul 
Gheorghe de la Cernica a format în mânăstirea sa o mulțime de ucenici, care la 
rândul lor, vor forma alți practicanți ai rugăciunii inimii, printre care şi Sfântul 
Calinic al Cernicăi. 


Ultimul discipol al Sfântului Calinic de la Cernica, cel care a încheiat secolul al 
XIX-lea al neoisihasmului românesc, a fost Cuviosul Irodion Ionescu, numit pe 
bună dreptate, chiar de către mentorul său, „Luceafărul de la Lainici”, pentru 
mulțimea darurilor şi virtuţilor cu care a fost înzestrat. Acest mare sfânt a stat 

tainic mai bine de un veac după mutarea sa la Domnul, pentru a-i fi dezgropate 
moaştele abia în aceste momente istorice importante, doar de Dumnezeu alese. 


Descoperirea tainei „Luceafărului de la Lainici” 


Părinte arhimandrit, povestiţi-mi, vă rog, despre cel mai osârduitor egumen al 
Mânăstirii Lainici! 


Cel mai important şi longeviv stareţ al Mânăstirii Lainici din toate timpurile şi care 
a avut o aleasă viaţă de sfințenie a fost, indiscutabil, Protosinghelul Irodion 
Ionescu. S-a născut în 1821, la Bucureşti, iar la botez a primit numele de loan. 
Fiind o fire meditativă şi predispusă la rugăciune şi primind din fragedă pruncie o 
educaţie aleasă de la părinţii săi, a crescut mereu în preajma Sfintei Biserici. Cam 
în aceeaşi perioadă a copilăriei sale, în apropierea Bucureştiului s-a dezvoltat o 
adevărată „citadelă isihastă” prin lucrarea stareţului Gheorghe, ucenic direct al 
sfântului mare isihast Paisie Velicikovski de la Neamţ. Această sfântă lucrare 
duhovnicească este continuată la Mânăstirea Cernica de stareţul Calinic, viitorul 
Episcop al Râmnicului. 


În toate vremurile, acolo unde existau mânăstiri cu vieţuire duhovnicească înaltă, 
cu mari nevoitori sfinţi, se crea în jurul sfântului locaş o atmosferă de mare evlavie 
şi sfinţenie. De acel har al locului beneficiau şi se împărtăşeau din plin adevărații 
credincioşi. Aşa se face că şi tânărul loan Ionescu, auzind de faima Cernicăi şi mai 
ales a stareţilor săi, este atras de acest loc ca de un veritabil magnet şi frecventând 
Mânăstirea Cernica, îl cunoaşte pe marele stareţ Calinic. Nu după multă vreme, 
robit de dorirea de Dumnezeu, pe la vârsta de 20 ani, îşi ia iertare de la părinţii săi 
pentru tot ce le-a greşit şi le cere binecuvântarea de a se retrage pentru totdeauna la 
Mânăstirea Cernica, sub oblăduirea stareţului Calinic. 


Rămas la Sfânta Mânăstire Cernica, sub îndrumarea stareţului Calinic, tânărul loan 
Ionescu este supus la toate ispitele, trece prin toate ascultările şi le rabdă pe fiecare 
cu multă bărbăţie. Ba chiar doreşte şi mai multe ascultări, solicitându-i stareţului 
nevoinţă peste nevoinţă. Dormea doar câte trei-patru ore pe noapte, era prezent la 
cele mai grele ascultări, după care, restul timpului şi-l petrecea în rugăciune şi 
metanii. Nelipsit de la toate slujbele, participa la ele cu adevărată râvnă, socotindu- 
le tot atât de necesare sufletului său precum aerul pentru respirat. 


Fiind o adevărată şcoală isihastă aici în mânăstire, tânărul loan deprinde 
rugăciunea lui lisus de la stareţul său Calinic şi de la bătrânii din mânăstire. Urcă 
duhovniceşte, treaptă cu treaptă, în chip foarte vizibil, uimindu-i pe cei din 


Ar Dr De De Dr de De Dr Dr De De De Dr Dr Dr De de De e de dr fr Ar A 


Xp XP 2 IP 3 Ie A e E 30 IE 3 2 DE E E 30 30 30 IE De DE DP E IE IE E IE XX 


Te De de De Ar de De De De De De Dr Dr de De De dr De Dr Dr de de de dr dr d 


Xp XP XP IP IP 3 E E 30 E 3 2 2 2 2 E 30 50 IE IE 2 E DP XX 


mânăstire cu virtuțile sale. Toţi îl iubeau şi-l apreciau, tuturor le era supus şi cu 
multă dragoste şi smerenie făcea orice ascultare. N-ai fi auzit din gura lui nici un 
cuvânt de nemulțumire, de clevetire, de bârfă sau de vrajbă, nu-l interesau toate 
acestea, ci permanenta lui preocupare era dobândirea Duhului Sfânt. Nedorind a-L 
mâhni pe Dumnezeu nici măcar cu gândul, permanent pe buzele lui se afla 
rugăciunea lui lisus: „Doamne lisuse Hristoase, Fiul lui Dumnezeu, miluieşte-mă 
pe mine păcătosul”. 


Intuind şi văzând acel ceva deosebit în interiorul tânărului nevoitor, stareţul său 
Calinic, viitorul episcop de Râmnic, în anul 1846 îl tunde în monahism cu numele 
de Irodion. Devenit acum monah, lrodion se nevoia şi mai mult în post, în 
rugăciune şi metanii. Aparent nu se schimbase nimic în comportamentul său, dar 
smerenia sa era tot mai evidentă pentru toată obştea, care îi observa creşterea sa 
duhovnicească. 


În anul 1850, stareţul Calinic, la multele insistenţe ale domnitorului Barbu Ştirbei, 
acceptă în cele din urmă să fie ales episcop al Râmnicului. Cu multe regrete va 
părăsi obştea Cernicăi, luând cu el câțiva părinți pentru a-i folosi la organizarea 
Episcopiei Râmnicului - care tocmai fusese distrusă de un incendiu de mari 
proporţii. Din acest motiv, episcopul va locui multă vreme la Craiova, până ce va 
termina de rezidit ansamblul episcopal de la Râmnic. Printre vrednicii părinți aduşi 
cu el de la Cernica s-a aflat şi Cuviosul lrodion, în care, punându-și multă nădejde, 
îl trimite mai întâi ca vieţuitor la Lainici, prin 1851-1852, având însă planuri mai 
mari pentru el. În marea sa smerenie, cuviosul Irodion n-a acceptat niciodată 
ridicarea la rangul de arhimandrit, cu toate insistenţele episcopului Calinic. Doar 
un an mai târziu, viitorul Sfânt Calinic îl numeşte ca egumen la Schitul Lainici pe 
cuviosul protosinghel Irodion Ionescu. 


ASta se întâmpla deci prin 1854. Dar din câte ştiu eu, părinte, Cuviosul Irodion a 
renunțat destul de repede la stăreţie... 


Da. O dată ajuns egumen, Cuviosul Irodion, cu multă responsabilitate şi râvnă 
duhovnicească a trecut la nevoinţe şi mai mari. Socotea că monahul, cu cât are 
răspunderi mai mari înaintea lui Dumnezeu şi a oamenilor, cu atât mai mare 
trebuie să îi fie şi nevoinţa. Cu cât se nevoia mai mult, cu atât Dumnezeu îl 
înţelepţea şi îl lumina, însă şi nelipsitele ispite erau pe măsură. Nu a fost cruțat de 
răutatea unor fraţi care i-au provocat multă amărăciune, făcându-l să-şi dea demisia 
din stăreţie. 

Era aceasta şi consecinţa faptului că în prima jumătate a secolului al XIX-lea 
ctitorii mireni ai Schitului Lainici căutau, prin orice mijloace, să-şi impună voinţa 
lor în treburile bisericeşti ale schitului. S-au dovedit deosebit de dăunătoare aceste 
imixtiuni ale laicilor în viaţa monahală. Fiind un om de rugăciune, trăitor isihast, 
protosinghelul Irodion a considerat că e mai înţelept lucru să renunţe la egumenie 
decât să se producă dezbinare. Este dincolo de orice îndoială că episcopul Calinic 
îl adusese în Lainici în vederea revigorării duhovniceşti a schitului situat intr-o 
deplină sihăstrie pe Valea Jiului, dar în care se strecurau inerente ispite. Însă toate 
aceste încercări îl maturizau şi-l întăreau. Precum aurul şi metalul se călesc în foc, 
tot astfel şi Cuviosul Irodion se călea în necazuri şi supărări. Socotea încercările 
acestea ca binecuvântări trimise de Dumnezeu. Exemplu îl avea pe Hristos şi sfinţii 
Lui, care se îndumnezeiau răbdând suferinţe inimaginabile. Altfel spus, socotea 
chiar de trebuinţă suferinţa şi necazurile în calea spre sfinţenie şi desăvârşire. 


Totuşi nu se poate să nu fi remarcat şi alți monahi sfinţenia vieţii sale... 


Cuviosul Irodion a adunat destul de mulţi ucenici în jurul său, deprinzându-i cu 
rugăciunea lui lisus. Schitul Lainici, în timpul păstoririi sale, după unele 
documente istorice, avea cea mai numeroasă obşte din Oltenia, depăşind chiar şi 
renumitele mânăstiri Tismana şi Cozia. Or, acest lucru spune foarte mult despre 
înălțimea duhovnicească a stareţului Irodion. Şi lucrul cel mai evident al curăţiei şi 
sfințeniei sale, Sfântul Calinic, episcopul Râmnicului, se hotărăşte a-i încredința 
gândurile şi trările sale, alegându-l drept duhovnic pe cuviosul Irodion, cu toate că 
acesta era mult mai tânăr şi îi fusese ucenic, ba chiar el îl formase la Mânăstirea 
Cernica. Avva devine ucenicul, iar ucenicul avvă! Lumina Cuviosului Irodion se 
făcea din ce în ce mai vizibilă. Nu se putea ascunde sub obroc, pentru că lumina 
mai puternic şi-i copleşea pe toți. 


Foarte des, Sfântul Calinic venea de la Vâlcea în Lainici pentru a se mărturisi şi a 
cere sfat, pentru că doar Cuviosul Irodion îl odihnea. Un mare dar s-a revărsat 
peste acest loc şi peste acest om. O dată cu scurgerea timpului, era tot mai limpede 
acest lucru. Mulţi oameni cu probleme veneau aici şi îşi găseau liniştea, vestea 
minunilor sale răspândindu-se foarte repede şi foarte departe. 


Ştiu că se dusese vestea că alunga duhurile necurate, nu? 


Este foarte adevărat. Ajunsese după un timp Cuviosul Irodion la măsura Sfântului 
Calinic, să fie văzător cu duhul şi să alunge diavolii. 

Avva Calinic îl numea „Luceafărul de la Lainici” pe bună dreptate, deoarece era un 
permanent călăuzitor şi îndrumător, aşa cum un far luminează şi călăuzeşte 
călătorii pe mare. 


Şi totuşi, care era adevărul din spatele acelor demisii din funcţia de egumen? 


Din 1854 până în 1900, cât a fost stareţ la Lainici, Cuviosul Irodion şi-a cerut 
eliberarea din funcţie de cinci ori episcopilor ce s-au succedat în această perioadă 
la Râmnic. Cauza o reprezentau invidiile şi orgoliile unor monahi dornici de 
putere. Şi pe deasupra, în prima jumătate a secolului al XIX-lea, în Lainici, de 
foarte multe ori se amestecau în problemele schitului ctitorii ce donaseră pământuri 
şi alte daruri. Aceştia interveneau insistent pe lângă episcopi, influențându-i să 
schimbe stareții după bunul lor plac, cauzând astfel tulburări de foarte multe ori. 


Fireşte că nici Cuviosul Irodion nu a fost lipsit de aceste ispite, mai ales că el 
venise de la Cernica şi nu cunoscuse acolo implicarea laicului în monahism. Pe de 
altă parte, unii părinți de aici nu erau formaţi în duhul isihast, aducându-i 
Cuviosului lrodion, de multe ori, durere şi amărăciune. El nu venise aici pentru 
putere, ranguri sau demnități, ci din ascultare. Se poate observa în vieţile sfinților 
că atunci când cineva avea ambiţii de mărire, aceasta nu era de la Dumnezeu. De la 
Domnul era doar atunci când cel în cauză era propus fără ştirea lui şi acesta accepta 
după multe insistenţe, fără ca el să fi dorit acel lucru. Duhul poftei de mărire a fost 
şi va fi permanent în lume. Însă oamenii iniţiaţi duhovniceşte şi atenţi la mişcările 
inimii îşi dau seama de această ispită şi nu cad în ea. S 


punea Sfântul Nichita Stithatul despre dorinţa de putere: „Nu te grăbi niciodată să 
ajungi în scaun de întâistătător prin om sau prin ajutorul oamenilor şi prin 
rugăminţi, fără chemare de sus, chiar dacă te ştii în stare să foloseşti sufletele. Căci 
aceste trei te vor urmări şi una din ele te va ajunge: sau îți va veni asupra 
nemulțumirea lui Dumnezeu prin felurite greutăți şi necazuri, căci nu vor lupta 
împotriva ta numai oameni, ci şi aproape toată zidirea şi-ţi va fi viaţa plină de 
suspin sau vei fi scos de acolo cu multă necinste de cei mai tari decât tine sau vei 
muri înainte de vreme, fiind tăiat de la viaţa aceasta” (Filocalia, vol. VI, pag. 280). 


Adevărat este că, în cei 40 de ani de stăreție, Cuviosul Irodion a fost silit să 
demisioneze de cinci ori, dar tot atât de adevărat este şi faptul că, după scurt timp, 
episcopul îl repunea în funcție. A fost o dureroasă şi permanentă suferință a 
stareţului acest lucru, dar Dumnezeu mai mult îl întărea în tainele vieţii 
duhovniceşti. Mai tare se smerea el şi se retrăgea lăuntric. Nu voia să aibă dispute 
cu asemenea vrăjmaşi nici măcar cu gândul. 

Aşa cum Sfântul Paisie Velicikovski a avut foarte mult de luptat cu concepţia unor 
monahi din Moldova privitoare la rugăciunea lui lisus, tot aşa şi Cuviosul Irodion 
cu greu îi forma duhovniceşte pe părinţii din Lainici în acest duh isihast. Dar aşa a 
fost viaţa tuturor sfinţilor: o permanentă suferinţă, provocată de oameni, de diavoli 
sau de slăbiciunile trupeşti. I-au trebuit Cuviosului lrodion zeci de ani ca să-şi 
formeze discipoli şi ca să fie înţeles. 


Dragostea şi simţirea lui adâncă s-au văzut şi atunci când episcopii şi autorităţile 
române au cerut ajutorul tuturor mânăstirilor în Războiul de Independenţă din 
1877. Cu mare promptitudine, trimite din Lainici la Târgu Jiu 12 părinți pentru a fi 
recrutaţi ca sanitari şi trimişi pe front, să îngrijească răniții patriei. 


Aveţi mai multe date şi mărturii despre Cuviosul Irodion? Pentru că Patericul 
românesc este destul de sărac în informaţii despre fostul stareţ de la Lainici. 


Unul dintre discipolii săi, la care a ţinut foarte mult, a fost ieromonahul Iulian 
Drăghicioiu din Bumbeşti, judeţul Gorj. Acesta, locuind foarte aproape de 
mânăstire şi auzind de numele bun al Cuviosului lrodion, venea foarte des la el şi 
se spovedea. După ani de zile de ucenicie în lume, se hotărăşte să intre în 
mânăstire, pentru a se face monah. Astfel, în 1892, intră ca frate în Lainici, având 
numele de botez Ioan. Peste patru ani este tuns în monahism cu numele de Iulian. 
În 1898, cuviosul Irodion îi cere episcopului ca Iulian să fie hirotonit, invocând şi 
motivul lipsei de preoţi. Datorită faptului că în ultimu ani ai vieţii ieromonahul 
lulian a fost o persoană foarte apropiată de egumenul Irodion, lui i-au fost 
dezvăluite multe din tainele cuviosului. 


Una dintre proorocirile lui a fost aceea că, la scurt timp de la mutarea întru cele 
veşnice, Mânăstirea Lainici se va pustii, fapt care s-a şi întâmplat: Fiii mei, să ştiţi 
că puţin după ducerea mea, schitul acesta va rămâne mulţi ani pustiu. Voi, însă, 
îngropaţi lângă altar trupul meu şi nu uitaţi făgăduinţele călugăreşti ce le-aţi dat lui 
Hristos. 


La 3 mai 1900, Cuviosul Irodion se mută la Domnul, iar în 1916 începe primul 
Război Mondial. Valea Jiului a fost cuprinsă integral în acest război. Armatele 
germane au distrus toată mânăstirea, arhiva a fost arsă, clopotele au fost topite, iar 
biserica a fost transformată în grajd. Unii călugări au fost deportați în Germania, 
iar alţii au fugit pe unde au putut, ca să se salveze. Între 1916 şi 1919, mânăstirea a 
fost pustiită complet. Printre călugării deportaţi în Germania se afla şi Iulian 
Drăghicioiu, care de altfel va muri intr-un lagăr aidoma unui martir pentru Hristos. 

De unde aţi aflat atât de multe despre acest ieromonah, lulian Drăghicioiu? 


Ambele portrete, ale Cuviosului Irodion şi ieromonahului Iulian, s-au aflat în mod 
minunat. Chipul Cuviosului Irodion s-a păstrat în mod miraculos, din stareț în 
stareţ, până astăzi în mânăstire, fotografia datând din 1897, iar al părintelui Iulian a 
fost adus la mânăstire în vara anului 2008 de o strănepoată a dumnealui. Când ne-a 
adus acea fotografie, am avut un sentiment de împlinire şi în acelaşi timp, parcă de 
refacere a familiei monahale de la Lainici pe acest pământ, totodată trezindu-mi un 
mai mare interes pentru cercetarea vieţii monahale de aici. Am trăit o bucurie de 
nedescris în momentul acestei revelații istorice. După aproape 100 de ani, apare 
fotografia unui părinte, despre existența căruia n-am ştiut nimic, însă parcă 
presimţeam că este ceva foarte important. Apare dintr-o dată un ucenic de-al 
Cuviosului Irodion! Să fie aceasta doar o simplă întâmplare?... 


Pe spatele fotografiei stătea scris: „lulian Drăghicioiu călugăr la Mânăstirea 
Lainici, judeţul Gorj, luat prizonier de trupele germane în toamna anului 1916 de la 
mânăstire şi dus în Germania, unde a murit într-un lagăr german”. Semnează: 
Dumitru Drăghicioiu (probabil un nepot, în prima jumătate a secolului al XX-lea). 


Am socotit această fotografie tot ca pe o mărturie din viaţa Cuviosului Irodion, 
după ce am cercetat documentele de arhivă pe care le-am putut găsi. Omeneşte, am 
considerat-o ca pe o coincidenţă divină, căci nimic nu este întâmplător: cine are 
ochi de văzut, să vadă! Avva şi ucenicul sunt redescoperiți împreună ca-ntr-o 
mărturie comună şi completă. 


Altceva se mai ştie despre acest ucenic al Cuviosului Irodion? 


Da. Mai avem o mărturie despre el. Dragostea pe care 1-a purtat-o ieromonahul 
Iulian Drăghicioiu, Cuviosului lrodion se regăseşte şi în cererea pe care a făcut-o 
starețul Teodosie Popescu în 1907, la 7 ani de la mutarea la Domnul a Cuviosului 
Irodion, pentru a-i dezgropa osemintele şi în care specifică cu insistenţă că 
ieromonahul lulian este pregătit să dezgroape osemintele. 


Starețul Irodion se mutase la Domnul pe data de 3 mai 1900 şi fusese înmormântat 
pe 5 mai. La mormântul său se făceau minuni şi aveau evlavie atât monahii, cât şi 
credincioşii. Exista o tradiţie monahală athonită după care, la 7 ani de la moarte, se 
dezgropa trupul monahului, se spăla cu vin, se făcea slujba înmormântării din nou 
şi se punea în osuar, acolo unde exista. La mânăstirile, unde nu exista osuar sau 
gropniță, se înmormânta la loc, în acelaşi mormânt. Chiar dacă erau descoperite 
astfel sfinte moaşte, nu puteau fi certificate, pentru că mai trebuia să treacă câteva 

zeci de ani de zile. Aceasta pentru că se întâmpla ca unele oseminte, din motive 
anatomice, fizice sau datorită mediului biologic, să nu putrezească şi pentru a nu se 
produce vreo greşeală, se puneau la loc. După care timpul şi evlavia credincioşilor 
făceau să se descopere dacă sunt sfinte moaşte sau nu. Dacă exista o evlavie 
deosebită faţă de acel sfânt, dacă se simţea cu adevărat o corespondenţă în duh 
între cuvios şi închinători, atunci se lăsa descoperit sfântul. Aşa se face că 
majoritatea sfinţilor au fost canonizaţi după zeci şi sute de ani. Tot atunci li s-au 
descoperit şi sfintele moaşte. Zic majoritatea, pentru că, bineînţeles, au fost şi 
cazuri excepţionale, când s-au făcut canonizări mai repede. 


Observăm că sfinţii români din secolul al XIX-lea au fost canonizaţi în secolul al 
XX-lea sau chiar al XXI-lea. De exemplu, stareţul Gheorghe de la Cernica se mută 
la Domnul în anul 1806 şi este canonizat în 2005, după 199 de ani; Sfântul Calinic 
de la Cernica se mută la Domnul în 1868 şi este canonizat în 1955; Sfântul 
Grigorie Dascălul se mută la Domnul în anul 1834 şi este canonizat în 2005. Tot 
timpul Biserica a fost foarte precaută şi prudentă cu canonizările. Socotim că sfinţii 
se descoperă în momentul când sunt solicitaţi în rugăciune de oameni, când simt o 
mare dragoste faţă de ei, când le simt ajutorul lor şi se împrietenesc cu ei. Şi toate 
acestea se fac în timp, prin nevoinţă, sinceritate, dăruire, respect şi evlavie faţă de 
acei sfinţi. 


Părintele ieromonah lulian Drăghicioiu era într-o permanentă relație în duh cu 
stareţul său, îl pomenea permanent la rugăciunile sale personale şi din biserică. Nu 
putea să îl uite pentru că el îl învățase alfabetul duhovnicesc isihast. Simţea vizibil 
ajutorul lui şi observa minunile ce se făceau la mormântul cuviosului cu oamenii 
care veneau cu credință şi mijloceau ajutorul lui. Deja se dusese vestea despre 
sfințenia Cuviosului lrodion în împrejurimi. 


La 5 mai 1907, exact la 7 ani de la înmormântarea starețului Irodion, părintele 
Iulian Drăghicioiu, cu multă evlavie, frică şi cutremur, dezgroapă osemintele. Însă 
din pricina vicisitudinilor istoriei, nu avem detalierea acestui moment şi nu-l 
cunoaştem oficial. Dar tradiţia a consemnat că în momentul dezgropării s-ar fi găsit 
moaştele Cuviosului lrodion întregi şi neputrezite. A fost informat episcopul 
Râmnicului, Atanasie, despre acest fapt, iar acesta ar fi exclamat: Aista mi-ai fost, 
Irodioane?, adică „Chiar aşa om sfânt mi-ai fost, lrodioane?”. Dar, cum aminteam, 
conform tradiției monahale a fost pus înapoi în groapă, deoarece în Mânăstirea 
Lainici nu exista osuar sau gropniță. De atunci povestea moaştelor Cuviosului 
Irodion s-a închis intr-un mare mister. 


Adică? 

Se pare că au mai fost căutate şi nu s-au mai găsit. Urmează după această 
dezgropare primul Război Mondial, cu gravele daune provocate mânăstirii, epoca 
celui de-al doilea Război Mondial, apoi perioada comunistă, care a perturbat foarte 
mult viaţa monahală din Lainici. S-a transmis însă, din generaţie în generaţie, că s- 
ar mai fi dezgropat osemintele Cuviosului Irodion în perioada interbelică de către 
stareţul Visarion Toia, de asemenea şi de către stareţul Calinic prin anii 1950-1960, 
iar prin anii 1983, de către stareţul Caliope, dar nu au mai fost găsite sfintele 
moaşte. 


Aşa ştiu şi eu: că părintele Visarion Toia a venit ca stareţ în primăvara lui 1929 
şi în toamna aceluiaşi an a şi dezgropat moaştele cuviosului. A precizat 
Episcopiei că a aflat moaşte şi nu oase şi a întrebat apoi Râmnicul cum Să 
procedeze cu ele. I s-a spus să le reîngroape. Părerea mea este că părintele a 
făcut asta datorită râvnei şi evlaviei credincioşilor, care probabil că-i căutau 
osemintele, ştiind că avea putere asupra duhurilor rele. 


Este o ipoteză. Cu exactitate nu putem şti, deocamdată, cine le-a îngropat acolo 
unde le-a îngropat. Moştenind această nebuloasă, acest mister, ne-a fost teamă să 
abordăm acest subiect, cu toate că ni se părea foarte provocator. A fost lăsat timpul 
să-şi spună cuvântul. După 1989, s-au făcut afirmaţii gratuite şi nefondate 
referitoare la acest subiect de mass-media şi chiar de unele persoane bisericeşti, 
considerându-ne ignoranţi, necredincioşi, delăsători şi acuzându-ne că nu vrem să 
dezgropăm sfintele moaşte. Atitudini şi acuzaţii ce ne-au afectat, deoarece nu erau 
adevărate. Dar am răbdat cu nădejdea că se vor elucida cândva toate aceste lucruri. 
Mitropolitul Nestor, după 1995, mi-a spus în nenumărate rânduri că vrea să-l 
canonizeze pe Cuviosul Irodion, dar pentru aceasta să merg să fac cercetări la 
arhivă. Îmi creştea inima la aceste iniţiative, însă pentru puţin timp, deoarece nu 
mă simţeam vrednic, nu ştiam, nu puteam, nu înţelegeam cum să fac asemenea 
lucrare. 


Mitropolitul 'Teofan, de asemenea, după anul 2000, dorea foarte mult să facă 
această canonizare, dar nu s-a putut: nu a fost timpul... Îmi spunea cineva, în 
trecut, că a cunoscut un ierarh care pomenea pe toți înaintaşii săi care au cârmuit 
eparhia respectivă din cele mai vechi timpuri până la el. Şi o făcea cu foarte multă 
evlavie, cu dragoste faţă de ei, cu respect şi cu pasiune, nu formal, ci din toată 
inima, ca pe un lucru firesc. Îi pomenea ca pe nişte rude de-ale sale, ca pe nişte 
prieteni şi părinți în acelaşi timp. La un moment dat m-am gândit cât de mare 
dreptate avea: dacă pomeneşti pe înaintaşii tăi, nu ai decât de câştigat. Pe de o parte 
îi ajuţi cu rugăciunile tale pe aceia care au nevoie, iar, pe de altă parte, cei care s-au 
mântuit sau sunt sfinţi, te ajută ei pe tine. În orice caz, comuniunea cu ei în 

rugăciune este foarte importantă, faci câţiva paşi în transcendent, te familiarizezi 
cu atemporalul, te împrieteneşti cu veşnicia şi cu locuitorii ei. 


Acestea fiindu-ne spuse, ne-au rămas la inimă şi am început şi noi la mânăstire să-i 
pomenim la fiecare slujbă pe cei mai importanţi stareți, în frunte cu egumenul 
Irodion. Şi intr-adevăr, pomenindu-i cu multă dragoste, parcă simţeam cum ne 
intersectăm în duh şi în trăire. Cea mai mare bucurie o simţeam la pomenirea de la 
Sfânta Liturghie, începând cu proscomidia până la ieşirea cu Sfintele Daruri. 


O OOOO———_ 





Bun lucru, părinte! Şi totuşi, de ce tocmai acum aţi purces la căutarea moaştelor 
cuviosului şi nu mai devreme sau chiar mai târziu? 


Actualul Mitropolit al Olteniei, ÎPS Irineu, a demarat procesul canonizării de la 
sfârşitului anului 2008, începând cu cercetarea istorică în arhive, pe de altă parte, 
însă, a dorit să argumenteze sfinţenia cuviosului prin aflarea sfintelor sale moaşte. 
Având mare evlavie la Sfântul Calinic de la Cernica, ocrotitorul şi ctitorul 
Mânăstirii Frăsinei, de unde vine şi Înalt Prea Sfinţia Sa, ne-a sugerat să facem 
rugăciuni stăruitoare către patronul spiritual al Cuviosului Irodion, Sfântul Calinic 
de la Cernica. Am făcut cunoscută dorirea ÎPS Mitropolit Irineu obştii Mânăstirii 
Lainici şi am hotărât apoi ca să facem dezgroparea moaştelor în Postul Mare. Am 
socotit că cea mai potrivită perioadă pentru această lucrare ar fi chiar prima 
săptămână, când se posteşte mai aspru, post negru până seara sau când unii părinţi 
țin post negru trei zile, până miercurea, când se împărtăşesc. Am încercat aceasta, 

dar nu am simţit nici un imbold să facem dezgroparea. Am zis apoi s-o facem la 
mijlocul postului, însă nici atunci nu am avut tragere de inimă. 


Ne-am consultat, din nou, cu ÎPS Mitropolit Irineu pe 1 aprilie 2009 şi ne-a 
povăţuit: „Părinte stareţ, săptămâna viitoare, sâmbătă, pe 11 aprilie, prăznuim pe 
Sfântul Calinic, deci să facem dezgroparea în ajunul sărbătorii şi să-l rugăm pe 
Sfântul Calinic să ni-l descopere”. A fost mitropolitul intr-un gând cu noi, pentru 
că venisem să-i propun chiar acest lucru! La auzul acestui sfat, mi-am dat seama 
cât de importantă este binecuvântarea şi sfatul arhiereului, adică să faci lucrurile cu 
binecuvântare. M-am întors la mânăstire cu o mare bucurie şi uşurare. Am spus 
tuturor părinților şi fraţilor din mânăstire că săptămâna viitoare vom avea cel mai 
mare examen de dat, dezgroparea moaştelor Cuviosului Irodion. Vom găsi ceva, nu 
vom găsi, mila Domnului să fie! Am rânduit ca în acea săptămână toată mânăstirea 
să ţină post negru în fiecare zi, aşa cum făceam în prima săptămână. În plus, să 
citim Acatistul Sfântului Calinic şi să facem metanii câte putem la Sfântul Calinic 
şi să-l rugăm: „Sfinte lerarhe Calinic, de este voia lui Dumnezeu, descoperă 
sfinţenia Cuviosului Irodion”. 


Am hotărât să facem metanii cu rugăciunea: „Doamne lisuse Hristoase, Fiul lui 
Dumnezeu, dacă este voia Ta, descoperă sfințenia Cuviosului lrodion” sau 
„Doamne lisuse Hristoase, Fiul lui Dumnezeu, pentru rugăciunile Cuviosului 
Părinte lrodion, miluieşte-mă pe mine, păcătosul”. Am început marea săptămână 
cu postul şi cu rugăciunile sus amintite. Într-adevăr, sâmbătă, 11 aprilie, era 
prăznuirea Sfântului Calinic şi miercuri, 8 aprilie, era chiar pomenirea apostolului 
Irodion, unul dintre cei 70 de apostoli. Ce coincidență minunată! Mitropolitul 
Irineu a venit de joi seara la mânăstire, pentru ca a doua zi de dimineaţă să începem 
dezgroparea. Aşa cum este rânduiala liturgică, vinerea se săvârşea Liturghia 
Darurilor mai Înainte Sfinţite unită cu Vecernia, chiar a Sfântului Calinic. Simţeam 
noi cum Sfântul Calinic, al cărui duhovnic şi ucenic fusese cuviosul, veghează 
lângă noi. 


La ora 7.30 am început să săpăm, în prezenţa ÎPS Mitropolit Irineu. Am săpat, iar 
la fundul gropii am dat de nişte oseminte — la care se mai umblase — şi de două 
cărămizi neinscripţionate. Era, în tradiția monahală, obiceiul ca atunci când murea 
un călugăr să se facă o cărămidă din lut, pe care să se scrie numele, data naşterii şi 
a morţii eventual şi ce era el: monah, ieromonah etc. După aceea se ardea în cuptor 
şi se punea sub capul celui mort. Aşa se face că după sute de ani se putea descoperi 
acea cărămidă şi se putea şti ale cui oseminte erau cele găsite. Căutam cu fervoare, 
doar-doar vom găsi cărămida cuviosului lrodion. Nu erau însă nici osemintele lui, 
nici cărămida, cu toate că săpasem în mormântul lui. Dezamăgire şi tristeţe mare: 

mormântul era practic gol! Mitropolitul a poruncit să se sape mai la vest. S-a săpat, 
iar a doua zi am dat de un alt mormânt, care era intact, identificat prin cărămida 
care era sub craniu şi pe care scria Mitrofan Schimonahul ţ 1869 - un monah care 
a venit în timpul stăreției Cuviosului Ilrodion l-am dezgropat cu multă atenţie, 
sperând că pe cărămidă va scrie numele Cuviosului Irodion. Iarăşi dezamăgire! 
Mitropolitul a poruncit atunci să săpăm în cealaltă direcție, spre est. Am aflat un alt 
mormânt, al unui monah Atanasie, aşa cum scria pe cărămidă. Tristeţe vecină cu 
deznădejdea: nu-l găseam pe Cuviosul Irodion! Unde era? În mormântul său era 
altcineva! 


Bine, dar cum se poate aşa ceva? Crucea nu era pe mormântul lui? Doar lăsase 
cu limbă de moarte să fie îngropat lângă altar şi acolo era acel mormânt! 


De jur-împrejurul bisericii vechi sunt zeci de morminte, datând de sute de ani. 
Crucile acestor morminte au fost distruse de amintitul vandalism din primul Război 
Mondial şi nu s-au mai putut identifica exact monahii ce-şi dormeau somnul de 
veci dinainte de 1914. Probabil că şi mormântul stareţului lrodion avusese aceeaşi 
soartă. Atunci însă privirile mi s-au intersectat cu cele ale ÎPS Irineu, pline de 
dezamăgire. Mitropolitul s-a ridicat, a ieşit în curte, s-a dus la chilie şi s-a rugat 
fierbinte Sfântului Calinic. Noi, în groapă, ne rugam cum puteam. S-a întors după o 
vreme. Ce facem? 

La care Mitropolitul a zis: „Săpăm până găsim moaştele!”. Nu mi-am putut opri un 
gând care-mi spunea: „Unde să mai săpăm? Numai dacă o luăm roată, pe lângă 
biserică!”. Îmi pierdusem aproape toate speranţele. Îmi ziceam: „Doamne, nici 
măcar nu este mormântul Cuviosului Irodion!”. Mi se năruia legenda Luceafărului 
de la Lainici! Se spunea că în primul Război Mondial a fost distrusă chiar şi crucea 
lui. Abia după 1930 s-ar fi identificat mormântul, după spusele localnicilor care l- 
au cunoscut. Acum însă nu mai ştiam ce era de făcut!... Şi l-am auzit atunci pe 
mitropolit spunând muncitorilor să sape... mai jos. Îmi ziceam: „Unde să mai 
săpăm, că este fundul gropii?!”. Ei au făcut ascultare, au săpat mai jos în stânga, în 
dreapta. La un moment dat au observat că parcă era mai moale o parte a 
pământului de pe fundul gropii. Au luat încet şi au pus deoparte acel noroi. Se 
întrezărea parcă un mic contur pe fundul gropii: al unei alte gropi mai mici şi mai 
mocirloase. În mod normal, un mormânt are cam 2/1 metri, însă aici se contura o 
groapă mai mică, de aproximativ 1,2/0,6 metri. Încetul cu încetul am scos tot acel 
noroi şi am aflat... un toc de bocanc! Şi totuşi mă întrebam cum putea ajunge un 
toc de bocanc la adâncimea aceea de peste 2 metri? Au mai săpat muncitorii şi-au 
mai găsit două-trei cuie aproape descompuse de rugină. Începeam să am din nou 
speranţe. „Aceste cuie trebuie că sunt un semn. Până acum n-am dat de nici un cui 


Ar Dr De De De de De Dr De De De e Dr Dr Dr Dr de De de de dr fr A A 


Xp XP XP XP IE ID e E 30 IE 3 2 2 2 E E 30 e 30 3 De DP E IE IE E IE XX 


7! 


la nici un mormânt”, gândeam în acele momente. Ajunsesem cu săpatul în mocirlă 
la 2,3 m adâncime, cu acea mică groapă. Primul semn: apare o primă parte a 
osemintelor, de o culoare maroniu-portocalie ieşită din comun, asemenea lemnului 
de stejar. Nu era culoarea oaselor normale, cum fuseseră cele dinainte. Cu atenţie, 
băieţii mi-au dat primele oase. 





În momentul când am pus mâna pe ele, m-am cutremurat. Acele oase erau nefiresc 
de uşoare, de câteva ori mai uşoare decât orice os normal. Toate oasele de la 
ceilalți părinţi îmi trecuseră prin mâini, le ştiam deja greutatea. Dar în momentul 
când am pus mâna pe acela, am strigat: „Acesta este sigur Părintele Irodion! Este 
foarte uşor. Este ca paiul de uşor!”. 





Băieţii care săpau au strigat: „„Miros foarte frumos oasele acestea, părinte!”. 
Lacrimile ne-au năpădit. Lăcrima şi mitropolitul. Lacrimile au fost bucuria noastră 
tainică. După aceea am luat din acea mocirlă bucată cu bucată din moaștele 
cuviosului; în final, s-a adeverit această descoperire prin aflarea cărămizii 
Cuviosului Irodion, pe care scria: Protosinghel Irodion Ionescu 1821-1900. Stareţ 
al Mânăstirii Lainici... şi încă câteva cuvinte greu lizibile. Lemnul din care fusese 
făcut acel sicriu mic putrezise de tot, n-am mai găsit nici măcar o bucată din el, 
însă forma lui rămăsese imprimată în lutul gropii. Asemenea şi cuiele care au fost 
bătute în sicriu ruginiseră până aproape de dezintegrare. Totul era descompus în 
acea mică groapă, doar sfintele moaşte nu aveau nimic, osemintele fiind întregi. 

Da, am observat şi cu diferenţa faţă de oasele celorlalți, care s-ar fi făcut pulbere 
dacă le strângeai doar în mână, pe când osemintele cuviosului aveau consistenţă, 
erau, cum se spune, „întregi”. Şi pe mine m-a frapat culoarea deosebit de plăcută a 
moaştelor starețului lrodion! 


Ai fi zis că acea mocirlă, în loc să le descompună, parcă le conservase mai bine. Şi 
când te gândeşti că moaştele stătuseră îngropate chiar sub streaşina bisericii, deci 
umiditatea fusese şi mai mare în mormântul său! Această mare descoperire 
confirmă chiar sfințenia Cuviosului lrodion şi a moaştelor sale, deci s-a dezvăluit 
taina sfinţeniei Luceafărului de la Lainici. 


lată cum ieromonahul Iulian Drăghicioiu, în 1907, l-a deshumat pe cuviosul şi l-a 
reîngropat mai Jos, intr-o raclă mai mică, pe care a ascuns-o ca pe o comoară la 2,5 
m adâncime, sub mormântul inițial, iar în mormânt a pus, pentru a-i deruta pe 
căutătorii clandestini de moaşte, alte oase şi alte cărămizi. De aceea presupunem 
că, după reîngropare, s-ar mai fi săpat de cel puţin trei ori, fără a se găsi osemintele 
Cuviosului Irodion. 


Există însă şi o altă ipoteză, care spune că părintele stareţ Visarion Toia l-ar fi 
îngropat astfel în 1929, tocmai pentru că, în timp, luase prea mare amploare 
evlavia la osemintele cuviosului, mai ales a celor stăpâniți de duhuri necurate, care 
simțeau o alinare fie şi numai dacă stăteau în preajma mormântului său. 


Da. Luând în calcul ascunderea moaştelor la o adâncime mai mare decât cea 
obişnuită (2,5 m faţă de 1,7 m), putem emite două ipoteze. Prima ar fi aceea că, la 
şapte ani de la mutarea la Domnul a cuviosului Irodion, ucenicul său lulian 
Drăghicioiu, datorită minunilor care se făceau la mormânt, cere Episcopiei 
dezgroparea osemintelor. Se ştie din tradiţie că stareţul Irodion a fost făcător de 
minuni atât în timpul şederii sale în astă lume, dar şi după ce a murit. La 
mormântul său veneau oameni să se vindece de unele boli, alții veneau să scape de 
duhurile necurate. Deci era foarte căutat chiar şi în mormânt. De aceea, părintele 
Iulian a cerut dezgroparea la şapte ani, însă, conform tradiției, după cum am 
aminuit, trupul a fost pus înapoi în mormânt - desigur la porunca 
episcopului.Probabil ca unii monahi din evlavie, poate chiar şi credincioşi, au 
dezgropat mormântul şi au luat diferite părți din trupul Cuviosului Irodion. Aşa se 
explică de ce, în momentul când l-am dezgropat, nu l-am găsit în mormântul 
inițial, ci ascuns mai jos, iar în mormântul lui puse alte oseminte. Cei care mai 
târziu îl vor fi căutat n-au mai găsit sfintele sale moaşte. Un lucru care pare să 
susțină această ipoteză este faptul că la dezgropare am găsit părți lhpsă din trupul 
cuviosului: mâinile şi câteva coaste. E clar că acestea au fost luate în mod expres 

cândva şi poate tocmai ca să se împiedice această vandalizare au fost reîngropate 
intr-un mod mai puţin comun. Şi acest lucru ascunde o taină, pentru că aproape 
jumătate din moaştele cuviosului nu le-am găsit! Or, ele nu puteau fi descompuse, 
ci, pur şi simplu, lipseau. Asta înseamnă, cu siguranţă, că părticele din moaştele 
sale sfinţesc deja necunoscute antimise ale bisericilor noastre! Poate că noi am 
reîntregit şi redat astfel evlaviei creştine pe Sfântul Irodion întreg, descoperind 
această parte a moaştelor sale, pentru că parte din el era tăinuit în acest mormânt, 
în timp ce cealaltă parte tot în tainică cinstire rămâne, pe altare necunoscute... Este 
posibil ca părintele Iulian Drăghicioiu să fi ascuns cu adevărat această comoară în 
1907, pentru ca, după 102 ani, în 20009, să fie găsită de nevrednicia noastră! 


— Și cealaltă presupun că-mi dă mie dreptate, nu? 


— Da. Cealaltă ipoteză, bazată şi pe mărturia părintelui Ioanichie Bălan din 
Patericul Românesc, spune intr-adevăr că părintele Visarion Toia (stareţ în Lainici 
între 1929 - 1951), prin anii '30, pe când era proaspătul egumen al acestei 
mânăstiri, ar fi dezgropat osemintele, punandu-le într-o raclă mai mică şi le-ar fi 
reînhumat mai în adâncime, tot din cauza căutătorilor de moaşte sfinte. Spre a-i 
deruta pe toți aceşti profanatori, ar fi îngropat alte oseminte în mormântul inițial. 
Cu privire la această părere noi am avea două obiecţiuni. 


În anul 1929, când venise părintele Visarion Toia în Lainici, trecuseră deja aproape 
30 de ani de la mutarea la ceruri a cuviosului Irodion şi ar fi putut să facă 
demersuri la Episcopie pentru ca moaştele să fie puse la închinare. Nu am găsit nici 
o mărturie în arhive în acest sens. 


În al doilea rând, nu suntem de acord cu această ipoteză, deoarece avva Calinic 
Cărăvan (egumen între 1952 - 1974), următorul stareţ după părintele Visarion, nu 
ne-a destăinuit nimic despre acest fapt. Or, este puţin probabil să stea ascunsă o 
asemenea comoară lângă noi, fără ca părintele Calinic să ne-o destăinuie - mai ales 
după 1989, când nu mai existau nici un fel de oprelişti. 


— Dar, părinte, lucrurile acestea se pot interpreta şi altfel... 


— Se prea poate. Este posibil ca părintele Calinic Cărăvan să nu fi spus nimic celor 
din obşte pentru că nu venise încă timpul sau nu avea cui să destăinuie taina 
aceasta sau chiar suspiciunea că regimul comunist nu ar fi admis o asemenea 
descoperire. Se pot găsi explicaţii destule. Lucru curios este însă că nici părintelui 
stareţ Caliope nu i-a destăinuit această taină. Ştim cu certitudine că în 1983 
părintele Caliope a săpat într-o noapte şi a găsit acele oseminte străine pe care le- 

am aflat şi noi, dar, derutat fiind şi crezând că acestea erau într-adevăr ale 
cuviosului Irodion, a astupat mormântul la loc, închizând astfel şi subiectul. Şi se 
mai poate face încă o deducție: e posibil ca avva Calinic să nu fi ştiut nici el că 
egumenul său, Visarion Toia, a reîngropat moaştele într-un mic sicriu la o 
asemenea adâncime de 2,3 metri, pentru ca mai apoi să pună osemintele celor doi 
monahi la adâncimea normală a unei gropi de 1,8 metri. 


Nu cred că vom şti vreodată cu exactitate cine a îngropat astfel moaştele 
sfântului ca să le ferească de profanare. Insă bun lucru a săvârşit. 


Aceasta a fost voia Domnului şi a Sfântului Irodion, ca ele să rămână tainice 109 
ani. Aşijderea şi taina sfințeniei vieţii „Luceafărului de la Lainici” a rămas 
nedescoperită până la acest început de veac. Îi mulţumim Cuviosului Irodion că ne- 
a îngăduit a-l descoperi: pe el şi sfinţenia vieţii lui. Pentru că moaştele lui tocmai 
aceasta confirmă: viaţa sfântă pe care a dus-o în această lume. Mulţumim 
deopotrivă Sfântului Calinic că ne-a ajutat să descoperim osemintele sfinte ale 
Cuviosului lrodion, pe care, pe bună dreptate, tot el l-a numit „Luceafărul de la 
Lainici”. Pe bună dreptate, fiindcă Sfântul Cuvios Irodion ajunsese la mari daruri 
duhovniceşti în timpul petrecerii în această lume. Văzător cu duhul, el tămăduia 
oamenii suferinzi atât fizic cât şi spiritual. | se dusese vestea în toată Valahia şi 
până dincolo în Austro-Ungaria, în Țara Ardealului, că era izgonitor de duhuri 
necurate. 

Veneau oamenii cu felurite păsuri de peste tot din Țara Românească. Se spune că 
a venit odată la cuviosul o femeie care i-a adus nişte lapte. Femeia i-a dăruit vasul 
cu laptele muls de la capra ei părintelui. 


Insă cuviosul a refuzat-o categoric, zicându-i: 
— Nu primesc laptele, că nu este de la capra ta! 


— Ba da, părinte, iertaţi-mă, de la capra mea este! 

— Nu este de la capra ta! 

— Ba, părinte, este de la capra mea, este proaspăt, acum l-am muls. 

— Nu mai este de la capra ta. leri ai dat-o diavolului. De aceea nu mai pot să 


primesc laptele, de vreme ce nu mai este capra ta, pentru că tu ai dăruit-o singură 
diavolului. 

Deci vădită fiind, femeia şi-a mărturisit păcatul, cerând iertare şi luând 
binecuvântare, din ziua aceea n-a mai drăcuit. 


Sfântul Calinic de la Cernica am înţeles că venea deseori în Lainici, mai ales 
după ce Cuviosul Irodion a devenit duhovnicul lui. Despre el nu se păstrează în 
memoria Lainiciului nimic, nici o întâmplare sau vreo zicere? 


Sfântul Calinic, pe când era episcop la Râmnic, venea foarte des în Lainici. Se 
consemnează în viaţa lui că odată, în drum spre Lainici, a fost întâmpinat lângă 
Târgu Jiu, de către o familie de boieri, cărora le murise tatăl de câţiva ani şi nu 
putrezise. Faptul acesta îl constataseră în momentul când l-au dezgropat, deoarece 
acest mort se prefăcuse în moroi (strigoi) şi deranja tare mult familia, umblând 
noaptea prin casă şi făcând diferite zgomote. Aceştia au fost învăţaţi de către preoţi 
să-l dezgroape şi să-i facă din nou slujba de înmormântare cu mai mulţi preoți şi 
chiar episcopi. Lucru pe care l-au şi făcut. Când l-au dezgropat, l-au aflat 
neputrezit. I-au făcut mai multe slujbe cu preoţi, dar degeaba. Au auzit că vine 
Sfântul Calinic spre Lainici şi l-au rugat prin protopop să vină şi la ei acasă şi să 
facă rugăciune mortului lor. Sfântul Calinic a venit la ei de cu seară şi a făcut 
Vecernia la biserica respectivă. Toată noaptea sfântul a petrecut-o apoi în 
rugăciune. Dimineaţa a mers la biserică pentru a face Sfânta Liturghie cu Parastas. 
Au dezgropat mortul care era neputrezit ca o stană de piatră. L-au rezemat de 
biserică. Toată lumea era cutremurată de acest caz. Sfântul Calinic a făcut 
Liturghia, unde l-a pomenit în mod special pe răposat, făcând chiar Liturghia spre 
pomenirea lui. După aceea a făcut slujba parastasului. Când a ajuns la sfârşitul 
parastasului, la cele două rugăciuni de dezlegare, toată familia celui mort a 
îngenuncheat şi se ruga pentru iertarea lui. Sfântul Calinic a pus epitrahilul şi 
omoforul pe trupul celui mort şi a început a citi cele două rugăciuni de dezlegare. 
Pe măsură ce se citeau rugăciunile trupul mortului a început să se descompună 
văzând cu ochii. La sfârşitul rugăciunilor, n-a mai rămas decât o grămadă de nisip 
şi câteva oase. Acest boier făcuse multe şi grele păcate, din care cauză nu putrezea. 
Numai Sfântul Calinic l-a putut dezlega de aceste mari păcate. 


De asemenea, o altă minune care se povesteşte în viaţa Sfântului Calinic este tot 
legată de venirea sa în Lainici şi după urcarea la Locurele, schitul din munte care a 
fost chiar sfinţit de Sfântul Calinic în 1860. Nu ştim exact dacă era şi cuviosul 
Irodion de faţă, dar presupunem că era, deoarece socotim că era puţin probabil ca 
starețul Irodion să-l lase pe Sfântul Calinic să urce la schit fără a-l însoţi. La 
coborâre, Sfântul Calinic se opreşte mai Jos de schit, se aşază pe o piatră şi începe 
să plângă. „Ce s-a întâmplat, Prea Sfinţia Voastră?”, îl întreabă ucenicul. 

La care Sfântul Calinic răspunde: „Nu credeam să trăiesc să văd schimbat un alt 
stareţ la Cernica. Starețul Nicandru a murit”. Acesta era cel pe care îl lăsase 
Sfântul Calinic în locul său la Cernica, după plecarea sa la Episcopia Râmnicului. 
Când a ajuns la Episcopie, ucenicul s-a interesat şi într-adevăr, în acea zi, la acea 
oră, stareţul Nicandru murise... 


Ştiu că Sfântul Calinic avea trei mănăstiri la care ţinea foarte mult: Cernica, 
Frăsinei şi Lainici. 


Da. Le-am putea numi triada mănăstirilor sale de suflet! A ținut mult la mânăstirea 
noastră. Referitor la relația sa duhovnicească cu Cuviosul lrodion mai avem 
consemnată şi o altă întâmplare. 


La biroul episcopal, Sfântul Calinic era împreună cu ucenicii săi, fraţii Baldovin, 
împlinind unele lucrări. La un moment dat, Sfântul Calinic se ridică de pe scaun şi 
binecuvântează în văzduh, făcând semnul crucii şi zicând: „Domnul”. 


Fraţii Baldovin, rămaşi uimiți, l-au întrebat: „Ce s-a întâmplat, Prea Sfinţia 
voastră?”. 


Și sfântul le-a răspuns: „Tocmai mi-a cerut binecuvântare stareţul Irodion de la 
Lainici, ca să facă un lucru”. 

lată că pentru sfinţenia vieţii sale Cuviosul Irodion s-a învrednicit a comunica în 
duh şi de la distanţă cu Sfântul Calinic şi iată că şi toate le făcea cu binecuvântare! 


Multe alte minuni se vor fi întâmplat în timpul vieții Cuviosului Irodion, însă 
vicisitudinile istoriei au făcut să dispară multe amintiri ale acestor minunate 
întâmplări. Cu toate acestea, mulțumim Bunului Dumnezeu, Maicii Sale celei 
Preacurate, Sfântului Calinic de la Cernica şi Cuviosului Irodion că ne-au ajutat să 
elucidăm această mare taină! 


Se pare că aţi avut dreptate când mi-aţi spus odată că „taina se descoperă tot 
tainic”. 


Descoperirea acestei taine a Luceafărului de la Lainici va aduce inexprimabile 
bucurii duhovniceşti pentru vieţuitorii Mânăstirii Lainici, dar şi pentru toţi 
închinătorii români care vor cinsti pe acest mare sfânt, ce încheie pleiada secolului 
XIX a şirului de sfinți ai neoisihasmului românesc. Sfântul Cuvios Irodion este 
ultima verigă a acestui lanţ al neoisihasmului românesc, care a început cu Sfântul 
Vasile de la Poiana Mărului, Sfântul Paisie Velicikovski de la Neamţ şi a continuat 

cu starețul Gheorghe de la Cernica, Sfântul Grigorie Dascălul - Mitropolitul Ţării 
Româneşti, Sfântul Calinic de la Cernica, duhovnicul şi mentorul stareţului de la 
Lainici. lată cât de tainică şi adâncă este legătura aceasta între sfinți! 


Sfinte cuvioase Părinte lrodion, roagă-te lui Dumnezeu pentru noi! 
Şi drept încheiere, părinte, ce ar mai trebui să ştie cei ce citesc aceste rânduri? 


În 1997, datorită evlaviei către sfintele moaşte şi către tot ce are Biserica Ortodoxă 
mai sfânt, m-am ocupat de editarea volumului Cele trei mari mistere vizibile şi 
incontestabile din Biserica Ortodoxă, carte tipărită cu binecuvântarea Mitro- 
politului Nestor al Olteniei. În această lucrare am argumentat, după puţina mea 
pricepere, trei mari minuni din Biserica Ortodoxă: apa sfințită care nu se alterează 
niciodată, apariția Sfintei Lumini în chip vizibil la Ierusalim şi bineînţeles, despre 
sfintele moaşte. 


Întotdeauna am dorit să avem sfinte moaşte la Mânăstirea Lainici. Am călătorit în 
mai toate ţările ortodoxe: Rusia, Ucraina, Grecia, ba chiar şi chiar în Apus (Italia), 
pentru a obține părticele de sfinte moaşte spre cinstire, dar şi ca binecuvântare. Cu 
rugăciuni şi mulţumită bunăvoinţei Domnului am obţinut. Însă Bunul Dumnezeu 
m-a copleşit cu bunătatea Sa şi iată a făcut să ne deschidem ochii sufletului şi să 
vedem că stăm chiar pe o comoară duhovnicească de netăgăduit. Aceasta ne-a 
învăţat că relația personală şi directă cu sfinții, după ani de comuniune în 
rugăciune, aduce roadă bogată. Dacă-i iubim pe sfinţi cu adevărat, ei ne răspund cu 
inimaginabile daruri, la timpul de ei ştiut. 


În 1998, am pictat în altarul bisericii noi din Mânăstirea Lainici pe Sfinţii Ierarhi 
Ignatie Briancianinov şi Dimitrie al Rostovului, la care aveam multă evlavie, 
datorită vieţii şi scrierilor lor. În 2003, am mers în Rusia să ne închinăm la sfintele 
lor moaşte cu dorinţa fierbinte de a aduce măcar o părticică din ele şi în mânăstirea 
noastră. Am ajuns chiar la hramul mânăstirii. Ierarhii locului ne-au dăruit sfinte 
moaşte cu multă dragoste frăţească. 


În 2006, părintele stareţ Paisie de la Mânăstirea Noul Neamţ (Chițcani) din 
Basarabia, la rugămintea noastră, a dăruit Mânăstirii Lainici trei părticele de sfinte 
moaşte de la trei cuvioşi mucenici din Athos: Eftimie, Acachie şi Ignatie, moaşte 
pe care le aveau în altarul mânăstirii. După un an, în timp ce cu un alt părinte 
priveam registrul iconografic, descifrând compoziţile şi sfinţii pe care i-am 
recomandat pictorului să-i zugrăvească în urmă cu 5 ani, uitându-mă cu atenţie pe 
zidul despărțitor dintre naos şi pronaos, am observat cu surprindere şi bucurie, că 

era pictat chiar actul martirajului celor trei cuvioşi părinţi din Athos în secolul 
XIX-lea!... Deci i-am pictat în 2002 în biserică şi după patru ani, sfinţii respectivi, 
fără ca să realizăm noi, au venit în mânăstirea noastră!... 


De aceea, socotim că Sfântul lrodion s-a lăsat descoperit după 109 ani şi pentru că 
au fost părinți în mănăstirea noastră care au avut evlavie la el şi s-au rugat mult 
pentru această desluşire a tainei sale (Dumnezeu să le răsplătească râvna şi 
credinţa!). 


Sper din tot sufletul ca cele spuse aici să fie spre întărirea credincioşilor cititori, 
spre slava lui Dumnezeu şi a sfinților Săi şi spre cunoaşterea şi cinstirea marelui 
isihast român, Sfântul cuvios Irodion, venerabilul stareţ de la Lainici. 


Sfinte prea cuvioase Părinte Irodion, cel ce ai biruit pe nevăzuţii vrăjmaşi, ajută-ne 
şi pe noi să putem birui nenumăratele ispite ce ne împresoară şi să dobândim 


fericirea vieţii veşnice. Amin! 


mt 


Arătare a cuviosului Irodion în vedenia unei maici, mai înainte cu un an de 
aflarea sfintelor sale moaşte 

Duminică, 3 mai 2009, se împlineau exact 109 ani de la mutarea la ceruri a 
cuviosului Irodion Ionescu. De aceea am hotărât ca la această Sfântă Liturghie, pe 
lângă parastasul şi pomenirea sa, să vorbesc la predică pentru a treia oară despre 
descoperirea sfintelor sale moaşte. 


Prima dată am vorbit despre aceasta, duminică, pe 12 aprilie, după ce le 
dezgropasem vineri, pe 10 aprilie, a doua oară vorbisem în noaptea de Paşti, după 
pastorala ÎPS Mitropolit Irineu. După Sfânta Liturghie am observat în biserică 
două maici de la Mânăstirea Polovragi, pe care de altfel le cunoşteam foarte bine. 
În predica acelei zile vorbisem cu dragoste, pe lângă subiectul zilei — „Duminica 
femeilor mironosiţe” — despre punerea în mormânt a Domnului de către losif şi 
Nicodim, nicidecum de către vreun ucenic apropiat al Domnului, unul din cei 
doisprezece. Acest fapt m-a impresionat profund. Este înmormântat de Iosif şi 
Nicodim, doi dintre oamenii importanţi ai vremii, dar nu de cei mai apropiaţi 
ucenici! Am făcut o legătură între prototipul acestei taine a vieții pământeşti a 
Domnului cu viaţa Cuviosului Irodion: cum au trebuit să treacă 102 ani după 
repunerea sa în mormânt până când, prin nevrednicia noastră, s-a descoperit 
această parte a tainei vieţii sale. 


După ce am miruit pe toată lumea, la sfârşitul Liturghiei, una din acele maici, pe 
nume Marina - pe care o cunoşteam de prin anii '85, de când avea 11-12 ani -cuo 
foarte mare bucurie, vine entuziasmată la uşa altarului şi spune emoţionată că 
doreşte să-mi mărturisească ceva. Eu am acceptat cu bunăvoință. Însă, după ce mi- 
a povestit în câteva minute despre visul-vedenie pe care l-a avut, referitor la 
Cuviosul lrodion, eu am reintrat imediat în altar fiindcă mi-au dat lacrimile de 
emoție. Nu mai puteam vorbi. Parcă nu mai voiam să ies din altar. După ce am 
revenit la starea pe care o numim noi îndeobşte „normală”, am ieşit afară din 
biserică căutând maicile, dar am constatat că plecaseră. „Nu-i nimic”, mi-am zis, 
„mă voi duce mâine la Mânăstirea Polovragi s-o caut pe maică, să-mi mai 
povestească încă o dată această minunată vedenie şi o voi consemna în scris, ca o 
mărturie vie a legăturii tainice dintre sfinţii din ceruri - pe care-i invocăm în 
rugăciuni - şi acele suflete nevinovate care sunt sincere şi pot intra în acea legătură 
harică cu locuitorii cerului”. 


A doua zi, luni după-amiază, am şi ajuns la Mânăstirea Polovragi, căutând-o pe 
maică. Nu ştiam că o cheamă acum Marina, eu o cunoscusem pe când era o copilă 
de 11-12 ani şi o chema Veronica. Venea pe atunci la mănăstire împreună cu 
bunica ei din Vulcan - o femeie foarte credincioasă, pe nume Maria Tănăsoiu - şi 
lua parte în fiecare duminică şi sărbătoare la slujbele din mănăstirea Lainici. Ne era 

foarte familiară: un exemplu de creştin credincios practicant mai rar întâlnit. 
Micuța Veronica, nepoata ei, era mai tot timpul la mânăstire. 


Există tradiţia ca la mormântul Sfântului lrodion să se aprindă mereu lumânări de 
către cei ce aveau evlavie la sfântul. Micuța Veronica era una dintre cei ce se rugau 
şi aprindeau lumânări mereu la mormântul Cuviosului lrodion. Era nelipsită de la 
majoritatea privegherilor care se făceau în Mânăstirea Lainici. De multe ori fetița 
adormea în braţele bunicii, ori pe un scaun sau o mai punea pe câteva perinuţe pe 
Jos, în biserică. Părintele stareț Caliope îi spunea mereu bătrânei: „Soră Maria, du 
fetiţa în cameră să se culce, că se chinuie sărmana dormind pe jos!”. 


Bunica Maria i-a răspuns de multe ori: „Nu vrea, părinte, i-am tot spus asta şi-mi 
zice că vrea să doarmă în biserică, ca să asculte slujba”. Şi aşa micuța Veronica şi- 
a petrecut mult din copilărie în Mânăstirea Lainici, alături de minunata ei bunică. 
În 1990, Veronica avea 16 ani, terminase 10 clase şi o bătea gândul să meargă la 
mânăstire. Bunica ei se bucura mult de acest gând, dar nu şi-l dădea pe faţă. 
Veronica, după cum mărturiseşte, a venit la Lainici, mânăstirea ei de suflet, să se 
roage şi să aprindă lumânări la mormântul Cuviosului Irodion, aşa cum făcea de 
când se ştia. A stat patru zile, tocmai de ziua sfintei Veronica, între 12 şi 15 iulie 
1990. În urma acestei şederi la Lainici, s-a hotărât să se închinovieze într-o 
mânăstire. Pe 16 iulie ajunge acasă, iar pe 17 iulie, de ziua Sfintei Marina, pleacă 
direct la Polovragi. lată, Sfânta Marina a chemat-o chiar de ziua ei şi i-a dat 
numele de călugărie! Aceasta este pe scurt o parte din viaţa Veronicăi (maica 
Marina), care a crescut de mică la umbra crucii Cuviosului Irodion. De aceea nici 
cuviosul n-a uitat-o. Şi de atunci, din 1990, în fiecare an când merge pe acasă, pe la 
Vulcan, se opreşte mereu în Lainici, merge la mormântul cuviosului şi se roagă, 
aprinde lumânări, aşa cum făcea pe când era mică. 


O rugăciune fierbinte, din toată inima înălțată unui sfânt, nu rămâne nerăsplătită. 
Pentru că singurii care nu ne înşeală sunt locuitorii cerului: Dumnezeu cu sfinții 
Să... 


In cele din urmă, i-am cerut dezlegare maicii stareţe s-o lase pe maica Marina să- 
mi mai povestească o dată minunata vedenie-vis. Maica mi-a spus că ea, de regulă, 
minte, în inima şi sufletul ei. Aude vocea Cuviosului Irodion parcă şi acum. A 
marcat-o pentru toată viaţa. 


Mărturiseşte maica Marina: „Se făcea că mă aflam la Mănăstirea Lainici, cum 
obişnuiam să poposesc în fiecare an la rugăciune, amintindu-mi cu drag de 

frumoasele clipe petrecute la mănăstire în vremea copilăriei mele... Eram la 
mormântul părintelui Irodion, aprinzând lumânări, când, parcă dintr-o dată, s-a 
desfăcut pământul şi cuviosul a ieşit şi s-a înălțat în chip minunat, neatingând 
țărâna. Toată lumea rămăsese înmărmurită, într-o linişte deplină. Văzând că 
părintele pleacă din mormânt, i-am strigat să se oprească puţin şi să mă 
binecuvânteze (mă simţeam nevrednică să-l pot atinge) şi-am început să plâng 
văzând că nu stă măcar de vorbă cu noi. S-a uitat milos spre mine cu privirea lui 
blândă şi s-a retras deasupra mormântului său, privind în sus. 


— Părinte, de ce nu mai rămâneţi cu noi? - l-am întrebat atunci. In pământ e frig şi 
întuneric, iar sfinția voastră sunteţi viu, cum o să mai staţi acolo? 


Şi părintele, smerit, mi-a răspuns foarte simplu: 


— Voi reveni aici anul următor, părinte. Văd că nu aveţi încălțăminte şi nici haine 
bune - n-aş putea să vă aduc ceva când mă întorc? 


E 


Nu pot descrie în cuvinte bucuria şi starea mea sufletească cu care am rămas după 
această vedenie. Mi-a rămas în suflet binecuvântarea părintelui Irodion şi de atunci 
îl simt mereu aproape de mine, mângâindu-mă în necazuri şi rugându-se pentru 
mine...“ 


După câtăva vreme de la această vedenie s-a întâmplat că Mitropolitul Teofan a 
venit pe la Polovragi şi le-a spus maicilor că are intenţia de a-l canoniza pe 
Cuviosul Irodion. Maica s-a bucurat tare mult la auzul acestor cuvinte. Era o 
coincidenţă divină pentru ea, dar n-a îndrăznit să-i spună mitropolitului visul ei. A 
mai mărturisit această vedenie doar maicilor din Polovragi. Nici când a mai trecut 
prin Lainici n-a îndrăznit vreodată să-mi spună ceva. N-a fost voia sfântului. De 
atunci însă, de la acea vedenie, maica îl simţea ca pe un mare protector pe Sfântul 
Irodion. Şi avea o şi mai mare evlavie la el. 


După ce am dezgropat şi găsit moaştele Sfântului lrodion, maica a auzit de aceasta 
şi a cuprins-o un dor nestăpânit să vină, să se închine la el şi să-mi spună minunata 
întâmplare pe care a avut-o. Şi a venit la mânăstire tocmai când a început Sfânta 
Liturghie din 3 mai, ziua când Sfântul Irodion se mutase la Domnul. Maica s-a 
închinat la sfintele moaşte, mărturisind că n-a trăit o asemenea bucurie de când se 

ştie, un asemenea har n-a simţit la alte sfinte moaşte la care s-a închinat. Cuviosul 
Irodion a copleşit-o şi pe ea, la fel ca pe mulți dintre oamenii credincioşi, cu marea 
sa sfinţenie. 


Se ştie că sfinţii ni se descoperă doar atunci când noi insistăm în rugăciune, când 
avem evlavie faţă de ei, îi respectăm, îi cinstim. Ei fac parte dintr-o altă lume, dar 
cu toate acestea, sunt accesibili nouă, pământenilor. Planul spiritual depăşeşte 
planul fizic, timpul şi spaţiul. Totul depinde de inimă şi evlavia noastră către ei. 
Dragostea şi respectul faţă de înaintaşi te sensibilizează şi te obligă faţă de trecut. 
Se întâmplă uneori că, deşi trăieşti în timpul prezent, prin ceea ce faci şi prin 
legăturile cu trecutul, acesta devine un prezent continuu, asemănător cu veşnicia. 


Socotim că şi Sfântul Irodion a aşteptat această clipă de reparaţie a trecutului, a 
aşteptat până când numărul slujbelor şi rugăciunilor L-au determinat pe Dumnezeu 
să mai primească încă un prieten, încă un casnic al veşniciei. 


De aceea îl rugăm pe Sfântul Irodion să ne înţelepţească în ceea ce vom face mai 
departe, să ne ajute în disciplinarea noastră duhovnicească, deoarece fără nevoinţe 
nu putem ajunge la desăvârşire. Îi mulţumim Sfântului Irodion că a îngăduit a se 
lăsa descoperit şi-l rugăm să ne pregătească şi nouă un loc în care să ne întâlnim şi 
să trăim în veşnicie alături de marii plăcuţi lui Dumnezeu. 

Sfinte Preacuvioase Părinte Irodion, roagă-te lui Dumnezeu pentru noi. Amin! 


(Notă: Textul redat este extras din cartea “Aflarea moaştelor cuviosului Irodion 
de la Lainici”, scrisă de George Crăsnean la Editura Lumea Credinței, Bucu- 
reşti, 2009, pp.3-49) 

Credincioşii de prin sate păstrează cu evlavie în casele lor chipul stareţului Irodion, 
iar când aveau unele necazuri, veneau la Mănăstirea Lainici, se rugau, îşi atingeau 
hainele de mormântul cuviosului, îi sărutau crucea şi plecau mângâiaţi la căminele 
lor. Acum, vin şi se roagă direct lui, cinstitele sale moaşte fiind depuse spre 
închinare în biserica mănăstirii. 


Sfântul Irodion era văzător cu duhul şi tămăduia pe cei suferinzi atât spiritual, cât 
şi fizic. Pentru multa lui smerenie s-a învrednicit de la Hristos Domnul de darul 
preasfintei rugăciuni şi al alungării duhurilor necurate, astfel încât i se dusese 
vestea în toată Țara Românească şi până dincolo de munţi, în Țara Ardealului. 


Marele stareț al Lainiciului se învrednicise şi cu darul înaintevederii, astfel că 
multora le spunea gândurile cele de taină şi le vestea cele viitoare. 


Se spune în Patericul Românesc al arhim. loanichie Bălan, care a cules date de la 
vechi stareţi de la Lainici, că a venit la sfânt o femeie care i-a adus nişte lapte. 
Femeia i-a dăruit vasul cu laptele muls de la capra ei, însă Cuviosul Irodion a 
refuzat-o categoric, spunând că nu primeşte laptele, pentru că nu este de la capra ei. 
Femeia a insistat să îl primească pentru că este a ei. Însă Sfântul Irodion i-a spus că 
nu mai este. Pentru că a dat-o diavolului cu o zi înainte. Şi, vădită fiind, femeia şi-a 
mărturisit păcatul, cerând iertare. 


În viaţa Sfântului Calinic de la Cernica, duhovnicul şi apoi ucenicul Sfântului 
Irodion, se menţionează că, la un moment dat, când acesta era la Râmnicu Vâlcea, 
s-a ridicat în picioare, a făcut semnul Sfintei Cruci, a binecuvântat şi a spus: 
"Domnul!" 


Și atunci cei care erau de faţă l-au întrebat: "Ce este, Prea Sfințite, ce s-a 
întâmplat?” 


Şi Sfântul Calinic le-a răspuns: "Starețul Irodion de la Lainici mi-a cerut 
binecuvântare pentru un lucru”. 


Cei doi sfinţi trecuseră de barierele limbajului pe care noi îl considerăm normal şi 
vorbeau în duh. 


Ajungând în vârstă de peste 90 de ani şi simţindu-şi aproape sfârşitul, a chemat la 
sine pe toţi şi le-a dat binecuvântarea cea de pe urmă, profeţind în acelaşi timp că, 
după plecarea sa la Domnul, schitul acesta va rămâne mulți ani pustiu. 

Apoi s-a mutat la cele veşnice, în primăvara anului 1900. În toamna anului 1916 s- 
a împlinit prezicerea Cuviosului Irodion. Fiind lupte grele pe Valea Jiului, Schitul 
Lainici a rămas pustiu 13 ani. Chilule au fost arse, odoarele jefuite, iar biserica, 
transformată în grajd pentru cai. Abia în anul 1929 Schitul Lainici a luat din nou 
ființă, prin grija protosinghelului Visarion Toia. Noul stareț, auzind de viaţa şi 
faptele Cuviosului Irodion Ionescu, l-a dezgropat în toamna aceluiaşi an, găsindu-i 
trupul întreg şi nevătămat ca al unui adevărat sfânt. 


Descoperirea sfintelor sale moaşte 


O altă minune este ultima aflare a sfintelor sale moaşte. După ce în 2009 au fost 
săpate mai multe morminte acolo unde se ştia că este depus în aşteptarea învierii 
Sfântul Irodion, nu a fost descoperit nimic. Monahi vrednici din perioada trecută 1- 
au dezgropat pe sfânt şi l-au aşezat într-o groapă şi mai adâncă, peste care au aşezat 
trupul unui alt monah, astfel încât cinstitele sale moaşte să nu mai fie furate. 


Ajunşi în pragul deznădejdii, Mitropolitul Olteniei, Înalt Preasfinţitul Irineu, 
actualul stareţ al mănăstirii, arhim. loachim Pârvulescu, dar şi alţi monahi s-au 
rugat fierbinte la duhovnicul şi apoi ucenicul sfântului, adică la Sfântul Calinic de 
la Cernica. 


Astfel se face că cei ce săpau şi-au dat seama că pe fundul uneia dintre gropi se 
vedea că pământul este mai afânat. Când au început să sape aici au descoperit 
conturul unui mormânt mai mic şi urmele sicriului în care a fost depus, cao 
comoară tăinuită în adâncurile pământului. Apoi au fost găsite şi cinstitele sale 
moaşte şi cărămida cu numele său ce o avea sub cap. 


Când au fost scoase afară, povesteşte arhim. Ioachim Pârvulescu, stareţul 
Lainiciului, oasele Sfântului Irodion erau maronii, nu albe cum sunt în mod normal 
oasele şi uşoare ca hârtia, deşi au stat în mocirlă aproape un secol. 


Apoi, cei din fundul gropii, care le scoteau, au început să strige "Părinte! Incep să 
miroasă!", iar mireasma plăcută a început să învăluie locul. 


Minune după dezgroparea moaştelor 
Imediat după aflarea cinstitelor moaşte, în prima duminică, stareţul Ioachim 


Pârvulescu a vorbit la predică despre Sfântul Irodion, în biserică fiind şi două 
maici de la Polovraci. 

Una dintre ele, maica Marina, venea foarte des la Mănăstirea Lainici, pentru că 
avea evlavie deosebită la Sfântul Irodion. 


După slujbă aceasta a venit la stareţ şi i-a povestit un vis pe care l-a avut în urmă 
cu un an. 


Se făcea că este la Mănăstirea Lainici. Şi era în faţa mormântului Cuviosului 
Irodion, iar curtea era plină de lume. Şi la un moment dat vede că se desface 
mormântul Cuviosului Irodion şi parcă ar fi dispărut toată lumea şi Cuviosul era 
deasupra mormântului. Şi maica a rămas uimită de acest lucru. Mai întâi, dorea din 
tot sufletul să se apropie de Cuviosul lrodion, voia să-i sărute picioarele, simţea o 
bucurie extraordinară. EI a ieşit din mormântul care s-a deschis şi parcă se îndrepta 
spre lume. Era frumos la chip, cu barbă lungă şi neagră, însă sărăcăcios îmbrăcat. 
Și atunci când Sfântul a vrut să se întoarcă-n pământ, maica a prins curaj şi l-a 
rugat să stea afară, că doar era viu! Abia atunci a vorbit Cuviosul Irodion şi i-a 
spus că "n-a venit încă vremea!". Maica, văzându-l atât de sărăcăcios îmbrăcat, l-a 
întrebat dacă poate să-i aducă îmbrăcăminte şi pantofi noi, în anul care vine, când 
se va întoarce pe la mormânt. Şi Sfântul i-a răspuns profetic: "N-am nevoie de 
nimic. Anul viitor, părintele stareţ îmi va face haine noi!". Şi peste un an, cinstitele 
sale moaşte aveau să fie descoperite şi aşezate într-un veşmânt nou. 


Minunile sunt cu siguranță mult mai multe, oamenii locului păstrând prin viu grai 
faptele săvârşite de sfânt în timpul vieţii sale pământeşti sau apoi, la mormântul 
său. 


De aceea credincioşi din numeroase zone au mers necontenit la crucea de la locul 
unde îşi dormea somnul de veci fostul stareţ şi se rugau ori de câte ori aveau 
necazuri. 


Au existat şi consemnări ale faptelor minunate săvârşite în lavra de la Lainici, însă 
în timpul primului Război Mondial a fost distrus totul la Sfânta Mănăstire, iar 
arhiva a fost arsă. 

Lumea monahilor - Ilrodion de la Lainici: Noi descoperiri biografice 





Motto: „Fiind, dar, împreună-lucrători cu Hristos, vă îndemnăm Să nu primiţi în 
zadar harul lui Dumnezeu. Căci zice: La vreme potrivită te-am ascultat şi în ziua 
mântuirii te-am ajutat; iată acum vreme potrivită, iată acum ziua mântuirii, 
nedând nici o sminteală întru nimic, ca să nu fie slujirea noastră defăimată,ci în 
toate înfăţişându-ne pe noi înşine ca slujitori ai lui Dumnezeu, în multă răbdare, 
în necazuri, în nevoi, în strâmtorări, în bătăi, în temniţă, în tulburări, în osteneli, 
în privegheri, în posturi; în curăţie, în cunoştinţă, în îndelungă-răbdare, în 
bunătate, în Duhul Sfânt, în dragoste nefăţarnică, în cuvântul adevărului, în 
puterea lui Dumnezeu, prin armele dreptăţii, cele de-a dreapta şi cele de-a 
stânga, prin slavă şi necinste, prin defăimare şi laudă; ca nişte amăgitori, deşi 
iubitori de adevăr,ca nişte necunoscuţi, deşi bine cunoscuţi, ca fiind pe pragul 
morţii, deşi iată că trăim, ca nişte pedepsiţi, dar nu ucişi; ca nişte întristaţi, dar 
pururea bucurându-ne; ca nişte săraci, dar pe mulţi îmbogăţind; ca unii care n- 
au nimic, dar toate le stăpânesc“. (II Corinteni 6, 1-10). 


Sfinţenia nu cunoaşte grade de comparaţie. Eşti sfânt sau nu. Eşti om al lui 
Dumnezeu şi respecţi porunca: Fiţi sfinţi!, ori ba. Este adevărat că nu mulţi vor sta 
lângă sfântul loan Botezătorul, dar „în casa Tatălui Meu, multe locaşuri sunt“ 
pentru sfinţii Săi. Cuviosul Irodion Ionescu de la Lainici este om sfânt. Nu mai 
sfânt decât alți sfinți, dar nici mai puţin desăvârşit decât alţi cuvioşi ai lui 
Dumnezeu. 

De ce este cuviosul Irodion sfânt? Pentru că sfinţii sunt prieteni ai Domnului, 
iar viaţa lui toată demonstrează că nu poate exista sfinţenie fără Dumnezeu. 
Pentru că Sfinţenia lui Dumnezeu cere sfinţenie de la cei ce se apropie de EI, dar 
îi şi Sfinţeşte prin har pe cei ce cu credinţă şi cu dragoste îi urmează Lui. Aşa a 
fost desăvârşit în chip tainic şi Sfântul Calinic de la Cernica, bărbat plin de Duh 
Sfânt care se mărturisea înaintea Domnului şi a cuviosului lrodion. Şi dacă sfântul 
îl numea „Luceafărul de la Lainici“, iar obştea de multe ori îl defăima, e pentru că 
prea adeseori noi, cei îmbrăcaţi în păcat, suntem obişnuiţi să vedem doar 
strâmbătatea (pe care o şi socotim dreptate!) şi clevetim cu uşurinţă pe cei ce se ţin 
de Adevăr. Dar virtuțile cele străine pentru noi nu trec la fel de neobservate şi între 
cei desăvârşiţi, iar Sfântul Calinic a putut să vadă curăţia sufletului celui pe care l-a 
hirotonit, l-a uns stareţ şi l-a făcut martorul gândurilor sale înaintea Domnului. 


Viaţa cuviosului Irodion 


„Călugăr de mare înfrânare şi neîncetată rugăciune“ (pr. prof. D. Stăniloae, 
Filocalia VIII, 1979, pg. 572), duhovnicul sfântului Calinic s-a născut la Bucureşti 
în zbuciumatul an 1821. Mărturie despre aceasta o dă Dosarul 335 din 1872, fila 2, 
aflat la Arhivele Naţionale, Fihala Tg. Jiu, Fond Protoieria jud. Gorj, care face 
referire la tot personalul monahal al mănăstirilor gorjene ale anului 1872 şi care 
spune că schitul Lainici avea la acea vreme un număr de 16 monahi (destul de 
mulți, în comparaţie cu mănăstirea Tismana, care avea doar 13), iar apoi dă toate 
datele lor personale. Astfel suntem informaţi că stareţul Irodion Ionescu avea 
atunci Sl de ani - fiind născut în Bucureşti, judeţul Ilfov - şi a fost tuns în 
monahism la mănăstirea Cernica în 1846. 


Mai mult de atât documentul ne dă şi o descriere sumară a cuviosului spunându-ne 
că acesta avea fața plăcută, părul castaniu, gura potrivită şi ochii verzi. 
(Documentul citat prezintă o mare importanţă fiindcă face lumină în privinţa 
locului şi a datei de naştere a cuviosului Irodion, despre care - de exemplu - 
părintele arhimandrit Ioanichie Bălan afirma în Patericul românesc, ediția V-a, 
Sihăstria 2005, la pagina 471, că „era de loc din judeţul Vâlcea“, iar părintele 
profesor Nicolae C. Buzescu spunea în 1979, (în Mitropolia Olteniei 31, 1-3, 
pag.175), că „nu a găsit până acum nici un act şi nici o însemnare asupra vieţii sale, 
din care să cunoaştem originea, anul naşterii, şi educația primită“). Despre educaţia 
cuviosului Irodion, într-devăr nu avem prea multe date şi singurul lucru pe care-l 
ştim cu certitudine este că a intrat de timpuriu în obştea mănăstirii Cernica, unde a 
primit schima monahală la numai 25 de ani. Aici, la Cernica îi va fi remarcat 
Sfântul Calinic curăția sufletului şi bună-petrecerea sa întru cele sfinte ale lui 

Dumnezeu, încât deîndată ce a ajuns episcop de Râmnic (la 1850) l-a şi luat pe 
tânărul lrodion în eparhia sa şi l-a dus în 1851 deja, la schitul Lainici. 


Doi ani mai târziu, tot sfântul l-a hirotonit diacon şi preot, pentru ca la 15 iunie 
1854, să dea următoarea carte de numire: „Dat-am smerenia noastră această carte 
cuviosului leromonah Irodion, pe care după chibzuirea ce am făcut, l-am 
orânduit Stareţu părinţilor şi fraţilor de la schitul Lainici, din judeţul Gorjiu, 
precum şi chivernisitor acestei şi celorlalte chiverniseli ale acelui schit, în locul 
cuviosului leromonah Chiril, cel ce şi-a dat demisia...“. (Arhiva Episcopiei 
Râmnicului Noului Severin, Dosar 37 din 1854, nr. 635 din 15 iunie 1854). 


Deci nu oricum, ci după „chibzuire“ l-a numit sfântul episcop pe tânărul ieromonah 
Irodion, la numai 33 de ani, stareţ al schitului de pe Valea Jiului! 


Numai că sfinţii nu fac cele ale oamenilor, ci doar pe cele ale lui Dumnezeu şi 
rămân în Adevăr chiar dacă-i striveşte răutatea omenească, care nu suferă pe cei ce 
umblă în Duhul şi nu împlinesc pofta trupului (cf. Galateni 5, 14-16). Pentru 
aceasta şi cine ştie câte altele, la 30 iunie 1855, episcopia Râmnicului avea să 
primească o cerere din partea obştii schitului Lainici în care se arăta că, spre 
regretul lor (!), stareţul Irodion a demisionat, iar ei doresc să le fie numit egumen 
în loc, iconomul Dorotei, „ca să ne fie păvăţuitor duhovnicesc în locul părintelui 
Irodion“! Şi cu toate acestea, cuviosul părinte, mult smerindu-se, se pare că de data 
aceasta nici n-a părăsit obştea schitului! Cu adevărat cei drepţi se văd pe ei 
întotdeauna păcătoşi, iar noi, păcătoşii, întotdeauna ne vedem sfinţi! 


Și iconomul Dorotei a fost numit stareţ la 2 iulie 1855, însă tot după un an, acesta 
avea să ceară binecuvântarea „de a rămânea în pace şi linişte despre această 
însărcinare“. Aşa încât sfântul episcop al Râmnicului a fost nevoit să-l aducă şi să-l 
pună superior al schitului Lainici pe Marcel de la Cernica. Trebuie să fi fost 
vremuri tulburi în acei ani, pentru că în 1857 Sfântul Calinic avea să-l renumească 
stareţ al Lainiciului, din nou pe cuviosul părinte Irodion. 


Se mai păstrează actul de numire al noului stareţ, însă există şi o însemnare făcută 
pe un Triodion: „Anul 1857, martie 29, am venit cu părintele Irodion stareţu aici 
pentru slujba părinţilor“. În septembie 1859 acelaşi sfânt episcop avea să 
întărească pentru a treia oară printr-o nouă carte stăreția cuviosului Irodion lonescu 
în Lainici. De data aceasta, instabilitatea monahilor din schit era evidentă, încât şi 
aceştia se săturaseră de acea stare de lucruri şi-i cereau episcopului, prin Jalba 
monahilor din schitul Lainici, să le numească stareţ „pe părintele Irodion ca să ne 
fie păstor, precum şi mai nainte ne-au fost. Şi cu înscris încredințăm Preasfinţiilor 

voastre şi sfinției sale părintelui Irodion, că nu vom ieşi din cuvântul ce ni se va 
porunci pentru mântuirea noastră, până la sfârşitul vieţii noastre şi de aceasta ne 
rugăm să nu ne laşi, ci să ne fii milostiv şi cum Duhul Sfânt te va lumina asupra 
nevredniciei noastre. Ai Preasfinţiei Voastre smeriţi şi plecaţi (ss) Calinic monah, 
lovinalie monah, Mitrofan monah. Toată obştea părinţilor din schitul Lainici“. 
(Arhiva Episcopiei Râmnicului Noului Severin, Dosar 37 din 1851-1859, folio 72, 
nr. 1122 din 7 august 1859). 


Se pare că în timp monahii şi-au dat seama de sfinţenia vieţii cuviosului lrodion, 
dar şi de nestatornicia şi dezbinarea lor, iar Dumnezeu i-a înţelepţit în cererea lor. 
Nu se putea ca răbdarea, smerenia, fecioria trupului şi a sufletului său să nu atragă 
până la urmă prețuirea sfinţeniei cuviosului Irodion! De lucrul acesta erau convinşi 
la acea dată chiar şi ctitorii schitului care-i scriau şi ei episcopului: „subscrişii, ne 
aflăm ca ramură de ctitori ai sfântului schit Lainici şi cu apropiere învecinaţi şi 
vedem o mare nedumerire între părinţii călugări, numai de la un timp de vreme... 
iar acum părinţii zic că au dorinţa a avea soțietate şi de stareţi pă părintele Irodion, 
cel ce a mai fost şi fiindu-ne plăcut şi nouă duhul înţelepciunii sale, este cu 
smerenie rugat şi din parte-ne Preasfinția Sa Părintele Episcop, să binevoiască a ne 
îndeplini această cerere de obşte, nădăjduind că doar va rămânea împăcaţi“. 
(Arhiva Episcopiei Râmnicului Noului Severin, Dosar 37 din 1851-1859, folio 75, 
12 august 1859). Aşadar şi mirenilor ctitori le era deja „plăcut duhul înţelepciunii 
sale“ căruia accepta să i se supună chiar şi stareţul Lainiciului din acea vreme, 
părintele Luca, care îi cerea şi el acelaşi lucru episcopului printr-un lung hrisov, în 
care se jeluia de piedicile pe care le întâmpina de la fraţi în administrarea schitului 
şi conchidea: „cu zmerenie rog înţelepciunea Preasfinţiei Voastre a binevoi să 
orânduiască stareţi chiar pe părintele Irodion, căruia voi fi supus cu metanie. Luca 
eromonah. 1859 Aug. 27“. (Arhiva Episcopiei Râmnicului Noului Severin, Dosar 
37 din 1851-1859, folio 75, 12 august 1859). 


Vor fi fost următorii patru ani foarte buni pentru schitul Lainici, pe care l-a 
chivernisit cu bună chibzuială cuviosul părinte Irodion sporind viaţa duhovnicească 
şi numărul de monahi în sfântul lăcaş. La o lună de la instalarea sa, după ce i-a 
ajutat pe monahii Luca şi Cleopa să tencuiască schitul Locurele, i-a cerut 
episcopului Calinic binecuvântarea pentru „a sfinți biserica cea nouă de la 
Locurele“. (I.Popescu-Cilieni, Acte privitoare la fondarea schitului Locurele din 
jud. Gorj, AO 14, 1935, pag.399-400). Neiubindu-şi aproapele mai puţin decât pe 
sine, pentru bunăstarea părinților din schit - fiind şi vremuri grele pentru monahi şi 
mănăstiri (era chiar în timpul domniei lui Cuza!) - cuviosul Irodion vindea la 1 
iunie 1861 câteva obiecte de cult, iar toți banii căpătați îi dăruia obştii, pentru 

supravieţuire (există un înscris al cuviosului de la acea dată, care se păstrează la 
Arhivele Sattului, Fond Episcopia Râmnicului, Pachet CVI-32, din 1 iunie 1861). 


Pentru cinstea sa, Sfântul Calinic l-a chemat la Craiova şi 1-a rânduit chiar funcția 
de eclesiarh, însă cuviosul, deşi era „prea mulţumit de postul în care mă aflu 
orânduit“, şi-a cerut voie să se înapoieze la schitul său, care se afla „într-o poziţie 
tristă... stăruind a-l îmbunătăţi prin toate mijloacele“. Se pare că cererea sa nu a 
fost aprobată, aşa încât în 1863 se vede nevoit ,, din împrejurări binecuvântate, 
neputându-mă întoarce la postul ce mi s-a încredinţat, de superior al sfântului 
schit Lainici, Districtul Gorj, demisionez prin aceasta şi vă rog cu tot respectul a 
face cele de cuviinţă pentru administrarea acelui schit pe viitor. Al P.Sf.V.Prea 
plecat şi smerit servitor, Irodion Protosingel“. (Arhiva Episcopiei Râmnicului 
Noului Severin, Dosar 37 din 1851-1863, folio 82, 6 iunie 1863.Documentul 
poartă antetul „Principatele Unite“, scris cu caractere latine). 


Din păcate, alte date referitoare la activitatea protosinghelului Irodion la Râmnic şi 
Craiova nu se cunosc. Se ştie - indirect - că stareţul Ilarion n-a diriguit schitul 
Lainici decât între 8 iunie 1863 şi 25 mai 1865, pentru că părintele Irodion a fost 
numit a patra oară stareţ, după cum reiese dintr-un raport înaintat de el episcopiei 
Râmnicului, prin care cerea să-i fie predate toate socotelile schitului: „De la 
numirea mea ca Starițu allu schitului Lainici, din jud. Gorjiu, timp trecut de 
patru ani, am găsit că tot venitul proprietăţii schitului, care valorează annual 
până la 120 de taleri, s-a strâns regulat de un călugăr anume Marchian, cel ce se 
numeşte că este Iconomu, fără a fi orânduit de cineva... EStimp, pomenitul 
călugăr a vândut fără voia mea 4 boi şi 70 de capre însuşind preţul lor pe samă- 
i“, (Arhiva Episcopiei Râmnicului Noului Severin, Dosar 37 din 1851-1863, folio 
83, nr. 5 din 7 august 1869). 


Episcopia a ordonat o anchetă, în urma căreia protopopul de Tg. Jiu a obligat pe cei 
trei monahi implicaţi în această afacere, Marchian, Pavel şi Nifon, să restituie banii 
reţinuţi pe nedrept din vânzarea animalelor. Vizibil marcat de aceste probleme 
lumeşti din schit, cuviosul şi-a cerut demisia în noiembrie 1869: „Subscrisul cu 
ordinul Episcopiei încă din 1865, am fost numit Starițu la Sfântul Schitu Lainici 
unde, după cum cunoaşte Sfânta Episcopie, am întâmpinat destule suferinţe din 
partea părinţilor vieţuitori acolo, şi ca să-mi dobândesc liniştea, voesc a mă 
retrage la un alt chinoviu, rog cu respect Sfânta Episcopie a-mi primi aceasta 
drept dimisie din arătatulu postu. Irodion Protosingel.“ (Arhiva Episcopiei 
Râmnicului Noului Severin, Dosar 37 din 1851- 1863, folio 109, 12 noiembrie 
1869). 

Probabil că nu va fi fost uşor să păstoreşti obştea oricărui schit sau mănăstire din 
acea vreme fiindcă se ştie ce jafuri şi pagube s-au produs în toate aşezămintele 
închinate Locurilor Sfinte, odată cu secularizarea averilor mănăstireşti din timpul 
domniei lui Alexandru loan Cuza (1859 - 1866). Când obştea mai are şi monahi 
precum Marchian, autointitulat iconom, care de fapt, mai târziu va părăsi schitul, 
luând cu el la rudele sale din Budieni şi sineturile Lainiciului, este lesne de înţeles 
de ce cuviosul lrodion râvnea atât de mult „să-şi dobândească liniştea“! 


În următorii trei ani, sub stăreţia părinţilor Iordache Bărbătescu (1870 - 1872) şi 
ieroschimonahului Nifon (1872 - 1873), schitul Lainici dimpreună cu obştea au 
ajuns „în voia întâmplării“, mai ales că în acea perioadă s-a produs secularizarea 
averilor şi a mănăstirilor neînchinate. Schitul nu mai avea de niciunele, iar viaţa 
duhovnicească bineînţeles că era deja subordonată grijilor lumeşti, aşa încât dacă 
episcopia mai dorea să salveze Lainiciul trebuia să trimită un om providenţial 
acolo, spre a curma neorânduiala. Pentru a cincea şi ultima oară a fost numit 
egumen al schitului părintele protosinghel Irodion Ionescu, cuviosul ieromonah 
păstorind obştea neîntrerupt, până la mutarea sa la Domnul, în 1900. Punând mare 
preţ pe smerenie şi ascultare, cuviosul va reuşi să reînvie viaţa spirituală în Lainici, 
înmulțind şi numărul monahilor (care într-un timp vor ajunge la 30), dar în acelaşi 
timp veghind cu asprime şi dreptate la moralitatea obştii (în 1887 a cerut episcopiei 
să înlăture din monahism pe călugărul Meletie Cristescu pentru abateri de ordin 
moral, iar episcopia Râmnicului a aprobat acest lucru). În acelaşi timp însă a tuns 
în monahism numeroşi vieţuitori, ştiuţi fiind: lon Drăghiciou din Bumbegşti - sub 
numele de Iulian, pe Staicu Florea, după 7 ani de noviciat - sub numele de Serghie, 
pe Anghel Bărdan, din Rugi, plaiul Vulcanu în 1879, pe Constantin Mândroi, din 
Scoarța, plasa Amaradia - sub numele de Chiril - sau pe Nicolae Popescu din 
Vălari, plasa Amaradia - călugărit la 64 de ani sub numele de Nicodim - şi mulți 
alții ale căror dosare nu s-au mai păstrat. 


Patriot fiind, a trimis în Războiul de Independenţă din 1877, aproape toţi monahii 
pe care îi avea (12 la număr), spre a fi selectaţi ca infirmieri. 


În 1889, episcopul Ghenadie al Râmnicului, după o vizită canonică în eparhie, i-a 
încredinţat cuviosului lrodion spre ocârmuire şi schitul Locurele, fapt relatat chiar 
de episcop: „Sunt frumoase, e prea adevărat, împrejurimile Oltului dintre Cozia şi 
Brezoi, dar acele ale Jiului de pre această cale sunt tot atât de frumoase, adăugând 
pe lângă aceasta că sunt şi multe, ba chiar la tot pasul. Ajungând cineva la skitul 
Lainici are mare trebuinţă mai nainte de a intra în monastire de un repaus, care l-ar 
pune în posiţiune de a reflecta asupra frumuseţelor şi a măreției tablourilor naturei 
celei atât de bogate în aceste locuri... Astfel ne găseam sufleteşte, când la 6 1/2 ore 

am sosit dinaintea uşilor bisericii skitului Lainici. Ieromonahul Irodion, superiorul 
skitului, înconjurat de cei şapte monahi ai săi, ne-a primit la intrare cu ceremonia 
obişnuită şi după închinarea din altar şi pe la sfintele icoane împărăteşti, între care 
şi a hramului Naşterea Născătoarei de Dumnezeu, am luat locul în strana 
arhierească. S-a urmat rugăciunea de mulţumire cu polihroniul, cel pentru 
Maiestăţile Lor şi Alteța Sa Regală, apoi a urmat polihroniul pentru Arhiereul 
locului şi în sfârşit s-a încheiat această rugăciune scurtă cu polihroniul pentru 
înfăţăşitorii naţiei, sfatul ocârmuitor şi întreg poporul cel drept-credincios. Dând 
binecuvântarea arhierească monahilor şi celor de faţă care se adăugaseră pe lângă 
cei ce ne-au însoţit până la skit şi locuitorii din împrejurimi, ne-am retras în chiliile 
superiorului, unde se pregătise adăpost pentru noi şi cei împreună cu noi. 


Joi, 10 august, de dimineaţă până la ora 9 am inspectat mănăstirea şi am căutat a 
cunoaşte viaţa ce o duce fiecare din locuitorii acestui sfânt lăcaş, dând fiecăruia 
sfatul trebuitor îndreptării şi mântuirii sale. La această oră, pedestri şi pe cai am 
luat drumul spre un alt skit, numit Locurele, unde este hramul Schimbarea la Faţă a 
Domnului şi care cu skitul Lainici are ca drum de comunicaţie o singură potecă 
dusă prin munţi şi păduri şi foarte anevoioasă de suit. Acest skit este fondat la 1850 
de către preotul Constantin Cârteanu în unire cu schimonahul Ioanichie, care şi 
astăzi se nevoieșşte într-o chilie mai sus puţin de skit şi anume la locul numit de 
popor Gropu sau Vulcanu. Intrând în biserica skitului am fost întâmpinați la uşa 
bisericii de către preotul Constantin Slobozeanu din parohia Cartu-Turcineşti cu 
Sfânta Evanghelie şi crucea, fiind de faţă şi domnul Radu Cârteanu cu soţia sa, 
fiind preotul ctitor, care venise într-adins spre întâmpinarea noastră. După 
polihroniul obişnuit şi binecuvântarea arhierească, am vizitat skitul, care este 
compus dintr-o bisericuţă bine întreţinută, din două rânduri de chili din care într-un 
rând şade monahul păzitor al skitului şi mai are şi o proprietate compusă din 19 
pogoane loc cultivabil. Ne-a nemulţumit foarte ne-ngrijirea ce am găsit la acest 
sfânt skit şi care nu provine decât dintr-un interes rău calculat al celor ce ar trebui 
să depună mai multă îngrijire şi să aibă mai multă interesare pentru asemenea 
aşezăminte dumnezeieşti. Pământul skitului era acoperit aproape tot cu plante de 
acelea ce le-a făgăduit Dumnezeu lui Adam după căderea în păcat: adică cu spini şi 
pălămidă. Monahul îngrijitor al skitului, neavând treapta preoţiei, nu putea săvârşi 
Sfânta Liturghie şi fiind crescut în Sfântul Munte, el ştia a lucra numai linguri, fără 
a se gândi că pământul îi putea aduce cele pentru viață cu mai multă înlesnire; de 
aici acea ne-ngrijire a ogorului mănăstirii şi închiderea - aproape desăvârşită - a 
uşilor bisericii. Văzând o asemenea stare de lucruri şi apoi mişcaţi şi de întristarea 
sufletească a d.lui ctitor Radu Cârteanu, am dispus, ca superiorul skitului Lainici, 
ieromonahul Irodion, să îngrijească de acum cu cele bisericeşti şi de skitul 
Locurele, având îndatorirea de a fi superiorul şi al acestui skit şi a face o Liturghie 

pe săptămână - Sâmbăta - în biserica Schimbarea la Faţă, când va pomeni pe 
ctitorii acestui sfânt locaş. De asemenea va căuta a înlătura, prin munca şi sudoarea 
feţei părinților din Lainic, pustiul şi blestemul lui Adam pentru neascultare, făcând 
ca spinii şi pălămida să dea loc cartofilor, porumbului şi altor plante folositoare şi 
trebuitoare vieţii monahale şi aceasta cu atât mai mult că moşia skitului ar putea 
foarte bine să îndeplinească lipsa de grădină din Lainici - unde arendaşul, după 
însăşi cuvintele superiorului, l-a restrâns între zidurile mănăstirii“... (Ghenadie al 
Râmnicului, Zile din viaţa mea pastoral - O visită canonică, Tipografia Cărţilor 
Bisericeşti, 1889, cap. VIII-IX, pag. 54, 55). 


Tot din această prețioasă carte aflăm că mai sus de schitul Locurele, în locul numit 
Gropu (astăzi numit Poiana Pustnicului!), cu ştirea şi binecuvântarea părintelui 
Irodion, pustnicea un sihastru mult sporit în viaţa duhovnicească, pe numele său 
Ioanichie. Tot de la episcopul Ghenadie ni se păstrează şi o minunată întâmplare pe 
care a avut-o chiar el cu acest om sfânt. 


Se mai ştie că mai înainte cu un an de a pleca la Domnul, cuviosul a dăruit 
schitului un clopot de 319 kg, făcut pe cheltuiala sa şi a câtorva credincioşi. 


Dar se mai ştie şi că pentru asprimea nevoinţelor sale, cât şi pentru viaţa curată pe 
care a dus-o înaintea lui Dumnezeu şi printre oameni, părintele s-a învrednicit încă 
din timpul petrecerii sale prin astă lume de multe daruri şi harisme. „Acest mare 
stareţ se învrednicise şi de darul mai înaintevederii. Că multora le spunea gândurile 
cele de taină şi le vestea cele viitoare“ - mărturiseşte despre el părintele Ioanichie 
Bălan în Patericul românesc. 


Cele de taină 1 le-a spus şi femeii ce îi adusese un vas cu lapte de capră, pe care 
cuviosul n-a voit a-l primi reproşându-i că nu era de la capra ei. Cum femeia nu 
pricepea vorbele sfântului, acesta i-a explicat (după cum ne descrie acelaşi părinte 
loanichie Bălan): „Dar n-ai dat-o ieri diavolului? Cum să primesc, că nu mai este 
capra ta! Deci, vădită fiind femeia, şi-a mărturisit păcatul şi luând binecuvântare, 
din ziua aceea n-a mai drăcuit“. 


Și tot în Patericul românesc găsim şi o bună apreciere făcută de părintele 
arhimandrit loanichie Bălan: „Pentru multa lui smerenie, protosinghelul lrodion s-a 
învrednicit de la Hristos de darul preasfintei rugăciuni şi al izgonirii duhurilor 
necurate. De aceea, nu puţini bolnavi şi neputincioşi de prin satele Olteniei şi 
Transilvaniei alergau la el şi se vindecau, încât numele său se făcuse cunoscut 
peste tot“. 

Nu numai că izgonea duhurile necurate, dar pentru pentru râvna sa spre cele ale 
sfinţeniei, Dumnezeu i-a încredinţat de multe ori şi din tainele cele viitoare, de 
multe ori proorocind cuviosul şi adeverindu-se cele spuse de el întru totul. Cu puţin 
timp înainte de a se muta în veşnicie, cunoscându-şi şi această clipă, a adunat 
obştea şi le-a spus părinţilor: 







Se va adeveri, din păcate şi această proorocie a cuviosului Irodion, după 16 ani de 
la adormirea sa, când în primul război mondial, schitul a fost ocupat şi devastat de 
nemți, biserica fiind transformată în grajd pentru cai. Timp de 13 ani schitul a stat 
pustiit, abia în primăvara anului 1929 părintele Visarion Toia refăcând obştea 
monahală a Lainiciului. 


Se spune că mult timp „Luceafărul de la Lainici“ (cum îl numea Sfântul Calinic de 
la Cernica) a slujit Liturghia zilnic şi „aşa a trăit cuviosul protosinghel Irodion, 
totdeauna arzând pentru dragostea lui Hristos, ca o făclie în sfeşnic, mângâind, 
vindecând şi folosind duhovniceşte, atât pe mireni, cât şi pe călugări“. (Ioanichie 
Bălan, Patericul românesc, ed.V-a, 2005, pag. 471) 


Părintele Irodion lonescu a plecat la Domnul în anul 1900, şapte ani mai târziu 
ieromonahul lulian Drăghicioiu - tuns în călugărie chiar de către cuviosul — 
dezgropându-l şi aflându-l neputrezit, l-a reînhumat. A rămas cererea lui către 
protopopiatul Tg. Jiu: „Împlinindu-se şapte ani de la răposarea protosinghelului 
Irodion, acum ieromonahul Iulian Drăghicioiu din acest schit este pregătit să 
dezgroape oasele numitului răposat în ziua de cinci ale curentei luni. Sunteţi rugați 
a face intervenire cătră Preasfinţitul Episcop Eparhiot ca să dea voie spre a se putea 
aduce la îndeplinire de cele ce vă rugăm. Primiţi Prea cucernice Părinte 
închinăciune, Superior Arhim. Teodosie Popescu“. (Arhivele Statului, Filiala 
jud.Gorj, Tg. Jiu, Fond Protoieria jud. Gorj, Dosar 335 din 1907, fila 2 - cererea nr. 
7, 1 mai 1907). Din păcate ieromonahul Drăghiciou va fi luat prizonier şi dus în 
Germania unde-şi va găsi sfârşitul într-un lagăr. 


Se pare că şi după trecerea lui în veşnicie, cuviosul a mai săvârşit minuni alungând 
duhuri necurate, aşa încât, mai ales după primul război mondial, mulţi au fost cei 
care au săpat după moaştele sale. Aflând de toate acestea şi cunoscând bine evlavia 
deosebită a multor credincioşi pentru osemintele protosinghelului Irodion, se 
presupune că cel care a îngropat mult mai adânc - decât se obişnuieşte - moaştele 
cuviosului spre a le feri de devalizare, a fost părintele Visarion Toia, în 1929. 

De atunci au fost multe încercări de a descoperi moaştele sfântului rămase însă fără 
rezultat. Ele n-au fost găsite decât atunci când a binevoit cuviosul, arătându-ne că 
un sfânt se poate ascunde în Dumnezeu (pe când un păcătos se ascunde de 
Dumnezeu) şi oricât l-am căuta nu-l putem afla, din pricină că noi am uitat să mai 
fim sfinţi. 


Până ce întreaga obşte a mănăstirii Lainici, în frunte cu părintele arhimandrit 
Ioachim Pârvulescu, n-a postit şi s-a rugat cuviosului o săptămână întreagă şi până 
ce ÎPS Irineu al Olteniei nu l-a rugat pe Sfântul Calinic de la Cernica să i-l 
descopere pe „Luceafărul de la Lainici“, nici cuviosul lrodion nu s-a lăsat aflat! 


Trecuseră 109 ani de la înveşnicirea lui... 


(Lumea monahilor/ 34 (4), aprilie 2010) 

Lumea Monahilor - Descoperirea moaştelor Sfântului cuvios Irodion, 
duhovnicul Sfântului Calinic 





Cuviosul Irodion Ionescu are în urmă o istorie tainică şi plină de evenimente 
neobişnuite. A intrat în monahism la Mânăstirea Cernica, aflată atunci sub 
oblăduirea Sfântului Calinic. După ce acesta ajunge episcop, îl va strămuta pe 
părintele Irodion la Lainici. Viaţa lui curată îl va propulsa din postura de ucenic în 
cea de duhovnic, Sfântul ajungând să i se spovedească şi să îl ţină de povăţuitor. 


Apoi faima i s-a răspândit şi a ajuns să fie supranumit „Luceafărul de la Lainici”. 
După moartea sa era atât de cunoscut credincioşilor încât aceştia l-au dezgropat pe 
ascuns şi i-au luat braţele cinstindu-le ca sfinte moaşte. Au trecut mai bine de 100 
de ani şi osemintele sale au rămas în pământul mânăstirii. 


Anul acesta, pe 10 aprilie 2009, în ajunul prăznuirii Sfântului Calinic de la 
Cernica, părintele stareţ loachim Pârvulescu a purces la căutarea lor cu 
binecuvântarea Î.P.S. Irineu, mitropolitul Olteniei. Încercările de până atunci, din 
anii de dinainte de revoluţie, dăduseră greş. Aşa că acum, când au început să sape, 
stareţul i-a avertizat pe ceilalți monahi: „Părinților, rugaţi-vă foarte insistent şi 
foarte serios, pentru că avem de trecut un mare examen. Nu se ştie dacă vom găsi 
moaştele Sfântului cuvios lrodion, nu se ştie dacă este chiar aici mormântul 
cuviosului. Pentru că totul s-a distrus pe lângă mănăstire, toate crucile, inclusiv 
crucile de la cimitir, s-a nivelat totul în primul război mondial şi abia prin anii 
douăzeci şi ceva, '29, când a venit părintele Visarion de la Frăsinei stareţ aici, la 
Lainici, el a identificat locul după spusele bătrânilor localnici; tot atunci au aşezat 
crucea pe mormânt.” 


Deci localnicii îşi mai aduceau aminte unde fusese îngropat... 

Sigur că da! Pentru că îl ţineau la mare evlavie pe cuviosul Irodion, încă din viaţă! 
Era chiar făcător de minuni. Mulţi oameni se vindecau, scotea demonii... atât cei 
din Oltenia, cât şi din Transilvania veneau aici. Era, să zicem aşa, o mare 
efervescenţă duhovnicească, în zona mănăstirii. 


Veneau în pelerinaj la el chiar în timpul vieţii? 


Da, în timpul vieţii, da, pentru că 1 se cunoştea sfinţenia, era un om văzător cu 
duhul. Făcător de minuni şi văzător cu duhul. Noi am început acest lucru vineri 
dimineaţa la orele 7, în prezenţa Î.P.S. Irineu, mitropolitul Olteniei. S-a săpat la 
adâncimea normală a unui mormânt, de 1,80-1,90 m adâncime şi s-au găsit la 
fundul gropii câteva oseminte aruncate şi cărămizi, de asemenea nescrise - nu au 
ştiut ale cui să fie acele oseminte, nu au putut fi identificate. După aceea, am săpat 
mai spre vest şi am găsit un mormânt efectiv intact. Era un schelet intact. La un 
moment dat, am crezut că este al cuviosului Irodion. Toţi am rămas surprinşi. În 
cele din urmă, am găsit cărămida de sub cap - aşa cum se punea la monahi - pe care 
scria: Mitrofan schimonahul, 1864. După aceea, am mers spre est. lar am săpat, iar 
alt mormânt. Şi am dat de Atanasie schimonahul, anul nu se mai cunoştea. După 
aceea, am săpat mai în stânga, mai în sud apoi mai în nord. Deja făcusem o groapă 
de 6 m lungime pe 2 m lăţime şi pe 2 m adâncime. 


Cât o fundaţie de casă! 


Aproape. Eram deznădăjduiți total, într-o mare dezamăgire, eram pe marginea... 
prăpăstiei deznădejdii şi a disperării; că n-am găsit nimic. Înalt Prea Sfinţitul s-a 
dus la chilie să se roage la Sfântul Calinic, noi, de asemenea, ne rugam, cum 
puteam, în groapă. Băieţii tot mai săpau, mai în stânga, mai în dreapta. La un 
moment dat, Înalt Prea Sfinţitul spune: „Ce facem? Săpăm până găsim! Săpăm 
până găsim!” Ce să mai găsim? Pe unde? S-o luăm roată pe lângă biserică, cu 
săpatul? Nu, era imposibil! Şi atunci, părinţii, la un moment dat au observat că la 
fundul gropii era ceva mai moale, ca o mocirlă şi sub celelalte morminte era tare. 
Și atunci băieţii au început să sape mai jos şi la un moment dat, săpând aşa, ca la 
vreo 20-30 cm, găsesc un toc de bocanc. Şi asta iarăşi a făcut să tresalte inima 
puţin în noi, aşa că am săpat mai adânc, mai adânc, aproape 2,5 metri şi am găsit, 
în cele din urmă, câteva cuişoare aproape descompuse de rugină. Săpând aşa, cu 
foarte multă migală, cu mistria, ca la chestiunile de arheologie, în cele din urmă, 
parcă-parcă se întrezărea creionarea unei alte gropiţe la fundul gropii celei mari. Şi 
la un moment dat ne-am dat seama că trebuie să fie ceva, încep să apară la 
suprafaţă primele părți ale sfintelor moaşte - care erau de un maroniu impecabil, 
aşa cum este stejarul, băițuit. Această culoare, maronie, am mai văzut-o numai la 

Sfântul Siluan Athonitul, în Muntele Athos la capul Sfântului Siluan şi la Sfântul 
Gheorghe, stareţul de la Cernica. 


Dar altfel osemintele obişnuite ce culoare au? 


Oasele normale au culoarea albă. Mai ales după ce se usucă, ele sunt albe-albe. 
Sfintele moaşte nu au niciodată culoare albă. Moaştele au stat în acea mocirlă 102 
ani, ca să le dezgropăm noi, nevrednicii. Nu s-a mai găsit nici o bucată de lemn din 
sicriul acela, totul era descompus - vă daţi seama, de 102 ani! Inclusiv cuiele cu 
care fusese bătut sicriul, toate erau descompuse de rugină, nu mai era aproape 
nimic din ele! Atunci am spus în sinea mea că acestea sunt. 


Înalt Prea Sfinţitul încă nu credea. Încet, încet au luat primul osemânt şi mi l-au 
dat. Am luat apoi fiecare oscior şi l-am pus într-un sicriu. Şi în momentul în care 
mi-au dat prima parte din moaştele Sfântului, când le-am pus în mână, erau de 
câteva ori mai uşoare decât celelalte oase dezgropate în celelalte morminte. De 
câteva ori mai uşoare! Erau ca o hârtie în mâna mea, ca un pai! Era incredibil aşa 
ceva! Primul semn: culoarea maronie, al doilea: erau foarte uşoare. Şi după aceea, 
băieţii din fundul gropii au început să zbiere: „Părinte! Începe să miroasă! O 
mireasmă deosebită!” Un miros extraordinar de plăcut! Deja osemintele începuseră 
să apară şi miroseau extraordinar de frumos. În cele din urmă, am găsit cărămida 
care identifica clar mormântul cuviosului Irodion. Era scris pe ea: Protosinghel 
Irodion Ionescu, protosinghelul mănăstirii Lainici, născut: 1821, adormit în 
Domnul: 3 mai 1900. Ăsta a fost lucrul cel mai clar. 


Î.P.S. Irineu de bucurie l-a anunţat telefonic şi pe Părintele Patriarh despre acest 
lucru şi chiar Părintele Patriarh i-a spus: „Vedeţi, vlădică, în zilele de criză 
economică, Dumnezeu ne dă bogăţie spirituală!” 


Părinte am înţeles că atunci când l-aţi dezgropat pe cuvios el nu avea mâini. 


Aşa este, în momentul în care noi l-am dezgropat, nu i-am găsit mâinile şi coastele; 
mâinile şi majoritatea coastelor lipseau. Şi atunci, ar fi două ipoteze. 


După ce cuviosul Irodion s-a mutat la Domnul, la mormântul lui se făceau minuni: 
veneau oameni demonizaţi, ieşea diavolul din ei; veneau bolnavi şi se vindecau, 
plecau acasă vindecaţi. Şi se spune că unii oameni evlavioşi ar fi umblat la 
mormântul cuviosului Irodion şi ar fi furat, pur şi simplu, părticele din sfinte 
moaşte. Aşa se face că părintele Iulian Drăghicioiu, ucenicul său, a cerut la episcop 
ca după şapte ani să fie dezgropat şi după aceea să fie pus la loc. Pe la 1907, la 

şapte ani de la moarte, l-au dezgropat şi l-au pus într-un sicriu. Se spune, iarăşi (în 
tradiţie s-a păstrat acest lucru), că atunci au găsit sfinte moaşte şi au raportat 
episcopului de la Râmnic: „Prea Sfinţite, am găsit moaştele cuviosului Irodion 
Ionescu!” La care, Episcopul Râmnicului ar fi exclamat: „Aista mi-ai fost, 
Irodioane!” Şi atunci au luat sfintele moaşte şi le-au băgat înapoi în mormânt. Le- 
au băgat adânc, la doi metri şi jumătate şi le-au băgat şi într-o lădiță. După aceea, 
au pus pământ pe ele şi deasupra au pus alte oseminte şi cărămidă şi au astupat 
totul. 


+. Ca Oamenii Să nu mai caute, să nu le mai poată fura... 


... asta a fost lucru derutant. În tradiţie se spune foarte clar că în anii *30, părintele 
Visarion Toia a săpat căutând moaştele, dar nu le-a mai găsit; după aceea, părintele 
Calinic Cărăvan, următorul stareţ, a căutat şi el, dar n-a găsit; după aceea, foarte 
concret, părintele Vasile Economu ştie că în 1983, părintele stareţ Caliope 
Georgescu, împreună cu câţiva părinţi, aşa în mod discret, cu binecuvântarea 
mitropolitului Nestor Vornicescu, noaptea au săpat. Au găsit oasele acelea pe care 
le-am găsit şi noi, deasupra, dar n-au ştiut că moaştele se aflau dedesupt. Deci era 
ca o comoară ascunsă în adâncul pământului. 


Aţi făcut aproape anchetă polițistă! 


Hm... din unele puncte de vedere. Adică asta e o chestie de descoperire, sfântul a 
vrut să fie descoperit. Nu-i meritul cuiva. 


Deci, asta ar fi o primă ipoteză, că la anul 1907, la şapte ani, l-ar fi îngropat ei. A 
doua ipoteză, cu care nu prea sunt de acord, ar fi că părintele Visarion Toia, când 
vine, în 1929, la stăreție sau 1930, el ar fi dezgropat din nou mormântul cuviosului 
Irodion, pentru că se ştia că s-a umblat la mormântul lui de mai multe ori şi s-au 
sustras din moaştele cuviosului Irodion. Şi atunci el, ca să pună capac acestor 
chestiuni, speculaţii şi mârşăvii care nu erau după Dumnezeu, a făcut acel sicriu 
mai mic, a săpat la doi metri jumate adâncime, a băgat acel sicriu în gropiţa aceea 
mică, a pus pământ peste ea, după aceea, la fundul mormântului normal, a pus alte 
oase şi cărămizi la derută şi toţi care au săpat au găsit oasele şi n-au găsit sfintele 
moaşte. Eu nu-s de acord cu această ipoteză, pentru că pe părintele Visarion, 
părintele Calinic Cărăvan, următorul stareţ de după părintele Visarion, îl avea la 
mare evlavie şi sigur că era ucenicul lui direct. Pe Părintele Calinic l-am prins în 
viaţă mulţi ani, a murit în 1991, chiar eram aici şi l-am înmormântat. Dar el 
niciodată n-a spus nimic despre moaştele cuviosului Irodion. Dacă părintele 
Visarion l-ar fi dezgropat şi l-ar fi îngropat înapoi, în 1929 sau 1930, s-ar fi ştiut 

din tradiție că erau acolo. Dar nu ne-a spus nimeni nimic. De aceea, nu-s de acord 
cu această a doua ipoteză, că ar fi fost dezgropat în '29. Eu socotesc că mai 
degrabă în 1907 a fost prima dezgropare şi atunci a fost definitivă. Dar cert este că 
oamenii, din evlavie, doreau dezgroparea lor. 


Părinte, de fapt cum aţi ajuns la căutarea duhovnicului Sfântului Calinic? 


Este un lucru foarte greu de spus. Pentru că au fost lucruri total imprevizibile. A 
fost ca o taină care s-a descoperit în acest moment. Taina descoperirii “luceafărului 
de la Lainici”. 


Aşa i se spunea demult? 


Da, se cunoaşte din tradiția mănăstirii că stareţul lrodion se numea “luceafărul de 
la Lainici“ - a fost supranumit aşa de Sfântul Calinic de la Cernica pe când acesta 
era episcop la Râmnic. Acest cuvios Irodion s-a născut la anul 1821, în Bucureşti, 
şi la vârsta de 20 de ani a mers la mănăstirea Cernica. Deja mergea foarte des la 
mănăstire şi duhul isihast de la Mănăstirea Cernica l-a atras ca un magnet... 


Moştenirea lui Paisie de la Neamţ şi a Sfântului Gheorghe Cernicanul... 


Da. Sub oblăduirea Sfântului Calinic, care atunci era stareţ acolo, a trecut prin 
toate ascultările şi a fost tuns în monahism, în 1846. După aceea, Sfântul Calinic 
venind episcop la Râmnic, l-a luat cu el, că era printre cei mai deosebiți părinţi ai 
mănăstirii Cernica şi l-a pus ca egumen în 1854 la Lainici. Se cunoaşte că Sfântul 
Calinic a avut trei mănăstiri de suflet în vremea sa: Mănăstirea Cernica, Mănăstirea 
Frăsinei - copilul său de suflet şi Mănăstirea Lainici. De aceea, foarte des venea la 
Mănăstirea Lainici, să se spovedească la cuviosul Irodion (ucenicul îi devenise 
între timp duhovnic!) 


Era ca o lumină puternică acest mare părinte lrodion. Se consemnează în viaţa 
Sfântului Calinic faptul că, la un moment dat, când acesta era la Râmnic cu fraţii 
Baldovin, s-a ridicat în picioare, a făcut semnul Sfintei Cruci, a binecuvântat şi a 
spus: „Domnul!” Şi atunci fraţii Baldovin l-au întreabat: „Ce este, Prea Sfinţite, ce 
s-a întâmplat?” Şi Sfântul Calinic le-a răspuns: „Starețul Irodion de la Lainici mi-a 
cerut binecuvântare pentru un lucru.” Deci, iată că vorbea în duh cu acest mare 
părinte. 


Aţi întâlnit, aţi vorbit cu oameni care Să fi păstrat amintirea minunilor săvârşite 
de Sfântul Irodion? 

Vă daţi seama că e un timp foarte lung. De la 1907, de când s-a dezgropat, din 
1900 când a murit cuviosul, vine primul război mondial, care a distrus totul aici, 
pur şi simplu, din mănăstire nimic n-a mai lăsat, nici arhivă, nimic, nimic! Şi 
oamenii goniți! După aceea, în perioada interbelică, cei bătrâni, care au mai 
cunoscut, i-au spus părintelui Visarion, dar din păcate, el s-a dus cu aceste comori 
dincolo, în mormânt şi după aceea, prin anii '80 -'90, deja nu se mai ştia. 


În zona aceasta, în Munţii Lainici, de aici, erau foarte mulţi oameni pe atunci, 
localnici, care trăiau în cabane de munte cu animale cu tot, foarte răzleți, prin 
munţi şi veneau doar duminica sau la sărbători, aici la mănăstire şi comunicarea nu 
se realiza ca acum. Astfel încât nu prea s-au mai păstrat relatări precise ale 
minunilor sale. Poate că şi cuviosul Irodion a vrut să stea în această discreţie, în 
acest anonimat, ca atunci când vor fi într-adevăr oameni care doresc acest lucru şi 
cer acest lucru şi intră în corespondenţă în duh cu el şi din toată inima... atunci, 
sfântul se descoperă. 


Se mai cunoaşte însă câte ceva de la părintele Calinic Cărăvan, ultimul stareţ pe 
care l-am cunoscut în viaţă. Părintele loanichie Bălan, când a făcut acel Pateric 
românesc, prin anii şaptezeci şi ceva, mergând pe la majoritatea mănăstirilor din 
țară a venit şi la părintele Calinic. Atunci 1-a spus acesta despre minunile care se 
găsesc acum în Pateric şi-n Convorbiri duhovniceşti, despre cuviosul Irodion 
Ionescu. E acea minune care s-a întâmplat cu o femeie de aici, de prin munţi, de 
prin cabanele acestea şi care venea la mănăstire de multe ori şi aducea prinoase, 
daruri. Şi la un moment dat vine cu un vas cu lapte şi-l aduce la cuviosul Irodion. 
„V-am adus, părinte, lapte de pomană, de blagoslovenie!” Şi părintele stareţ 
Irodion îi spune: „Nu este laptele tău!” „Ba nu, prea cuvioase, că doar eu l-am muls 
azi dimineaţă, acuma... e muls de mine, e proaspăt!” „Nu e laptele tău!” „Ba da, 
prea cuvioase, e al meu!” „Nu este al tău, este al diavolului!” „Păi, cum aşa?” „Păi, 
ieri ai dat diavolului capra de la care l-ai muls şi atunci, dacă ai dat-o diavolului, nu 
mai este laptele ei, este al diavolului, pentru că diavolul a pus stăpânire pe acea 
capră! Şi atunci ia-l de aici şi du-te!” 

Părintele avea înainte vedere şi ştia că femeia înjura şi blestema! 


Deci, asta-i: era un mare văzător, văzător cu duhul şi cunoştea lucrurile în 
profunzime. Dar, din păcate, s-au cunoscut puţine lucruri despre el, despre 
minunile care s-au făcut în viaţa lui. O altă minune pe care Sfântul Irodion a 
vă-zut-o - i-a spus părintelui Iulian Drăghicioiu: „La câțiva ani de la moartea mea, 
Mănăstirea Lainici se va pustii”. Şi aşa s-a şi întâmplat, că în 1916, primul război 


Ar Dr De De Dr de De Dr Dr De De de Dr Dr Dr De de De e de dr fr A A 


Xp XP XP IP 3 ID e E 30 IE 3 2 2 2 E E 30 E 30 IE De DP E IE IE E IE XX 


De De de De Ar de De De De De De Dr Dr de De De e De Dr Dr de de de dr dr d 


Xp PP IP 5 IE DE 2 E 30 E 3 2 2 2 2 e 30 E IE IE 2 E E XX 


mondial a devastat totul şi a pustiit această mănăstire. Deci, altă prorocie 
referitoare la Mănăstirea Lainici. 


Și o ultimă sau poate... o primă minune s-a întâmplat după dezgroparea moaştelor 
Sfântului cuvios Irodion. După ce l-am dezgropat, în prima duminică am vorbit 
despre acest lucru la biserică, toată istoria pe care v-am spus-o şi dumneavoastră 
până acum. Am continuat şi în celelalte duminici. Pe 3 mai era chiar ziua mutării la 
Domnul a cuviosului Irodion. În timpul slujbei observasem că în biserică erau două 
maici, pe care le cunoşteam foarte bine, că erau de la Mănăstirea Polovraci. Era o 
maică tânără, pe care o cunoşteam eu de prin anii '84, pe când avea 10-12 ani. Tot 
timpul venea, avea evlavie la cuviosul Irodion, pentru că era tradiția aceasta la 
Mănăstirea Lainici, oamenii care-i cunoşteau minunile din vechime, veneau şi 
puneau lumânări la mormântul său. După ce a terminat zece clase, s-a dus la 
Mănăstirea Polovraci şi acolo a fost tunsă în monahism. Se numeşte maica Marina, 
în ziua de astăzi. Şi această maică a auzit la un moment dat că s-au dezgropat 
moaştele cuviosului Irodion. 


Cu un an de zile înainte, a avut un vis. La miezul nopţii, pe la 1-2, se făcea, în 
vedenia aceasta, că este la mănăstirea Lainici. Şi era în fața mormântului 
cuviosului Irodion, iar curtea era plină de lume. Şi la un moment dat vede că se 
desface mormântul cuviosului Irodion şi parcă ar fi dispărut toată lumea şi cuviosul 
era deasupra mormântului. Şi maica a rămas uimită de acest lucru. Mai întâi, dorea 
din tot sufletul să se apropie de cuviosul Irodion, voia să-i sărute picioarele, simţea 
o bucurie extraordinară. El a ieşit din mormântul care s-a deschis şi parcă se 
îndrepta spre lume. Era frumos la chip, cu barbă lungă şi neagră, însă sărăcăcios 
îmbrăcat. Şi atunci când Sfântul a vrut să se întoarcă-n pământ maica a prins curaj 
şi l-a rugat să stea afară că doar era viu! Abia atunci a vorbit cuviosul lrodion şi i-a 
spus că „N-a venit încă vremea!”. Maica, văzându-l atât de sărăcăcios îmbrăcat l-a 
întrebat dacă poate să-i aducă îmbrăcăminte şi pantofi noi, în anul care vine, când 
se va întoarce pe la mormânt. Și sfântul i-a răspuns profetic: „N-am nevoie de 
nimic. Anul viitor părintele stareț îmi va face haine noi!”. Peste un an, i-am 
dezgropat moaştele, în chip minunat. 


ŞI n-a spus nimica maica, decât maicilor din mănăstire, care nu cunoşteau mare 
lucru. Nici mie nu mi-a spus nimic. Vedeţi cum Dumnezeu a rânduit să mi-o spună 
numai după ce l-am dezgropat, chiar în duminica de 3 mai, când Sfântul a împlinit 
109 ani de când s-a mutat la Domnul... 


(Cristian Curte - Lumea Monahilor/ anul III, nr. 6 (24) lunie 2009) 

Diac. Ioniţă Apostolache - Cuviosul Irodion de la Lainici, duhovnic şi stareţ 
iubit de ucenic - „Luceafărul de la Lainici“, duhovnicul Sfântului Calinic de la 
Cernica 





Pentru credincioşii din Oltenia, cuviosul părinte lrodion lonescu, stareţul 
Mănăstirii Lainici, a fost dintotdeauna un sfânt. În perioada stăreţiei sale la Lainici, 
a adunat în jurul său nu mai puţin de 30 de ucenici care au dus mai departe 
adevărata tradiţie monahală. Multe din minunile sale au rămas cunoscute şi astăzi, 
consolidând motivaţia argumentelor pentru canonizarea sa, mai ales că moaştele 
sale au fost descoperite chiar anul acesta. 


Cuviosul Irodion Ionescu s-a născut în Bucureşti, în anul 1821 şi a primit la botez 
numele de loan. Chemarea lui Dumnezeu a răsunat cu putere în inima sa încă din 
fragedă pruncie şi la numai 20 de ani, tânărul cu viaţă de ascet îşi găseşte adevărata 
menire închinoviindu-se ca frate în lavra Cernicăi. Dincolo de porțile mănăstirii, 
fratele loan face cunoştinţă cu o altă realitate la care se adaptează foarte repede. 
Luptele duhovniceşti devin în scurt timp fapte cotidiene, iar postul şi rugăciunea - 
adevărate moduri de viaţă. După ce a trecut prin aproape toate ascultările, datorită 
aleselor sale calități, tânărul loan a primit la 3 decembrie 1846 îngerescul chip al 
călugăriei, pecetluindu-l cu numele de Irodion. 


Duhovnic al Sfântului Calinic 

Mănăstirea Cernica era locul de suflet al Sfântului ierarh Calinic, ani de zile 
veghind la binele obştii de aici. În această adevărată pepinieră de sfinţi, cuviosul 
Irodion s-a făcut remarcat prin viaţa sa aleasă: postea foarte mult, îşi împlinea cu 
osârdie pravila şi canonul, nu lipsea niciodată de la slujbe, noaptea o petrecea în 
lacrimile rugăciunii, iar ziua lucra alături de părinţi la ascultările cele mai grele. La 
numai câteva zile după călugărie, pe data de 22 decembrie 1846, cuviosul a fost 
uns ca preot şi duhovnic pentru întreaga obşte a mănăstirii. Experienţa uceniciei 
lângă Sfântul Calinic îi conferea un mare echilibru în luarea deciziilor, iar virtuțile 
pe care le avea îl făcuseră unul dintre cei mai căutaţi duhovnici. 


Odată cu învestirea Sfântului Calinic ca episcop de Râmnic în anul 1850, cuviosul 
Irodion a trebuit să părăsească Cernica pentru a se stabili la Mănăstirea Lainici, 
devenind duhovnicul sfântului. Deşi avea o experiență duhovnicească vastă, 
cuviosul părinte s-a supus întru totul rânduielii pe care a întâlnit-o aici. Cu acordul 
unanim al obştei, la data de 15 iunie 1854, cuviosul părinte a fost instalat de 
Sfântul Calinic în egumenia Mănăstirii Lainici. 


Omul potrivit la locul potrivit 


De anul primei sale instalări se leagă o frumoasă întâmplare istorisită de biograful 
Sfântului Calinic, arhimandritul Anastasie Baldovin. În timp ce străbătea drumul 
prin munți pentru a se întoarce de la Mănăstirea Lainici la episcopie, Sfântul 
Calinic a avut o viziune prin care cuviosul Irodion i-a descoperit înmormântarea 
cucernicului părinte Nicandru, starețul Cernicăi şi ucenicul iubit al sfântului. 


Un an mai târziu, din motive necunoscute, părintele Irodion a demisionat din 
stăreţia de la Lainici, în locul său fiind ales părintele iconom Dorotei. La 29 martie 
1857, cuviosul a revenit la conducerea mănăstirii. 


Până la sfârşitul vieţii, părintele Irodion a mai fost numit de încă trei ori ca egumen 
al mănăstirii, după ce în prealabil demisionase. S-a dovedit de fiecare dată omul 
potrivit la locul potrivit pentru rezolvarea situaţiilor grele care deseori apăreau în 
viaţa obştei. În 1859, aproape toţi călugării de la Lainici şi de la Locurele au cerut 
Sfântului Calinic reinstalarea cuviosului Irodion ca stareţ. Cuviosul părinte Irodion 
a adunat în total 37 de ani de stăreţie şi a reuşit să strângă în jurul său peste 30 de 
ucenici. 


Profeţia cuviosului lrodion de la Lainici 

Foarte mulţi credincioşi din Oltenia şi chiar din Transilvania băteau potecile 
înguste din defileul Jiului pentru a ajunge să vorbească măcar o clipă cu părintele 
Irodion. Era un adevărat pelerinaj: bolnavi, îndrăciţi, oameni cu fel de fel de 
necazuri şi apăsări veneau la cuviosul ca la un sfânt şi nici unul dintre ei nu pleca 
acasă nemângâiat. Tradiţia spune că părintele era înainte-văzător. 


Părintele Ioanichie Bălan, autorul Patericului românesc, povesteşte minunea pe 
care sfântul a făcut-o cu o femeie care venise la mănăstire pentru a-i aduce lapte: 
"V-am adus, părinte, lapte de pomană, de blagoslovenie!", iar cuviosul i-a răspuns: 
"Nu este laptele, că nu este de la capra ta!"; "Ba nu părinte - a zis femeia, de la 
capra mea este"; "Dar n-ai dat-o ieri diavolului? Cum să primesc, că nu mai este 
capra ta!" Atunci, femeia vădită şi-a recunoscut păcatul şi din ziua aceea n-a mai 
pomenit numele necuratului. 


În ziua de 3 mai 1900, înainte de a trece la cele veşnice, părintele le-a vestit 
ucenicilor săi: "Fiii mei, să ştiţi că, puţin după ducerea mea, schitul acesta va 
rămâne mulţi ani pustiu. Voi, însă, îngropaţi lângă altar trupul meu şi nu uitaţi 
făgăduinţele călugăreşti pe care le-aţi dat lui Hristos!" Această proorocie s-a 
împlinit odată cu izbucnirea primului Război Mondial. 


Odată ajunse pe defileul Jiului, în toamna anului 1916, trupele germane au distrus 
aproape totul: mănăstirea a fost transformată în grajd pentru cai, odoarele s-au 
furat, iar arhiva a fost mistuită de flăcări. Foarte mulţi dintre călugării rămaşi au 
fost duşi în Germania, unde au sfârşit cu toţii. Timp de 13 ani, la Mănăstirea 
Lainici n-a mai fost nici o scânteie de viață monahală, abia în 1929, părintele 
arhimandrit Visarion Toia a reuşit să reorganizeze totul. 


După ce cuviosul părinte s-a mutat la ceruri, mormântul său a devenit un adevărat 
izvor al Siloamului: foarte mulți demonizaţi erau vindecaţi, iar bolnavii găseau 
tămăduire. Tradiţia spune că unii oameni ar fi răscolit mormântul cuviosului şi au 
luat părticele din sfintele sale moaşte. Când s-au împlinit şapte ani de la mutarea sa 
la ceruri, cuviosul părinte Iulian Drăghicioiu, unul dintre ucenicii săi, a luat 
binecuvântare de la episcopie pentru deshumarea părintelui lrodion. Era neputrezit 
şi răspândea o puternică mireasmă. Moaştele sale au fost aşezate într-un alt sicriu, 
după care au fost îngropate şi mai adânc, pentru a nu mai fi găsite de evlavioşii 
căutători. 


"Luceafărul de la Lainici", din nou pe cerul bisericii oltene 

Momentul în care "Luceafărul de la Lainici" (aşa cum era numit cuviosul de 
Sfântul Calinic) a ales să apară pe bolta bisericii din Oltenia a fost primăvara 
acestui an. Odată cu instalarea sa în scaunul de Mitropolit al Olteniei, Înalt 
Preasfinţitul Irineu a avut un singur gând: să-l găsească pe cuviosul Irodion şi să-l 
aşeze în rândul Sfinţilor Români. 


La $& aprilie 2010, chiar în ziua pomenirii Sfântului Irodion, IPS Irineu a cerut 
binecuvântarea Preafericitului Părinte Daniel pentru a începe căutarea moaştelor 
sale. După îndelungi căutări, pe data de 10 aprilie, sfântul s-a lăsat descoperit. 


Cu ocazia hramului Sfântului Calinic, după slujba Sfintei Liturghii pe care a 
săvârşit-o alături de părinţii bisericii din cartierul Valea Roşie din Craiova, ÎPS 
Irineu mărturisea: "De îndată ce am venit aici, în mintea mea a stăruit un singur 
gând permanent: să-l canonizăm, să-l trecem în rândul sfinţilor, de fapt să-l trecem 
în calendar, pentru că este deja în rândul sfinţilor, pe cuviosul Irodion de la Lainici, 
duhovnicul Sfântului Calinic. 


De la ora 7:00, părinţii s-au rugat la Sfânta Liturghie în biserică, iar noi am săpat 
permanent. Am descoperit mai multe oseminte ale altor părinți călugări şi nu-l 
descopeream pe sfânt. Eram foarte mâhnit. În momentul acela ne-am rugat iarăşi la 
Sfântul Irodion şi la Sfântul Calinic să ne descopere, nu pentru noi, ci pentru 
poporul credincios şi aşa, Dumnezeu a rânduit ca în jurul orei 12:00 să-l 
descoperim pe sfântul care era chiar sub picioarele noastre. 


Trecusem peste el de nenumărate ori. Acolo era. Şi am descoperit această lădiţă în 
care se aflau moaştele, lădiță care putrezise total şi cuiele putreziseră, dar sfintele 
moaşte au rămas intacte. S-a găsit acolo şi cărămida pe care scria: protosinghelul 
Irodion, mort în anul 1900. 


Am dat telefon atunci Preafericitului Patriarh, care ştia de această inițiativă, şi mi-a 
spus cuvintele acestea care mi-au rămas la inimă: "In vremuri de crize materiale, 


LIU] 


Dumnezeu ne trimite bogății spirituale". 


Într-adevăr, o mare bogăţie pentru Mănăstirea Lainici, pentru toţi credincioşii, sunt 
moaştele Sfântului Irodion, duhovnicul Sfântului Ierarh Calinic, episcopul 
Râmnicului şi Noului Severin, părintele nostru şi ocrotitorul acestei sfinte biserici“, 
a încheiat ÎPS Irineu. 


După săvârşirea Sfintei Liturghii, mitropolitul Irineu a oficiat împreună cu părinții 
slujitori Taina Sfântului Maslu, spre folosul credincioşilor prezenţi. 


Ar Dr De De Dr de De Dr De De De e Dr Dr Dr De de De e de dr fr A A 


Xp XP XP IP IP ID e E 30 30 3 2 2 2 E E 30 30 30 IE De DE DP E 0 IE E E XX 





e Ar Ar dr dr Dr dr dr dr dr dr dr dr dr dr Ar Ar dr dr dr dr dr dr dr dr A 


Diac. loniţă Apostolache - Modele şi idoli - Viaţa Sfântului Irodion 

Cernica - începutul drumului spre despătimire 


Rânduit de Dumnezeu spre luminarea multora, preacuviosul părinte Irodion s-a 
născut în Bucureşti, în anul 1821 şi a primit la botez numele de loan. Chemarea 
Duhului a răsunat cu putere în inima sa încă din fragedă pruncie, iar la 20 de ani, 
tânărul cu viaţă de ascet îşi găseşte adevărata menire închinoviindu-se ca frate în 
vestita lavră a Mănăstirii Cernica. Păşeşte îndrăzneţ spre o lume pe care o simte tot 
mai vie în inima sa. Luptele duhovniceşti devin în scurt timp fapte cotidiene, iar 
postul şi rugăciunea se transformă în mod de viaţă. După ce a trecut prin aproape 
toate ascultările şi a arătat de fiecare dată înţelepciune şi cumpătare, fratele loan a 
primit, la 3 decembrie 1846, îngerescul chip al călugăriei, sub numele de Irodion. 
Aici, în agora sfinţilor, tânărul monah îl descoperă de Sfântul Calinic, viitorul 
episcop al Râmnicului, care, simţindu-i râvna şi sufletul curat, îl primeşte în ceata 
ucenicilor săi. Sub înrâurirea acestuia, îngerescul monah este preoțit şi învrednicit 
de darul duhovniciei peste întreaga obşte. Din acea clipă, lrodion a devenit 
duhovnicul de la Cernica, un avvă căutat de multe suflete pentru sfatul său plin de 
înţelepciune şi de puterea Duhului. 

Verigă în lanţul isihasmului românesc 


In anul 1850, Dumnezeu rânduieşte ca ucenicul şi avva, Sfântul Calinic şi cuviosul 
Irodion, să păşească împreună pe pământul Olteniei. Din acest moment, rolurile se 
inversează: avva devine ucenic, iar ucenicul avvă, într-o singură şi sfântă armonie: 
Lainici. 


Prezenţa preacuviosului părinte în mijlocul monahilor de pe malurile ului ca 
duhovnic şi mai apoi ca stareţ (în 1854) vine să completeze tradiţia isihastă din 
mănăstirile Olteniei. 


Sfântul Irodion a fost rânduit de Dumnezeu pentru a păstra aprinsă la Lainici 
candela monahismului isihast, alături de Sfântul Nicodim de la Tismana, cel care, 
după tradiţie, a întemeiat aici primul schit, şi de Atanasie schimnicul, primul stareţ 
al mănăstirii, care a înfruntat de unul singur pericolul greco-catolic care se 
năpustise ca un tăvălug şi spre Oltenia. 


lată ce spune Sfântul Calinic în cartea de instalare a părintelui lrodion ca stareț la 
Mănăstirea Lainici: “Dat-am smerenia noastră această carte cuviosului leromonah 
Irodion, pe care, după chibzuirea ce am făcut, l-am orânduit stareţu părinţilor şi 
fraților de la Schitul Lainici, din judeţul Gorju, precum şi chivernisitor acestei şi 
celorlalte chiverniseli ale acelui schit, în locul cuviosului leromonah Chiril, cel ce 
şi-a dat demisia...” (Arhiva Episcopiei Râmnicului Noului Severin, Dosar 37, nr. 
635 din 15 iunie 1854). 


De anul instalării sale ca stareţ la Mănăstirea Lainici se leagă o frumoasă 
întâmplare istorisită de biograful Sfântului Calinic, arhimandritul Anastasie 
Baldovin. În timp ce străbătea drumul prin munţi pentru a se întoarce de la 
Mănăstirea Lainici la episcopie, Sfântul Calinic a fost vestit în duhul de cuviosul 
Irodion despre moartea cucernicului părinte Nicandru, stareţul Lavrei de la Cernica 
şi ucenicul său iubit. 


Altă dată, pe când se afla la episcopie împreună cu ucenicii săi, Sfântul Calinic s-a 
ridicat de pe scaun şi a binecuvântat cu mâna în văzduh zicând: “Domnul!”. 
Ucenicii au rămas muţi de uimire. Văzându-i nedumeriţi, sfântul le-a răspuns: 
“Tocmai mi-a cerut binecuvântare stareţul Irodion de la Lainici, ca să facă un 
lucru”. 


Părinte iubitor pentru “fu risipitori” 


Ar Dr De De Dr de De Dr Dr De De de Dr Dr Dr De de De e de dr fr A A 


Xp XP XP IP IP ID E e 30 IE 3 2 2 2 E E 30 30 30 3 De DP E IE IE E E XX 


De De de De Dr Dr de De De de De Dr Dr de De De dr De dr Dr dr de de dr dr d 


Xp XP XP IP 3 IE DE E 30 E 3 2 2 2 2 E 30 E IE IE 2 E 2 E XX 


Dorinţa de a reînvia duhul rugăciunii isihaste în Mănăstirea Lainici i-a adus 
Sfântului Irodion multă tulburare de la vrăjmaşul diavol. Alesele sale calități 
duhovniceşti au fost adevărate pietre de poticnire pentru cei ce nu trăiau autentic 
adevăratul duh al vieţii monahale. Nu puteau privi la strălucirea luceafărului şi 
căutau să o întunece prin vorbe de ocară şi bârfe de tot felul, producând de cele mai 
multe ori tulburare în obşte. Pentru a nu dezbina turma pe care o iubea atât de mult, 
evlaviosul părinte a preferat să se retragă din egumenat. Rămaşi singuri în faţa 
ispitelor, “fiii risipitori” ai Lainicului au căzut la picioarele sfântului pentru a-l 
îndupleca să revină la cârma corabiei care plutea în derivă. Au întocmit chiar o 
jalbă către episcopie, pe care au semnat-o cu toţii: “Pe părintele Irodion ca să ne fie 
păstor vrem, precum şi mai înainte ne-au fost. Şi cu înscris încredințăm 
Preasfinţiilor Voastre, şi Sfinţiei Sale părintelui Irodion, că nu vom ieşi din 
cuvântul ce ni se va porunci pentru mântuirea noastră, până la sfârşitul vieţii 
noastre şi de aceasta ne rugăm să nu ne laşi, ci să ne fii milostiv şi cum Duhul 
Sfânt te va lumina asupra nevredniciei noastre” (Arhiva Episcopiei Râmnicului 
Noului Severin, Dosar 37, folio 72, nr. 1122 din 7 august 1859). 


În timpul egumenatului său, Schitul Locurele a înflorit duhovniceşte. Monahii 
ctitori, Luca şi Cleopa, au primit de la cuviosul părinte ajutor pentru tencuirea 
bisericii. Sfântul lăcaş a fost sfinţit chiar în ziua hramului, 6 august 1860, de către 
Sfântul Ierarh Calinic. Astăzi, amintirea celor doi asceţi a rămas vie pe aceste 
meleaguri. Acolo, în tihna freamătului de codru, rugăciunea isihastă, transmisă din 
generaţie în generaţie, de la Sfântul Irodion încoace, a constituit dialogul perfect cu 
Părintele cerului şi pământului. Zidurile bătrânei biserici ridică şi astăzi din negura 
vremii colbul vechilor amintiri, coborâte parcă dintr-o altă dimensiune. 


Părinte înaintevăzător cu duhul 


Foarte mulţi credincioşi din întreaga ţară băteau potecile înguste din defileul ului 
pentru a ajunge să vorbească, măcar pentru o clipă, cu preacuviosul părinte 
Irodion. Era un adevărat pelerinaj: bolnavi, îndrăciţi, oameni cu fel de fel de 
necazuri şi apăsări veneau la el ca la un sfânt şi nici unul nu pleca acasă 
nemângâiat. Tradiţia spune că sfântul era văzător cu duhul. 


Părintele Ioanichie Bălan, autorul “Patericului românesc”, povesteşte minunea pe 
care sfântul a făcut-o cu o femeie care venise la mănăstire pentru a-i aduce lapte: 
“V-am adus, părinte, lapte de pomană, de blagoslovenie!”, iar cuviosul i-a răspuns: 
“Nu primesc laptele, că nu este de la capra ta!”; “Ba nu, părinte — a zis femeia, de 
la capra mea este”; “Dar n-ai dat-o ieri diavolului? Cum să primesc, că nu mai este 

capra ta!”. Atunci, femeia vădită şi-a recunoscut păcatul şi din ziua aceea n-a mai 
pomenit numele necuratului. 


A proorocit pustiirea mănăstirii 


În ziua de 3 mai 1900, înainte de a trece la cele veşnice, Sfântul Irodion le-a vestit 
ucenicilor săi pustiirea mănăstirii: “Fiii mei, să ştiţi că, puţin după ducerea mea, 
schitul acesta va rămâne mulţi ani pustiu. Voi, însă, îngropaţi lângă altar trupul 
meu şi nu uitaţi făgăduinţele călugăreşti pe care le-aţi dat lui Hristos!”. Proorocia 
avea să se împlinească odată cu izbucnirea primului război mondial. Când au ajuns 
pe defileul Jiului, în toamna anului 1916, trupele germane au distrus aproape totul: 
mănăstirea a fost transformată în grajd pentru cai, odoarele s-au furat, iar arhiva a 
fost mistuită de flăcări. Foarte mulţi dintre călugării rămaşi în viaţă au fost duşi în 
Germania, unde au sfârşit cu toții. Timp de 13 ani, la Lainici, candela vieţii 
monahale s-a stins. Abia în 1929, arhimandritul Visarion Toia a reuşit să readucă la 
viaţă viaţa monahală de aici. 


După ce cuviosul părinte s-a mutat la ceruri, mormântul său a devenit un adevărat 
izvor al Siloamului pentru credincioşii veniţi din toate părțile ţării. Foarte mulți 
demonizaţi erau vindecaţi, iar bolnavii găseau aici tămăduire. Tradiția spune că 
unii oameni ar fi răscolit mormântul şi ar fi luat părticele din sfintele sale moaşte. 
Când s-au împlinit şapte ani de la mutarea la ceruri, părintele Iulian Drăghicioiu, 
unul dintre ucenicii sfântului, a luat binecuvântare de la episcopie pentru 
deshumare. Simţise în duhul prezenţa dascălului său şi era sigur că şade neputrezit 
la streaşina bisericii. Aici l-a descoperit, întreg şi frumos mirositor, ca un trandafir 
care se deschide primăvara la razele soarelui. Minunea a fost comunicată mai întâi 
episcopiei, după care, conform tradiţiei monahale, sfântul a fost aşezat din nou în 
pântecele pământului. Mărgăritarul a fost coborât înapoi, îngropat mult mai adânc 
de data aceasta. Abia în anul 1929, moaştele sfântului au fost redescoperite de 
preacuviosul părinte Visarion Toia, stareţul Mănăstirii Lainici, care le-a aşezat într- 
un loc de taină. De atunci, nimeni nu a mai reuşit să le găsească. Dumnezeu 
aşezase mantia vremii peste Luceafărul de la Lainici pentru a-l arăta la vremea 
rânduită. Amintirea minunilor şi a vieţii duhovniceşti pe care o trăise au rămas 
singurele repere peste timp în speranţa unei viitoare redescoperiri. 


Un nou sfânt în calendarul ortodox 
Odată cu instalarea în scaunul de Mitropolit al Olteniei, în mintea Înalt 


Preasfințitului Părinte Irineu a stăruit un singur gând: să găsească moaştele 
Cuviosului Irodion şi să-l aşeze în rândul Sfinţilor români. La 8 aprilie 2009, chiar 

în ziua pomenirii Sfântului lrodion, IPS Părinte a cerut binecuvântarea 
Preafericitului Părinte Daniel pentru a începe căutarea mărgăritarului. 


Pe data de 10 aprilie, sfântul s-a lăsat redescoperit. Bucuria descoperirii sale a fost 
foarte mare, Mitropolitul Olteniei aşezând sfintele moaşte la loc de cinste în 
biserica cea mare a mănăstirii, într-o frumoasă raclă de argint, spre binecuvântarea 
şi alinarea credincioşilor. 


Mâine, mii de credincioşi vor trece pragul sfintei mănăstiri pentru a lua parte la 
ceremonia de proclamare a sa ca sfânt, cu ziua de prăznuire 3 mai. Evenimentul va 
fi marcat de prezenţa Preafericitului Părinte Daniel, Patriarhul Bisericii Ortodoxe 
Române, care va săvârşi Sfânta Liturghie împreună cu mai mulți membri ai 
Sfântului Sinod. 


(Diac. Ioniţă Apostolache - Sursa: Ziarul Lumina) 

Diac. Ioniţă Apostolache - Dialog cu imnograful Silviu Marin - „Sfântul 
Irodion m-a ales pe mine nevrednicul să-i alcătuiesc slujba“ 





Una dintre cele mai importante coordonate ale vieţii liturgice în Biserica noastră 
este fără îndoială poezia imnografică. Cu o istorie de peste două milenii în spate, 
această veche şi frumoasă tradiţie rezistă şi astăzi datorită pasiunii fervente a unor 
oameni cu suflet mare şi cu inspiraţie de la Dumnezeu. Printre aceştia se numără şi 
Silviu Marin, protopsalt la Biserica "Sfinţii Voievozi" din Bucureşti. 


Silviu Marin, absolvent al Facultății de Teologie "Justinian Patriarhul” din 
Bucureşti, a alcătuit şi a pus pe note slujba Sfântului Irodion de la Lainici, de 
curând aprobată de Sfântul Sinod al Bisericii Ortodoxe Române. 


Domnule Silviu Marin, aveţi un dar nu foarte întâlnit în viaţa Bisericii noastre, 
alcătuirea de imne liturgice. Din perspectiva specialistului, ce ne puteţi spune 
despre regulile sau etapele care trebuie urmate în compunerea unei slujbe? 


Este necesar ca, atunci când purcedem la întocmirea unei noi slujbe, să citim cu 
atenţie Sfânta Scriptură şi să alegem bine pasajele potrivite vieţii sfântului. Sfinţii 
imnografi aveau un limbaj şi o gândire asociativă. Aceasta pentru că Însuşi 
Mântuitorul Hristos vorbea mulțimilor în parabole, într-un limbaj asociativ-iconic, 
folosind hiperbolele, paralelismele şi metaforele. Spre exemplu, când 1 se 

adresează fariseului Nicodim, El zice: "Şi precum a înălţat Moise şarpele în pustie, 
aşa şi Fiul Omului Se va înălța" (loan 3, 14). Aici tipul este Moise, iar antitipul 
este Însuşi Hristos, Cel ce desăvârşeşte şi completează imaginea vechi- 
testamentară. Aşadar, limbajul imnelor liturgice este unul iconico-asociativ tocmai 
pentru că în Biserica Ortodoxă nu s-a putut impune o filosofie de tip scolastic, 
axată pe o construcţie dialectică piramidală şi lipsită de prioritatea existenţială a 
revelației dumnezeieşti. 


Următorul pas este să identificăm modelul isomorfic care a trăit înaintea sfântului 
nostru şi ale cărui virtuţi acesta le împlineşte întocmai. În acest sens sunt grăitoare 
cuvintele Sfântului Apostol Pavel, care zice: "Fiţi următori ai mei, precum şi eu 
sunt al lui Hristos" (1 Corinteni 11, 1). În continuare trebuie să ne dăm seama de 
trăsătura fundamentală a chipului şi de caracteristica dominantă a personalității 
sale. Se pot insera şi amănunte secundare din viaţa sfântului, însă numai cu 
condiţia ca acestea să reliefeze o specificitate aparte, conformă cu metoda 
asociativ-iconică despre care vorbeam mai devreme. 


Citind, astfel, sinaxarele sfinților şi apoi slujbele acestora, putem observa cu 
uşurinţă că nu toate întâmplările istorisite sunt redate în slujbă. Prin urmare, nu 
orice amănunt din viaţa sfântului îl putem insera în compoziția noastră 
imnografică. Aşa cum există o erminie iconografică bine stabilită, cu reguli şi 
canoane precise de la care iconarul nu se îndepărtează, tot aşa şi în realizarea unei 
slujbe trebuie respectate mai multe norme de fond care se desprind de regulă din 
litera Scripturii şi din viaţa sfântului. 


Acatistul Maicii Domnului, o adevărată capodoperă bizantină 


În creaţia dumneavoastră de până acum, ce operă imnografică v-a inspirat cel 
mai mult? 


Preţuiesc în mod deosebit Imnul Acatist al Maicii Domnului, atribuit după unii 
comentatori Sfântului Roman Melodul, iar după alţii, unui autor anonim. Este o 
adevărată capodoperă bizantină, devenită model imnografic pentru creaţiile 
liturgice ulterioare. Minunatele condace ale Sfântului Roman Melodul se bazează 
pe metrica acestei monumentale lucrări teologico-liturgice, care nu e inspirată din 
poezia greacă, ci din compoziţii poetice siriace similare imnelor Sfântului Efrem 
Sirul, după cum reiese din lucrarea profesorului italian Ermanno M. Toniolo, 
"Acatistul Maicii Domnului - explicat”. 

Vrednicul mitropolit Bartolomeu Anania a învăţat pe de rost acest imn în timpul 
anilor grei de închisoare comunistă, folosindu-l în rugăciunile sale. După cum 
spunea părintele Daniil de la Rarău, "la auzirea Acatistului trebuie să rămâi 
neclintit, drept ca o lumânare care arde în încremenită slăvire”. 


În afară de "Sfântul Acatist al Maicii Domnului" apreciez în mod deosebit lucrările 
mitropolitului Anania, cele ale ieroschimonahului Daniil de la Rarău şi acatistele 
compuse de părintele Ghelasie Gheorghe de la Mănăstirea Frăsinei. 


Metrica şi ritmul unei compoziţii imnografice 


Vorbiţi-ne despre tipurile de metrică, despre proveniența şi rolul pe care îl au în 
alcătuirea unei compoziții liturgice. 


La traducerea "Prohodului Mântuitorului Hristos" din limba greacă în limba 
română, s-a păstrat intactă structura metrică a imnelor bizantine. În lucrarea sa de 
la 1836, Macarie Ieromonahul foloseşte isosilabia şi isotonia, adică acelaşi număr 
de silabe şi aceleaşi accente. 


O altă traducere ce păstrează metrica şi melosul originar bizantin este "Paraclisul 
mic al Maicii Domnului”, alcătuit de asemenea după varianta grecească de către 
dascălul şi psaltul Anton Pann. Chiar dacă aceste traduceri au mici deficienţe 
literar-estetice, putem afirma cu uşurinţă că ele au fost alcătuite cu o destinaţie 
precisă şi anume de a-l face pe credincios să rămână la slujbă, cu mintea 
nerăspândită. Mai mult decât atât, deşi majoritatea imnelor liturgice cântate la 
strană nu pot fi reținute în totalitate de către credincioşi, avem garanţia că ele 
rămân adânc întipărite în sufletul acestora. Nu suntem împotriva românizării 
cântărilor bizantine, dimpotrivă, ar fi fost foarte frumos să introducem în cult 
anumite motive folclorice româneşti şi să le interpretăm aşa cum cântau odinioară 
moşii şi strămoşii noştri. Se poate însă compune o slujbă pentru un sfânt român 
propus pentru canonizare la nivelul cel mai înalt din punct de vedere literar şi 
estetic, păstrând ritmul şi melosul bizantin, tocmai datorită faptului că nu mai 
există constrângeri asupra unei traduceri din limba greacă. 


În final, pot spune că nu sunt singurul imnograf care s-a străduit să facă o astfel de 
încercare imnografică. În acelaşi tipar metric se poate încadra şi Slujba Sfântului 
Gheorghe de la Cernica - care a primit girul Sfântului Sinod, chiar dacă textul 
literar diferă foarte puţin de textul melodic. 


Slujba Sfântului Irodion de la Lainici 

Aţi alcătuit de curând Slujba Sfântului Cuvios Irodion de Lainici, care după 
cum se ştie, a primit girul Sfântului Sinod. De unde v-a venit ideea de a 
încondeia aceste frumoase versuri liturgice? 


În urma unui pelerinaj la Muntele Athos, făcut acum patru ani împreună cu 
părintele diacon Cornel Coman şi dumnealui un talentat imnograf, am început să 
compun, cu ajutorul Maicii Domnului, imne liturgice închinate Sfinţilor Români. 
La început am scris două canoane închinate Sfinților Neofit şi Meletie de la 
Stânişoara, aceştia fiind de curând propuşi pentru canonizare. În paralel, am pus pe 
numele (notele) bizantine "Catavasiile Fiului Risipitor" din Triod şi primul Canon 
al Maicii Domnului de la Pavecerniţa Mică. Ulterior, în anul 2008, am mers pentru 
a patra oară la Mănăstirea Lainici ca să mă închin la mormântul Cuviosului stareţ 
Irodion. Despre sfinţenia vieţii sale aflasem în urmă cu 15 ani din Patericul 
Românesc, al vrednicului de pomenire protosinghel Ioanichie Bălan. Aprinzându-i 
candela, i-am cerut binecuvântarea de a-i alcătui slujba, neştiind că va fi propus 
pentru canonizare. 


Trebuie să mărturisesc aici prezenţa vie a sfântului stareţ, fără de care, nu numai că 
n-aş fi început nici un demers imnografic, dar nici n-aş fi avut tăria necesară de a-l 
duce la bun sfârşit. Sunt conştient că Sfântul Irodion m-a ales pe mine nevrednicul 
să-i alcătuiesc slujba şi nu prin puterile mele. Pentru început am întocmit un 
proiect de slujbă. Mare mi-a fost mirarea că la numai câteva săptămâni de la 
finalizarea acestuia am aflat din "Ziarul Lumina” că s-au descoperit moaştele 
Cuviosului Irodion. Aşa încât, înainte de scoaterea la lumină a sfintelor sale 
moaşte, avea deja slujba întocmită. Am alcătuit apoi Acatistul şi Paraclisul 
sfântului, fiind îndeaproape povăţuit şi îndrumat de Înalt Preasfinţitul Părinte 
Irineu, Arhiepiscopul Craiovei şi Mitropolitul Olteniei, care a diortosit în final 
toată această lucrare. Aşa se face că, la 3 mai 2009, fostul stareţ de la Lainici avea 
întocmită şi icoana şi slujba. 


"Ai ajuns jertfelnic sfânt al Dumnezeirii" 


Care au fost reperele folosite pentru aşezarea pe note psaltice a slujbei Sfântului 
Irodion? 


Am ales pentru slujba Utreniei două pericope evanghelice ale Sfântului Apostol şi 
Evanghelist Matei: capitolele 18, cu versetele de la 1 la 6 şi capitolul 11, cu 
versetele de la 25 la 30. Este locul în care Mântuitorul Hristos vorbeşte despre 
smerenia pruncilor, un fapt care mi s-a părut esențial pentru definirea personalităţii 
sfântului. La Sfânta Liturghie am ales însă capitolul 6 din Evanghelia de la Luca, 

versetele de la 17 la 23. Aici ni se relatează despre tămăduirea celor chinuiți de 
duhuri necurate şi despre Fericiri, Sfântul Irodion fiind, după cum se ştie, un 
vindecător al bolilor sufleteşti şi trupeşti şi în acelaşi timp, oglindind în propria sa 
viaţă chipul virtuos al cuvioşiei. Urmărind îndeaproape modelele isomorfice ale 
sfântului, am ajuns la concluzia că acestea sunt, fără doar şi poate, Sfântul 
Gheorghe de la Cernica şi Sfântul Ierarh Calinic, fiul său duhovnicesc, după cum 
mărturiseşte troparul. 


O altă caracteristică a sfântului este aceea de a fi vrednic cinstitor al Maicii lui 
Dumnezeu, precum se spune în Condacul său: "Cel ce ai fost vrednic cinstitor al 
Maicii Domnului, încredinţându-te ei ca un fiu, ai ajuns în lăcaşurile Domnului 
jertfelnic sfânt al Dumnezeirii; că aprins fiind de focul Duhului Sfânt, ai întărit în 
rugăciune pe ucenicii tăi, cu care te bucuri în veci, Părinte lrodioane!" 


Trebuie să subliniem în continuare că Sfântul lrodion este şi un vas ales al înaintei 
vederi, aşa cum ne rugăm la Acatist: "Simţindu-ţi sfârşitul aproape, fraţii s-au 
strâns să asculte îndemnul tău cel din urmă. Atunci ai văzut în duh lăcaşul şi 
mănăstirea pustiite şi arse şi cu cutremur le-ai spus: "Să stăm bine, să stăm cu frică, 
să luăm aminte, sfânta jertfă în pace a o aduce!", cântând: Aliluia!" 


Sofronie al Ierusalimului, sfântul imnograf 


În rândul celor mai de seamă imnografi ai Bisericii noastre se înscrie şi Sfântul 
Sofronie, patriarhul Ierusalimului, a cărui sfântă pomenire o facem astăzi. S-a 
născut în anul 550 la Damasc. În tinereţe a fost profesor de retorică, primind, 
datorită elocinţei sale, renumele de Scolasticul. A ales în cele din urmă să slujească 
numai lui Dumnezeu şi s-a călugărit la Mănăstirea "Sfântul Teodosie" de lângă 
Ierusalim. Aici l-a cunoscut şi s-a împrietenit cu loan Moshos. 


A fost ales patriarh al Ierusalimului în anul 634. 
În ceea ce priveşte moştenirea pe care a lăsat-o Bisericii, trebuie ştiut că, pe lângă 
operele dogmatice şi pastorale, Sfântul Sofronie este autorul unei monumentale 


creaţii imnografice. 


Odele sale anacreontice, 23 la număr, îl recomandă printre cei mai de seamă 
imnografi ai Bisericii. 


A trecut la Domnul în anul 638, la 11 martie. 

duhovnicesc” pentru credincioşi. În această bucurie sfântă, sute de credincioşi vor 
poposi la sfânta mănăstire pentru a primi binecuvântare şi spre împlinirea rân- 
duielii liturgice, cuprinsă în Sfânta şi Dumnezeiasca Liturghie, săvârşită de 
Înaltpreasfinţitul Părinte Irineu, arhiepiscopul Craiovei şi mitropolitul Olteniei. 


De opt ani, ziua de 3 mai are o însemnătate deosebită pentru vieţuitori sfintei Mă- 
năstiri Lainici, dar şi pentru credincioşii care poposesc aici la rugăciune. Praznicul 
Sfântului cuvios Irodion, luceafărul Olteniei, este marcat prin săvârşirea Sfintei 
Liturghii de către IPS Părinte mitropolit Irineu, înconjurat de un ales sobor de 
preoţi şi diaconi. 


Călugăr din pruncie 


Rânduit de Dumnezeu spre luminarea multora, prea cuviosul părinte s-a născut în 
Bucureşti, în anul 1821, şi a primit la botez numele de loan. Chemarea Duhului a 
răsunat cu putere în inima sa încă din fragedă pruncie, iar la 20 de ani, tânărul cu 
viaţă de ascet îşi găseşte adevărata menire închinoviindu-se ca frate în vestita lavră 
a Mănăstirii Cernica. Păşeşte îndrăzneţ spre o lume pe care o simte tot mai vie în 
inima sa. Luptele duhovniceşti devin în scurt timp fapte cotidiene, iar postul şi 
rugăciunea se transformă în mod de viaţă. 


După ce a trecut prin aproape toate ascultările şi a arătat de fiecare dată înţele- 
pciune şi cumpătare, fratele loan a primit, la 3 decembrie 1846, îngerescul chip al 
călugăriei, sub numele de Irodion. 


Aici, în agora sfinţilor, tânărul monah îl descoperă pe Sfântul Calinic, viitorul 
episcop al Râmnicului, care, simţindu-i râvna şi sufletul curat, îl primeşte în ceata 
ucenicilor săi. Sub înrâurirea acestuia, îngerescul monah este preoțit şi învrednicit 
de darul duhovniciei peste întreaga obşte. Din acea clipă, lrodion a devenit duhov- 
nicul de la Cernica, un avvă căutat de multe suflete pentru sfatul său plin de 
înţelepciune şi de puterea Duhului. 


In anul 1850, Dumnezeu rânduieşte ca ucenicul şi avva, Sfântul Calinic şi cuviosul 
Irodion, să păşească împreună pe pământul Olteniei. Din acest moment, rolurile se 
inversează: avva devine ucenic, iar ucenicul avvă, într-o singură şi sfântă armonie: 
Lainici. 


Prezenţa prea cuviosului părinte în mijlocul monahilor de pe malurile Jiului ca 
duhovnic şi mai apoi ca stareţ (în 1854) vine să completeze tradiţia isihastă din 
mănăstirile Olteniei. 

Sfântul Irodion a fost rânduit de Dumnezeu pentru a păstra aprinsă la Lainici 
candela monahismului isihast, alături de Sfântul Nicodim de la Tismana, cel care, 
după tradiţie, a întemeiat aici primul schit, şi de Atanasie schimnicul, primul stareţ 
al mănăstirii, care a înfruntat de unul singur pericolul greco-catolic care se 
năpustise ca un tăvălug şi spre Oltenia. 


lată ce spune Sfântul Calinic în cartea de instalare a părintelui lrodion ca stareț la 
Mănăstirea Lainici: „Dat-am smerenia noastră această carte cuviosului ieromonah 
Irodion, pe care, după chibzuirea ce am făcut, l-am orânduit stareţu părinţilor şi 
fraților de la Schitul Lainici, din judeţul Gorju, precum şi chivernisitor acestei şi 
celorlalte chiverniseli ale acelui schit, în locul cuviosului ieromonah Chiril, cel ce 
şi-a dat demisia...” (Arhiva Episcopiei Râmnicului Noului Severin, Dosar 37, nr. 
635 din 15 iunie 1854). 


De anul instalării sale ca stareţ la Mănăstirea Lainici se leagă o frumoasă întâm- 
plare istorisită de biograful Sfântului Calinic, arhimandritul Anastasie Baldovin. În 
timp ce străbătea drumul prin munţi pentru a se întoarce de la Mănăstirea Lainici la 
episcopie, Sfântul Calinic a fost vestit în duhul de cuviosul Irodion despre moartea 
cucernicului părinte Nicandru, stareţul Lavrei de la Cernica şi ucenicul său iubit. 


Altă dată, pe când se afla la episcopie împreună cu ucenicii săi, Sfântul Calinic s-a 
ridicat de pe scaun şi a binecuvântat cu mâna în văzduh zicând: „Domnul!” 
Ucenicii au rămas muţi de uimire. Văzându-i nedumeriţi, sfântul le-a răspuns: 
„Tocmai mi-a cerut binecuvântare stareţul Irodion de la Lainici, ca să facă un 
lucru”. 


Părintele dorințelor înalte 


Dorinţa de a reînvia duhul rugăciunii isihaste în Mănăstirea Lainici i-a adus 
Sfântului Irodion multă tulburare de la vrăjmaşul diavol. Alesele sale calităţi 
duhovniceşti au fost adevărate pietre de poticnire pentru cei ce nu trăiau autentic 
adevăratul duh al vieţii monahale. Nu puteau privi la strălucirea luceafărului şi 
căutau să o întunece prin vorbe de ocară şi bârfe de tot felul, producând de cele mai 
multe ori tulburare în obşte. Pentru a nu dezbina turma pe care o iubea atât de mult, 
evlaviosul părinte a preferat să se retragă din egumenat. Rămaşi singuri în faţa 
ispitelor, „fiii risipitori” ai Lainicului au căzut la picioarele sfântului pentru a-l 
îndupleca să revină la cârma corabiei care plutea în derivă. 


Au întocmit chiar o jalbă către episcopie, pe care au semnat-o cu toţii: „Pe 
părintele Irodion ca să ne fie păstor vrem, precum şi mai înainte ne-au fost. Şi cu 

înscris încredințăm Preasfinţiilor Voastre, şi Sfinţiei Sale părintelui Irodion, că nu 
vom ieşi din cuvântul ce ni se va porunci pentru mântuirea noastră, până la sfârşitul 
vieţii noastre şi de aceasta ne rugăm să nu ne laşi, ci să ne fii milostiv şi cum Duhul 
Sfânt te va lumina asupra nevredniciei noastre” (Arhiva Episcopiei Râmnicului 
Noului Severin, Dosar 37, folio 72, nr. 1122 din 7 august 1859). 


În timpul egumenatului său, Schitul Locurele a înflorit duhovniceşte. Monahii 
ctitori, Luca şi Cleopa, au primit de la cuviosul părinte ajutor pentru tencuirea 
bisericii. Sfântul locaş a fost sfinţit chiar în ziua hramului, 6 august 1860, de către 
Sfântul ierarh Calinic. Astăzi, amintirea celor doi asceţi a rămas vie pe aceste 
meleaguri. Acolo, în tihna freamătului de codru, rugăciunea isihastă, transmisă din 
generaţie în generaţie, de la Sfântul Irodion încoace, a constituit dialogul perfect cu 
Părintele cerului şi pământului. Zidurile bătrânei biserici ridică şi astăzi din negura 
vremii colbul vechilor amintiri, coborâte parcă dintr-o altă dimensiune. 


Inaintevăzător cu duhul 


Foarte mulţi credincioşi din întreaga ţară băteau potecile înguste din defileul Jiului 
pentru a ajunge să vorbească, măcar pentru o clipă, cu prea cuviosul părinte 
Irodion. Era un adevărat pelerinaj: bolnavi, îndrăciţi, oameni cu fel de fel de 
necazuri şi apăsări veneau la el ca la un sfânt şi nici unul nu pleca acasă 
nemângâiat. Tradiţia spune că sfântul era văzător cu duhul. 


Părintele Ioanichie Bălan, autorul „Patericului românesc”, povesteşte minunea pe 
care sfântul a făcut-o cu o femeie care venise la mănăstire pentru a-i aduce lapte: 
„V-am adus, părinte, lapte de pomană, de blagoslovenie!”, iar cuviosul 1-a răspuns: 
„Nu primesc laptele, că nu este de la capra ta!”; „Ba nu, părinte - a zis femeia, de la 
capra mea este”; „Dar n-ai dat-o ieri diavolului? Cum să primesc, că nu mai este 
capra ta!” Atunci, femeia vădită şi-a recunoscut păcatul şi din ziua aceea n-a mai 
pomenit numele necuratului. 


O profeție împlinită 


În ziua de 3 mai 1900, înainte de a trece la cele veşnice, Sfântul Irodion le-a vestit 
ucenicilor săi pustiirea mănăstirii: „Fiii mei, să ştiţi că, puţin după ducerea mea, 
schitul acesta va rămâne mulţi ani pustiu. Voi, însă, îngropaţi lângă altar trupul 
meu şi nu uitaţi făgăduinţele călugăreşti pe care le-aţi dat lui Hristos!” Prorocia 
avea să se împlinească odată cu izbucnirea primului război mondial. Când au ajuns 
pe Defileul Jiului, în toamna anului 1916, trupele germane au distrus aproape totul: 
mănăstirea a fost transformată în grajd pentru cai, odoarele s-au furat, iar arhiva a 

fost mistuită de flăcări. Foarte mulţi dintre călugării rămaşi în viaţă au fost duşi în 
Germania, unde au sfârşit cu toții. Timp de 13 ani, la Lainici, candela vieţii 
monahale s-a stins. 


Abia în 1929, arhimandritul Visarion Toia a reuşit să readucă la viaţă viaţa mona- 
hală de aici. 


După ce cuviosul părinte s-a mutat la ceruri, mormântul său a devenit un adevărat 
izvor al Siloamului pentru credincioşii veniţi din toate părțile ţării. Foarte mulți 
demonizaţi erau vindecaţi, iar bolnavii găseau aici tămăduire. Tradiţia spune că 
unii oameni ar fi răscolit mormântul şi ar fi luat părticele din sfintele sale moaşte. 


Când s-au împlinit şapte ani de la mutarea la ceruri, părintele Iulian Drighicioiu, 
unul dintre ucenicii sfântului, a luat binecuvântare de la episcopie pentru 
deshumare. Simţise în duhul prezenţa dascălului său şi era sigur că şade neputrezit 
la streaşina bisericii. Aici l-a descoperit, întreg şi frumos mirositor, ca un trandafir 
care se deschide primăvara la razele soarelui. Minunea a fost comunicată mai întâi 
episcopiei, după care, conform tradiţiei monahale, sfântul a fost aşezat din nou în 
pântecele pământului. Mărgăritarul a fost coborât înapoi, îngropat mult mai adânc 
de data aceasta. 


Abia în anul 1929, moaştele sfântului au fost redescoperite de prea cuviosul părinte 
Visarion Toia, stareţul Mănăstirii Lainici, care le-a aşezat într-un loc de taină. De 
atunci, nimeni nu a mai reuşit să le găsească. Dumnezeu aşezase mantia vremii 
peste Luceafărul de la Lainici pentru a-l arăta la vremea rânduită. Amintirea 
minunilor şi a vieţii duhovniceşti pe care o trăise au rămas singurele repere peste 
timp în speranţa unei viitoare redescoperiri. 


La 8 aprilie 2009, chiar în ziua pomenirii Sfântului Irodion, IPS Părinte Irineu a 
cerut binecuvântarea prea fericitului Părinte Daniel pentru a începe căutarea 
mărgăritarului. 


Pe data de 10 aprilie, sfântul s-a lăsat redescoperit. Bucuria descoperirii sale a fost 
foarte mare, mitropolitul Olteniei aşezând sfintele moaşte la loc de cinste în 
biserica cea mare a mănăstirii, într-o frumoasă raclă de argint, spre binecuvântarea 
şi alinarea credincioşilor. 


În ziua de 30 aprilie 2011, mii de credincioşi din întreaga ţară au trecut pragul 
sfintei mănăstiri pentru a lua parte la ceremonia de proclamare a sa ca sfânt, cu 
prăznuirea în data de 3 mai. 

Orthodoxwiki - lrodion de la Lainici 

Sfântul cuvios Irodion de la Lainici a trăit în secolul al XIX-lea, fiind monah la 
mănăstirea Cernica, apoi stareţ vreme de 41 de ani (1854-1900) al Mănăstirii 
Lainici. Prăznuirea sa în Biserica Ortodoxă se face pe 3 mai. 


Viaţa 


Cuviosul Irodion lonescu s-a născut la Bucureşti în anul 1821, primind la botez 
numele de loan. La vârsta de 20 de ani, simțind chemarea spre viața monahală, a 
intrat ca vieţuitor la Mănăstirea Cernica, unde era pe atunci stareț Sfântul Calinic. 
A fost tuns în monahism în anul 1846, primind numele de Irodion. 


Era iubitor de frați, nevorbind pe nimeni de rău şi era nevoitor, chinuindu-și trupul 
cu posturi, privegheri îndelungi și sute de metanii zilnice. A ajuns să fie iubit şi 
respectat de toată obştea şi mai ales de stareţul său, Sfântul Calinic. 


Când acesta devine episcop de Râmnic, îşi ia cu el câțiva ucenici pentru a-l ajuta. 
Între aceştia se afla și cuviosul Irodion, pe care episcopul îl trimite la schitul 
Lainici în anul 1851. În 1853, este hirotonit diacon, apoi preot, având ascultarea de 
ecleziarh, apoi de stareţ, însărcinare pe care şi-o păstrează, cu scurte întreruperi, 
vreme de 41 de ani. 

Când duhovnicul Sfântului Calinic a trecut la Domnul, acesta şi l-a ales pe 
cuviosul lrodion, fostul său ucenic, ca duhovnic şi povăţuitor. Cucerit de darurile 
duhovnicești ale stareţului Irodion, Sfântul Calinic avea să-l numească „Luceafărul 
de la Lainici”. 


Cuviosul lrodion a avut multe de îndurat din partea celor din jurul său, care-l 
pizmuiau pentru viaţa lui curată şi pentru darurile de care îl învrednicise 
Dumnezeu, însă el a răbdat toate cu smerenie. Faima lui s-a întins repede atât în 
Regatul României cât şi dincolo de munţi, în Transilvania, căci se învrednicise de 
darul facerii de minuni, alungând și duhurile necurate. Era şi văzător cu duhul, 
astfel încât mulţi dintre cei care alergau la el primeau vindecare sufletească şi 
trupească. A prevestit şi pustiirea schitului, care avea să se şi petreacă nu după 
multă vreme de la adormirea sa. 


Cuviosul Irodion a trecut la Domnul pe în ziua de 3 mai 1900, fiind îngropat la 
schitul Lainici. La şapte ani după adormirea sa, la stăruințele ucenicului său și prin 
grija starețului de atunci, trupul său a fost dezgropat pentru a i se face iarăşi rân- 
duiala înmormântării, potrivit unei vechi rânduieli monahale, însă, dezgropându-l, 
i-au aflat trupul neputrezit. 


Întrucât schitul nu avea un osuar sau o gropniță, trupul cuviosului Irodion a fost 
îngropat din nou, cu slujba cuviincioasă. La mormântul cuviosului veneau mulţi 
credincioşi să se roage, căutând şi primind alinare şi vindecare, căci sfântul avea şi 
după moarte darul facerii de minuni. 


Din prea mare evlavie, mai mulți au încercat să sape mormântul ca să ia părticele 
din moaştele Sfântului Irodion, spre cinstire. După ce obştea monahală s-a reînnoit 
cu monahi de la mănăstirea Frăsinei (1929), în anul 1930, starețul Visarion a pus să 
se dezgroape moaştele cuviosului din nou şi le-a așezat într-un sicriu mai mic, iar 
sicriul a fost pus într-o groapă dublă, foarte adâncă, aşezând mai apoi deasupra, pe 
ascuns, osemintele altui părinte, ca să ferească moaştele cuviosului de eventualii 
hoți. Taina s-a păstrat atât de bine încât starețul următor, Caliopie, care a încercat 
să afle moaştele sfântului, făcând săpături între anii 1975-1985, a găsit doar 
osemintele aşezate deasupra acestora şi, ştiind că nu aflase ceea ce căuta, a oprit 
după o vreme cercetările, văzând că nu reușea să afle sfintele moaște. Credincioşii 
care aveau evlavie la cuviosul lrodion au rămas tulburaţi. 


După căderea comunismului, odată cu reînceperea, în libertate, a canonizării 
sfinților români, s-a ridicat şi problema proslăvirii cuviosului Irodion de la Lainici. 

Dovezi despre viața sfântă a cuviosului s-au strâns încă de la începutul anilor 1990, 
însă acesta a început cu sfinții din perioade mai timpurii. 


Sub îndrumarea mitropolitului Irineu al Olteniei, s-a încheiat cercetarea istorică 
asupra vieții sfântului şi s-a trecut, după zile de post şi rugăciune, la dezgroparea 
mormântului pentru aflarea sfintelor moaște. După câteva încercări nereuşite, 
acestea au fost găsite în sfârşit pe 10 aprilie 2009: erau foarte uşoare, maronii- 
portocalii la culoare şi răspândeau o mireasmă plăcută. Au fost aşezate într-o raclă, 
spre închinare, în biserica mănăstirii Lainici. 


Proslăvirea 


Sfântul Sinod al Bisericii Ortodoxe Române I-a proslăvit pe cuviosul Irodion de la 
Lainici prin Temei nr. 6370 din 29 octombrie 2010, rânduindu-i ca zi de prăznuire 
data de 3 mai (ziua trecerii lui la Domnul). Proclamarea solemnă a canonizării 
Sfântului Irodion s-a făcut la mănăstirea Lainici în ziua de | mai 2011. 


Imnografie 


Tropar, glas 1: Părinte duhovnicesc al Sfântului ierarh Calinic, povăţuitor al călu- 
gărilor și luceafăr al Olteniei, Sfinte cuvioase Părinte Irodioane, ajutătorul celor din 
nevoi; pentru aceasta cu îngerii din ceruri te veseleşti, cu care roagă-L pe 
milostivul Dumnezeu să ne dăruiască pace şi mare milă. 


Condac, glasul al 7-lea: Cel ce ai fost vrednic cinstitor al Preacuratei Maicii 
Domnului, încrezându-te ei ca un fiu, în lăcașurile Domnului ai ajuns jertfelnic 
sfânt al Dumnezeirii; că aprins fiind de focul Duhului Sfânt, ai întărit în rugăciune 
pe ucenicii tăi, cu care te bucuri în veci, părinte lrodioane. 

Sfântul cuvios lrodion de la Mănăstirea Lainici, România (3 mai) 





Acesta se născu în 1821 în Bucureşti din părinţi evlavioşi care îi puseră numele 
loan. Încă din pruncie iubea slujbele Bisericii şi rugăciunea, fiind o fire retrasă şi 
căutând precum cerbul izvoarele cele curate să pătrundă tot mai adânc în tainele 
cele dumnezeieşti. După dorirea inimii sale, Dumnezeu îi îndreptă paşii spre lavra 
Cernicăi pe atunci vatră de sporită vieţuire duhovnicească al cărei stareţ era Sfântul 
Ierarh de mai tarziu Calinic (pomenit la 11 aprilie). 


Umplându-se de râvna de a sluji şi el lui Dumnezeu precum părinții Cernicăi şi mai 
ales a sfântului stareţ Calinic, tânărul loan întră în obştea mănăstirii Cernica. Încă 
de la început, sub îndrumarea stareţului Calinic se arătă plin de râvnă, căci dormea 
numai trei-patru ore pe noapte, restul petrecând în rugăciuni şi metanii, era nelipsit 
la slujbele Bisericii unde stătea cu multă evlavie căci le socotea a fi pentru suflet 
precum aerul, toate ascultările le împlinea cu râvnă. Toţi îl iubeau pentru smerenia 
sa. În anul 1846 îmbrăcă haina monahală cu numele Irodion. 


În 1850, când fu numit episcop al Râmnicului, Sfântul ierarh Calinic luă cu sine 
câţiva vieţuitori ai obştii Cernicăi, printre care şi pe cuviosul părinte lrodion, iar 
mai apoi în 1853 primi harul preoţiei. După un an, fu numit de Sfântul Calinic 
stareţ al schitului Lainici. 

Pentru multa sa smerenie, sfântul se învrednici de darul izgonirii duhurilor 
necurate, al tămăduirii şi al înainte vederii, căci pe mulţi bolnavi tămăduia prin 
rugăciunea sa şi multora le spunea gândurile cele de taină şi le vestea cele viitoare. 
Totdeauna arzând de dragostea lui Dumnezeu, ca o făclie în sfeşnic mângâlia şi îi 
călăuzea pe călugări şi credincioşi în urcuşul duhovnicesc. Însuşi Sfântului Calinic 
îi deveni duhovnic, căci lumina nu se putea ascunde sub obroc, pentru că îşi 
răspândea razele tot mai puternic şi îi copleşea pe toți. Astfel, Sfântul Calinic îl 
numi „Luceafărul de la Lainici”. 


Petrecând ca duhovnic si egumen al schitului Lainici vreme de peste 35 de ani, în 
care răbdă cu credință neclintită şi smerenie ispite şi prigoniri de tot felul şi se 
împodobi cu fapte bineplăcute lui Dumnezeu, se mută cu pace la cele veşnice la 3 
mai 1900. De-a lungul vremii s-a încercat a scoate la iveală sfintele sale moaşte, 
însă abia în anul 2009 se aflară în sânul pământului nestricate, având culoare 
plăcută la vedere şi răspândind bună mireasmă, iar la | mai 2011 a fost proslăvit cu 
sfinții de Biserica Ortodoxă Română. 


Din biserica cea mare a Lainiciului, Sfântul Irodion săvârşeşte multe minuni celor 
care i se închină cu credinţă. Unii credincioşi ne-au împărtăşit minuni ale Sfântului 
Irodion săvârşite cu dânşii în chip neaşteptat. 


Astfel Luceafărul de la Lainici străluceşte cu putere multă încălzind cu harul său pe 
toţi cei împovăraţi de suferinţe sufleteşti şi trupeşti. 


PE 


În suflet ai luat de la Hristos Dumnezeu a Duhului comoară, că te-ai vădit a fi casă 
Domnului, cu privegheri şi posturi curăţindu-te; şi ca un pom al Raiului te-ai făcut 
părinte, ajungând la odihna cea veşnică. (Din Canonul Sfântului Irodion ce se 
citeşte la Utrenie) 


Astăzi este zi de praznic care adună toată obştea sihaştrilor la harul de sus la 
ospăţul Stăpânului, săvârşindu-ţi părinte Irodion mutarea ta la ceruri ca pe scară a 
virtuților. (Din Canonul Sfântului Irodion ce se citeşte la Utrenie, ) 

Gheorghe Cristian Popa, 02 iulie 201.1 


Aflată la graniţa dintre Oltenia şi Transilvania, Mănăstirea Lainici străjuieşte de 
secole întregi unitatea şi frumuseţea Ortodoxiei, într-o zonă în care s-au perindat pe 
rând trupele habsburgice, turcii otomani şi nemţii primului Război Mondial. Cum a 
rezistat acestor trei mari răstigniri istorice? Prin tradiţia isihastă şi prin rugăciunile 
sfinților din jurul bisericii. Aceasta este taina pe care ne-a împărtăşit-o, în chilia sa 
primitoare, părintele stareţ loachim Pârvulescu. 


De cele mai multe ori, atunci când auzim de viaţa isihastă şi de rugăciunea inimii, 
ne gândim imediat la părinţii bătrâni din Pateric, exilând parcă această practică 
sfântă undeva în negura istoriei, ca pe un bun de mare preţ, ca pe o comoară 
scumpă a Ortodoxiei, de care ne este jenă să ne mai atingem astăzi. Există totuşi 
câteva mănăstiri în ţara noastră întemeiate de mari sfinţi care au păstrat tradiția 
isihastă neîntreruptă secole de-a rândul. 


/| 

La Mănăstirea Lainici, întemeiată după tradiție de Sfântul Nicodim de la Tismana, 
încă se mai aude tainic murmurul de rugăciune care cheamă neîncetat numele lui 
lisus. Bineînţeles, nimeni nu îți confirmă explicit acest fapt, dar îl simţi de la 
intrarea în mănăstire, îl simţi în graiul şi în purtarea părinților de aici, îl simţi în 
propria inimă dacă te deschizi liniştii care inundă sufletul în profunzime. 


Începând cu primii stareţi din vremea nicodimiană şi continuând cu schimnicul 
Athanasie, cu Sfântul cuvios lrodion, duhovnicul Sfântului ierarh Calinic de la 
Cernica, cu stareţii Visarion Toia şi Calinic Cărăvan, rugăciunea inimii a însufleţit 
permanent vechea mănăstire de pe malul Jiului. Acum, ca şi atunci, totul este 
învăluit într-o discreție şi într-o taină greu de pătruns. Nimeni nu şi-a câştigat 
deocamdată renumele de isihast, dar, cu siguranţă, chiliile din mănăstire şi peşterile 
din pădurile vecine pot da oricând mărturie despre cei care le sfinţesc cu chemarea 
neîncetată a celui mai puternic nume în cer şi pe pământ. Cel puţin aşa ne-a lăsat să 
înţelegem părintele stareţ, arhimandritul loachim Pârvulescu, un monah de o 
blândeţe copleşitoare, care duce în spate 27 de ani de viaţă monahală. "Aici au fost 
foarte mulţi părinți care au practicat rugăciunea inimii, mai ales cuviosul Irodion, 
care a moştenit această practică pe filieră cernicană, şi părintele Calinic Cărăvan, 
pe filiera Mănăstirii Optina. Prin aceşti doi uriaşi, Mănăstirea Lainici s-a remarcat 
ca o vatră isihastă, ajungând pe cele mai înalte culmi duhovniceşti. 


Astăzi e greu de spus dacă mai sunt părinţi isihaşti, pentru că această moştenire a 
rugăciunii inimii o poţi dobândi de la o persoană, o poţi lua din scriere sau o poţi 
dobândi din duhul rugăciunii. Când ai evlavie la un sfânt isihast şi îl pomeneşti, 
intri în comuniune cu el şi te împărtăşeşti de harul Duhului Sfânt care este în el. 
Este o comoară care se transmite în duh. Sfinţii ne pot dărui şi nouă din harismele 
lor prin rugăciune. Când implori numele lui lisus, numele cel mai puternic în cer şi 
pe pământ, te împărtăşeşti de harul Duhului Sfânt, te împărtăşeşti din Dumnezeu. 
Atunci când există o evlavie şi o corespondenţă în duh cu sfântul, te împrieteneşti 
în duh cu el. Aşa cum ne împrietenim noi oamenii prin cuvinte, prin privire, prin 
auz şi prin simţire, tot aşa te împrieteneşti şi cu sfinţii, prin evlavia către ei. 


În mănăstirea noastră este această tradiţie a isihasmului. Este ceva aparte, un duh! 
Îmi aduc aminte că, după ce am descoperit moaştele Sfântului Irodion, în urmă- 
toarele zile venea foarte multă lume şi îmi spunea: "Părinte este ceva în această 
mănăstire, ceva care ne îmbată duhovniceşte!" Şi e foarte firesc acest fapt dacă ne 
gândim că în jurul bisericii sunt numai morminte ale călugărilor, mulți dintre ei 
sfinți isihaşti. Păşim pe mormintele lor, iar ei emană acest har al Duhului Sfânt şi 
generează toată viața duhovnicească de aici", ne spune părintele stareţ Ioachim 
Pârvulescu. 


Ar Dr De De Dr de De Dr De De De De Dr Dr Dr Dr De e e de dr fr Ar A 


Xp XP XP XP 3 ID e e 30 IE 3 2 DE E E 30 IE 30 3 De DP E IE IE E IE XX 


Te De de De Dr De De De De De De Dr Dr de De De de De Dr Dr de de de dr drd 


Xp XP XP IP IP 3 E 2 E 30 E 3 2 2 2 2 E 30 30 IE IE 2 E DP E E XX 


Amintirea unui mare isihast 


Ca un mare isihast a rămas în memoria călugărilor de la Mănăstirea Lainici 
părintele Calinic Cărăvan, stareţ între anii 1952 şi 1974, care a dobândit taina 
rugăciunii lui lisus de la părintele loan Kulâghin, mentorul duhovnicesc al mişcării 
"Rugul Aprins" de la Mănăstirea Antim din Bucureşti. 


"Pe părintele Calinic Cărăvan l-am prins în viaţă, pentru că a murit în 1991, şi mi-a 
rămas în memorie ca un mare practicant al rugăciunii lui lisus. Permanent era cu 
metania în mână şi la orice oră din zi sau din noapte era în rugăciune. Dormea cel 
mult două sau trei ore pe noapte. Lucrul acesta ni l-a confirmat în 1996 părintele 
Sofian Boghiu, care a venit să ne ajute la întocmirea programului iconografic 
pentru noua biserică. Atunci a stat vreo două săptămâni la noi şi vorbea foarte mult 
despre părintele Calinic şi îl aprecia. 


La un moment dat i-am spus că, atunci când a murit părintele Calinic, am găsit o 
fotografie pe care o purta ca pe un odor duhovnicesc, ca pe o comoară de mare 
preţ. Părintele Sofian a cerut fotografia, iar când a văzut-o, a început să lăcrimeze 
şi mi-a spus că cel din fotografie a fost părintele loan Kulâghin, care a ridicat 
mişcarea "Rugul Aprins" pe culmile cele mai înalte, aducând rugăciunea isihastă 
de la Mănăstirea Optina. 


Părintele Calinic Cărăvan dobândise harisma rugăciunii isihaste de la părintele 
loan Kulâghin”, ne mărturiseşte părintele stareţ Ioachim, mistuit parcă de dorul 
după bunul său părinte duhovnicesc. 


Cele trei răstigniri ale mănăstirii 


Istoria Mănăstirii Lainici a fost marcată în curgerea timpului de numeroase chipuri 
ale unor astfel de monahi îmbunătăţiţi, dar şi de evenimente de tristă amintire. 
Părintele stareţ Ioachim, referindu-se la aceste clipe dramatice din viaţa mănăstirii, 
vorbeşte despre "trei mari răstigniri” ale aşezământului monahal din Defileul 
Jiului. 


— "Prima răstignire a fost în timpul împărătesei Maria Teresa, când 
mănăstirea întemeiată după tradiţie de Sfântul Nicodim de la Tismana în 
secolul al XIV-lea a fost distrusă de către generalul Bukow, comandantul 
trupelor Im-periului Habsburgic. 

—> A doua mare răstignire a fost în 1817, când mănăstirea a avut de suferit, 
fiind devastată de turci, care au aflat că Tudor Vladimirescu s-a ascuns aici, 

deghizat în călugăr. Călugării au fost alungaţi, iar lui Maxim monahul i s-a 
tăiat capul. 

> A treia răstignire a fost în timpul primului război mondial. În perioada 
1916-1915, mănăstirea a fost distrusă total. Clădirile au fost distruse, 
clopotele topite, iar unii călugări, printre care ieromonahul  lulian 
Drăghicioiu, au fost deportaţi în Germania, unde au murit în lagărele 
germane ca nişte martiri. 


Trupele germane au intrat cu caii chiar în biserică, făcând focul în ea, au scrijelit 
pereţii din altar şi au dormit acolo. Au fost furate toate odoarele de preţ, cimitirul a 
fost devastat şi profanat, toate crucile fiind smulse şi călcate în picioare", ne 
poveşteşte părintele stareţ Ioachim. 


Chiar dacă în perioada interbelică mănăstirea reînvie datorită colaborării duhov- 
niceşti dintre mănăstirile care formau triada de suflet a Sfântului ierarh Calinic - 
Frăsinei, Cernica şi Lainici, după 1947, când se instaurează regimul comunist, 
Mănăstirea Lainici trece printr-o nouă suferinţă. 


În această perioadă începe construcţia căii ferate Bumbeşti-Livezeni, precum şi 
modernizarea drumului naţional pe aceeaşi distanţă, iar muncitorii care executau 
aceste lucrări au devastat viaţa bisericească a mănăstirii, ocupând abuziv toate 
terenurile ei şi amplasând aici barăci. 


Părintele stareţ povesteşte că "pe timpul stareţului Visarion Toia, care a ridicat din 
ruine mănăstirea împreună cu un grup de şase călugări veniți de la Frăsinei în 
1929, au fost ocupate o mare parte din chilii, iar odată nişte ofiţeri în stare de 
ebrietate au vrut să ocupe şi chilia stareţului. Părintele Visarion Toia s-a opus, iar 
ei l-au lovit şi l-au aruncat peste pridvorul din faţa bisericii, i-au rupt piciorul din 
şold, care în cele din urmă a trebuit amputat; a făcut cangrenă, iar într-un an de zile 
a murit, în 1952". 


Câţiva ani mai târziu, în 1961, Mănăstirea Lainici este desfiinţată ca mănăstire 
independentă, rămânând cu titlul de "casă de oaspeţi”. Până în 1970, uşile bisericii 
au fost închise cu lacătul, interzicându-se să se facă slujbe, excepţie făcând unele 
duminici şi sărbători. 


Pod duhovnicesc între Oltenia şi Ardeal 


Astăzi, în mănăstire îşi lucrează mântuirea 35 de vieţuitori, care participă zilnic la 
Sfânta Liturghie şi îşi săvârşesc ascultările într-o smerenie pe care au învăţat-o de 

la Sfântul ierarh Calinic, care, deşi i-a fost duhovnic Sfântului cuvios Irodion, a 
ajuns să-i fie ucenic, afundându-se amândoi într-un abis al smereniei. 


Aceeaşi smerenie se vădeşte şi în graiul părintelui stareţ: "Încercăm să menţinem 
candela Ortodoxiei aprinsă în această zonă de liant între Oltenia şi Transilvania, 
astfel încât să fie un factor de unitate între aceste două regiuni. Oamenii vin aici 
din toate regiunile țării ca să se împărtăşească din viaţa duhovnicească din 
mănăstire. Bineînţeles, nu noi suntem cei care dinamizăm viaţa duhovnicească, ci 
sfinții care sunt în mormintele din jurul bisericii, iar rugăciunile lor ne ţin şi pe noi. 
Fiind aici la drum, încercăm să fim atenţi la nevoile pelerinilor care ne trec pragul, 
deoarece dacă nu te doare şi pe tine durerea celuilalt, nu eşti un bun creştin”. 


Starețul loachim despre aflarea moaştelor Sfântului Irodion 


"Mare taină a fost descoperirea moaştelor Sfântului Irodion! Eu am fost martor! 
Din 1984 sunt în această mănăstire, iar după Revoluţie exista această dorinţă. 
Foarte multă lume întreba de ce nu îl canonizăm pe Sfântul Irodion. Noi eram într- 
o mare enigmă deoarece, în 1983, stareţul Caliopie Georgescu a descoperit 
mormântul unde se spunea că se află sfântul şi a găsit nişte oseminte împrăştiate; 
au fost dezamăgiţi, au astupat mormântul şi au închis subiectul. 


Totuşi o certificare istorică arată că în 1907, la 7 ani de la moartea Sfântului 
Irodion, a fost dezgropat şi au fost găsite moaştele întregi. 


În ianuarie 2009, IPS Mitropolit Irineu a spus că e bine să facem dezgroparea în 
ultima săptămână din Postul mare, pentru că părinţii postesc mai aspru şi se roagă 
mai mult. Pe 1 aprilie m-am dus la mitropolie, iar IPS Irineu - parcă am fi fost în 
acelaşi gând - mi-a spus să facem dezgroparea în ajunul sărbătorii Sfântului Calinic 
de la Cernica, pe 10 aprilie. Le-am spus părinţilor din mănăstire că avem un mare 
examen de dat şi să ne rugăm mai mult! Au început săpăturile. La un moment dat 
am dat peste nişte oseminte dezordonate. Noi am fost dezamăgiţi, dar Înalt 
Preasfinţitul a spus să săpăm mai în sus şi astfel am dat peste un schelet întreg, cu 
o cărămidă sub cap, pe care scria Mitrofan Schimonahul. Atunci am săpat doi metri 
mai încolo, am dat peste alte oseminte şi peste o cărămidă pe care scria Athanasie 
Schimnicul. Săpasem deja trei morminte, iar pe o rază de 6 metri nu am găsit 
moaştele sfântului. Eram foarte dezamăgiţi! 


Înalt Preasfinţitul s-a dus la chilie să se roage, iar noi ne rugam cum puteam în 
groapă. Am observat apoi că pământul gropii din mijloc era mai moale şi, luându-l 
cu foarte multă atenţie, am dat peste un toc de bocanc şi mai apoi peste vreo 10-15 

cuie aproape descompuse de rugină. Încet-încet începea să se întrezărească 
conturul unei gropiţe mai mici în interiorul celei mari. Continuăm să săpăm şi, la 
un moment dat, apare prima parte de oseminte de culoarea lemnului de stejar, 
maroniu-portocaliu. Când le-am luat în mână, am văzut că erau uşoare ca o coală 
de hârtie, incredibil de uşoare, şi emanau o mireasmă deosebită. Cu foarte multă 
atenţie am cules toate oasele şi, în final, am găsit şi cărămida pe care scria Irodion 
Ionescu. Dacă sfântul nu ar fi vrut, puteam să săpăm noi oricât... dacă el nu ne 
lumina! Este o mare taină pentru că sfinţii trăiesc în taină şi ei se descoperă atunci 
când este insistenţă în rugăciune faţă de ei. A fost o mare revărsare de har. În acele 
zile, simţeam pur şi simplu că pluteam de bucurie!" 


Cele două biserici din care pulsează viaţa duhovnicească a mănăstirii 


Primele două biserici, cea din timpul Sfântului Nicodim de la Tismana şi cea 
ridicată în timpul schimnicului Athanasie, s-au ruinat sub presiunile istoriei. 
Biserica veche a Mănăstirii Lainici, cu hramul "Intrarea în Biserică a Maicii 
Domnului", a fost finalizată, după cinci ani de lucrări anevoioase, la | august 1817. 
Aceasta s-a născut din solidaritatea şi credinţa boierilor gorjeni Stanca Măldă- 
reasca, Răducanu Sărdănescu şi Nicolae Brăiloiu, în timpul domniei lui loan Vodă 
Caragea şi a stăreției lui Iosif Duhovnicul. 


Biserica nouă a fost construită cu mari sacrificii, în decursul a 20 de ani. Lucrările 
au început în anul 1990, cu binecuvântarea mitropolitului Nestor Vornicesc al 
Olteniei, sub coordonarea stareţului loan Sălăjan, acum Arhiepiscop al Episcopiei 
Covasnei şi Harghitei, continuând sub îndrumarea mitropolitului Teofan Savu şi a 
actualului Mitropolit Irineu Popa. Ceea ce este deosebit la noua biserică este 
dispunerea arhitectonică şi tematică pe cele două niveluri: demisolul ilustrează 
istoria Bisericii primare, de la anul 1 la anul 313, respectiv până la Edictul de la 
Milano al Sfântului Constantin cel mare, numită şi "perioada Bisericii din 
catacombe"; iar biserica de la nivelul superior ilustrează a doua perioadă a 
creştinismului, de la anul 313 până în zilele noastre, cu sfinţi din toată lumea. 


Ataşamentul monahilor de la Mănăstirea Lainici față de această practică a 
rugăciunii nesfârşite a luat chipul culorilor în pronaosul bisericii noi, unde pictorul 
Grigore Popescu-Muscel a zugrăvit cu măiestrie "Istoria universală a isihasmului”. 
Mântuitorul Hristos dăruieşte metaniile monahilor isihaşti, sub El aflându-se 
Sfântul loan Botezătorul, Sfântul Grigorie Palama şi Sfântul Paisie de la Neamţ, 
modele sublime pentru toți monahii însetați de trăirea isihastă. Alături de odorul 
cel mai scump al bisericii, racla cu moaştele Sfântului Irodion, se mai găsesc şi 

icoana Maicii Domnului "Grabnic-ascultătoare" de la Mănăstirea athonită Dohiariu 
şi racla cu moaştele a numeroşi sfinți aduse din toată lumea. 

“Luceafărul de la Lainici” 


DIE LA LAINICI 





Zilele trecute un cunoscut din România mi-a adus un dar frumos - frumos — două 
cărţi, de fapt, o broşură şi o carte. 


Broşura descrie istoria şi viața din Mănăstirea Lainici, localitatea Bumbeşti-Jiu, 
judeţul Gorj, condusă de stareţul arhimandrit loachim Pârvulescu. 


Cartea e de-a dreptul încântătoare! “Luceafărul de la Lainici” — aşa este intitulată şi 
descrie viaţa unuia dintre marii stareţi ai monahismului românesc, ultimul sfânt 
român din a doua jumătate a secolului trecut — Sfântul Irodion. 


Am citit cartea dintr-o răsuflare. Am rămas uimită de tot ceea ce am citit. Pentru a 
înţelege la ce mă refer, reproduc aici câteva fragmente: 

„„„Nu după multă vreme, robit de dorirea de Dumnezeu, pe la vârsta de 20 de ani, 
îşi ia iertare de la părinţii săi pentru tot ce le-a greşit şi le cere binecuvântare de a 
se retrage pentru totdeauna la Mănăstirea Cernica, sub oblăduirea stareţului 
Calinic. 


Adevărat este că, în cei 40 de ani de stăreție, Cuviosul lrodion a fost silit să 
demisioneze de cinci ori, dar tot atât de adevărat este şi faptul că, după scurt timp, 
episcopul îl repunea în funcţie. 


Pentru multa lui smerenie, protosinghelul Irodion s-a învrednicit de la Hristos de 
darul sfintei rugăciuni şi al izgonirii duhurilor necurate. De aceea, nu puţini 
bolnavi şi neputincioşi de prin satele Transilvaniei şi Olteniei alergau la el şi se 
vindecau, încât numele său se făcuse cunoscut peste tot. 


Vineri, 10 aprilie 2009, în ajunul praznicului Sfântului Calinic de la Cernica, 
ocrotitorul Olteniei, episcop al Râmnicului între anii 1850 — 1867, la Mănăstirea 
Lainici din judeţul Gorj, în prezenţa ÎPS. Mitropolit Irineu Popa, a fost săvârşită 
scoaterea spre închinare şi cinstire a moaştelor Cuviosului Irodion, duhovnicul 
Sfântului Calinic, propus spre canonizare de către Sinodul Mitropoliei Olteniei. 


„..ȘI bucurându-ne noi de mângâierea Sfântului Cuviosului Irodion de la Lainici, 
vom da multă dreptate cuvintelor rostite de Patriarhul României, la auzul fericitei 
veşti: La vremuri de criză materială, Dumnezeu ne trimite multă bogăţie 
spirituală... 

In 1926, cuviosul Visarion Toia a fost trimis, împreună cu 6 călugări, să refacă 
mănăstirea. Lăcaşul a fost restaurat integral, recăpătându-şi importanţa duhov- 
nicească. 





Liniştea recâştigată nu a durat mult, căci în anul 1947, comuniştii au început 
lucrările la calea ferată Bumbeşti-Livezeni. Toată mănăstirea şi împrejurările 
acesteia au fost ocupate de brigadieri şi armată. Comuniştii au închis mănăstirea în 
anul 1961. 

Adrian Nicolae Petcu - Schitul Lainici din ţinutul Gorjului la 1900 





Începuturile aşezământului de pe îngustul drum ce şerpuieşte prin Valea Jiului sunt 
pierdute în negura istoriei, după tradiție fiind legate de lucrarea de trezire spirituală 
a cuviosului Nicodim, aromân din părţile Prilepului macedonean. 


Se spune că după punerea temeliei de la Vodița, Tismana şi Vişina, cuviosul 
Nicodim ar fi fost în căutarea unui loc pentru rugăciunea isihastă. lar în drumul 
său, care se va fi terminat în Prislopul hunedorean, acel toponim care amintea de 
locurile natale, s-ar fi oprit în frumoasa şi liniştita vale a Jiului, unde a întemeiat un 
schit din lemn. 


Dar atestarea documentară există din 1780, atunci când schimnicul Athanasie de la 
Tismana dăruia o moşie puţin cunoscutului Schit Lainici şi întemeia o obşte de 30 
de călugări. 


Biserica de piatră a aşezământului a fost ridicată de mai mulţi boieri olteni, între 
anii 1812 şi 1817, probabil pe locul bisericuţei de lemn care va fi fost din vremea 
cuvioşilor Nicodim şi Athanasie, în formă de navă, specifică schiturilor din 
Oltenia. 

Tot în această perioadă, la Lainici a stat ascuns Tudor Vladimirescu. De aceea, la 
1817, schitul a fost incendiat de turcii care doreau să-i pedepsească pe toţi 
susținătorii "rebelului" care se ridicase împotriva fanarioților. 


În 1854, episcopul Sfântul Calinic al Râmnicului l-a adus de la Cernica, ca egumen 
al schitului, pe duhovnicul său, părintele Irodion Ionescu. 


In vremea sa, timp de 40 de ani, aşezământul a cunoscut o dezvoltare spirituală 
fără precedent, pentru care părintele Irodion a fost canonizat de Biserica Ortodoxă 
Română. 


La 1909, Schitul Lainici era condus de arhimandritul Teodosie Popescu, cu me- 
tania la Mănăstirea prahoveană Ghighiu, şi avea patru monahi. 

Mănăstirea Lainici (Gorj) - lăcaşul unde Sfântul Irodion şi icoana “Grabnic 
Ascultătoarea” fac minuni 





Când omul vrea să se încarce cu harul locului şi să-şi întoarcă privirea spre divi- 
nitate caută locuri deosebite, scăldate în credinţă, linişte şi împăcare sufletească. 
Un astfel de loc divin este Mănăstirea Lainici, a cărei vechime se pierde în negura 
vremii. 


Unul dintre cele mai importante obiective religioase şi turistice din judeţul Gorj 
este Sfânta Mănăstire Lainici din oraşul Bumbeşti Jiu. Mănăstirea Lainici este 
aşezată la mijlocul Defileului Jiului, la 25 de kilometri distanță de Petroşani şi la 
32 de kilometri de Târgu Jiu. 


Actuala şosea ce tranzitează Defileul Jiului a fost construită începând prin anii 
1880 de meşteri pietrari deosebiți aduşi din Italia. S-a continuat în perioada 
interbelică şi s-a asfaltat abia după anii '50. În paralel, începând cu perioada 
interbelică, s-a construit şi linia ferată Bumbeşti - Livezeni, având 38 de tuneluri 
lucrate în piatră într-o mare artă de către meşterii italieni. 


După tradiție, secolul al XIV-lea ar fi începerea în general a monahismului în 
zonele acestea subcarpatice, pentru că Sfântul Nicodim vine în a doua jumătate a 
secolului al XIV-lea în Țara Românească de la Muntele Athos şi începe o serie de 
ctitorii la poalele Carpaţilor, de la Vest spre Est - Mănăstirea Topolnița, Mănăstirea 

Vădiţa de lângă Severin, în cele din urmă, după o revelaţie de la Maica Domnului, 
descoperă locul pentru Tismana şi construieşte Mănăstirea Tismana. 


La fel se spune după tradiție că Sfântul Nicodim a ajuns chiar la Prislop, el sau 
ucenicii lui direcţi. 


"Prin anii 1760-1780, în timpul Imperiului Austro-Ungar, când s-au distrus toate 
mănăstirile din Transilvania în general, atunci se spune că s-ar fi distrus şi biserica 
din secolul XIV de la Lainici, ca după aceea de la 1810-1817 să se facă această 
biserică de zid, care este până în ziua de astăzi. 


Primul război mondial a afectat foarte mult zona mănăstirii, au fost distruse toate 
clădirile, arhiva a fost arsă, clopotele au fost topite, biserica a fost transformată în 
grajd, doi călugări au fost deportaţi în Germania, au murit ca nişte eroi în lagărele 
germane. Timp de trei ani a fost ocupaţie germană în mănăstire. După aceea, în 
perioada interbelică se reface mănăstirea. Lucrările care s-au făcut la şosea şi la 
linia ferată Bumbeşti Jiu - Livezeni au afectat foarte mult mănăstirea, au perturbat 
viaţa monahală din aceasta, s-au ocupat abuziv terenuri şi clădiri, a fost o batjocură 
adusă mănăstirii. În 1959 s-a dat decretul 410 prin care au fost daţi călugării afară 
din mănăstiri şi atunci au fost pustiite mănăstirile. Erau 40 de călugări la Lainici, 
au fost daţi afară 38, numai doi au rămas ca paznici. A fost răstignirea majoră, să 
spunem aşa, a mănăstirii, au fost mai multe răstigniri şi învieri ale mănăstirii. 


După Revoluţia din 1989 se poate vedea un reviriment spiritual în lumea ortodoxă, 
şi bineînţeles că şi Mănăstirea Lainici a beneficiat de acest reviriment, s-au 
construit în primul rând biserica, în 1990 a început construcția noii biserici, pentru 
că cea veche de la 1810 era micuță, duminica se făcea slujba în aer liber şi se 
impunea construcția unei biserici mai mari. Biserica nu am avut loc să o construim 
decât în acest loc, terenul a fost în pantă, vrând-nevrând s-a creat un demisol, 
căruia i-am dat tot destinaţie de biserică şi aşa s-au realizat două biserici suprapuse. 
Biserica de la demisol încă nu e pictată, va cuprinde picturi cu istoria bisericii de la 
anul | până la 313", povesteşte stareţul Ioachim. 


Tot în curtea mănăstirii se află o clădire nefinalizată încă, este vorba despre turnul 
clopotniţei, pentru că în primul război mondial au fost distruse şi clopotniţa şi 
clopotul, fiind necesară această construcţie, iar în partea de jos a acestui edificiu va 
fi amenajat un muzeu. 

Schitul Locurele este schit al Mănăstirii Lainici şi este amplasat pe versantul vestic 
al Văii Jiului, în poiana Locurele situată la o altitudine de 750 - 800 m, pe muntele 
Gropul din masivul Vâlcan. 


"Schitul Locurele îşi are originile din timpul Sfântului Calinic, mai întâi pe la 1850 
s-a făcut inițial o biserică de lemn, familia Cartienilor a donat locul acestui schit pe 
la 1840, preoţii de mir Constantin Cartianu şi Lupu Stolojan s-au călugărit şi au 
luat numele de Luca şi Cleopa şi atunci au realizat acest schit de lemn. În toate 
documentele locul se numea Locuri rele, în sensul că era foarte greu accesibil, era 
greu de ajuns acolo. 


Până pe la 1870, când a început lucrarea drumului pe Defileul Jiului, toată lumea 
trecea de la Schela prin Pasul Vâlcan, acela era locul de tranzitare dinspre Oltenia 
spre Ardeal. De abia la 1870 - 1880 s-a făcut un mic drum pentru căruţe şi veneau 
de la Schela prin Vâlcan şi coborau la Locurele, iar de acolo la Lainici, era numai o 
potecă foarte grea. S-a făcut acea biserică de lemn, iar după aceea Sfântul Calinic 
de la Cernica a dat bani pentru a se face o biserică de zid. S-a dărâmat biserica de 
lemn şi s-a făcut o biserică din zid, care este şi în ziua de astăzi, chiar de către 
Sfântul Calinic de la Cernica, a venit personal şi a şi sfinţit-o în 1862, când era 
Sfântul Irodion aici la Lainici, era ucenicul lui", spune starețul Mănăstirii Lainici. 


Sfântul Irodion este cel mai important stareţ al tuturor timpurilor de la Mănăstirea 
Lainici, a fost cel mai longeviv stareţ de altfel, timp de 41 de ani, cu mici 
intermitențe. Iniţial a fost ucenic al Sfântului Calinic de la Cernica, pe la 1846 
Sfântul Irodion s-a călugărit la Mănăstirea Cernica. La 1854 a fost numit stareţ la 
Lainici şi pe la 1860 Sfântul Calinic îl ia duhovnic, un lucru rar întâlnit, când avva 
devine ucenic şi ucenicul devine avva. 


Sfântul Irodion a fost făcător de minuni încă din viaţă, se spune că venea foarte 
multă lume şi se tămăduia de fel de fel de boli, era înainte văzător cu duhul, adică 
privea oamenii şi vedea apoi tot arborele genealogic. 


Potrivit site-ului mănăstirii, la 3 mai 1900 cuviosul Irodion se mută la Domnul. La 
7 ani de la mutarea sa la Domnul, starețul Teodosie Popescu, la insistenţele 
ucenicului cuviosului Irodion - ieromonahul lulian Drăghicioiu, cere episcopului 
Râmnicului blagoslovenia pentru a-l dezgropa - aceasta fiind o foarte veche tradiție 
monahală, care se păstrează mai ales în Muntele Athos până azi, ca la 7 ani de la 
moartea monahului să se dezgroape şi să i se facă din nou slujba înmormântării. 

Aşa s-a petrecut şi cu trupul cuviosului Irodion. Este dezgropat, însă cu toții au 
rămas surprinşi deoarece trupul era întreg şi neputrezit. Au raportat episcopului 
faptul acesta, la care episcopul ar fi exclamat: 'Aista mi-ai fost, lrodioane' (adică 
chiar aşa sfânt cu adevărat mi-ai fost, Irodioane). Însă, i-au făcut slujba 
înmormântării şi l-au pus în mormânt, deoarece Lainiciul nu avea osuar sau 
gropniță, cum aveau alte mănăstiri mai mari, pentru a fi puse acolo. 


Cuviosul Irodion fiind în viaţă a profețit că la câţiva ani de la mutarea sa la 
Domnul Lainiciul va fi pustiit. Ceea ce s-a şi întâmplat în primul război mondial. 
"Fiii mei, să ştiţi că puţin după ducerea mea, schitul acesta va rămâne mulți ani 
pustiu. Voi, însă, îngropaţi trupul şi nu uitaţi legămintele călugăreşti ce le-aţi dat 
lui Hristos”. 


În acest război mondial ucenicul cuviosului Irodion, ieromonahul Iulian Dră- 
ghicioiu, este luat prizonier de către armatele germane, deportat în Germania, unde 
a şi murit în lagăr ca martir. Fotografia părintelui lulian a fost dăruită mănăstirii în 
anul 2008 de către o strănepoată de-a acestuia. 


În 1929 este numit stareţ la Lainici părintele Visarion Toia, împreună cu un grup 
de 6 monahi de la Frăsinei. Printre monahii veniţi cu Părintele Visarion erau 
Calinic Cărăvan, următorul stareţ isihast 1952-1975, Părintele Nicodim Sachelaric, 
Gherontie Ghenoiu şi alții. 


"La mormântul cuviosului Irodion făcându-se multe minuni, vrăjmaşul diavol sub 
masca evlaviei a îndemnat pe diverse persoane (probabil şi monahale) să 
dezgroape mormântul şi să sustragă părticele din moaştele cuviosului. De aceea 
părintele Visarion, găsind această situație ingrată, a dezgropat pentru a doua oară 
moaştele prin anii 1930 (prima fiind în 1907). Am putea numi aceasta ca o a doua 
aflare a moaştelor cuviosului Irodion. A pus moaştele într-un alt sicriu mai mic şi 
le-a îngropat la o adâncime de 2,5 metri. La fundul gropii de 2 metri adâncime a 
săpat altă gropniță mai mică de 1,2/0,7 metri, a pus sfintele moaşte în acel sicriu 
mai mic, le-a îngropat, a pus pământ normal peste ele, iar la adâncimea normală a 
unei gropi de 1,8 - 2 metri a presărat alte oseminte de la alt părinte pentru a deruta 
pe toți potenţialii viitori căutători de sfinte moaşte. Toate acestea le-a făcut foarte 
tainic. 


Nu ştim dacă următorul stareţ Calinic Cărăvan a ştiut această taină. Cert este că 
celălalt stareț de după părintele Calinic, părintele Caliopie 1975 - 1985, a făcut 
săpături ca să dezgroape sfintele moaşte prin 1985. A săpat la 2 metri adâncimea 

unei gropi normale, a găsit acele oase puse la derută, a astupat groapa şi a închis 
subiectul”, potrivit site-ului mănăstirii. 


După 1990, cei care au rămas au fost învinuiți, acuzaţi de diferite persoane evla- 
vioase că nu vor să dezgroape sfintele moaşte. Se ştia că s-a încercat de către 
Părintele Caliopie în 1983, dar nu se putea spune deoarece s-ar fi produs confuzie 
şi necredinţă. 


Mitropoliţii Olteniei de după 1990 - ÎPS Nestor şi ÎPS Teofan au dorit să-l 
canonizeze pe cuviosul Irodion, cercetându-i viața plină de sfinţenie, însă probabil 
nu se împlinise numărul de rugăciuni. 


Noul mitropolit al Olteniei, ÎPS Irineu, având evlavie specială la Sfântul Calinic şi 
implicit la duhovnicul său, cuviosul Irodion, a demarat procesul de canonizare. 


În ajunul Sfântului Calinic, pe 10 aprilie 2009, cu post de câteva zile şi cu 
rugăciune asiduă, însuşi mitropolitul Irineu, împreună cu obştea mănăstirii, a 
participat la dezgropare. Ajungând la 2 metri adâncime s-a dat de acele oseminte 
străine. 


"A fost un examen foarte greu, îi cuprinsese pe toți deznădejdea că nu s-a găsit 
ceea ce se căuta. ÎPS Mitropolit a poruncit să se sape în continuarea mormântului, 
cu toate că era iarbă, însă spre surprinderea tuturor s-a dat de un schelet întreg. 
Iniţial s-a crezut că acesta este, dar deznădejde. Era alt vieţuitor, aşa cum scria pe 
cărămida de sub cap: 'Mitrofan schimonahul 1864!. ÎPS Mitropolit Irineu a poruncit 
să se sape în partea opusă la celălalt capăt al mormântului. La 2 metri adâncime s-a 
dat de alte oseminte mai vechi la care se pare că se mai umblase. Deznădejde şi 
dezamăgire i-a cuprins pe toţi. Deja se săpaseră 3 morminte la rând unul în capul 
celuilalt. Se făcuseră o groapă imensă de 6 metri lungime, 2 metri adâncime şi 1,5 
metri lățime. Toţi se rugau cum puteau şi cum ştiau. Se pare că se năruia orice 
speranţă. La fundul gropii centrale era pământul mai moale, s-a început evacuarea 
lui şi, spre surprindere, se întrezărea conturul unei alte gropi mai mici. Au început 
să apară semne. S-a găsit la 2,l metri adâncime un toc de bocanc după care au 
început să apară cuie ce erau aproape descompuse de rugină. Primul impact vizual 
pozitiv a fost în momentul când a apărut prima parte din sfintele moaşte. Aveau o 
culoare maronie-portocalie. În al doilea rând erau nefireşti de uşoare, ca un pai, ca 
o hârtie. Iar în al treilea rând au început să emane un miros plăcut. În cele din urmă 
s-a găsit şi cărămida cuviosului Irodion ce i-a fost pusă sub cap. Astfel s-a 
descoperit marea comoară ascunsă intenționat a doua oară prin anii 1930 la 2,5 
metri adâncime. S-a descoperit în parte marea taină a Luceafărului de la Lainici. 

Sfântul Irodion se lasă a fi descoperit pentru a treia oară. O putem numi a treia 
aflare a moaştelor Sfântului Irodion de pe data de 10 aprilie 2009. De data aceasta 
au fost puse într-o raclă la închinare în biserică spre folosul duhovnicesc al tuturor 
doritorilor şi al cinstitorilor sfinţilor din ceruri”, scrie pe site-ul mănăstirii. 


Sfântul Calinic l-a numit pe cuviosul Irodion "Luceafărul de la Lainici”, deoarece 
cu adevărat a fost un mare luceafăr, un mare luminător şi rugător. Sfântul Irodion 
este ultima verigă a lanţului neo isihast românesc din secolul XIX. 


"Toate oasele au trecut prin mâna mea, erau nefireşti de uşoare, parcă ţineam o 
hârtie în mână. A fost un moment cutremurător şi emoţionant până la maxim. 
Băieţii care săpau au spus că începe să se simtă mireasma, un parfum. Oasele nu 
era albe, aveau o culoare maronie-portocalie", îşi aminteşte Ioachim. 


În data de 23 iulie 2006 Mănăstirea Lainici a primit o mare binecuvântare de la 
Maica Domnului. A fost adusă de la Muntele Athos, din mănăstirea Dobhiariu, o 
copie a Icoanei făcătoare de minuni "Gorgoepicuus" sau "Grabnic Ascultătoarea”. 


Această icoană a fost executată special pentru Mănăstirea Lainici printr-o mare 
taină şi este a cincea copie care s-a făcut în ultimii 100 de ani în toată lumea. 


"Este o 'floare' din Muntele Athos, Grădina Maicii Domnului, adusă şi trans- 
plantată în Mănăstirea Lainici pentru totdeauna ca semn de mare bine-cuvântare ce 
s-a revărsat peste mănăstirea noastră", se arată pe site-ul mănăstirii. 

Mănăstirea Lainici din defileul Jiului 





Pentru că nu văzusem niciodată defileul Jiului deşi m-am aflat de multe ori foarte 
aproape de el am hotărât cu familia (soția şi cei doi veseli năpârstoci) să 
transformăm o zi din vacanţa de Crăciun petrecută în Baia de Fier (şi lipsită de 
zăpadă) într-o mini excursie până la Mănăstirea Lainici, situată într-o zonă 
frumoasă, pe malul Jiului. 

Drumul l-am parcurs prin Novaci şi Bumbeşti Jiu, liber şi cu un asfalt bun, pe 
şosea mai era gheaţă pe ici pe colo din cauza versanților destul de abrubţi, care 
lăsau soarele să atingă şoseaua o scurtă perioadă. 


Prin defileu nu ai cum să nu observi calea ferată Bumbeşti Livezeni care te 
însoţeşte ca un prieten de nădejde şi care are nişte tuneluri şi viaducte 
impresionante ca număr, amplasare şi construcției. Toate astea mi-au amintit de o 
carte citită şi răscitită în copilărie, se numea "Povestiri istorice" şi era într-un 
format măricel şi care avea un capitol intitulat"Răsună Valea"dedicat construcţiei 
acestei căi ferate spectaculoase care a avut şi sacrificii pe măsură. 


Venind dinspre Bumbeşti Jiu, mănăstirea se afla pe partea dreaptă, noi am parcat 
pe partea stânga lângă o scară din lemn la văzul căreia copiii au vrut să vadă unde 
duce. Sus sunt toaletele (care erau închise) apoi un drumeag de pământ care ducea 
spre câteva case şi Schitul de la Locurele (traseu de două ore am înţeles). La 
piciorul acestei scări era un panou cu informaţii despre un traseu de cinci ore către 
Avenul Groapa fără Fund (o peşteră misterioasă) pe care ţinând cont de 
componenţa echipei vă daţi seama că nu l-am făcut. 


Mănăstirea era împrejmuită cu un zid zdravăn construit recent, la intrare era coşul 
cu fuste pentru doamnele mai despuiate, destul de puţin credincioşi dar am 
observat că nu era nici picior de cerşetor sau pâlcurile de copii destul de insistenţi 
în a-ți capta atenţia şi eventual un bănuţ întâlnite în mai toate locurile de genul 
aceste. Mie sfintele locaşuri îmi dau o stare de bine şi relaxare nemaipomenită, 
amplificată un picuţ de cadrul natural de excepţie în care se află de obicei 
aşezământele de genul acesta, aşa că reuşesc să îmi încarc bateriile pentru 
incertitudinea vremurilor viitoare. 


După ce trecem de poarta de intrare lucrată în stil maramureşenesc zic eu, intrăm în 
magazinaşul mănăstirii foarte bine dotat, adică găseai hărți turistice ale zonei şi ale 
traseelor din zonă cum nu găseai la un infocorner. Părintele vânzător reuşea să 
umple fizic spaţiul dintre tejghea şi rafturi şi cu mirosul sau pătruzător de 
transpiraţie celelalte unghere ale încăperii destul de mărişoară. Am luat câteva 
iconiţe şi lumânări pentru luminarea celor plecaţi şi sănătatea celor dragi. La 
intrarea în biserica nouă un călugăr completa formularele donării celor doi la sută 
din impozit către mănăstire de la enoriaşi. În biserică ne-am închinat cu smerenie 
icoanelor sfinte şi ne-am îndreptat pentru câteva clipe gândul către Domnul 
Dumnezeul Nostru. Apoi am depus un acatist călugărilor care m-au informat până 
la ce dată calendaristică îl vor pomeni în slujbele lor, asta fiind ceva nou pentru 
mine. 

Sunt sigur că din primăvară natura îmbracă în verde împrejurimile, lăsându-te să te 
bucuri de foşnetul pădurii, care spune multe celor care au urechi să audă. 


Bucuraţi-vă în continuare de călătorii şi aşezaţi în teancuri amintirile frumoase 
pentru că sunt singurele care contează la un moment dat. 

De-a lungul traseului veţi întălni următoarele panouri 

Faith and spirituality in Jiu 





Jiu Garges National Park bi 

Pădurea desfrunzită ocroteşte Mănăstirea Lainici 

